
fer arko otrči do ostave u dvo- 
rištu, snažno gurne teška 
drvena vrata, koja se uz 


škripu otvore, te uđe u veliku prosto- 
riju s prozorčićem kroz koji je prodi- 
rala slaba svjetlost. 

Trebala mu je kanta za polijevanje 
pa je potraži u kutu gdje obično stoje 
razna oruđa. Iznenada iza sebe začuje 
čudno šuštanje: frrttt...frrttt, pa po- 
viče: »Ooo, evo je, opet me pratila!« 

»A, tko? Tko te pratio?«, upita ga 
njegova sestrica Katica, koja je pošla 
za njim u ostavu. 

»Lastavica!«, odgovori joj Marko. 
»Kad god dođem ovamo, ona se uvu- 
če za mnom. Nije li to zanim- 
ljivo.. .« 

»Kako je lijepa«, reče Katica koja 
jeu međuvremenu ugledala lastavicu. 

Da, to je zaista lijepa ptičica: vitka, 
dugih crnih krila s plavičastim odsja- 
jem. Grudi su joj bijele, a rep oštar i 
rašljast. Blage je naravi i povjerljiva. 
Leti vrlo brzo, skladno mašući krili- 
ma, pjeva tako veselo i umilno da nije 
nikakvo čudo što je svi vole. 

»Ej, nisam došao ovamo tražiti la- 
stavice!«, uzviknu Marko. »Treba mi 
kanta za polijevanje; baš bi je ti mo- 
gla uzeti, a ja ću Juri odvesti kolica 
koja mu trebaju jer danas uređuje 
velike aleje u dnu vrta.« 

Nešto kasnije se njih dvoje pono- 


vo vrate u ostavu da potraže još neke 
alatke koje su trebale vrtlaru Juri. 

Čim su Katica i Marko kročili u 
prostoriju, začuše ono, već poznato, 
frrttt...frrtt i lasta se opet uvuče za 
njima u ostavu. 

»To je ona ista od maloprije«, reče 
Marko. 

»Pogledaj, sada drži nešto u klju- 
nu! Je li to vlat trave«, upita Katica. 

»Već sam vidio«, nato će Marko, 
pomalo zbunjen. »Samo se pitam za- 
što... No, dobro, to je ionako njena 
stvar«, pa uze motiku i izađe, ponovo 
zatvorivši vrata. 

»Marko, pogledaj!«, doviknu mu 
sestra. »Kao da se lasta okreće u 
krug! Čini se da je uznemirena.« 


Ptičica je neprekidno i uporno let- 
jela ispred vrata ostave, praveći u 
zraku sve manje krugove. 

»Možda se ne zna zaustaviti«, reče 
Katica. 

»Najzad sam shvatio!«, uzviknu 
Marko, ispuštajući motiku iz ruke. 

Katica je iznenađeno zurila u 
brata. 

»Zar se ne sjećaš da je prošloga 
proljeća lastavica napravila gnijezdo 
baš u ovoj ostavi? Otvorit ću joj ru- 
pu u vratima tako da može slobodno 
ulaziti i izlaziti kad god zaželi.« 

Ali tata je popravio ta vrata za 
vrijeme zimskih praznika«, primijeti 
Katica koja je i sama počela shvaćati 
lastavičin problem. 

»To je sigurno ona ista lasta od 
lani, koja se vratila s novim prolje- 
ćem«, nastavi Marko. »Kako više 
nije bilo rupe kroz koju se provlači- 
la, koristila je svaki put, kad netko 
otvori vrata da uđe.« 

»Jadnica«, sažali se Katica. »Mo- 
ramo joj pomoći.« 

Rečeno, učinjeno. Djeca potrče i 
potraže prikladan, ravan kamen, ko- 
ji će podmetnuti pod vrata, tako da 
uvijek ostanu odškrinuta, kako bi se 
lasta mogla provući. 

Otada je lasta bez straha svakoga 
dana ulazila u ostavu i gradila svoje 
gnijezdo. Smjestila ga je dosta viso- 
ko, ispod debele grede, baš na istom 
mjestu kao i prošle godine. Kao 


2, proljeće 


materijal za gradnju je upotrebljava- 
la blato, pomiješano s vlatima trave, 
sijena, slame i sličnih biljaka; među- 
sobno ih je učvrstila pomoću plju- 
vačke koju je lučila. Katica i Marko 
su pažljivo promatrali gradnju gni- 
jezda, koje je svakim danom posta- 
jalo sve veće. 

Kada je najzad bilo gotovo, mar- 
ljiva lastavica je u njega snijela jaja. 
Dvadesetak dana je ležala na njima a 
onda, jednoga jutra, nakon što su se 
polagano uvukli u ostavu, Katica i 
Marko začuše slabašne, ali oštre pi- 
juke te spaziše nekoliko malih, otvo- 
renih kljunića kako vire iz gnijezda. 

»Jedan, dva, tri, četiri! Imamo 
četiri ptića«, prošaputa Marko. 


»Ne, nego pet!«, ispravila ga Kati- 
ca, koja je primijetila još jedan klju- 
nić kako viri iza ostalih. 

»Pssst!... polako, da ne prestraši- 
mo lastavicu.« 

No, lastavica je bila i previše za- 
uzeta da bi ih primijetila. Sada je 
osjećala veliku majčinsku odgovor- 
nost, a prva briga svake majke je, 
naravno, kako da dobro nahrani svo- 
je mladunce. 

Nije to bio nimalo lak posao, jer 
su male lastavice uvijek gladne; a 
kako se hrane isključivo sićušnim 
kukcima, mama lasta je odmah mo- 
rala u potragu za njima. Raširila je 
svoja elegantna krila i razletjela se 
po svim kutovima vrta u potrazi za 
mušicama, zunzarama, komarcima i 
ostalim malim kukcima. Zatim se, 
poput strijele, vratila u gnijezdo, 
noseći ukusan zalogaj mališanu na 
koga je došao red. 

Katica i Marko su dugo stajali u 
ostavi, zadivljeno gledajući svoju 
malu lastavicu koja je bez imalo 
odmora letjela i skupljala kukce, sve 
dok i posljednji ptić nije bio nahra- 
njen. Na neki su način djeca bila čak 
i ponosna jer je, djelomično i njiho- 
vom zaslugom, ovih pet malih lasta- 
vica ugledalo svijet. Zato su svakoga 
dana sve više i više voljeli svoju 
ptičju obitelj i proljeće koje ih je 
donijelo. 

22 Promjenljivi ogrtač 

bijele zečice 

Hop! Hop! Hop! Tri skoka i evo 
bijele zečice iz svoje jazbine, skrive- 
ne u korijenju visoke jele. 

O, kako se samo razlikuje ova 
stidljiva, planinska zečica od svoje 
rođakinje iz ravnice. Umjesto da je 
smeđe, njeno je krzno blistavo bijelo 
s nekoliko sivkastih mrljica. Uške su 
joj obrubljene crnim dlačicama. 

Pogledajte je samo: kako se lijepo 
uklapa u krajolik oko sebe. Da bi se 
što bolje prilagodila prirodi koja je 
okružuje, ova životinjica mijenja bo- 
ju krzna prema godišnjim dobima, 
pa je zovu promjenljiva zečica. Ugo- 

vorit ćemo s njom susret u različita 
doba u godini, da bismo vidjeli kako 
se mijenja boja njenoga krzna. 

A, što to sada radi? Bijela životi- 
njica se uvlači u snijeg; kako ne bi 
potonula, ispružila je sve svoje prsti- 
će šapica. Iznenada zastane kao uko- 
pana, podigne glavu i počne njuškati 
topli zrak. Micala je svojim šiljatim 
ušima kao da sluša kako u blizini 
počinju izbijati prvi snopići ljubiča- 
stog šafrana! 

Kakvo iznenađenje! Poslije duge, 
dosadne zime, koja kao da nije imala 
kraja, ponovo će imati svježe hrane i 
neće morati grickati sasušenu koru 
drveća. Ne gubeći vrijeme, zečica 
potrča da utoli glad sočnim biljkama. 

2 Procvao je 

proljetni jaglac 
Jutros sunčani zraci sjaju jače nego 
obično. Svoju svjetlost i toplinu ba- 
caju na planinske obronke, pa se 
snijeg počinje topiti. Niču i prve 
travke. 

Snažnim zamahom krila kos se sa 
svoje stijene vinuo u nebo. Penjao se 
sve više i više. Činilo se da mu godi 
oštar i čist planinski zrak. Nakon 
nekoliko snažnih zamaha krilima, 
počeo se spuštati na stijenu s koje će 
se diviti livadama što se pružaju 
svuda naokolo. I kao da veselim 
cvrkutom uzvikuje: »Jaglac! Jaglac 
je procvao! Došlo je proljeće!« 


Mnoštvo malih 
dragocjenih cvjetova 


23 


Jednog ranog popodneva Ana je sa 
svojom bakom pošla u šetnju alp- 
skim livadama. Nakon pola sata ho- 
da, stigle su na pašnjak. 

Snijeg se već otopio, ustupivši 
mjesto raznobojnom prekrivaču ma- 
lih bijelih i ljubičastih cvjetova. 

»Mogu li ubrati koji cvijetak?«, 
upita Ana. 

»Ne«, odgovori joj baka. »Cvjeto- 
vi treba da ostanu na pašnjaku, jer 
drugdje ne bi mogli živjeti. Postoji 
opasnost da neki od njih potpuno 
izumru i više nikada ne izrastu. Bilo 
bi ti žao da se to dogodi, zar ne?« 

Ariš, potok 
i sjenica 

Na obali potoka izrastao visoki ariš. 
Njegovo se korijenje ovilo oko čvr- 
ste stijene. 

Kako je još uvijek mlado stablo, 
iglice su mu, zapravo njegovi listići, 
još uvijek tanki i nježni, skupljeni u 
male blistavo zelene pramenove. 

Ariš je čitavu zimu proveo prekri- 
ven bijelim, snježnim ogrtačem, dok 
su svuda oko njega vladali tišina i 
mir. No, već se nekoliko dana u 
zraku osjeća toplina, koja je potpu- 
no otopila snijeg s ariševih grana. 
Sada ga je milovao blagi, proljetni 
povjetarac. Potočić, koji je mjeseci- 


ma bio zarobljen ispod debele, pro- 
zirne, ledene kore, najzad se oslobo- 
dio te počeo veselo romoriti i žubo- 
Titi. 

Nestašna sivosrebrnasta voda teče 
preko oblutaka, nepristojno prska 
korijenje svoga prijatelja ariša, pa se 
spušta stvarajući male vrtloge i kao 
da svojim žuborenjem govori: »Ži- 
vjelo proljeće!« 

Kako je tu lijepo! Kako je tu 
veselo i lijepo! 

Tu je i vesela sjenica koja stalno 
leti i premješta se s grane na granu 
mladog ariša, a on kao da se njiše 
pod njenom težinom. Njen se živah- 
ni cvrkut spaja s razdraganom pje- 
smom potoka! 


2 Sviščev dugi 
zimski san 

Planinske livade su ponovo pokrive- 
ne cvjetovima. Sve je tako tiho i 
mirno pa se čini kao da je potpuno 
napušteno. No, to je samo zato što 
svisci koji tu žive, još uvijek čvrsto 
spavaju zimskim snom. 

U toplini svoje podzemne jame, 
dobro zaštićeni, šćućureni jedan uz 
drugoga, svisci spavaju još od prošle 
jeseni. Da bi došli do svoje spavaoni- 
ce, iskopali su dugačke podzemne 
hodnike, a ulaz su zatvorili kame- 
njem i zemljom crnicom. Tako su se 
dobro zaštitili i od hladnoće i od 
lovaca kojima bi mogli postati ukus- 
nim zalogajem. 

Tokom dugog, zimskog sna, ovi 
mali sisavci ostaju gotovo nepokret- 
ni: svega pet do šest puta ustaju da bi 
otišli do obližnje šupljine starog dr- 
veta i tu se ispraznili. Sve to vrijeme 
svisci dišu vrlo usporeno i pomalo 
gube na težini. 

Čim proljetno sunce zagrije zrak i 
zemlju, ove životinjice izlaze iz svo- 
jih spavaonica i počinju grickati svje- 
že cvjetove. Može ih se vidjeti sretne 
i zadovoljne, kako skakuću na zele- 
nim livadama neprestano grickajući 
svojim oštrim zubima. 

26 Bučni susjed 
djetlić 
Tap, tap, tap! Tok, tok, tok! 

»Uh, evo ga! Počinje ispočet- 
ka!...«, uzdiše mala zeba. 

»Taj više nikada neće prestati«, 
žali se i dugorepa ptičica, vrtirep. 

»Koga li to ovo dvoje ogovara- 
ju?«, pita se zeleni djetlić, pa zakre- 
šti kao da se grohotom smije, ne bi li 
ih ušutkao. 

Djetlić je, ustvari, lijepa povelika 
ptica, sjajnog zelenožutog perja na 
leđima i bokovima te jarkocrvenoga 
na glavi. Svojim snažnim, dugulja- 
stim kljunom on bez prekida udara u 

kestenovu koru, da bi u stablu na- 
pravio udubljenje u koje će, kad 
obavi posao, sa radošću i veseljem 
smjestiti svoje gnijezdo. 

No, i zeba je odlučila napraviti 
gnijezdo na tom istom kestenu. Ova 
ptičica tako veselo i lijepo pjeva, da 
je svi pažljivo i sa zadovoljstvom 
slušaju. Migorep se obično gnijezdi u 
pukotinama zidova koje oblaže su- 
him listovima. No ona je nemirna i 
bojažljiva ptičica. 

Djetlić se baš mnogo ne obazire 
na gunđanje svojih susjeda: on neu- 
strašivo nastavlja lupkati svojim 
kljunom, sve dok ne ostvari željeni 
cilj: tap, tap, tap! 


2 Vrapčići, 
umirite se! 

Milica je u svojoj sobi. Zadubila se u 
čitanje lektire. 

Tišinu iznenada pomuti bubnja- 
nje, koje se pretvorilo u buku. 

Djevojčica otrči do prozora i od- 
mah odgonetne uzrok te buke: na 
prozorskoj strehi tuce vrabaca nako- 
striješenog perja: gurali se, čupali, 
udarali kljunom i tjerali jedan dru- 
goga. Reklo bi se da se natječu, tko 
će zauzeti bolje mjesto za odmor, a 
svi su se namjerili na isto... 

»Polako, vrapčići! Umirite se! 
Ispod moga prozora će biti mjesta za 
svakoga od vas!« 


2 Hvala ti, 
prijatelju kosu! 

»Ma ovo je kos!«, pomisli Marko 
čim se probudio pa, uprkos svome 
običaju, odmah iskoči iz kreveta i 
otrči do prozora. »Hvala ti, prijate- 
lju kosu, što si se i ove godine vratio 
u naš vrt!« 

Marko još nije ni otvorio teške, 
drvene, prozorske kapke, kad je pre- 
poznao kosovu pjesmicu, tako vra- 
goljastu i obijesnu. 

Dječak je sada već mogao i vidjeti 
dobro poznatu pticu koja je skakuta- 
la po svježe pokošenoj livadi. Kako 
samo zabada svoj žuti, živahni kljun 


u sjajno, gusto perje! Poslije dosad- 
ne, zimske tišine, nema ništa ljepše- 
ga od buđenja uz ovu proljetnu 
pjesmu! 

Vidi, vidi... pa naš prijatelj kos 
više nije sam! S njim je i mala ženka, 
prekrivena smeđim perjem. U kljunu 
joj je duga vlat trave. 

»Sad mi je jasno!«, uzvikne Mar- 
ko. »Ovaj mladi par je odlučio sagra- 
diti gnijezdo. .«! 

Ustvari, Marko je dobro znao da 
kosovi upotrebljavaju travu i blato, 
kako bi na grani napravili gnijezdo 
za svoje mlade. 

»Hvala ti, prijatelju kosu, što si 
vratio život u moj vrt!« 

30 Češljugarova 

zagonetka 

»Zašto je češljugar dobio takvo ime? 
Možda zato što podsjeća na če- 
šljugu?« 

»Ne, nije zato. Češljuga je puna 
bodlji, a češljugar je prekriven glat- 
kim perjem, živih boja: na krilima 
ima po jednu debelu, žutu prugu; 
glava mu je crno-bijela, a oko očiju i 
kljuna ima neobične i velike crvene 
mrlje. 

»Onda sigurno jede češljuge!« 

»Opet nisi pogodila. Ovu ptičicu 
zovu češljugar zato što dlakavim sje- 
menjem češljuge oblaže svoje gnijez- 
do, kako bi bilo mekše i toplije.« 


2 Iznenađenje 
u poštanskom sandučiću 

Znate li što Snježana najprije uradi 
kad subotom dođe s roditeljima u 
svoju vikendicu? Još nije ni otvorila 
širom vrata, a već je otrčala ravno do 
poštanskog sandučića što visi na 
ogradi od letava. 

Onako znatiželjna, ona odmah vo- 
li vidjeti koliko je pisama stiglo za 
tjedan dana. No, ovaj put ju je 
čekalo veliko iznenađenje! Umjesto 
pisama, razglednica i uobičajenih re- 
klama, u sandučiću je bilo malo, 
ptičje gnijezdo. 

»Tata, mama, dođite brzo da vam 
nešto pokažem!«, poviče Snježana, 

3 Kraljić, 
mali kralj 

Ako dobro pogledamo ovu majušnu 
ptičicu s nježnom krunicom od na- 
rančastog perja, obrubljenom crnim, 
i lijepim maslinastozelenim plaštem 
na leđima, odmah ćemo shvatiti zašto 
je dobila ime kraljić, odnosno mali 
kralj. Ta vesela ptica neprestano 
leprša živahno cvrkućući. 

Njegovo je gnijezdo vrlo neobič- 
no: izgleda lagano, jer je napravlje- 
no s puno umješnosti. Pomoću tan- 
kih vlati mahovine kraljić vrlo spret- 
no pravi malu, poluokruglu torbicu 


uzbuđena svojim pronalaskom. Ra- 
doznala majka priđe sandučiću i, vi- 
djevši ptičju glavicu, prekrivenu žu- 
to-plavim perjem, odmah prepozna 
sjenicu. 

»Čini se da je odlučila unutra 
zasnovati svoj dom!«, reče. »Ovu 
ptičicu nitko ne smije uznemiravati. 
Moramo reći poštaru da ubuduće 
pisma ostavlja s unutrašnje strane 
zidića. A ti ćeš, Snježana, budeš li 
pažljivo promatrala, ubrzo otkriti 
stvaranje jedne mlade i nove ptičje 
obitelji!« 

Djevojčica je sada blistala od sre- 
će, jer je ni čitava gomila pisama ne 
bi obradovala kao ovo gnijezdo sje- 
nica! 


koju tako pričvršćuje između dviju 
grana jele ili bora da zapravo visi. 


Znam, iznenađuje te kako ova 
ptičja torbica ne padne na zemlju 
kad kraljić uđe u nju. Pa ipak, ne 
padne i zato što je sam kraljić tako 
lagan da se grančica drveta, na kojoj 
je gnijezdo, jedva malo savije kad on 
na nju sleti. 

No, postoji još jedan razlog. Go- 
tovo da je to tajna! Da bi što bolje 
podupro svoje gnijezdo i osigurao 
ravnotežu, kraljić ga pojača i tan- 
kom, paukovom mrežom. 

Ovaj naš »mali kralj« je zaista 
oštrouman, zar ne? 

Bubamarino 
buđenje 


Podnevno sunce je počelo obasjavati 
prozorska okna. U maloj sobi, u 
kojoj se igrala Maja sa svojim lutka- 
ma, odmah je bilo toplije. 

Oh, kako je lijepo ponovo osjetiti 
toplinu sunčanih zraka!« 

Bubamara je spavala čvrstim 
snom u gustim naborima zavjese, ali 
se odjednom probudila. Sunce je na 
nju djelovalo čarobno, baš kao kad 
je mladi princ svojim poljupcem iz 
stoljetnog sna probudio uspavanu 
ljepoticu. Udobno smještena u na- 
borima zavjese, bubamara je spavala 
zimskim snom još od prošle jeseni. 


No, toplina sunčanih zraka je po- 
lako vraćala život u njeno malo tije- 
lo: protegla je nožice, počela micati 
ticalima na glavi i uskoro je već bila 
potpuno spremna krenuti u nove 
doživljaje. Mala, poput krvi crvena 
pjegica, polako je šetala mekanim 
zavjesama radoznalo  razgledajući 
svoju okolinu. 

»Eno bubamare!«, uzviknula je 
Maja, potrčavši prema prozoru. S 
velikim zanimanjem je gledala tog 
malog kukca u crvenom plaštu sa 
crnim točkicama, koji se sijao na 
suncu, kao da je premazan lakom. 

»Kako je samo draga ova bubi- 
ca!«, uzdahnula je Maja. »Kažu da 
bubamare dovode goste!« 

Lidijin vrt je ponovo sav u cvijeću, 
kao da ga je dotakla čarobnjakova 
ruka, no taj čarobnjak i nije nitko 
drugi već proljeće! 

Još prije samo nekoliko tjedana, 
zemlja je u vrtu bila tako suha i gola, 
a pogledajte je sada! Sve je procvje- 
talo: cvjetovi raznih boja i vrsta su se 
uspravili ponosno na svojim stablji- 
kama i okrenuli latice prema svjetlu. 

Tu su žuti sunovrati, bijeli, plavi i 
ružičasti zumbuli, predivni crveni, 
žuti i ljubičasti tulipani. 

Otkrijmo sada i tajnu nastanka 
tog raskošnog prizora: jesenas je 


Čarobni poklon 
proljeća 

Odakle dolaziš, 
zlatna ribice? 


Kroz prozirne stijenke okrugle, sta- 
klene posude, Matija se divio svojoj 
zlatnoj ribici. Nije ga zamaralo da je 
gleda kako se vrti u krug, jedva 
dodirujući staklo, kako se penje na 
površinu vode, ostavljajući iza sebe 
trag od malih mjehurića, da bi se 
zatim ponovo okrenula prije no što 
se uputi prema dnu, na kome onda 
ostaje da se odmori. 

»Odakle dolaziš, zlatna ribice?«, 
pita je Matija. No kad dječak dota- 
kne staklenu stijenku njene posude, 
ona samo lagano mahne perajama i 
to je jedini njen odgovor. 


Lidija pomagala mami u priprema- 
nju zemlje, u koju su zatim posadile 
lukovice tulipana i zumbula. Svaku 
su lukovicu stavile u prethodno isko- 
panu malu rupu, koju su zatim po- 
krile zemljom. Lukovice su tu miro- 
vale cijelu zimu a onda, kada je 
došlo proljeće, iz zemlje su najprije 
izbili zeleni pupoljci koji su se, po- 
tom, rascvjetali u prekrasne cvje- 
tove. 

Lidija je shvatila da je sama priro- 
da čarobnjak koji je odjenuo njen 
vrt u to raskošno ruho: da bi se iz 
lukovice, sjemena, rodio cvijet, bila 
je potrebna hrana iz zemlje, voda 
koja je tu zemlju vlažila i, najzad, 
sunčana toplina. 

Micikini 
mačići 


Jučer je, u kuhinji gospodje Milke, 
lijepa maca Micika donijela na svijet 
tri mala mačeta. 

Čim je čula za tu veliku novost, 
Zorica je poželjela da ih vidi. 

Strčala je niza stepenice i uzbuđe- 
no pozvonila na susjedinim vratima. 

»Dobro veče, teta Milka, mogu li 
vidjeti Micikine mačiće?« 

»Naravno, Zorice, samo uđi.« 

»Oh, kako su lijepi!«, uzviknula je 
djevojčica, čim je ugledala tek rođe- 
ne mališane koji su bezbrižno spavali 
šćućureni uz svoju majku, u velikoj, 
pletenoj košari. 

Prvo mače je riđe, na majku, ali 
ima i tanke, crne prugice; i drugo je 
riđe, ali nešto svjetlijeg krzna, a tre- 
će, najljupkije od svih, je svijetlosi- 
vo, gotovo biserno, s tamnim ša- 
rama. 

»Mogu li ih pomilovati?«, upitala 
je Zorica. 

»Za sada bolje nemoj«, savjetova- 
la je gospođa Milka. »Micika misli da 
ih mora zaštititi od svih, pa bi te 
nehotice mogla ogrepsti. Pomilovat 
ćeš ih kad malo porastu, a ako se 
tvoja mama bude složila, poklonit ću 
ti mače koje ti se bude najviše svi- 
djelo.« 

»Poklonit ćete mi jedno ma- 
če...?7«, uzbuđeno će Zorica. »Pa to 
bi bio najljepši poklon. 


Odletjela je 
vrpca 


»Nikako ne mogu naći svoju vrpcu 
za kosu«, rekla je Vesna. 

»Potraži je. Sigurno je tu negdje«, 
savjetovala ju je njezina brižna i 
dobra mama. 

. »Kao da je u zemlju propala«, 
nastavljala je djevojčica. 

»Nema razloga da se toliko uzru- 
javaš«, tješila ju je majka. 

»Kako da ne? Pa to je pravo čudo! 
Stavila sam je na ovaj sto«, ponavlja- 
la je Vesna. 

»Možda i nisi...« 

»Ma jesam! Evo bila je baš ovdje, 
na kamenom stolu i, kada sam je 


htjela uzeti da zavežem kosu, odjed- 
nom je odletjela!« 

»Čudno! Po tvojoj priči, čini se 
da ima krila i, da je zaista odlet- 
jela.« 

No, Vesnina majka nije mogla 
znati da se upravo to i desilo: vrpca 
je odletjela i to u pravom smislu 
riječi! Ali kako? Pa jednostavno, u 
kljunu male zebe. 

Ova je lukava ptičica primijetila 
tanku, zelenu, baršunastu vrpcu, ko- 
ja joj se učinila poput vlati trave što 
bi joj mogla koristiti za gradnju 
gnijezda. Zato se neopaženo prikrila 
i zgrabila je, jer baš od takvih vlaka- 
na i travki ptice najčešće prave svoja 
gnijezda. 

Živahni 
poljski mišić 


Zašlo je sunce. Polako, polako, 
mrak obavija šumu. Utihnuli su 
nježni glasovi i cvrkuti u gnijezdima. 
Ptići su uvukli glavice u svoje perje i 
pripremaju se na spavanje. 

No, ne spava se baš svim šumskim 
stanovnicima. Naprotiv! Neki željno 
čekaju da se smrači, kako bi slobod- 
no izašli iz svojih zaklona. 

Eto, poljski mišić, naprimjer! Poz- 
najete li poljskog miša? Sad ću vam 
ga opisati: pogledajte dobro! Dva 
mala okrugla uha, velike, živahne 
oči što svjetlucaju kao dva sjajna, 


crna dugmeta, šiljata njuškica s pa- 
rom elegantnih brkova; krzno mu je 
smeđasto sivo, po šapicama bijele 
mrlje; repić mu je kratak i tanak, 
obično dvobojan: gore tamniji, a 
dolje svjetliji. Ukratko, ovaj mali, 
noćni, glodavac izgleda vrlo simpa- 
tično, iako često zadaje seljacima 
velike muke. 

Čim padne mrak, poljski miš na- 
pušta svoje gnijezdo od suhoga lišča i 
brzim koracima kreće prema polji- 
ma. Trava prijatno miriši i prosto 
mami našeg malog prijatelja. Kako 
je samo topla i prijatna dok se savija 
pod njegovim šapicama: op! op! op! 
skakuće lagano i veselo. 

Zečići, 
vjerenici 


Danas je veliko slavlje! 

Na obzoru je zarudjela zora. Tra- 
va sja, okupana rosom. Na obrađe- 
nom polju se ponosno uzdižu zelene 
biljke. U vrtovima je sve više zelenih 
stručaka niklog povrća. Rubovi jar- 
ka su ukrašeni sitnim, bijelim i žu- 
tim, poljskim cvjetovima. 

Sve je tako svečano! 

U šumi se drveće zaodjenulo no- 
vim listovima; žbunovi i živice su 
ukrašene sitnim, raznobojnim cvjeti- 
ćima. Tu je i vitka, bijela breza koja 
nešto tiho šapuće ostalom drveću i 
širi prijatne mirise svuda oko sebe. 

Danas se slavi! 

Cvrkutanje lasta odzvanja po cije- 
lom kraju. Iz kokošinjca im se pri- 
družuje i kukurikanje usamljenog 
pijevca. I s vrha stare lipe se čuje 
nečija pjesma, a pod krovom seoske 
kuće se igraju sivi golubići. 

Znate li tko to danas slavi? 

Lijepi, mladi zeko iz kestenove 
šume i vesela zečica iz borove šume, 
danas su službeno objavili svoju vje- 
ridbu. 

Pogledajte ih kako su sretni. Po 
cijeli dan se utrkuju livadama, prevr- 
ću se i preskaču jedan preko drugo- 
ga, zatim se ponovo utrkuju i tako 
cijeli dan, bez predaha, razdragani i 
veseli. 

Radujmo se i mi s njima. 

Do skorog viđenja, 
susjede jazo! 


Šušanj lišća probudi crvendaća koji 
je sklupčan spavao u glogovom žbu- 
nu. Ptičica promoli glavu i pogleda 
oko sebe: zora je, u šumi je sve 
svjetlije. 

Crvendać primijeti jazavca kako 
se šulja kroz paprat, vraćajući se u 
jazbinu nakon duge, noćne šetnje. 
Konačno iziđe na poznatu stazu po 
kojoj se razlegoše njegovi teški kora- 
ci: plof, plof, plof, plof, a onda 
potpuno zamriješe. Jazo je nestao u 
dubini svoje tople, sigurne jazbine. 

»Do skorog viđenja, susjede ja- 
zo!«, pomisli pospani crvendać. 


Zečevi, 
veliki skakači 

Čim se na nebu pojavio pun mjesec, 
sedam malih zečića je izašlo iz svoje 
rupe, iskopane među korijenjem sta- 
rog kestena. Potrčali su poljanom, 
obasjanom = jasnom, = mjesečevom 
svjetlosti, hop, hop! Hop, hop! 

Eno ih, možemo ih jasno vidjeti 
kako se zabavljaju skačući kroz mi- 
risnu travu: izvode piruete, prevrću 
se preko glave i takmiče se tko će 
najviše skočiti uvis, kao da ispod 
dugih, stražnjih nogu imaju opruge. 

Dočekala ih je noćna ptica, sova. 
Gledala ih je kako se zabavljaju i 
raduju. 


Nova kućica 
za vjeverice 


Čujte ovu lijepu novost! Mladi par 
vjeverica je pronašao novo prebivali- 
šte na vrhu visoke jele. To je zapra- 
vo staro gnijezdo vrana, napušteno 
već nekoliko mjeseci. Na dobrom je 
položaju: mirnom, sunčanom, na či- 
stom zraku. 

Ove vrijedne vjeverice nisu gubile 
vrijeme. Odmah su počele s neop- 
hodnim popravcima gnijezda. Prvo 
su sakupile grančice da ga učvrste i 
pojačaju mu rubove. Gnijezdo su 
obložile korama drveća kako ne bi 


bilo propuha, a na dno su stavile 
mekanu mahovinu, da bi im bilo što 
udobnije. 

Za što lakši ulazak u gnijezdo, 
vjeverice su načinile rupu sa strane. 
Na drugoj strani svoje nove kućice 
napravile su još jednu rupu, izlaz u 
slučaju opasnosti. Tako će nesmeta- 
no pobjeći, dođe li nepozvan gost. 
Opreznost nikada nije naodmet! , 

Eto, najzad je sve spremno! No, 
ove naše vrijedne vjeverice nisu na- 
pravile ovako lijep dom da bi u 
njemu uživale same; pogađate: one 
će uskoro osnovati obitelj i imati 
nekoliko mladunaca! 

1 Ispod lista 

salate 
U vrtu buja nedavno iznikla salata 
glavatica. Pod toplim, proljetnim 
suncem, postaje sve okruglija. Njeni 
veliki, nježnozeleni listovi se svjetlu- 
caju na suncu. 

Oko salate lagano lepršaju tri lep- 
tirića. Sve je tako tiho i mirno, no 
samo na prvi pogled jer, ako podig- 
nemo neki od zelenih listova, opazit 
ćemo veliku gužvu i pometnju. 

Skriven ispod tanke, zelene zavje- 
se, ovdje živi čitav mali svijet: mladi 
pužić sa svojom žutom kućicom 
ispruganom tamnosivo, pruža svoja 
ticala, antenice, na sve stane kao da 


nešto osluškuje; plava muha je ne- 
strpljiva, neprestano trlja svoje si- 
ćušne, dlakave nožice jednu o dru- 
gu. Mravi su, kao i uvijek, zaposle- 
ni: njih petorica prenose veliko zr- 
no pšenice. Ružičasta glista ne pre- 
staje sa svojom gimnastikom: širi se 
i skuplja, uvija i izvija. Tu je i 
žabica; ona se očigledno nekamo 
žuri, kao da je već zakasnila na 
sastanak. Sjajni, zlatasti kukac je 
pao s grane jabuke pravo na glavu i 
sada se koprca, mašući nožicama 
po zraku. Najzad, tu je i grupa 
zelenih ušenaca koji se pentraju po 
žilama salatinog lista, ispod kojega 
je, kao što vidite, zaista velika 
gužva. 


11 Neumorna 
kopačica krtica 
»Oh, ne! Evo opet krtica! Kad će već 
jednom prestati baš ovdje kopati 
svoje tunele?«, pitao se Matija. 
Pitanje je ostalo bez odgovora! 
Budući da se krtica, kukcožder, hra- 
ni kukcima, kopa zemlju i pravi male 
humke koji stalno narušavaju lijep 
izgled Matijinog vrta. Neumorna kr- 
tica nikada ne prestaje s kopanjem: 
prednje šape koristi kao lopate pa 
njima dube zemlju koju zatim izba- 
cuje. U podzemnim hodnicima nala- 
zi mnogo kukaca, puževa i crva koji- 
ma se hrani. »Ona je korisna životi- 
nja,« objasnila je mama Matiji. 


1 Zovu me 
seoski miš 

Zovu me seoski miš jer dolazim sa 
sela. Moje odijelo je vrlo jednostav- 
no: crvenkasto sa svijetlosivim pre- 
ljevima. Živim usred polja i, da bih 
stigao do svoje kuće, moram iskopati 
najmanje šest rupa i beskonačne, 
veoma dugačke i potpuno mračne, 
tamne tunele. 

Često švrljam okolo. Veoma brzo 
trčim i dobro plivam, no nisam baš 
naročito vješt u penjanju. Oboža- 
vam kad je toplo, mrzim kišu. Svi- 
đaju mi se obitelji koje imaju veliki 
broj članova. Moram priznati da vo- 
lim dobro jesti, no, to je već druga 
priča... 


i Iznenađenje 

među kamenjem 
»Ova gomila kamenja mi ne da mi- 
Ta«, reče otac Mirku pokazujući mu 
hrpu kamenja na vrhu livade. 

»Mogao bih ga maknuti«, ponudi 
se Mirko, sav sretan što mu se pruža 
prilika da uradi nešto korisno. 

»Previše je teško za tebe«, primi- 
jeti otac. 

»Ma nije. Prenosit ću jedan po 
jedan kamen u kolicima i stavljat ću 
ih uz rub puta«, uporno će Mirko. 

»Neka ti bude.« 

Istog trenutka dječak otrči po ko- 


tik LV LO Še dA mk 


lica, kako bi što prije počeo s radom. 
Sve je teklo po planu, pa je gomila 
kamenja bivala sve manja i manja. 

A onda, iznenada, podigavši veliki 
kamen Mirko opazi smeđu žabu koja 
ga je netremice gledala svojim veli- 
kim, izbuljenim očima. 

»Tata! Tata!«, povika prestrašeni 
Mirko i potrči k ocu. »Pod kame- 
njem je žaba! Mislim da ne bi bilo 
pošteno da joj uništimo kuću!« 

»Imaš pravo«, zaključi njegov za- 
dovoljni otac. 

I tako su žaba i njena obitelj mogli 
i dalje nesmetano živjeti u svojoj 
kamenoj kućici. 


1 Tišina, 
evo ježa! 

Pritajeni iza kuhinjskog prozora, 
Katica i Marko su kroz staklo budno 
pazili: već čitav tjedan, svake večeri, 
stavljaju ispod prozora, na zemlju, 
tanjurić s mlijekom, nadajući se da 
će neki jež svratiti na piće. 

Njihov rođak Petar im je pričao da 
ježevi jako vole piti mlijeko. Objas- 
nio im je: »S hrpom drva za ogrjev, 
naslaganom uza zid vašeg voćnjaka, i 
sa svim tim biljkama koje pored 
njega rastu, vjerojatno ćete biti do- 
maćini nekom lijepom ježu, adatoi 
ne znate.« To je simpatična životinji- 
ca što voli tiha mjesta na kojima se 
može sakriti i na miru pojesti nekoli- 
ko malih kukaca što obično žive u 
gomili lišća, hrpi drva za ogrjev, u 
grmlju ili živici. Zbog toga ova mje- 
sta neobično privlače ježeve. 

Katica i Marko su povjerovali 
rođaku i sada strpljivo čekaju, pažlji- 
vo gledajući kroz prozor. 

I gle, iznenada se iz mraka iskrade 
prvo jedna, a zatim i druga loptica, 
puna iglica. Bila su to dva velika ježa 
koja su se laganim koracima približa- 
vala mlijeku. A kada su najzad do 
njega i stigli, odmah su ga počeli 
halapljivo piti... 

1 Sedam 
žutih pačića 

Teta Ružica je imala pravo: koliko 
se toga desilo oko male bare! No 
malo je onih koji su u prilici da 
prisustvuju tim događajima: možda 
poneka mušica ili žabica, neki zalu- 
tali puž jer trske i trave zaklanjaju 
ovu malu životnu zajednicu od po- 
gleda. 

I baš je tu, u tom prirodnom 
zaklonu, prije nešto više od mjesec 
dana, jedna divlja patka savila svoje 
gnijezdo. 

Od tolikih bara izabrala je baš 
ovu, jer se sjetila da se, nekada 


1 Procvao je 

žabnjak 
Ivanka je nekoliko dana školskih 
praznika provela kod svoje tete Ru- 
Žice. 

Dani odmora su uvijek bili dani za 
nova otkrića! Sama tetina kućica nije 
bila kao ostale, obične kuće, već 
stari, preuređeni mlin u kome se 
veliki kotač, još uvijek uz škripu, 
neprestano okretao. Pokretala ga je 
voda potoka što je žuborio pored 
kućice. 

Svakoga dana su Ivanka i Ružica 
išle u duge šetnje. Djevojčica je s 
pažnjom zagledala sve na što bi joj 
teta posebno skrenula pažnju. Bilo 


davno, i ona sama ovdje rodila. No, 
koliko je samo morala letjeti kako bi 
našla baš svoju rodnu baru! Srećom, 
nije bila sama. Pratio ju je njen 
vjerni prijatelj, zelenovrati, divnog 
smaragdnog perja. 

Našavši, najzad, toliko željeno 
mjesto, patka je odmah počela gra- 
diti udobno gnijezdo u koje je polo- 
žila svojih sedam jaja svijetlozelen- 
kaste boje. Prekrila ih je tankim 
slojem trave, kako bi ih što bolje 
sakrila, a zatim i sama sjela na njih, 
strpljiva i brižna. Kad god se morala 
udaljiti od gnijezda, makar samo i na 
trenutak kako bi se napila vode, 
iščupala bi koje pero da prekrije 


je tu toliko toga, što sama nikada ne 
bi primijetila: toliko raznovrsnog dr- 
veća, cvjetova, trava na prvi pogled 
istih a, ustvari, vrlo različitih... 

»Evo bijele vrbe, gotovo smo sti- 
gle«, reče Ružica svojoj maloj neća- 
kinji. 

»A gdje to?«, upita Ivanka. 

»Do bare. Pogledaj!« Kroz trsku i 
rogoz se nazirala svjetlucava voda. 

»O, kakvo divno, žuto cvijeće!«, 
uskliknula je Ivanka. »Kako mu je 
ime?« 

»To je žabnjak, vodeni cvijet.« 

»Ovo mjesto je tako mirno!«, do- 
dade djevojčica. 

»Za sada jest, no uskoro ćeš čuti 
mnoge glasiće«, upozori je teta. 


dragocjena jaja i osigura im neop- 
hodnu toplinu. 

I eto, baš ovoga jutra, sasvim 
iznenada, začu se... tok, tok, tok! 
Sedam malih pačića je nejakim klju- 
nićima upravo razbijalo ljuske svojih 
jaja. Čulo se njihovo slabašno piju- 
kanje. 

Pačići su imali žutosmeđe, nako- 
strušeno perje. Odmah su počeli ska- 
kutati po gnijezdu kao da su ga 
željeli napustiti! No, mama patka to 
nije dopustila; ona je i dalje brinula 
da neki od njenih mališana slučajno 
ne nazebe, pa je zaštitnički legla 
preko njih, utoplivši ih svojim meka- 
nim perjem. 

1 Prvi koraci 

i prvo kupanje 
lako su se izlegli tek prije nešto više 
od dvadeset četiri sata, pačići su, 
predvođeni svojom mamom patkom, 
već išli prema obali bare. 

Kako su smiješni ti mali, žuti pači- 
ći! Na nožicama im je plivaća kožica, 
pa se po suhom nespretno kreću, 
gegajući se tamo-amo. Uostalom, to 
su njihovi prvi koraci! 

A kad su došli do obale, ne oklije- 
vajući nimalo, svi uskoče u vodu, 
pljus! Kakvog li iznenađenja! Od pr- 
vog trenutka su tako sigurno plivali! 
Bez ikakve vježbe ili podučavanja, 
već su bili pravi šampioni!! 


Vodena 
kokica 


Ž 


Ivanka se vratila do bare i, dok je 
teta zastala da predahne u podnožju 
bijele vrbe, djevojčica se primakla 
vodi. Uvukla se između trski i tako, 
sakrivena, promatrala hoće li se ne- 
što novo dogoditi. 

Odjednom ugleda vodenu kokicu. 
Ivanka se veoma iznenadila vidjevši 
da ta lijepa, crna prica s jarkocrve- 
nim kljunom, svojim dugim, tankim 
nogama skače s jednog na drugi list 
lokvanja. Njeni su pokreti bili tako 
vješti i brzi te se činilo kao da hoda 
po vodi. 

1 Takmičenje 
u skakanju 
Flik, flak, flok! Tri kratka klokota 
vode prekinuše barsku tišinu; zatim 
ponovo zavlada mir. Nigdje ni daška 
vjetra. Trske su uspravne i nepokret- 
ne. Flik, flak, flok! Ponovi se onaj 
čudni zvuk. Odakle li samo dolazi? 
Ivanka je pokušala pronaći odgo- 
vor na to pitanje. No, tog se popod- 
neva u bari više ništa nije pomaklo. 
Patke su otišle nizvodno, gdje je 
voda bistrija, gdje cvatu šarene bilj- 
ke. Pa ipak: flik, flak, flok! Evo ga 


opet! Ovaj put se djevojčici učini da 
čuje uzdah ili čak nekakav prigušeni 
smijeh. 

Ah! Ivanka je najzad otkrila: bile 
su to zelene žabice koje su se takmi- 
čile u skakanju. U jednom sasvim 
izdvojenom dijelu bare, zaštićenom 
zastorom od rogoza i lopoča, žabe su 
izvodile prave akrobatske skokove. 
Tek jednim pokretom svojih rastez- 
ljivih nožica su se dizale u zrak, a 
zatim flik!, upadale u vodu, da bi 
odmah zatim još jednom skočile, 
flak, pa još, pa još, sve to praćeno 
veselim kreketom. 

2 Sjenke 
u trščaku 

Zora je. Nježna, sivkasta izmaglica 
lebdi na mirnoj vodi bare. Magla kao 
tanki veo obavija rogoz i barsku 
trsku, uvlači se između grana starih 
vrba, jedva dodiruje vlažnu obalu. 
Sve je tako mirno i tajanstveno... 

Iznenada se na bisernosivom dnu 
počinju ocrtavati obrisi vitkih silueta 
koje se pokreću poput sjenki na 
ekranu. Hoćete li da pokušamo od- 
gonetnuti tko su? 

»Ona, najveća, s najdužim i najta- 
njim nogama je čaplja!« 

»Točno! Lako ćemo je prepoznati 
i po dugom, tankom vratu i dugač- 
kom kljunu.« 

Između trski se nazire i drugi lik, 
uspravan i gord s jakim, visoko uz- 
dignutim vratom. 

»Samo ptica bukoč ili vodeni bik 
zna tako stajati!« 

Na vodi se pojavljuje i treća sjen- 
ka: ova ptica ima vitak vrat i glavu 
ukrašenu ćubicom od svjetlucava 
perja. 

»Sjetio sam se! Ona pripada poro- 
dici trtonoški. To su ptice koje na 
nogama imaju razapete plivaće op- 
ne. Zovu je ćubasti gnjurac!« 

»Opet si pogodio! Kad svane dan, 
vratit ćemo se da ih još bolje pogle- 
damo!« 


2 Žabica 

u gradu 
Poslije lijepo provedenih praznika 
na selu, Ivanka se vratila u grad. 
Znate li što je donijela na poklon 
svom bratu Andriji? 

»Sliku mlina?« 

»Ne!« 

» Veliki kamen iz potoka?« 

»Ni to!« 

»Tetinu pitu?« 

»Ma ne! Donijela mu je pravu, 
živu žabicu. Oh, kako je vesela! 
Kako je zelena!« 

Krenuvši na put, stavila ju je u 
staklenu posudu, no sada joj je mo- 
rala naći odgovarajuće prebivalište. 


Andrija se odmah sjetio okrugle sta- 
klene posude u kojoj je držao zlatnu 
ribicu pa potrči da je donese. 

Kako bi što bolje dočarala žabinu 
prirodnu sredinu, Ivanka je u posu- 
du stavila bijelog šljunka i kamenči- 
ća. Kad je sve bilo spremno, djeca su 
s pažnjom smjestila svoju zelenu 
žabicu u njen novi dom. Činilo se da 
je zadovoljna ali, odjednom, hop! 
Skočila je visoko, izletjela iz stakle- 
ne posude ravno na Andrijino rame. 

»Kako je ljigava i hladna!« 

Htjela ne htjela, žabica je ponovo 
vraćena u staklenku. 

»Morat ćeš se naviknuti na život u 
stanu, mala moja«, obrati joj se 
Ivanka veselo. 

2 Patkino 

ogledalo 
Znate li što je patkino ogledalo? Ne, 
to sigurno nije ono ogledalo što stoji 
na drvenom postolju u našem stanu 
da bismo se ogledali. 

Patkino ogledalo je onaj prozirni 
sloj najsitnijeg perja koji se nalazi 
između njenih krila te se dobro vidi 
kad patka leti. Boja »ogledala« se 
mijenja ovisno o okolini. 

Pogledajte onu zelenovratu patku 
koja leti: njeno je ogledalo ljubiča- 
stoplavo; a pogledajte je sada, dok 
nadlijeće baru, ogledalo je zeleno sa 
crnim odsjajem. 

2 Gladni 

pačići 
Pačići s bare, izvaljeni tek prije ne- 
koliko dana, već su dosta narasli. 
Ove se smiješne male, žute loptice, 
gegaju između barskih trava, kupaju 
se u barskoj vodi, plivaju kao pravi 
šampioni, ali što je najčudnije... ne 
prestaju jesti od jutra do mraka. 

Ne vjerujem da bi se vama svidje- 
la njihova hrana, no ipak pogledaj- 
mo što to toliko vole ovi mališani. 
Što to tako pažljivo traže? 

Od svega najviše vole svježe, slat- 
kovodne ribice koje sigurnim zama- 
sima kljunova izvlače s muljevitog 
barskog dna. Sviđaju im se i 


barske trave, sočne i svježe. I pu- 
noglavci su malim pačićima ukusan 
zalogaj. Ponekad, ali samo pone- 
kad, pačićima pođe za rukom da 
uhvate i poneku žabicu u skoku. 

O, koliko samo poslastica pruža 
ova bara! Tu su i nježni komarci 
kojima se ponekad u letu nasmiješi 
sreća, pa uteknu proždrljivim mali- 
šanima, dok poneka lijena žaba, za- 
spala na listu lokvanja, nema baš 
nikakve šanse da izbjegne pačjem 
kljunu. Iz jelovnika nisu izuzeti ni 
vilinski konjici, zastali da se odmo- 
re nakon premetanja u zraku. A, 
kada padne kiša, pojave se i puže- 
vi. E pa, pačići, navalite, dobar 
tek! 


2 Razgovor 

dviju patki 
»Ja sam patka pupčanica, najmanja 
od svih patki. Da bi me lakše prepoz- 
nala, bolje pogledaj moju glavu: ona 
je svijetlosmeđe boje. Iznad očiju 
imam dvije bijele pruge koje izgleda- 
ju kao obrve. Obožavam letenje! 
Kao perce lebdim nad mirnom bar- 
skom vodom. I još da dodam — 
skakavci su moja omiljena hrana!« 

»Skakavci? Pih! Ja mnogo više 
volim žablja jaja. Ja sam patka žli- 
čarka, dugog, plosnatog kljuna koji 
mi omogućava da lako dođem do 
svog omiljenog zalogaja, položenog 
na barsko dno.« 

2 Lijepa, 
ploveća kućica 

Ploveća kućica, gnijezdo napravlje- 
no na vodi! Tko li je došao na ovu 
ideju? Nitko drugi nego jedna lijepa, 
barska ptica, ćubasti gnjurac! To je 
vrst patke, dugog, tankog vrata, s 
pernatom ćubicom na glavi. 

Evo kako je par ćubastih gnjuraca 
napravio svoje gnijezdo: sakupili su 
zajedno bezbroj komadića rogoza, 
trski i ostalih barskih trava te ih 
poslagali jedne na druge, napravivši 
tako ploveću splav na koju je, zatim, 
ženka položila svoja bijeloplava jaja. 
Legla je preko njih, mirna i zado- 
voljna. 


2 Opasnost 
u bari 

Bare su najčešće zaklonjena i mirna 
mjesta pa često izgledaju kao da su 
začarane. No, kao u bajkama, i ov- 
dje postoje zle vile i vještice. Tu su 
životinje koje ponekad naiđu i naruše 
spokojstvo malih barskih stanovni- 
ka, za koje je najbolje da ih se dobro 
čuvaju. 

Ptica, crna liska, nimalo nije mila 
kako se na prvi pogled čini. Nitko ne 
osporava ljepotu njenog sjajnog, cr- 
nog perja, ali bijela mrlja na glavi i 
bijeli kljun ne ulijevaju ni najmanje 
povjerenje. Naprotiv, kad zagalami i 
zakrešti, svakom se sićušnom, bar- 


skom stvoru sledi krv u žilama, pa i 
ne pomisli da joj priđe blizu. 

Tu je i tvor koga se također treba 
dobro čuvati. Možda se na prvi po- 
gled ne bi reklo da je ovaj sisavac, 
sjajne riđe dlake, male šiljaste njuški- 
ce s bijelim točkicama i kratkih šapa 
s jakim, oštrim kanđama, ustvari 
vješt lovac, odličnog apetita, uvijek 
spreman da pojede nekog malog si- 
savca, ribicu, žabu, pa čak i poneku 
pticu, veliku kao patka. 

Stanovnicima prijeti velika opas- 
nost i od ptica grabljivica, kao što je 
sokol grlaš, s kojim se ne treba šaliti. 
Kada ga vidite da kruži iznad bare, 
možete biti sigurni da je odlučio 
kanđama ščepati neku patku... 

2 Prve šetnje 
u bari 
Kako su smiješni ovi novorođeni pa- 
čići! Njihovo mekano perje izgleda 
poput prugastog kaputića! Svaki put 
kad se zamore od plivanja, popnu se 
na leđa svojoj majci koja ih onda nosi 
dok se ne odmore. 

Dobra plivačica, mama-patka jed- 
nostavno zagnjuri, tako da joj je 
cijelo tijelo pod vodom, pa se mali- 
šani lako mogu udobno namjestiti na 
njeno mekano perje. Sada se pačići 
ćubastog gnjurca mirno prepuštaju 
uživanju, sigurno ploveći slatkom, 
barskom vodom. 

2 Strpljivi 

ribolovac 
Podnevno sunce obasjava barsku vo- 
du, kojoj se površina bljeska poput 
srebra. 

Obalom bare odmjerenim koraci- 
ma šeta čaplja. Kao da broji korake, 
oprezno hoda svojim dugim tankim 
nogama. Ide malo naprijed, malo 
nazad, polako, čini se da je utonula u 
neka važna razmišljanja. Iznenada 
prekine hodanje i približi se obali 
bare, lako savine jednu nogu i podig- 
ne je, ostavši nepomično stajati na 
drugoj. 

Koga li to samo čeka u toj čudnoj 
pozi? Goste? Ne, čaplja je veliki 
samotnjak i nije baš oduševljena 
gostima. Možda spava na jednoj no- 
zi? Ma ne, naprotiv, ona je posve 
budna i na oprezu: čeka da se pojavi 
neka ribica! 

Kao svaki pravi ribolovac, ova 
ptica zaista zna čekati. U stanju je da 
više od dva sata nepomično stoji na 
jednoj nozi. No, tako nam pruža 
priliku da na miru bolje pogledamo 
njen dugački kljun, izduženi vrat 
koji u letu uvlači u ramena i velika, 
izdužena, crna krila. 

Ipak, nemamo dovoljno vremena 
da čekamo nesretnu ribicu koju će 
uhvatiti, zato je ostavimo samu i 
poželimo joj sretan lov! 

3 Mirni skup 

u sumrak 
Lagani povjetarac je nježno zalju- 
ljao uspravne stabljike trske. Na 
mirnoj površini vode su se pojavili 
valići na kojima se ogledaju posljed- 
nji odsjaji već crvenog sunca što 
zalazi. Vraćajući se iz lova nakon 
napornog dana, barski stanovnici uz 
prigušeni šum slijeću na vodu, dodi- 
rujući je krilima. 

Čini se da svatko od njih priča 
kako je proveo dan i kakve je novo- 
sti saznao. Čuje se velika buka jer svi 
grakću uglas, nestrpljivi da opišu 
svoje događaje. Od tolike galame 
odzvanja cijela bara. 


Pačići ćubastog gnjurca su ipak 
najbrbljaviji: čas grakću, čas koko- 
daču, čas viču. Za razliku od njih, 
druge patke pište oštrim i prodornim 
glasovima, a s druge strane, iz dalji- 
ne, sakriven između trski, bukač po- 
vremeno promuklo krikne. 

Večeras pričaju duže nego obično: 
veliki zelenovrati patak se najzad 
vratio da potraži svoju obitelj. Pačići 
se ne prestaju diviti njegovu sjajnom 
perju, pogotovu prekrasnom, zele- 
nom vratu. 

No, evo se pojavio i mjesec. To je 
znak za spavanje. Ptice sada uvlače 
glavu pod krilo i polako tonu u san, 
kako bi spremno dočekale sutrašnji 
novi dan! 

Pregršt 
bijelih zvončića 


Kuća je puna đurđica! Pažljivo raspo- 
ređene u vaze, podsticale su Katičinu 
želju da ih naslika. No, kako su sve 
kitice bile lijepe, nije se mogla odlu- 
čiti koju će od njih ovjekovječiti na 
svojoj slici. Pogled joj najprije pade 
na divlje đurđice, poluzatvorenih lati- 
ca, koje su se prelijevale od bijele do 
zelenkaste boje. Njihov  prijatni, 
svježi miris podsjećao ju je na šetnju 
sjenovitom šumom. Katičina mama 
ih je stavila u malu, staklenu vazu. 
No, tu su i đurđice iz staklenika čije 
su latice već sasvim otvorene u obli- 


ku pravih pravcatih zvončića koji u 
snopićima vise sa stabljika. Šteta što 
ne mirišu onako lijepo kao divlje 
đurđice. Mama ih je stavila u lijepu, 
porculansku vazu. 

Katica je oklijevala i dalje držeći 
podignutu olovku uruci. Koju đurđicu 
izabrati? Ruku na srce, više joj se 
sviđala divlja đurđica iz šume. Bila je 
tako jednostavna i nježna sa svojim 
listovima koji su je obavijali kao da 
je štite. No, đurđica iz staklenika je 
bila mnogo elegantnija, s većim i 
sjajnijim cvjetovima, što je bilo 
mnogo jednostavnije za crtanje. A 
ti, koju bi ti đurđicu radije naslikao? 
Divlje ili iz staklenika? 


Utrka 
dviju bubamara 


Dvije bubamare koje su se tek ne- 
davno probudile iz zimskoga sna, 
odlučile su da malo protegnu svoje, 
još uvijek ukočene nožice. Smatrale 
su da će im penjanje dobro doći! 
Prva bubamara je bila zlatnožuta sa 
šest crnih pjegica, a druga crvena sa 
samo dvije točkice na leđima. Evo ih 
u podnožju stabljike đurđice i to one 
najviše, u sredini vaze. Koja će se 
bubamara prva popeti na vrh cvi- 
jeta? 

Ona manja, žućkasta, odlučno na- 
preduje i neumorno se penje jedna- 
kim koracima, kao da u sebi nosi 


svibanj, kN, I Še da maš 


Đurđica, 
svibanjski cvijet 


Danas nema škole! Katica i Marko 
su otrčali u šumicu pokraj njihova 
vrta, 

»Ovamo«, zapovjedi Marko. 

»Ne, nego onamo«, odlučno će 
Katica. 

I tako, dok lutaju šumom, djeca 
ne odvraćaju pogled od zemlje, kao 
da nešto traže. 

»Evo ih!« 

»Eno ih i tamo!« 

Između velikih listova su počeli 
izbijati prvi, mirisni cvjetovi đurđica, 
svibanjskog cvijeta. 


skriveni mjerač: njene se majušne 
nožice tako brzo i lako kreću te se 
čini kao da se nikada neće zamoriti. 

Za razliku od nje, crvena, veća 
bubamara se penje znatno sporije. 
Svaki čas zastane da se odmori i 
svojim ticalima što bolje ispita put 
kojim treba ići. 

Na stabljici đurđice je sedam bijelih 
zvončića: brza, žuta bubamara 
odjednom mijenja pravac kretanja, 
zavija ulijevo i pobjedonosno završa- 
va svoju trku na šestom zvončiću. No 
njena radost nije dugo trajala jer je 
spora, crvena bubamara nastavila 
svoje penjanje do sedmog zvončića i 
tako ipak prva stigla na vrh. Tko 
polako ide, daleko stigne! 

Dobar dan, 
moje male sjenice 


Svakoga dana, najmanje po četiri 
puta, Snježana odlazi do poštanskog 
sandučića u vrtu. No, ne vjerujemo 
da je to zbog pisama! Ako se sjećate, 
njeni su mali prijatelji, sjenice, tamo 
savili svoje gnijezdo. 

Snježana ih je od milja prozvala 
»sjenice punog mjeseca«, jer su svo- 
ja jaja položile baš one noći, kada je 
bio pun mjesec. Jednoga jutra se i 
iznenadila i razočarala, jer je pet 
malenih jaja nestalo iz gnijezda. 
Umjesto njih, ugledala je pet malih, 
ružnih ptičica, smežuranih i goluž- 
dravih, sa zatvorenim očima. 

Nije prošlo mnogo vremena, a ona 
ipak primijeti da su, usprkos ružno- 
ći, dragi, onako maleni i bespomoć- 
ni. No, danas su već izrasli u prave, 
lijepe ptiće. Od jutra do mraka ma- 
ma i tata sjenica lete po cijelom 
kraju u potrazi za kukcima kojima 
hrane svoje gladne mladunce. A oni 
su sve više rasli i jačali. Tijelo im je 
već prekriveno mekanim paperjem, 
ali su kljunići širom otvoreni. 

Sada vam je jasno, zašto Snježana 
svaki čas ide u dno vrta do poštan- 
skog sandućića. Nikada joj nije do- 
sta njenih malih sjenica, koje nepre- 
stano čekaju svoje roditelje da im 
donesu još koji ukusan zalogaj! I kad 
mama ili tata slete u gnijezdo, uvijek 
ih dočekaju već spremni kljunići. 


Sada je 
svibanj 


»Prošao travanj, došao svibanj... 
Sada je svibanj, sada je svibanj...« 
Elizabeta je pjevušila pjesmicu 
koju je već toliko puta čula kod 
kuće, dok je tražila pamučnu haljini- 
cu na cvjetiće, što ju je nosila na 
svom prošlogodišnjem rođendanu. 
O, kako se samo radovala što slije- 
deće mjesece neće morati nositi te- 
ške i debele vunene suknje i baršu- 
naste hlače. I džemperi s visokim 
ovratnikom će ostati u ormaru. 
Svibanj sa sobom nosi i miris ljeta! 
Najzad Elizabeta na jednoj polici 
pronađe haljinicu s cvjetovima raznih 


boja pa odmah potrči da je odjene. 

»Sada je svibanj, sada je svibanj«, 
pjevala je zadovoljno ispravljajući 
zgužvane nabore haljine. Zatim je, i 
dalje pjevajući, istrčala u vrt. 

Brrr! Pa ovo je zubato sunce, još 
uvijek nije dovoljno toplo. Na ruku 
joj pade guščje pero. Sada je svi- 
banj, sada je svibanj! No, ako pje- 
smica ima pravo, to ne znači da 
Elizabeta nije pogriješila uzevši ljet- 
nu haljinicu živih boja koja joj se 
toliko sviđala. O, kako je samo lije- 
pa! Strpljenja molim, još uvijek je 
svježe. Iako se pokušala zagrijati 
trčanjem i skokovima, na kraju je 
ipak morala obući onaj dobri, stari 
džemper. 


PVE LENS VAJSVA 


svibanj, 


Pet 
novorođenih vjeverica 


Jedan! Dva! Tri! Četiri! Pet! 

Pet tek rođenih vjeverica! Srećom, 
njihovi roditelji su predvidjeli tu mo- 
gućnost, pa su napravili prostrano 
gnijezdo. 

Male vjeverice se nisu izlegle iz 
jaja kao mali ptići. Rodila ih je 
njihova mama isto kao mačiće, psiće 
ili mišiće. Ove su životinje sisavci. 
Želiš li znati kome su nalik ove tek 
rođene vjeverice? Pa dobro, mora se 
priznati da nisu baš jako lijepe. Si- 


ćušne su, jedno mladunče ne teži 
više od 50 grama. Rađaju se bez 
krzna, pa čak i bez repa. Prvih 
trideset dana su im oči potpuno za- 
tvorene. 

Onako bespomoćnima, potrebna 
im je velika briga i pažnja. Za njiho- 
vu mamu, su oni najveće blago i 
najljepši mladunci na svijetu. Hrani 
ih svojim mlijekom i grije toplim 
krznom. U svemu tome joj nitko ne 
pomaže, jer otac mladunčadi odlazi 
istoga dana kad se ona okoti, da bi 
novostvorena obitelj imala što više 
prostora. 


Igra 
detektiva 


»Kad šetaš šumom, što moraš učiniti 
da sretneš vjevericu?«, upita Katica 
svog rođaka Petra koji je malo stariji 
od nje. 

»Ništa naročito, dovoljno je da se 
malo igraš.« 

»Koju igru treba igrati?« 

»Igru detektiva«, odgovori Petar, 
našto ga djevojčica pogleda s nevje- 
ricom. No, to njega nije obeshrabri- 
lo. »Hajdemo«, reče, »pokazat ću ti 
kako se to radi.« 

Nakon nekoliko trenutaka, već su 
bili u šumi. 


»Dobro gledaj u zemlju«, zapo- 


či, dz Še ka mi 


Rad 
bez predaha 


»Kako su lijepe ove male sjenice«, 
svatko bi uzviknuo, no bolje bi bilo 
reći: »Samo hrabro naprijed!«, nji- 
hovim roditeljima koji od jutra do 
večeri neprekidno traže hranu za 
svoje stalno gladne mladunce. Tek 
što bi im mama ili tata stavili u kljun 
kakav ukusni zalogaj, ponovo bi od- 
letjeli do prve jabuke da uhvate 
povećeg kukca i tako stalno u krug, 
bez predaha, bez odmora, sad po 
leptira, sad po crva ili sočnu bobi- 
u... O, koliko samo truda ulažu, ali 
ne uzalud, jer što je ljepše od malih, 
otvorenih kljunića koji ih čekaju! 


vjedi Petar. »Moramo pronaći vjeve- 
ričine tragove i to očima pravog 
detektiva.« 

»Ali, iz zemlje raste toliko biljaka 
koje nam onemogućuju da otkrije- 
mo i pažljivo pratimo vjeveričine 
tragove.« 

»Imaš pravo, prvo moramo potra- 
žiti neki putokaz. Pretražit ćemo što 
se krije ispod svake jele i ariša, koji 
su omiljeno drveće vjeverica. Evo, 
pogledaj«, prošaputa Petar, podižući 
sa zemlje izgriženu jelovu grančicu. 
»Ovo je ostatak nekog dobrog ruč- 
ka.« Tada oboje pogledaju gore i 
ugledaju malu vjevericu koja se br- 
zim pokretima penjala na vrh ariša. 
Igra detektiva je urodila plodom! 


LA GLA KA E 


Svadbeni pir 
na mjesečini 


Na nebu je zasjao mjesec. 

Zečić iz kestenove šume i njegova 
nevjesta su zadovoljno trčali zelenim 
obronkom. Dugim su koracima za 
tren oka prelazili čitava polja, da bi 
se najzad uvukli u seoski vrt, kako bi 
dobrim zalogajem uveličali veselje. 

Izabrali su ukusan i raznolik meni 
od mladih mrkvi, nježne zelene sala- 
te i repe koja se sama topila u 
ustima. A zatim, iznenada, začuju 
lavež psa. »Brzo, bježimo odavde!« 
Baš se u tom času mjesec sakrio iza 
oblaka, a tama omogućila mladim 
zečićima siguran bijeg. 


svibanj, 


ti UL SZ Šeks gaš 


10 Zanimljivi izlet 

biciklima 

Roditelji su dopustili Katici i Marku 
da pođu na izlet biciklima. 

»Samo nemojte voziti prebrzo! 
Nemojte ići suviše daleko! Vratite se 
što prije!«, savjetovala je mama. 

»U redu! U redu!«, odgovore dje- 
ca odlazeći. 

Odlučili su se odvesti do čistine u 
blizini šume, pa se upute dobro uta- 
banom, zemljanom stazom. Snažno 
su okretali pedale, uživajući u zviž- 
ducima vjetra oko sebe. »Vozimo 
dosta brzo, nema šale!«, mislili su 
mladi biciklisti. 


Prošli su pored pšeničnih polja i 
uputili se dalje, vozeći rubom tajan- 
stvene šume, nazvane  »crvena 
bukva«. 

Iznenada Marko, koji je vozio 
prvi, začu za leđima dugi zov: »Ku- 
kuu, kukuu...« Okrene se prema 
sestri: »Što si to uradila?« 

»Ništa«, odgovori ona. »Nisam 
čak ni zrak udahnula. A zašto 
pitaš?« 

»Zafrkavaš me?«, s nevjericom će 
Marko. »Upravo si viknula: »Ku- 
kuu, kukuu! Zašto?« 

»Ma kažem ti da nisam usta ni 
otvorila«, odvrati Katica i dalje 
okrećući pedale. 


»Dobro, vjerujem ti«, zagunđa 
Marko koji je uvijek mirno prelazio 
preko sestrinih zadirkivanja. 

No, sada su vozili jedno pored 
drugoga, kraj visokih stabala. 

»Kukuu, kukuu...«, začuju opet i 
zbunjeno se pogledaju. 

»Iko li nas to zove?«, tiho će 
Marko. 

»Zaista čudno. Vratimo se«, upla- 
šeno će Katica. I ne sačekavši bratov 
odgovor, ona okrenu bicikl i pojuri u 
pravcu sela. Marko ju je bez pogovo- 
ra slijedio, jer mu se ovaj čudni glas 
nije nimalo svidio, pogotovo kad je 
znao da dolazi iz tajanstvene šume, 
»crvene bukve«. 


SER CLA KA S 

1 Priča 
o kukavici 

Slijedećeg dana, poslije neslavnog 
izleta biciklima, Katičin i Markov 
rođak Petar, koji se u mnogo štošta 
razumio, sjedne kraj njih da im ob- 
jasni prirodu čudnog zvuka koji su 
čuli u šumi. 

»Pa to je bila obična kukavica, 
velika siva ptica, dugog repa i krat- 
kih, žutih nogu. Kad god se tako 
jasno i glasno oglasi, ona objavljuje 
da je proljeće zaista stiglo. No, njen 
zov obično plaši ostale ptice, za koje 
je to predznak velike opasnosti.« 

»Kakve — opasnosti?«, uplašeno 
upita Katica. 


»Evo kakve«, nastavi Petar. »Ova 
velika ptica nikada ne pravi vlastito 
gnijezdo. Kada dođe vrijeme da polo- 
ži svoja jaja, ona počinje oblijetati 
oko šumskog drveća, ne bi li primije- 
tila gnijezdo neke druge ptice. Ugle- 
davši dom sjenice u stablu lipe, ona 
slijeće na susjednu granu s koje 
budno promatra svoj plijen, čekajući 
da roditelji napuste gnijezdo. Kad 
sjenice odlete u potragu za hranom, 
ona se spušta u njihovo gnijezdo i iz 
njega odmah izbacuje nekoliko jaja, 
koja padnu na zemlju i razbiju se.« 

»O, kako je to strašno!«, uzvikne 
Katica. 

»Umjesto njih, kukavica polaže u 
gnijezdo svoje veliko, bijelo jaje sa 


1 


» Večeras je samo jedan jež došao na 
večeru«, prošapta Katica bratu. 

»Drugi će možda zakasniti«, odgo- 
vori Marko. »Najbolje da još malo 
pričekamo.« 

Poslije one prve večeri, kada su 
dva ježa došla na piće iz posudice s 
mlijekom koju su im ostavljali ispod 
kuhinjskog prozora, Katica i Marko 
su ih čekali ponovo, svakoga dana. 

Čim bi palo veče, dvije bi se male, 
bodljikave loptice približile kući i 
mirno, bez imalo straha, naiskap 
popile za njih pripremljeno mlijeko i 


Jedan jež 
nije došao 


crvenim pjegama, koje je iste boje 
kao jaje sjenice. Odmah nakon izvr- 
šene zamjene, ona odlazi dalje, lete- 
ći oko vrhova drveća u potrazi za 
novim gnijezdom. Kad se roditelji 
sjenice vrate u svoj dom, odmah 
primijete razbijene ljuske svojih jaja 
u podnožju lipe i ono veliko jaje 
koje je zauzelo njihovo mjesto u 
gnijezdu!« 

»Siročići...«, sažalila se Katica. 
»Što onda radi mama sjenica? Mogla 
bih se kladiti da odmah izbaci iz 
svoga doma ono veliko, kukavičino 
jaje.« 

»Čekaj, čekaj, ne možeš sve saz- 
nati odjednom, o tome ću ti pričati 
nekom drugom prilikom.« 


to do posljednje kapljice. Poslije 
dobrog obroka, zadovoljno bi za- 
mumljali i otišli dalje. Koliko je 
samo puta Katica zaželjela izaći iz 
kuće i izbliza pogledati ta mala, 
simpatična stvorenja. 

»Mogla bi ih prestrašiti, a onda bi 
te oni uboli«, objašnjavao je brat. 

»Naš ježić je večeras sam, nadaj- 
mo se da mu se draga nije razbolje- 
la«, primijeti Katica. 

»Valjda je nije netko pogazio na 
putu. Znaš da ježevi vole noću šetati 
okolo...« 

»Nadam se da naša prijateljica 
nije bila tako loše sreće!«, uzdahne 
Katica. 


g AF LA Slot SE gvibanj, 


1 Ježeve 
prinove 

U malom zaklonu, smještenom iz- 
među dvaju kamenih zidova što su 
opasivali vrt, mama ježica je donije- 
la na svijet četiri mališana. 

Sada znate zašto prethodnog dana 
nikako nije mogla doći na večeru. 

Da bi mladuncima bilo što ugodni- 
je na svijetu, mama ježica je obložila 
svoje skrovište mekanim listovima. 
Nije ih prestajala gledati i diviti im 
se. Kako su samo dražesne te male 
loptice, prekrivene sitnim bodljama, 
svijetlim i oštrim. Oči su im još 
uvijek bile zatvorene, a njuškica bez 
dlake, baš kao i kod ostalih sisavaca. 


tE, 32 ke ka sak 


Trčanje 
poljskog miša 


1 


Prošao je ovuda, proći će onuda: 
op-la! op-la! 

Dugim i lakim skokovima, poljski 
miš napreduje stazicom kroz meka- 
nu travu. Prelazi preko mirisnog, 
glogovog  žbunja, preskače oštri 
obronak obrastao zlaticama. Eno ga, 
već nestaje za dugim listovima pa- 
prati, da bi se odmah zatim pojavio 
nasred zaravni. Sada već odmiče pre- 
ko čvornovatog korijenja hrastova, 
pokraj potoka i nestaje u visokoj 
travi. Njegovi mališani ga prate dok 
sav sretan trči kroz šume i livade. 


1 4 Šetnja 
poslije kiše 

Čim je kiša prestala padati, vinogra- 
darski puž se počeo spremati za 
šetnju. Ne znamo točno o čemu je 
razmišljao, ali bismo po zadovolj- 
nom izrazu njegova lica mogli zak- 
ljučiti da bi to zvučalo ovako: 

»Oh, kako je lijepo prošetati po- 
slije kiše! Trava je svježa i vlažna, pa 
po njoj mogu lako kliziti. Iz zemlje 
se širi prijatan miris koji podstiče 
moj apetit. Između grana je pauk 
ispreo mrežu, ukrašenu kapljicama 
što blistaju poput velikih dijama- 
nata. 

Dok prolazim kroz visoko lišće, 


ono me daruje pravim, pravcatim 
tuširanjem, prijatnim i osvježuju- 
ćim. Ptice koje je kiša potjerala u 
njihova skloništa, sada ponovo izlaze 
i nastavljaju pjevati svoju veselu pje- 
smicu. 

O, kako volim šetati poslije do- 
bre, jake kiše! Tako sam zadovoljan, 
visoko uzdižem svoja ticala, pa se 
lako penjem po obroncima. U ovako 
idealnim uvjetima pruža mi se prilika 
da oborim brzinski rekord: zamislite, 
sto metara na sat! Moja lijepa školj- 
kica, kućica koju nosim na leđima, 
sada mi se čini lagana kao perce! Na 
časnu riječ, ništa mi na ovom svijetu 
nije draže od lijepe šetnje poslije 
kiše!« 


ZA GLE KUGA DE oovibanj, RKL, S e ki gaš 


1 Nastavak priče 

o kukavici 
Katica je bila toliko nestrpljiva da 
sazna što se dalje dešava s velikim 
kukavičinim jajem, pa je nagovorila 
Petra da nastavi priču započetu jeda- 
naestoga svibnja. 

»Čim se malo oporavi od prvobit- 
nog iznenađenja, sjenica shvati da je 
tom nepoznatom jajetu potrebna 
briga i toplina, baš kao i njenim, 
preostalim jajima. I tako, ponovo 
razmakne perje i strpljivo legne na 
sva jaja, uključujući i ono podmet- 
nuto. Nakon deset dana se izlegu 
dvije male sjenice. Umjesto da sve 
svoje snage uloži u hranjenje i brigu 
o svojim mladuncima, mama sjenica 
nastavlja ležati na onom velikom, 
nepoznatom jajetu. 

I najzad, poslije nekoliko dana, i 
mala kukavica udarcima kljuna raz- 
bije ljusku svog jajeta. Dva velika 
znatiželjna oka na velikoj glavi naj- 
zad izlaze na svjetlost dana. 

»Mala kukavica je nemirna, me- 
školji se, negoduje, traži jesti. Tata i 
mama sjenice odlaze u potragu za 
hranom, no nije im lako udovoljiti 
velikom apetitu krupnog mladunče- 
ta. Ono sada uzima i zalogaje nami- 
jenjene sjeničinim ptićima. Gura ih, 
kljuca, galami kad god osjeti glad. 

Iz dana u dan, mala kukavica sve 
više raste i jača, tako da joj gnijezdo 
uskoro postaje pretijesno.. .« 


1 Zaključak priče 
o kukavici 
»I onda?«, nestrpljivo će Katica. 

»I onda, da bi sebi osigurala što 
više mjesta, kukavica se sve više i 
više meškolji, dok na kraju ne istjera 
iz gnijezda i preostala dva mladunče- 
ta sjenice!«, nastavi Petar. 

»Pa to je zaista strašno!«, zgranu- 
to poviče Katica. »Molim te, nemoj 
pričati tu groznu priču!« 

»Čekaj, čekaj da čuješ kraj«, od- 
govori Petar. »Moraš znati da nije 
baš sve tako jednostavno... Tata i 
mama sjenica hrane malu kukavicu 
sve dok ne bude u stanju letjeti i 
brinuti se sama o sebi...« 


»Ova priča je ružna! I kukavice su 
nevaljale!«, bila je uporna Katica. 

»Ne treba ih mrziti«, ozbiljno će 
Petar. »One su čuvari šuma! Da ih 
nema, ne bi bilo ni drveća, pa ostale 
ptice više ne bi imale na čemu praviti 
svoja gnijezda. Tako bi polako izu- 
mrle!« 

»Kako«, u Katici se ponovo pro- 
budi znatiželja. 

»Kukavice i samo kukavice, se 
hrane velikim, dlakavim gusjenica- 
ma koje proždiru listove i koru drve- 
ća svih vrsta. Uništavajući ove šteto- 
čine, ove velike ptice spasavaju 
šumu!« 

»E, kad je tako...«, razveseli se 
Katica. 


ić 5AF CLA SA 2 


1 Jedan 

zaista sretan dan 
Tri Micikina mačeta su već dosta 
narasla. Nestašni su, veseli i uvijek 
spremni za igru. 

Gospođa Milka je pozvala Zoricu, 
rekavši joj kako je došlo vrijeme da 
izabere jednog mačića za sebe. 

Za malu Zoricu je ovo bio zaista 
jedan od najsretnijih dana u životu. 
Zadivljeno je gledala tri male krzne- 
ne loptice i nije joj bilo nimalo lako 
da se odluči. Najzad izabere bijelo 
mače sa sivim i riđastim mrljama. 

»Uzela bih ovoga«, reče Katica, 
pokazujući željeno mače. 


Neprilike 
na vidiku 


Ž 


Toši se svidjelo njegovo novo prebi- 
valište. Proveo je mirnu noć u svojoj 
novoj, mekanoj košari. No, sada mu 
je ona postala pretijesna, nije mu 
više bila nimalo po volji niti zanimlji- 
va, pa je poželio prolunjati naokolo. 

Kroz poluotvorena vrata se uvu- 
kao u Katičinu sobu. Mislio je da 
nema ništa loše u tome ako malo 
prošeta ispod njenog kreveta. Vidi, 
vidi! Pa tu je neki zanimljivi pred- 
met! Plava papučica! Zar to nije 
prava pravcata stvar za vježbanje 
spretnosti? 


svibanj, WAVE IZ Deda gaš 


19 Zvat ćeš se... 

Tošo 

Kad dobiješ na poklon kakvu životi- 
njicu, što ćeš najprije uraditi? Pa, 
naravno, nadjenut ćeš mu ime! 

Katica je milovala svoje malo ma- 
če, razmišljajući kako da ga nazove i 
najzad odlući: »Zvat ćeš se... Zvat 
ćeš se... Tošo!« 

I mama je odobrila njen izbor: 
»Dobro si izabrala! Mislim da je to 
pravo ime za njega. Sjećaš se knjige 
o mačku Toši? Ovaj tvoj mališan baš 
nalikuje njemu!« 

Drugo što treba uraditi kad u kuću 
doneseš novog ljubimca jest da mu 
pripremiš mjesto na kojem će spava- 


ti. Tako je Katica uzela malu pletenu 
košaru, stavila u nju stari, šareni 
jastuk i odnijela je u dno hodnika, 
odmah do svoje spavaće sobe. Po- 
tom je pripremila kutiju s pilje- 
vinom. 

»Ovo će biti tvoja kupaonica«, 
rekla je mačiću, nježno ga uzimajući 
u ruke. »Morat ćeš paziti da ne prljaš 
kuću. Sve što budeš morao raditi, 
uradit ćeš ovdje. Jesi li me ra- 
zumio?« 

Slijedeći je Katičin zadatak bio da 
mu pripremi dvije posudice: jednu 
za mlijeko i drugu za hranu. 

»Sada si dobio sve što ti treba, moj 
mali, smiješni, Tošice! E pa, dobro 
nam došao!« 


EA CLA KA SE 


2 Vesna, 
izgubljena leptirica 

Neka je leptirica uletjela u kuću. 
Čuo sam njeno tiho udaranje krilima 
o staklo. Kao da se uplašila! Sada sve 
brže maše krilima, čini se da je 
izgubila orijentaciju. A kako je samo 
lijepa! Sve te divne boje na njenim 
krilima: crvena, ljubičasta, zlatno- 
smeđa, pa ona je prava Vesna, vjes- 
nik radosti! 

Ne pamtim da nam je ljepša gošća 
došla u kuću! Samo, zašto li je tako 
uznemirena? Ne prestaje se bacati 
na staklo, smeta joj ta prozirna pre- 
preka. Pa ona traži put do vrta, do 
svojih cvjetova što mirišu. Evo je 


opet, no staklo joj ponovo smeta da 
izađe napolje. Ne odustaje, i dalje 
pokušava savladati prepreku... 

»Draga leptirice, budi malo strp- 
ljivija. Povrijedit ćeš svoja predivna 
krila, tako nježna i krhka. Otvorit ću 
ti prozor. Tako, sad si slobodna, 
malena moja«, reče Katica. 

No, kao da se lijepi, šareni kukac 
u posljednjem trenutku ipak navikao 
na novi prostor. Počeo je izvoditi 
prave akrobacije: letio je u sobi s 
naslonjača na naslonjač, da bi se na 
trenutak odmorio na baršunastoj 
zavjesi. Oklijevao je ispred zrcala, 
letio oko svjetiljke... kao da više i 
nije htio izaći napolje, moja lijepa 
leptirica, moja Vesna! 


2 Mnoštvo 

radosnih leptira 
Ovoga jutra bašča sva treperi, kao 
da je zaodjenuta nevidljivim nemi- 
rom, kao da je uzdrhtala pod neči- 
jom čudnom, neobičnom rukom. 
Kao da će i sami cvjetovi poletjeti! 
Kao da se odrezani dijelovi neke 
šarene tkanine vrte na sve strane! 

Što se to događa? Je li to san? Ne, 
na bašču je sletjelo čitavo jato lepti- 
rova. O koliko je samo mašte u 
njima! Koliku su radost donijeli sa 
sobom! Svaki od njih je drugačije 
boje i svaki drugačije leti. Njihova su 
šarena krila pravi doživljaj za oči! 
Leptiri, dragi, dobro mi došli! 


Bubamara 
se brani 


Ž 


Zasjalo je sunce. Zrak je tako topao 
da prosto poziva u šetnju. Bubamara 
izvlači iz ljuskice svoja majušna kri- 
la, proteže se i polijeće prema jabu- 
kovoj grani. Kako je lijepo švrljati 
oko ovih svježih, zelenih listova! 
Iznenada joj jedna sjenica prepri- 
ječi put! Bubamara se uplašila. Mož- 
da će završiti u njenom kljunu! Ne 
bojte se! Znate li da ovaj mali kukac 
ispušta vrlo neugodan miris kada se 
nađe u opasnosti? To je njegova 
odbrana od neprijatelja. Vidite, ra- 
zočarana sjenica više nema želju da 
joj se približi. Eno, već je odletjela! 


MvgeF SZE BRA 2 svibanj, REALNA, LZ še tE aš 


2 Nove neprilike 

s Tošom 
Jedno je sigurno: Zoričin riđebijeli 
mačić Tošo je veliki istraživač! 

Tek je nekoliko dana u novoj 
kući, a nema nijednog kutka u koji 
nije zavirio! 

Zorica gotovo nema prilike da ga 
vidi, jer on nikada nije na istom 
mjestu: čas je tu, čas tamo, čas 
ovdje, čas ondje. 

»Gdje je Tošo«, upita Zorica po- 
što se vratila iz škole. 

»Tu je negdje. Prije nekoliko mi- 
nuta je trčao hodnikom«, odgovori 
joj mama. 

Djevojčica uđe u svoju sobu da 
ostavi torbu s knjigama. 

»Kakav je ovo nered!«, uzviknu 
vidjevši na podu prevrnutu košaru za 
otpatke. Papirići su bili razbacani 
svuda po podu, a papuče jedna na 
jednom, a druga na drugom kraju 
sobe. 

Zorica izađe u hodnik i poče dozi- 
vati svog — nevaljalog ljubimca. 
Odjednom joj nešto pade na um: pa 
košara za otpatke je ponovo promi- 
jenila mjesto! 

To ne bi trebalo da bude nikakvo 
iznenađenje, jer se ovom luckastom 
mačiću očigledno dopada kotrljanje 
u njoj, kao da je košara njegov 
vrtuljak za igru. 

2 Lepet krila 

u noći 
Neki je neobičan, uporan, lepet krila 
probudio Maricu i podsjetio je da se 
nalazi na selu, u kući rođakinje So- 
fije. 

»Vjerojatno sam sanjala«, prošap- 
ta djevojčica za sebe, pokušavajući 
se razbuditi. 

No, zvuk se ponovio. Kao da je 
netko zgužvao komad papira. Mari- 
ca je sada već bila potpuno budna. 

Ne bi se moglo reći da se uplašila, 
no ipak je željela vidjeti odakle dola- 
zi taj zvuk. 

Potražila je prekidač da upali 


svjetlo, no u novoj sobi se nije baš 
najbolje snalazila. Najzad ga je napi- 
pala i svjetlost obasja sobu. U prvom 
trenutku Marica nije ništa primijeti- 
la, no kad su joj se oči privikle na 
svjetlost, ponovo je začula onaj ne- 
običan šum. 

»Nigdje ne vidim miša«, ponovo 
će tiho. »Lepet ptičjih krila bi bio 
mnogo glasniji. Za moljce je još 
rano! Pa što je onda?« Najzad, posli- 
je nekoliko trenutaka, Marica otkri 
izvor zvuka koji ju je probudio: dva 
su se mala noćna leptira, smeđesivih 
krila, i tijela prekrivena sićušnim 
dlačicama, vrtjela u sjenilu lampe, 
uzaludno pokušavajući pronaći izlaz. 

2 Usudio sam se 
sam otići u šumu... 

»Iz jutra u jutro zora sve ranije 
sviće,« mislio je zečić. »Još nisam ni 
završio svoju noćnu skitnju, a nebo 
se već rasvjetljava. Ostali zečevi, 
moja braća, danas idu na zabavu u 
livadi obrasloj djetelinom. No, ja 
sam odlučio sam otići u šumu. Du- 
gim skokovima sam stigao do prvih 
stabala: O, kako su visoka! Krošnje 
su im tako guste! Sve je u sjeni! 
Odjednom više nisam vidio nebo. 

Da budem iskren, malo sam se 
uplašio. Bilo bi bolje da šmugnem 
odavde dok je vrijeme, uostalom, 
zar ima nešto ljepše od naše livade?« 


27 Sklanjajte se, 

dolazi vepar! 

Velika šuma zaista može biti zastra- 
šujuća sa svim svojim visokim stabli- 
ma i tamnim sjenama. Kao da u sebi 
skriva čitav jedan nepoznati, tajan- 
stveni svijet. 

U njoj nema onih radosnih, beza- 
zlenih bića kao u maloj šumi, ne čuje 
se ni cvrkut ptica, zujanje kukaca, 
šuškanje miševa i zečića u trku, ne- 
ma ni treperenja breze na laganom 
povjetarcu. Velika šuma u sebi krije 
samo grobnu tišinu! 

Ima li uopće životinja u njoj? Na 
prvi se pogled sve čini tako pusto. 
Ništa nam ne ulijeva povjerenje pa, 


ipak, s one tamo druge strane... 

... Dešava se da tišinu iznenada 
prekine lomljava grana, glasno šu- 
štanje trave i promuklo roktanje. Što 
li je sad to? 

Zemlja se zatrese od snažnog to- 
pota što postaje sve bliži i bliži. I, 
najzad se pojavljuje snažna, velika, 
nakostriješena životinja, obrasla cr- 
nim čekinjama, životinja s prodor- 
nim, crnim, zakrvavljenim očima. 
Ima oštre i snažne kljove te snažan 
vrat i teži ništa manje od stopedeset 
kilograma. Pogađate, to je divlji ve- 
par. No, poslije samo nekoliko tre- 
nutaka sve ponovo utihne. Mir se 
vraća u tajanstvenu šumu. Uragan je 
prošao. 


2 Probudilo se 

malo divlje prase 
Nemoguće je nastaviti san! Oko nje- 
ga se braća neprestano vrpolje. Div- 
lje prase bi još neko vrijeme ostalo u 
svojoj jami, toploj i udobnoj, na 
ležaju od mekog lišća. 

No, uz ovu zaglušujuću buku gur- 
kanje njuškicama, groktanje i prevr- 
tanje se zaista ne može spavati, a 
tako mu se ne ustaje... 

Najzad ustaje i mama, divlja svi- 
nja. Vrijeme za odmor je konačno 
isteklo. Mora se poći za njom: jedan, 
dva, op! Svi na noge i naprijed marš! 


2 Karavana 
divljih praščića 

Mjesečeve zrake se provlače kroz 
visoke grane drveća i obasjavaju vit- 
ka stabla što rastu u redovima. 

Odjednom, pri slaboj svjetlosti, 
naziremo čudnu povorku: na čelu 
karavane je mama, divlja svinja du- 
ge njuške. Prate je, jedan za drugim, 
sedam malih, nestašnih divljih praš- 
čića koji se međusobno njuškaju i 
gurkaju. Nakostriješene čekinje im 
daju ozbiljan izgled, a oni su zapravo 
nestašni i raspoloženi za igru. Puno 
ih je pa se uvijek nešto veselo do- 
gađa. 

»Tako mi je dosadno u ovoj mojoj 
kući, naročito po ovako lijepom da- 
nu!«, uzdahnu lisičić šiljatih ušiju. 

Tek mu je mjesec dana, pa mu je 
krzno još uvijek sivkasto, a rep se još 
nije ni razvio. 

Njegova dva starija brata su još 
uvijek spavala na samom izlazu iz 
roditeljskog doma, dok je mama 
otišla u potragu za ručkom. »Uh, ova 
dvojica su prave lijenčine! I ne znaju 
što propuštaju! Odoh ja sam malo u 
šetnju!«, odluči odvažni lisičić i nesi- 
gurnim koracima krenu nepoznatim 
putem. 


3 Čiji je taj lijepi, 
crveni rep 
Jutros je sunce obasjalo poljanu koja 
se pruža oko velike, guste šume. 
to li se to miče tamo, dolje gdje 
prestaju šumska stabla? Što se to 
sjaji na proljetnom suncu? Nalikuje 
gustoj, riđoj, krznenoj čupi što strši iz 
trave kroz koju se tako elegantno 
kreće... 
Pa to je nečiji rep! Hm, mislim da 
znam i čiji! A ti? Još nisi pogodio? 
E pa, reći ću ti da se radi o 
životinji okruglaste glave, kosih oči- 


ju i šiljate njuškice. Možeš li sada 
pogoditi? Dodat ću još da ima riđe- 
zlatno krzno, tanke nožice na kojima 
se vrlo graciozno kreće i ... znaš li 
sada o kome govorim? Još ne? Nije 
važno, nastavit ću: za ovu životinju 
kažu da je lukava, najlukavija od 
svih... 

Hrani se koječim: zečevi i miševi 
su joj omiljena poslastica, što ne 
znači da ne voli i ptice i žabe. Sviđa 
joj se i voće. Ipak, od svega su joj 
najdraže debele, krupne koke iz ne- 
kog seoskog kokošinjca. Najzad si 
pogodio! Pa, naravno, to je lisica! 

Sakriven 
u usamljenom skrovištu 


Sakriveno u gustom lišću, malo, tek 
rođeno lane, je potpuno samo. No, 
ono se ne plaši. 

Čak nije ni tužno, jer njegova 
mama nikada ne kasni. A kako ga 
okružuju tolike nove i nepoznate 
stvari, nije mu ni dosadno. Tu je 
visoka, sočna paprat koja se gracioz- 
no leluja, pa stari jelov panj, obra- 
stao mahovinom. Jedna gusjenica 
lagano napreduje po listu kupine. 
Najviše mu se svidjela velika paučina 
koja visi između dviju tankih grana 
breze. Eno i pauka, sad silazi, sad se 
opet penje, baš je marljiv! 


Malo lane se meškolji u toplom 
krevetu od lišća. Proteže duge noge, 
tanke i još uvijek slabašne, okreće 
tijelo pokriveno riđim krznom s bije- 
lim pjegama. 

Iznenada se spusti pljusak! 

No, žbunić u kome ga je mama 
srna donijela na svijet je tako gust, 
pa liščće ne dopušta vodi da ga 
smoči, te je mekani jastuk od lišća 
potpuno suh. Svuda okolo je voda 
već dobro natopila zemlju. Lane za- 
divljeno sluša tu kišnu glazbu, romo- 
renje vode po lišću, slijevanje niz 
grane, udaranje kapljica po putelj- 
ku. O, kako je sretan što ima tako 
dobar zaklon! Kako je samo sretan 
što nije pokisao! 

Lisičja 
obitelj 


Najsretniji trenutak za male lisice je 
povratak mame lisice kući. Svoj do- 
lazak uvijek najavljuje onim tako 
prepoznatljivim cviljenjem, pa mali- 
šani odmah skaču na noge i trče joj 
ususret, poskakujući od radosti i ma- 
šući repićima. 

A_kad su sretni, onda su i vrlo 
nestašni. Ponekad se čini kao da su 
potpuno pošašavili: skakuću jedan 
preko drugoga, ovamo i onamo, ba- 
caju se na zemlju i odmah, s lako- 
ćom, skaču uvis. 

Najzad, počinju skakati i na ma- 
mu lisicu želeći sisati mlijeko, jer su 
još uvijek premali da bi jeli zečeve, 
ptice i ostale životinje kojima se 
velike lisice inače hrane. Pošto se 
dobro najedu, majka ih odgura od 
sebe, a najupornijeg mališana pone- 
kad mora i lupiti šapom. 

Sada dolazi vrijeme za igru. Lisica 
svoju mladunčad blago gurka nju- 
škom i vrti ih u krug, a oni to jako 
vole pa poslušno čekaju svoj red. U 
međuvremenu se međusobno grickaju 
i ližu, pokazujući tako pravu bratsku 
ljubav. Nikada im nije dosta milova- 
nja, pa se još okreću i na leđa, jer im 
najviše prija češkanje po trbuhu. 

Danas je obiteljska radost potpu- 
na, jer se izdaleka vratio tata lisac da 
ih posjeti. 

Košutin 
povratak 


Nešto je zašuštalo u granju, jedva 
čujno. No, malo se lane ipak trglo iz 
sna. Pred njim je već stajala njegova 
mama košuta, gledajući ga nježno. 
Uvukla se u dobro zaštićeno skrovi- 
šte, obraslo lišćem, i sada će nahrani- 
ti svoje mladunče. 

Poslije obilnog obroka, ona ga je 
blago lizala, onda podigla na slabaš- 
ne noge. Prvi pokušaj stajanja je bio 
dosta nesiguran, no već nakon neko- 
liko trenutaka, lane postane sigurni- 
je, uhvati ravnotežu, spremno da 
prati majku kad krene u šetnju. 


Lanetov 
iznenadni skok 


Nastavnik koji predaje »poznavanje 
prirode«, poveo je svoje učenike na 
izlet u šumu. Cilj mu je bio da ih 
upozna s pravom, živom prirodom. 
Učenici su poslušali njegove savje- 
te i pripremili se za ovaj izlet. Obuli 
su udobne cipele u kojima će bez 
teškoće hodati po neravnim, blatnja- 
vim, vlažnim ili travom obraslim sta- 
zama, ponegdje vrlo strmim. Ponije- 
li su i naprtnjače u koje su stavili 
sendviče i sokove, topografske karte 
i kompase te bilježnice u koje će 


zapisati svoja zapažanja ili nacrtati 
ponešto zanimljivo. 

Raspoređeni su u grupe po troje. U 
jednoj su Ivan, Marko i Zoran. Ne bi 
se moglo reći da su baš neki zaljub- 
ljenici u šumu. Nije im jasno što se 
to toliko zanimljivo tamo može vi- 
djeti. 

Iznenada se pred njima stvori ma- 
leno lane te samo jednim skokom 
preskoči čitav puteljak i nestade. 
Dječaci su ostali bez riječi, zadivljeni 
njegovom = ljepotom i snagom. 
Odjednom su bili spremni da pretra- 
že cijelu šumu, ne bi li vidjeli barem 
još jedan njegov skok. 


Krupna sjena 
na mjesečini 


Pod mjesečinom se večeras u šumi 
ocrtavaju predivne sjene. Mjesečevu 
svjetlost na trenutke  zaklanjaju 
oblaci u prolazu, pa i sjene nestaju, 
da bi se zatim ponovo pojavile. Ipak, 
za krupnu se priliku, koja je stajala 
na sredini šumske čistine, ne bi mo- 
glo reći da je obična sjena. Jasno se 
ocrtavala velika, jaka glava ukrašena 
razgranatim rogovima, čvrsti vrat, 
ravna leđa i vitke noge. Nema sum- 
nje, to je bio veliki jelen! 

Zar ga niste čuli? Svojom dubo- 
kom lako prepoznatljivom rikom, 
sigurno je pozivao svoju obitelj. 

Fred 
na selu 


Čim je izašao iz auta koji ga je 
dovezao iz grada, pas Fred je shvatio 
da u seoskom zraku postoji nešto 
izuzetno. U trenutku je zaboravio 
lijepo ponašanje i počeo nemirno 
trčkarati po travi, pažljivo njušeći 
zrak. Odmah je osjetio svježinu vje- 
tra i neuobičajeni miris prirode. 
Fredu je bilo jasno da su pred 
njim mnoga nova iskustva i otkrića. 
Nije htio gubiti vrijeme pa je visoko 
digao repić i krenuo u šetnju, ne 
obazirući se na Katarinina uzaludna 
dozivanja. Punim plućima je udisao 
svježi zrak, njušeći dogodovštine. 


Fred 
nalazi prijatelja 


Kada gradski pas dođe na selo, mora 
se prilagoditi novoj sredini, ali i 
njenim stanovnicima. 

U bašči kuće u koju su njegova 
gospodarica Katarina i on stigli, živio 
je nervozni, uvijek ljutiti foksterijer 
Živko. Čim j je ugledao došljaka, po- 
čeo ga je prezrivo odmjeravati od 
glave do pete. 

Fred je u gradskim parkovima 
često susretao druge pse koji su se s 
njim rado igrali, pa je bio uvrijeđen 
negostoljubivim dočekom. Odmah 
je okrenuo leđa i otišao na drugu 
stranu bašče, gdje ga je čekalo još 


veće razočarenje. Svaki stručak tra- 
ve je nalikovao onom prethodnom, 
pa nije znao na koju stranu da krene. 
Sve mu je bilo čudno i strano, nigdje 
poznatog kamenčića ili biljke! 

Najzad stiže do kućice od zelenih 
dasaka. Baš kad je odlučio ući, kad 
eto ti Živka koji neprijateljski zala- 
ja: »To je moja kućica, što ćeš ti 
ovdje?« Fred ga je zbunjeno pogle- 
dao: »Samo sam htio pogledati«, 
odgovori mu tužno. 

Živko se postidje: »Pa dobro, po- 
gledaj je...« 

Fred je bio zadivljen. Kako je 
divno imati svoju kućicu! Trebalo je 
doći na selo i otkriti tako dobru 
stvar! 


Fred 
i krava 


Na selu se Fredu od svega najviše 
svidjelo što može slobodno lunjati 
gdje god i kad god zaželi. Već je 
dobro upoznao svaki kutak u bašči, 
ograđenoj onom zelenom i visokom 
živicom. 

No, dok je jutros trčkarao pokraj 
ograde imanja, pred njim se iznena- 
da stvorila velika krava. Odjednom 
se osjetio tako malenim pred tom 
divovskom životinjom, da se malo 
uplašio, podvio rep i pobjegao. 

Fred nije bio kukavica, ali oni 
rogovi su bili odista strašni! 


Novo otkriće: 
Životinje iz dvorišta 


Dolje se, iz ograđenog prostora u dnu 
bašče, neprestano čulo pijukanje, 
kokodakanje, gakanje: tamo su živ- 
jele domaće životinje, živina. 

Katarina je bila jako uzbuđena, jer 
je po prvi put vidjela prave, žive, 
životinje koje je dotada poznavala 
samo sa slika. Nikako se nije mogla 
odvojiti od njih: proučavala ih je od 
glave do pete, oprostite: od kljuna do 
nogu. 

Njena mala prijateljica Biljana, 
koja je živjela na selu, nije joj se 
mogla načuditi. Što li je to samo 

No, Fredu nije trebalo mnogo, da 
mu se vrati dobro raspoloženje. Bilo 
je dovoljno da slobodno trčkara po- 
ljima jureći nestašne leptire. Odmah 
je ugledao veliku leptiricu žutocrve- 
nih krila koja je veselo lepršala. 

Prateći je, onako zanesen, nije ni 
primijetio da je stigao do drvene 
ograde koja mu je prepriječila put. 
Dalje se nije moglo! Ipak, na leptira 
je brzo zaboravio, vidjevši iza ogra- 
de stado ovaca koje su mirno pasle. 
Čim je zalajao, ove su ga plašljive 
životinje zbunjeno pogledale, okre- 
nule mu leđa i pobjegle. 


U lovu 
na nestašnog leptira 


oduševljava kod tih, sasvim običnih 
životinja? 

»Oh, kako su lijepi!«, uzviknu 
Katarina ugledavši male, žute, piliće, 
mekog perja, koji su se neprestano 
pokušavali podvući pod krila mami 
koki. 

»Vidi kako su smiješni oni pačići«, 
smijala se i dalje. 

»Kakav šareni rep«, uzvikivala je 
sad diveći se plavozelenim perima 
koja su se presijavala na pijetlovom 
repu, dok se ponosno šepurio ispred 
svojih kokoši što su uglas kokoda- 
kale. 

»Oh, kako blistavo bijelo perje 
imaju one guske!«, čudila se ugledav- 

ši dvije dugovrate plovke koje su se 
gegale jedna za drugom. 

»Ovaj je zaista elegantan, nema 
što! Još nikada nisam vidjela ovakvo 
večernje odijelo«, reče uprijevši pr- 
stom u lijepog purana koji se šetao. 

Sve u svemu, nije bilo ptice iz 
dvorišta koja nije privukla pažnju 
gradske djevojčice. No, svi ti zadivlje- 
ni uzvici i oduševljenje njegove go- 
spodarice ovim pernatim životinja- 
ma, nimalo nisu bili dragi Fredu, 
Katarininom psiću, koji se odjednom 
osjetio sam i zanemaren. Bio je 
strašno ljubomoran na te nove po- 
znanike, pa se okrenuo i otišao, 
obješenih ušiju i ljutite njuške. 

JI Pijetao — 

budilica 

»Na selu je zaista lijepo«, pospano je 
razmišljao Fred, »samo da nema ove 
strašne buke od ranoga jutral« U 
gradu je Fred navikao na dugo spa- 
vanje u svojoj udobnoj košari, ne 
obazirući se na šumove oko sebe koji 
su mu bili toliko poznati da ih više 
nije ni primjećivao. Možda bi ga 
samo ponekad iz sna trgla zalupljena 
vrata, ili neki neuobičajeni zvuk s 
ulice. 

No, ovdje se sasvim drugačije bu- 
di. Ulogu sata-budilice ovdje je pre- 
uzeo pijetao koji počinje kukurikati 
čim svane. 


1 Fred je 
zašutio 

Budući da ujutro nikako nije mogao 
dugo drijemati u naslonjaču, Fred bi 
odmah izlazio iz kuće na svjež zrak. 
Pijetlovo kukurikanje je budilo i 
ostale životinje, tako da je sva živi- 
na, odmah za njim počela kokodaka- 
ti, pištati, gakati, stvarajući strašnu 
buku koja nikako nije prestajala. 

Odmah za njima bi se čuo i Živkov 
glas. Lajao bi bez prekida, zazivajući 
pse s okolnih farmi, koji bi mu zatim 
uglas odgovarali. 

Fred, kao fini, gradski psić, je 
imao privilegij da spava u kući. Kad 


bi ujutro poželio izaći, morao je 
cviljeti i grepsti, da mu otvore vrata i 
puste ga u vrt. 

No, toga jutra je kišilo: nije to bila 
neka velika kiša, no dovoljna da se 
zemlja ovlaži, a trava orosi. 

Fred je našao svog prijatelja Živ- 
ka. Iako je već bio mokar do gole 
kože, krenuo je za Živkom blatnja- 
vim putem. Skočio je u prijatno, 
toplo blato i počeo se valjati, igrati 
se i prskati. Kad se vratio kući, bio je 
toliko prljav da ga nitko nije mogao 
prepoznati. »Frede, što si to učino 
od sebe?«, ljutito ga je pitala Katari- 
na, a on je pokunjeno okrenuo glavu 
i ni glasa nije pustio. 


Mjesto 
za promatrača 


1 


Sjedeći na stražnjim nogama, iza 
žičane ograde živinarnika, pas Fred 
je s velikim zanimanjem promatrao 
gazdaricu Miru, vlasnicu farme, ka- 
ko skuplja jaja. Svuda su oko nje 
koke galamile i skakutale po zemlji, 
mašući krilima i kostriješeći svoje 
male, crvene kreste. 

Gazdarica Mira je uvlačila ruku, 
sad u ovo, sad u ono gnijezdo i 
izvlačila prvo dva, a zatim tri snjež- 
nobijela jajeta. Fred bi jako volio ući 
u živinarnik... no, kad je izlazila, 
gazdarica Mira je zatvorila vrata i 
spustila zasun. 

Uljez 
u kokošinjcu 


1 


Tog je popodneva susjeda došla u 
posjetu gazdarici Miri baš dok je ova 
hranila kokoši. Nakon obavljenog 
posla, nastavila je razgovor s prijate- 
ljicom i zaboravila zaključati vrata 
kokošinjca. 

Kokoši, koje su cijeli život provele 
zatvorene, nikada ne bi ni pomislile 
da izađu napolje no, radoznali Fred 
je jedva dočekao ovu priliku da se 
najzad uvuče u kokošinjac koji mu 
se toliko dopao. 

Čim je gazdarica Mira zamakla za 
grmom jorgovana, Fred je njuškom 
otvorio pritvorena vrata i uvukao se 
u »zabranjeni prostor«. Nastala je 
opća pometnja! Koke su se razbježa- 
le na sve strane, iz sve snage mašući 
krilima. Izbezumljeni pijetao je dao 
znak za uzbunu, kukuričući u sav 
glas! Fred se nikada nije ovako do- 
bro zabavljao! Sav sretan je jurio 
izbezumljene ptice, lajući. 

Gazdarica Mira i njen muž Luka 
su čuli strašnu galamu. Uzeli su šta- 
pove i potrčali prema kokošinjcu, 
plašeći -se da je lisica upala među 
njihove koke. Kako su se iznenadili 
kad su vidjeli tko je izvazvao toliku 
pometnju: 

»Zaslužio si dobre batine! Trebalo 
bi ti izvući te tvoje dugačke uši«, 
ljutila se gazdarica Mira, štapom 
tjerajući Freda iz kokošinjca. 


1 U posjeti 

zečevima 
Katarina i Biljana su krenule s gaz- 
daricom Mirom do kaveza u kojem 
su uzgajani zečevi. »Vjerojatno im 
nije baš lijepo, tako zatvorenima u 
malom prostoru«, primijetila je dje- 
vojčica iz grada. 

»Da nisu zatvoreni, ubrzo bi po- 
divljali. Nanijeli bi veliku štetu bašči 
i povrtnjaku, jer bi se silno namnoži- 
li«, objasni joj gazdarica Mira. 

»Niste me baš uvjerili. Ipak bih 
više voljela da su slobodni, pa makar 
bili i divlji«, odgovori Katarina. No, 
gazdarica je više nije slušala. Brižlji- 

vo je hranila svoje zečiće travom i 
mrkvom. 

»Joj, kakvi su im zubi! Nikada ne 
bih povjerovala da mogu zdrobiti 
mrkvu samo jednim zalogajem«, uz- 
viknu Katarina. 

U slijedećem kavezu ju je čekalo 
novo iznenađenje: velika, siva zečica 
je donijela na svijet pet mališana, 
okruglih njuškica i šiljatih ušiju. 

» Voljela bih da ih mogu pomilova- 
ti«, promrmlja Katarina. 

»Ne, nikako!«, reče joj gazdarica 
Mira. »Da ih pomiluješ, ostavila bi 
im miris svoje ruke. Njihovu bi ma- 
mu taj strani miris zbunio, pa bi ih 
prestala hraniti i o njima se starati.« 


y Doručak 

na travi 
Tokom dugih zimskih mjeseci, pro- 
vedenih u spavanju u jami ispod 
zemlje, svisci su tako omršavjeli da 
su gotovo izazivali sažaljenje. Na 
početku zime je svaki od njih težio 
šest do sedam kilograma, da bi sada 
njihova težina bila svedena na polo- 
vinu. Životinje su bile izgladnjele i 
slabašne, pa im je bio potreban obi- 
lan, sočan zalogaj. 

No, sviscima ova zadaća nije bila 
teška. Odmah su se dali u potragu za 
hranom. Cijeli dan su proveli na 
svježem zraku. Kako su samo mirisa- 


le livade, obrasle cvijećem! Punim 
plućima su svisci udisali svježi zrak 
koji je još više budio njihov apetit. 
»Baš sam gladan! Baš sam gladan!«, 
vikao je svizac, diveći se sočnom 
stručku trave. 

»I mi smo gladni!«, dodaše njego- 
va dva brata, halapljivo puneći usta 
svježim listovima djeteline. 

Po završetku obroka su se roditelji 
opružili na suncu. Kako je samo 
topla trava na kojoj su ležali! No, 
vrijeme za odmor brzo prolazi, pa se 
trebalo pobrinuti za svoju razigranu i 
neopreznu mladunčad. Roditelji su 
spremno ustali i pažljivo njušili pla- 
ninski zrak. 


Kod Er VA osa Ne đA 


saš 


1 Sviščevo 

buđenje 
Dolje, u jami iskopanoj ispod stijene 
u podnožju obronka, sve je ponovo 
oživjelo. Došlo je vrijeme da se izađe 
iz skrovišta nakon zimskog sna. 

Čim je otac svizac pomakao ka- 
men što je zatvarao ulaz u jamu, i 
pomolio napolje svoju njuškicu kako 
bi izvidio je li dovoljno otoplilo, 
zaslijepilo ga je jako proljetno sun- 
ce. Oh, bilo je tako toplo. Livada se 
šarenila od cvijeća čiji se miris osje- 
ćao u zraku. 

»Kuenuo je čas«, povikao je. »Va- 
ni je pravi raj! Vrijeme je da iza- 
đemo!« 


»Čini se da u okolici nema neprija- 
telja no, ipak se nemojte suviše uda- 
ljavati«, savjetovala je mama svojim 
sinovima. »Uvijek postoji bojazan 
da bi se kakav orao ili gavran mogao 
ustremiti na vas iz zraka i ščepati 
nekoga od vas svojim oštrim kan- 
džama.« 

Uplašeni svisci su sada prekinuli 
obrok. 

»Nastavite jesti i budite bez brige. 
Vaš tata je dobro otvorio oči i budno 
pazi da netko ne naiđe«, umirivala ih 
je mama. I tako mališani ponovo 
nastaviše svojim obilnim doručkom 
na mekanoj zelenoj, travi. Nisu imali 
nikakvog razloga za brigu. 

1 Proljetni 

radovi 
Sada, kad im se vratila izgubljena 
snaga, svisci su morali prionuti na 
uobičajene, proljetne poslove u 
kući. 

»Moramo preurediti svoju kuću«, 
objavila je mama svisac. »Treba da 
izbacimo sve staro sijeno i zamijeni- 
mo ga svježom, čistom i novom tra- 
vom. Naprijed, svi ćemo imati pune 
šape posla!« 

Tri nestašna svisca su se htjela još 
malo poigrati na travi, no posao ih je 
čekao pa su požurili da pomognu 
svojim roditeljima. 

1 Svisci 
na straži 

Na sredini obronka obraslog cvije- 
ćem, nalazi se velika, siva stijena, 
prekrivena lišajevima. Prije mnogo 
godina se odvojila od planine što se 
uzdiže iznad livade. Ta je stijena 
sada prava osmatračnica: svisci se 
penju na nju jer im se odatle pruža 
širok vidik. Zato uvijek stoje na 
njoj, kad su na straži. 

Stoje uspravno, jedan do drugoga, 
budno prateći sve što se oko njih 
zbiva. Ništa ne može promaći njiho- 
vim oštrim, prodornim očima: ni 
orao na nebu, ni gavran s grane, ni 


lisica koja se pojavljuje iznenada. 

Čim pažljivi stražari ugledaju 
opasnost, počinju oštro pištati, upo- 
zoravajući tako i svoje i prijatelje s 
drugih livada:  »Pažnja, pažnja! 
Opasnost na vidiku!« 

Tada svi svisci, koji su dosada 
bezbrižno skakutali livadom, spavali 
na suncu ili grickali travu, potrče u 
svoja skrovišta. Dok lupite dlanom o 
dlan, više nećete vidjeti nijednoga, 
kao da su u zemlju propali. 

Zahvaljujući budnom oku svoga 
stražara, koji im je na vrijeme dao 
znak, svi su svisci bili na sigurnome, 
mirni i sretni sve dok opasnost nije 
prošla. 


2 Akrobatski 

skokovi 
Ana je još jednom krenula na plani- 
nu sa svojom tetom Marijom. I, dok 
su se odmarale iza stijene, promatra- 
le su nesvakidašnju predstavu. 

Pred njima su se na obronku izne- 
nada pojavili mali svisci izvodeći pra- 
ve pravcate akrobacije. Prvo su se 
pretvarali da se međusobno tuku, da 
bi već slijedećeg trenutka počeli ska- 
kati uvis, onda se okretati u zraku, 
bacati se jedan prema drugome, kao 
pravi akrobati u cirkusu. Onda se 
začuo oštar pisak i svi su začas nesta- 
li, kao da ih je odnijela neka magič- 
na ruka. 


= donosi pod SEVA 3X GENE ULJA, LE esto 


2 


S i M O M KAKA 


—— 


ro 


IT ——_————— >>> ——— 

T i | | | | | | | i ma 
| | m zaj 
| | i 


m4 o ba pra ono dami ra 


| f boga; o Nmmmo 
u | pa 
oN 
———I-——— 
/ + li 
VA | (“= 
554 | ra 
>» | i MN. i 
———& 
bon 
bon 
E a 
| 
i 1 
pd 
i —i 
hh # j 
H kh 
| po 
bo 
| | 
bh <-— 
| =a] 
| NJ 
m. 
bh (s 
mas 
Tr 
i Po 
| 7 
rz] 
i F4 bz! 
| KONI 
H am 
| | | m) 
| ro 
| | NI 
> opa mb) 
| PE 
«i 
š 11 
maki o. s __ Bi 
| | bora 
... | ši 
Ze aje 
i Pa 
i m: 
| | u 
| 
| 
pa ] 
| mat 1 
ni iki ge 
| 
i. ——L— o 
| | 
> | sa 1 
| 
| 


I rdRG CLA KA DE kisi DK REK LJ LZ De dA gaš 


ZEPLuTA 


= —— i PRAVU 


Na X 
A 


| N \ . i KA ' 
zu —-——- adi na a y Nk A 
Ne a a i \ AV Ari \ Ke BA 
—+— a S | > NA N b \ Fa sola 4 pa MVA! ži 


Es 
rk, 
i 
I 
LZ | | | 
pd | | mi m2 | | 
[ 11. | | NI ' | | | | Z | | 
“ , me m rev mrem m 
oda e 
r- | | 
ih — — | | 
k a 17 7 | | | 
i i oi = __;—. 
_ | | | 
; | 
| 
i l l l 
E: E lil ad 


\ 


tI 


= 


Sfto donosi proljeće 


| 


| 
i 


| 
> 


pe 


Zaira 
| 


g 


i 


zn NE 
1 


| one go E 


| | i | | | | | | | 
m ara mr moi jn a ha s ma m S a M i I E 


| 
dm 


| | | 
| | 


Lo bod 


pi 
o 


M 
hk“ 


KELA CLA Sllsh ZEA 4 BEK LL, I Dred 


| 


= 


| 


—t- 


i 
i 
o 


i 
nn 
i 


« | i 
1 H 1 si 
1 
| | 
| 
| 
a m: | 
7 a pa jm 
\ 


svoja 


| 


JEP 
| 


2, (0 
m 


| 
| 
) | 
i. 
i 
| 
>| 


AO 


() 


cl QLG QL 


ZL dt 0% EEK LINE LZ De R3 


(jeće 


nosit firo 


STlo clo 


po 


jeno" | 
LU | s 


Pm 


Sfio cdlonosi proljeće 


| 
I 

k 

i 

mas 

i 

h— 

| 

1 
| | 
| 
o 


1 
| 

| 

ti - 


 <vjetovimo, 
igramo, iL 
čudite... _ 


o jab 
li. | » s 
| 


/ 


ni 
M BE, 
gunovtočti 


po 
| u | E: Pb 

2 voge 

| a m. 


+ 
ge 
Ć. zum 
Nježni 


e 


| 

i 

| 

| 

L 

i 
= 


| 
o 

dh 
tig) 


I 

+ 
1 

t 

| 


| (+ 
za ai amnanć u i —. 
| | 


| 
| 
| 
dea + 
| 


i i i 
| i H i 


a a»______—;—>_;_____——___——>__—._>.ooooomoo anno 


| 
= 
i 
li 
—';—_ 


ES r5AF CLA Sei EAS 3% FEEL, dZ e ŠA daš 


ik — 


Sfudrtaj, "BAŠ SZE KTA ZENA AS IK WEE ULA, LO e 8 


Proljetna priča: Dobrodošla, lastavice! 


OŽUJAK 

21 Procvao je proljetni jaglac 

22 Promjenljivi ogrtač bijele zečice 

23 Mnoštvo malih, dragocjenih cvjetova 
24 Sviščev dugi, zimski san 

25 Ariš, potok i sjenica 

26 Bučni susjed djetlić 

27 Vrapčići, umirite se! 

28 Hvala ti, prijatelju kosu! 

29 Iznenađenje u poštanskom sandučiću 
30 Cešljugarova zagonetka 

31 Kraljić, mali kralj 


TRAVANJ 
1 Odakle dolaziš, zlatna ribice? 
2 Bubamarino buđenje 
3 Čarobni poklon proljeća 
4 Odletjela je vrpca 
5 Micikini mačići 
6 Zečići, vjerenici 
7 Zivahni poljski mišić 
8 Do skorog viđenja, susjede jazo! 
9 Nova kućica za vjeverice 
10 Zečevi, veliki skakači 
11 Neumorna krtica, kopačica 
12 Ispod lista salate 
13 Zovu me seoski miš 
14 Iznenađenje među kamenjem 
15 Tišina, evo ježa! 
16 Procvao je žabnjak 
17 Sedam žutih pačića 
18 Prvi koraci i prvo kupanje 
19 Takmičenje u skakanju 
20 Vodena kokica 
21 Sjenke u trščaku 
22 Zabica u gradu 
23 Patkino ogledalo 
24 Gladni pačići 
25 Razgovor dviju patki 
26 Lijepa, ploveća kućica 
27 Opasnost u bari 
28 Prve šetnje u bari 
29 Strpljivi ribolovac 
30 Mirni skup u sumrak 


SVIBANJ 
1 Đurđica, svibanjski cvijet 
2 Pregršt bijelih zvončića 
3 Utrka dviju bubamara 
4 Sada je svibanj 


5 Dobar dan, moje male sjenice 
6 Rad bez predaha 
7 Pet novorođenih vjeverica 
8 Igra detektiva 
9 Svadbeni pir na mjesečini 
10 Zanimljivi izlet biciklima 
11 Priča o kukavici 
12 Jedan jež nije došao 
13 Ježeve prinove 
14 Setnja poslije kiše 
15 Trčanje poljskog miša 
16 Nastavak priče o kukavici 
17 Zaključak priče o kukavici 
18 Jedan, zaista sretan dan 
19 Zvat ćeš se... Tošo 
20 Neprilike na vidiku! 
21 _ Mnoštvo radosnih leptira 
22 Vesna, izgubljena leptirica 
23 Bubamara se brani 
24 Nove neprilike s Tošom 
25 Lepet krila u noći 
26 Usudio sam se sam otići u šumu... 
27 Sklanjajte se, dolazi vepar! 
28 Probudilo se malo divlje prase 
29 Karavana divljih praščića 
30 Ciji je taj lijepi, crveni rep 
31 Odvažni lisičić 


LIPANJ 
Lisičja obitelj 
Sakriven u usamljenom skrovištu 
Košutin povratak 
Lanetov iznenadni skok 
Krupna sjena na mjesečini 
Fred na selu 
Fred nalazi prijatelja 
Fred i krava 
Novo otkriće: životinje iz dvorišta 
U lovu na nestašnog leptira 
Pijetao — budilica 
Fred je zašutio 
Mjesto za promatrača 
U posjeti zečevima 
Uljez u kokošinjcu 
Sviščevo buđenje 
Doručak na travi 
Proljetni radovi 
Svisci.na straži 
Akrobatski skokovi 

ošlo je ljeto, vrijeme da 
stada koza i ovaca napuste 
svoje tople staje i krenu na 


visoke, planinske pašnjake s kojih se 
najzad otopio snijeg. Sada je na 
njima trava, mekana i svježa, pa će 
ovim životinjama biti ukusna i zdra- 
va hrana tokom ljetnih, toplih mje- 
seci, 

Planinski zrak je čist i oštar. Do- 
skorašnju tišinu sada prekida zvonja- 
va praporaca, malih zvončića koji se 
vješaju oko vrata ovcama i kozama 
da zvone i pri najmanjem pokretu 
životinje. Ovaj se ugodni zvuk mije- 
ša s blejanjem i meketanjem što 
odzvanja svuda naokolo. 

Uskim stazama u planine polaze 
čitave povorke koza i jarića, bijelih 
ovaca i njihovih kuštravih janjaca. 
Tu su i ovnovi predvodnici s velikim 
zvonom oko vrata. 

Čuvši ih da dolaze, odrasli i djeca 
izlaze iz kuća da ih isprate. Dječaci i 
djevojčice su vidno uzbuđeni: bodre 
životinje da se brže uspinju: »Napri- 
jed Bijelka! Drži se, Stara Brado!« 
Često zaustavljaju zaostale životinje 
da ih poglade, no one im se trzaju iz 
ruku i dugim skokovima grabe napri- 
jed da sustignu svoja stada. 

Na čelu povorke je pastir Slavko. 
U ruci mu je štap na koji se oslanja 
dok laganim koracima vodi svoje 
stado. Uz njega je tvrdoglavi magar- 
čić Njakalo. Sa svake strane njegova 
tijela, obrasla smeđom dlakom, visi 


po jedna košara, puna živežnih na- 
mirnica. 

Tu je i Šarko, veliki ovčarski pas, 
koji sve vrijeme trčkara nakraj duge 
povorke, vodeći računa da se neka 
ovca ne izgubi i ne zaluta. Njegova 
duga dlaka je stalno nakostrušena, 
dok skakuće i laje, upozoravajući 
zaostale životinje da treba požuriti. 
Moglo bi se pomisliti da je stalno 
nervozan i ljut, ali nije tako: on 
samo ozbiljno shvaća povjereni za- 
datak i ne želi proigrati ukazano 
povjerenje svoga gospodara koji ga 
je uvijek smatrao dobrim i vjernim 
psom. Šarkovu oštrom oku ništa ne 
može promaći: ni neoprezna koza 
koja je pošla pogrešnom stazicom, ni 
lijeni ovan što je legao da se odmori 


u velikom žbunu kupina, ni malo 
jare koje nema snage da prati stado. 

Šarko se ne plaši ni oluje koja se 
približava, ni bujice planinskog po- 
toka, ni noći što se u planinama 
iznenada spušta, ni vjetra što huji i 
prijeti da će oboriti veliki kamen 
iznad zaklona u kome su ovce zastale 
da predahnu. Toliko je brižan i hra- 
bar, da Slavko ne bi mogao biti 
pastir bez njegove pomoći. 

Najzad su svi izašli iz sela i počeli 
se uspinjati uskom, planinskom sta- 
zom koja je bila vrlo strma. Ona je 
vodila visoko prema vrhu planine. 

Penjući se stazom, životinje su 
podizale prašinu koja se pretvarala u 
prave oblake što su ostajali za njima 
čitavim putem. 

Prvu noć izvan kuće je stado pro- 
velo na rubu ljeskove šume, no čim 
je na obzoru zaruđela zora, ono na- 
stavlja dalje, sve strmijim putem. 

Kao i obično, Šarko je trčao od 
jednog do drugog kraja stada. Tako 
je odmah primijetio da jedno jare 
sve više zaostaje, jer se tankim, 
nejakim nožicama sve češće spotica- 
lo o kamenje na stazi. Zastajalo je i 
nemoćno blejalo tražeći pomoć. 

Sada se Šarko vrzmao oko pastiro- 
vih nogu neprestano lajući, ne bi li 
mu skrenuo pažnju na nemoćno 
jare. 

»Shvatio sam te! Idem za to- 
bom!«, reče mu Slavko. Za tili čas su 
bili pored jareta. »Pahuljice, kao da 
si se umorila pa ne možeš dalje«, 


obrati se pastir jaretu. »Pa, dobro, 
pomoći ćemo ti!« Pastir ga podiže u 
naručje i ponese do magarca te ga 
spusti u jednu od košara koje je ovaj 
nosio. Jare, rođeno tek prije mjesec- 
dva, bilo je još premalo i preslabo za 
ovaj naporni put. Našavši se na si- 
gurnome, sretno je zablejalo u znak 
zahvalnosti. 

Nakon tri naporna dana hoda, 
pred njima se najzad pojaviše pre- 
divni planinski pašnjaci na kojima će 
ostati do jeseni. Kako je ovdje lije- 
po! Na jarkozelenom travnatom pre- 
krivaču, raslo je na tisuće ljutića žute 
boje pomiješanih, s poput neba pla- 
vim, planinskim cvjetovima. Sve je 
bilo tako privlačno, tako mirisno! 

Blagi povjetarac je nježno milo- 


vao cvjetove i trave, šireći svuda 
naokolo njihov miris. Planinski vr- 
hovi, na kojima se još uvijek zadrža- 
vao snijeg, davali su zraku svježinu 
što je tako prijala. Sunčane zrake su 
se ogledale u njihovoj bjelini, dajući 
cijelom krajoliku prekrasan sjaj. 

Na ovom gorskom zraku i uz svje- 
žu i zdravu hranu, i malo je jare, 
Pahuljica, svakoga dana sve više ja- 
čalo. Od malog stidljivka što se upla- 
šeno skrivao iza maminih nogu, po- 
stalo je hrabar i vješt penjač. Sva- 
kodnevno je istraživalo čarobni paš- 
njak oko sebe: veralo se po stijena- 
ma, čak i onim najstrmijim, na rubu 
pašnjaka. Vodu je pilo iz brzog pla- 
ninskog potoka, punog kamenja i 
opasnih brzaca, koji su ga svakog 
trena mogli povući za sobom u doli- 
nu. Često se udaljavalo od stada, 
uvijek u potrazi za novim otkrićima. 

Jarić Pahuljica se toliko odvažio 
da se jednoga dana popeo na rub 
klanca. U slijedećem trenutku se 
okliznuo i, tko zna što bi se dogodilo 
da ga jake borove grane nisu zadrža- 
le. Cijelu noć je proveo viseći nad 
strminom. 

Slijedećeg jutra ga je pronašao 
Šarko i svojim lavežom odmah doz- 
vao Slavka koji je izbavio uplašeno, 
izgladnjelo jare. No, čim se oporavio 
od preživljenog straha, jare Pahulji- 
ca je bio spreman za nove podvige. 
Uostalom, ljeto je tek počinjalo. 
Živjelo ljeto! 

21 Sunčano, 

ljetno jutro 

Svakoga jutra sunce sve ranije izlazi. 
Došlo je ljeto i dani su sve duži. Još 
prije pet sati ujutru, na obzoru poči- 
nje rudjeti zora. Nebo se najprije 
zarumeni a zatim, postepeno i pola- 
ko, počinje svitati. U početku se čini 
kao da se nikada neće razdaniti no, 
to je samo varka. Uskoro će se sve 
potpuno rasvijetliti. 

Iznad krovova počinju lepršati go- 
lubovi. Žure da pozdrave novi dan 
što se rodio. Kako samo veselo guču, 
kao da bez prestanka uzvikuju: »Živ- 
jelo sunce! Živjelo ljeto!« 


22 Krivi su vrapci, 

krivo je ljeto 

Kada je toga jutra Mihajlo došao do 
škole, veliki sat ispred ulaza je poka- 
zivao da je zakasnio petnaest minu- 
ta. Dječak se pokušao neopaženo 
uvući u razred, no oštro učiteljičino 
oko ga je odmah spazilo. Strogim 
glasom je upitala: »Zašto si za- 
kasnio?« 

»Nisam kriv ja, nego vrapci!«, 
jednostavno je odgovorio. 

Učiteljica ga je iznenađeno pogle- 
dala. Znala je da Mihajlo ima bujnu 
maštu, pa se trudila da prema njemu 
pokaže naročito strpljenje i razumi- 
jevanje, no ovaj put je prevršio sva- 


ku mjeru. Morala ga je ukoriti, ali 
njegova dodatna objašnjenja nije že- 
ljela čuti. »Nije lijepo da mi kažeš 
baš prvu stvar koja ti padne na um. 
Nisi nimalo pristojan!« 

Dječak je bio postiđen, a što je od 
svega najgore, on uopće nije lagao. 
Otkada je u gradu otoplilo, zaposle- 
ni u parkovima su počeli obilno zali- 
jevati biljke. Toga jutra, u jednom 
se jarku zadržalo dosta vode. Mihaj- 
lo je vidio čitavo jato vrabaca kako 
se žure da dohvate komadić kruha 
što je pao u vodu. Tukli su se, mahali 
krilima, prskali. Bili su tako zabavni! 

Eto, zato je Mihajlo toga jutra 
zakasnio u školu: krivi su vrapci, 
krivo je ljeto! 

2 Ljetne serenade 

na krovovima 
Ljetne su večeri tako ugodne i tople 
da se nikome ne ide na spavanje. 
Lijepo je šetati ulicama! Mačke su 
noćne životinje kojima se avanture 
jako sviđaju. Popnu se na krovove 
kuća, po njima šeću. 

S nevjerovatnom spretnošću i la- 
koćom mačke skakuću s crijepa na 
crijep, uvlače se u potkrovlje, pre- 
skaču oluke i s nepogrešivom se 
točnošću zaustavljaju na samom ru- 
bu krova, odakle zaneseno mijauču 
ljubavne serenade, parajući tako tiši- 
nu ljetne noći. 


2 Sedam 
mirnih šarana 

Mi smo sedam velikih, zadovoljnih 
šarana, naviklih na miran i ustaljen 
način života. Čitave dane provodimo 
odmarajući se na toplom, muljevi- 
tom riječnom dnu. Slušamo lagani 
šum vode što protiče, pretvara se u 
brzake, penje se i pada. Ni kiša nas 
previše ne uznemirava. 

Netko bi, možda, pomislio kako je 
naš život jednoličan i dosadan, no 
nama se tako sviđa. Sate i sate provo- 
dimo gledajući različite —odsjaje 
svjetlosti na površini vode, iznad 
nas. Kad pada kiša, mnoštvo malih 

Zna se da ljeti sunce izlazi znatno 
ranije nego inače. Ipak, nije mu 
dosta da sja samo preko cijelog da- 
na, već hoće ukrasti malo i od noći. 
Polako se kreće obzorom i nikako da 
se odluči zaći. Dok ne ugasne i 
njegov posljednji odsjaj, ptice i dje- 
ca nikako ne žele na spavanje. Mali- 
šani izmišljaju sve moguće izgovore, 
da ih roditelji ne strpaju u krevet, a 
ptice ih, sakupljene u krošnjama 
drveća, hrabre pjesmom. 

Čak i kanarinac u kavezu nastavlja 
pjevati, dok ne ugasne i posljednji 
sunčev odsjaj. 


Pjesme do posljednjeg 
odsjaja sunca 


okruglih kapljica pomuti bistrinu ri- 
ječnog ogledala. Ponekad se mora- 
mo jako potruditi, da bismo se pope- 
li do vodene površine i udahnuli 
svjež zrak. Ipak, sve u svemu, može 
se reći da je naš način života vrlo 
ugodan i da se uglavnom odmaramo. 

Na žalost, kada dođe ljeto, sve se 
izmijeni. Naše riječno korito presta- 
je biti samo naše! Dolaze djeca koja 
dižu veliku galamu, kupaju se, ska- 
ču, prskaju, voze se čamcima. 

Voda se ustalasa od njihovih igra- 
rija i vožnji, od zamaha veslima. Ta 


nam vesla zadaju posebnu brigu jer: 


ulaze duboko u vodu, pa nam njihovi 
krajevi stalno prolaze iznad glave i 


svaki čas nas mogu dobro dohvatiti. 

Najgore od svega je kad se djeca 
počnu utrkivati i sudarati. Tada na 
površini vode nastaje pravi urnebes, 
pa moramo budno paziti, spremni da 
pobjegnemo. A tek kad se neki čamac 
prevrne... Odmah dolaze spasioci pa 
rone i izvlače djecu na površinu. 
Motkama zahvaćaju čamac, anama se 
toliko približe da moramo potražiti 
spas u našem muljevitom dnu. 

U takvoj situaciji nam je jedino 
rješenje da se povučemo što dalje i 
pričekamo prestanak opasnosti. Sada 
znate zašto nas sedmorica velikih, 
mirnih šarana nimalo ne volimo sun- 
čane, ljetne dane. 

2 Putuje 

zlatna ribica 
Kao i svake godine, Boris je pozvan 
da provede nekoliko tjedana na selu 
kod bake i djeda. 

Sjetivši se njihove velike kuće s 
kaminom, bašče u kojoj poznaje 
svaki kutak, svojih rođaka i malih 
prijatelja koje već dugo nije vidio, 
domaćih životinja i slobodnog života 
na selu, Boris nije mogao dočekati 
čas polaska. 

Već je pripremio sve stvari koje će 
ponijeti no, kad je ulazio u auto, 
sjetio se da je nešto ipak zaboravio 
pa poviče: »Moja zlatna ribica! Ne 


mogu je ostaviti! Moram je ponijeti 
sa sobom!« 

»Dobro«, reče mu mama, »ali ka- 
ko je misliš ponijeti?« 

Porodica je raspravljala o ovom 
problemu i najzad odlučila: zlatnu 
ribicu će ponijeti u njenoj okrugloj 
staklenki, kako joj se ne bi promije- 
nili životni uvjeti prilikom vožnje. 
Staklenu posudu su zaštitili plastič- 
nom vrećicom i stavili je na dublji 
pladanj da se slučajno ne bi razbila. 

Čitavim putem je Boris pažljivo 
držao u krilu bazenčić s ribicom. I 
pored stalnog truckanja po nerav- 
nom putu i bućkanju vode, zlatna 
ribica je najzad sretno stigla na selo. 

2 Doviđenja, 

prijatelji papagaji 
Danas je posljednji dan ove školske 
godine. Sva su djeca radosna. Cijelo- 
ga ljeta neće imati nikakvih obaveza. 

Ipak, žao im je što tako dugo neće 
vidjeti svoju dragu učiteljicu. No, 
vrijeme leti pa će s početkom nove 
školske godine svi biti zajedno. 

Još će im netko nedostajati. To su 
njihova dva prijatelja papagaja što 
sjede u svom kavezu i čuvaju školu. 
Navikli su da ih gledaju i pričaju im, 
prije no što uđu u razred! 

»Doviđenja, prijatelji papagaji i 
nemojte previše pričati!«, pozdrav- 
ljuju ih mališani. 


Tošo se 
sprema na put 


p 


Tošo je čuo veliku novost: uskoro će 
krenuti na put sa svojom gazdaricom 
Zoricom njenoj rođakinji Milici. 

Zorica je kupila specijalnu putnu 
košaru za njega. Ustvari, to je pravi 
kovčežić od pruća, ali s puno rupica 
kroz koje ulazi zrak, da bi Tošo 
mogao normalno disati. 

Cim ga je stavila unutra, maćić je 
morao priznati da ova privremena 
kućica nije tako neudobna kako mu 
se učinila na prvi pogled. Pa ipak, 
nije mogao dočekati da stignu i da se 
ponovo nađe na slobodi. 

2 Fred, 
uzoran putnik 

Fred je već navikao putovati svim 
mogućim prijevoznim sredstvima, pa 
čak i vlakom. Tako se i ovaj put 
sasvim mirno popeo u vagon, pratio 
svoju gazdaricu Katarinu do odjeljka 
u kojem je imala mjesto, a zatim se 
sklupčao pokraj njenih nogu. Kad 
god bi ušao neki novi putnik, Fred se 
pravio da ga ne primjećuje. 

Fred bi zaista bio uzoran, da se na 
kraju nije pojavio kondukter. Čim 
ga je ugledao, potpuno je zaboravio 
na dobro ponašanje i počeo lajati 
kao lud. A znate li zašto? Zato što 
nijedan pas ne podnosi uniforme! 

30 Odletio je 

Crveni Kljunić! 

I dvije su sestre, Jelena i Jasna, 
krenule sa svojim roditeljima na mo- 
re na odmor. 

Kad su se počele spremati za put, 
djevojčice su se našle pred velikim 
iskušenjem: barem su polovicu svo- 
jih omiljenih stvari morale ostaviti 
kod kuće. No, odmah su se složile da 
krletku sa svoje dvije ptičice ponesu 
sa sobom. Svu prtljagu što nije mo- 
gla stati u prtljažnik automobila, 
stavile su pokraj sebe na zadnje 
sjedalo automobila. 

Put je trajao duže no što su očeki- 


vale, pa je nemirna Jelena došla na 
ideju da otvori krletku. Podigla je 
rešetkicu i jedna od ptičica je odmah 
izletjela. 

Djevojčica je povikala: »Odletio 
je Crveni Kljunić!« Odmah su poza- 
tvarali sve prozore automobila. 

Otpočelo je hvatanje ptičice. Svi 
su se bacali tamo-amo, pokušavajući 
je uhvatiti. Oh, kako je to bilo 
smiješno! Ptica je lepršala brzo, a 
njeni su pokreti bili nepredvidljivi. 
Čas je opet stajala mirno i nezainte- 
resirano, da bi se već u slijedećem 
trenu okrenula i odletjela dalje. S 
lakoćom se skrivala u gomili prtlja- 
ge, naslagane na zadnjem sjedalu. 

Uvlačila se u slamnate šešire, koji 
kao da su u ovom momentu samo na 
nju čekali. 

Nakon punih petnaestak minuta 
neprekidnog lova, Jasna je najzad 
uhvatila ptičicu, iznenadivši je u tre- 
nutku predaha. Jednom rukom joj je 
prepriječila put, a drugom je brzim 
zamahom nježno ščepala, podigla i 
polako ugurala u krletku. 

Jelena je odahnula. U jednom 
trenutku je pomislila da će zauvijek 
izgubiti svog miljenika, Crvenog 
Kljunića. No, ovo joj je bila dobra 
pouka, da više nikada ne pravi nepo- 
dopštine i da se ubuduće u autu igra 
isključivo lutkama. 


Teško je 
biti galeb 


Anica je maštala trčeći obalom: »Ka- 
ko bi bilo zabavno, kad bih se pre- 
tvorila u galeba!« 

Kako je samo lijep s tim svojim 
crvenim kljunom i nogama, velikim 
sivkastobijelim krilima što se završa- 
vaju elegantnim, crnim perima. Na 
vrhu glave mu je čupa od mekog 
paperja, boje čokolade što mu daje 
posebno obilježje. 

Galebovi su zaista sretni što žive 
na moru, zato ih i zovu: morske 
ptice. Uživaju gledajući prekrasnu 
obalu i morska žala, na kojima obič- 


no grade svoja gnijezda. Po cijele 
dane lete iznad nemirnih valova, 
slijeću na nemirnu vodu i veselo 
udaraju krilima po njoj. 

Glas im baš nije ugodan, naprotiv! 
Oni ispuštaju oštre i promukle kriko- 
ve, pomalo čudne, koji nimalo ne 
podsjećaju na veselu ptičju pjesmu. 
Ponekad se čini kao da se grohotom 
smiju, kao da nekoga zadirkuju, dru- 
gi put kao da plaču ili mole za 
pomoć. 

Od svega mi se najviše sviđa njihov 
način života: stalno su između neba i 
mora. Iznenada zamahnu krilima i 
vinu se u visine, kao da prkose 
vjetru. Naprave nekoliko krugova u 


zraku, kao da sami sebi presijecaju 
put i, kad već pomislite da će se 
ponovo spustiti na vodu, oni uzlijeću. 

Gledam ih onako poredane jedan 
do drugoga na obali, izdignute glave, 
kao da stupaju na nekoj paradi. 
Nožice su ispružili, krila skupili pa se 
klate u istom ritmu. Baš su smiješni! 

Evo ih, sada ponovo polijeću, 
ovaj put ususret jedrilici što ulazi u 
luku. Kako su samo uzbuđeni dok 
kruže oko jarbola i kapetanskog mo- 
sta. Galame više nego ikad!« 

Odjednom, Anica kao da se pre- 
nula iz svojih sanjarenja, pa uzvi- 
knu: »Ipak, mora da je teško biti 
galeb!« 


Galebova 
šetnja 


Neki je galeb mirno letio duž obale. 
Ponekad se i galebovima desi da ne 
grakću, naročito ako su sami. Izne- 
nada ugleda velikog raka koji se 
polako, jedva vidljivo kretao: dva 
koraka naprijed, jedan natrag. 

»Odakle li je samo izašao ovaj 
ljuskar?«, upita se galeb. »Na plaži 
nema nijednog mjesta na kojem bi se 
mogao sakriti!« 

U tome se prevario, jer je za 
rakove pijesak najbolje skrovište. 
Svojim snažnim kliještima oni lako 
izdubu rupe u koje se uvlače pred 
opasnošću. 

Uzbuna 
među škampima 


Jedan mladi, nestašni škampić je 
prvi uočio opasnost! Lako i bezbriž- 
no je plivao, kad odjednom ugleda 
ribarsku mrežu u jednom od onih 
toplih, morskih džepova koji obično 
ostaju nakon oseka. 

Odmah je počeo užurbano mahati 
repom, dajući tako znak svojim pri- 
jateljima. Istovremeno se i sam kre- 
tao unatrag, dok se najzad nisu našli 
svi zajedno, na sigurnome. No, od- 
mah su znali da uzbuđenja tek poči- 
nju i da će sve češće biti izloženi 
sličnim opasnostima, jer je sezona 
godišnjih odmora tek počinjala. 


Alge 
iz morskog vrta 


»Šetamo li duž morske obale, poneg- 
dje će nam se učiniti da smo ušli u 
neki vrt«, počela je pričati teta Sofija 
Jeleni. »No, to nije običan vrt, na- 
protiv. Ovo je neobičan vrt koji u 
sebi krije brojna iznenađenja. Na- 
primjer, kad se more povuče, na 
pijesku ostaju razne morske biljke.« 

»Biljke?«, upita djevojčica. 

»Da, prave pravcate biljke«, od- 
govori joj teta. »U morima i rijeka- 
ma žive vodene biljke, alge.« 

»Pogledaj«, poviče Jelena, »ovo 
mi nalikuje salati!« 

»Da, nalikuje salati, ali to su zele- 


ne alge ili morska salata. Ime su 
dobile upravo zbog sličnosti sa zele- 
nom salatom koju jedemo«, nastavi 
teta Sofija. »No, pored ovih, ima i 
drugih algi od kojih su najpoznatije 
smeđe ili mrke alge te crvene alge. 
Ove prve su vrlo velike, mogu biti 
duge i do stotinu metara, pa ih zovu 
još i morske sekvoje. Žive u hladnim 
morima, na velikim dubinama, uvi- 
jek pričvršćene za dno. Za razliku od 
njih, crvene alge se razvijaju u to- 
plim morima. Njihove stabljike su 
tako razgranate da podsjećaju na 
čipku, pa ih smatraju najljepšim 
morskim biljkama.« 

Jelena je kao opčinjena ovim no- 
vim saznanjima. 


5 Školjke, 

to čudesno morsko blago 

Kada se more povuče, ne ostavlja na 
pijesku samo alge, već i školjke svih 
mogućih oblika i boja. 

Teta Sofija joj je objasnila da su 
ljušture, školjke, u stvari kućice 
morskih mekušaca. Djevojčica je sa- 
da gledala jednu po jednu školjku i 
divila se svakoj posebno. Mekušce 
nije u njima našla. Slagala je oko 
sebe lepezaste, zatvorene ili samo 
polovice,  pužiće ili duguljaste. 
Odozgo su neke bile glatke, a neke 
obrasle morskim algama, pa su bile 
zelenkaste, dok su se druge prelije- 
vale poput sedefa. 


gi Čuvaj se 

neugodnih susreta! 

Zadovoljan rak se vrtio po svom 
omiljenom terenu: pješčanom pru- 
du, sastavljenom od vjetrom nanese- 
nog pijeska i udubljenja ispunjenih 
toplom, ustajalom morskom vodom. 
Na obali je bilo i dosta algi i mnogo 
školjki, razbacanih na sve strane. 
Kao da su s pučine dopirali tihi 
uzdisaji mora što se valjalo. 

Rak se kretao na sebi svojstven 
način, koristeći svih pet pari nogu. 
One prednje su bile najviše razvijene 
i nalikovale su kliještima. Teško da 
bi se neka manja životinja mogla 
oduprijeti tom opasnom oruđu. Rak 


se njima koristi uglavnom kada ide u 
potragu za hranom: njima hvata ma- 
nje ribe, crve i školjke svih vrsta, 
koje zatim razbije napola i proguta. 

Zato su sve moguće žrtve rakova 
na velikom oprezu kada se približa- 
vaju plićaku. No, i ljudi se moraju 
čuvati ovog čudnog ljuskara jer, ako 
slučajno stanemo u njegovu baricu, 
lako nam se može dogoditi da nas 
ščepa za palac. Naravno, nije nam 
previše teško da ga se oslobodimo. 

Upravo se danas poslije podne 
ova neprijatnost desila Marku, čije 
je golo stopalo u pijesku postalo 
lakim plijenom sakrivenog raka. 
Dok ga se oslobodio, oči su mu se 
napunile suzama. 

Bijeg 
iz »zatvora« 


U podne su se četiri ribice srele u 
doista nezavidnoj situaciji: uhvaćene 
u mreži starog ribara Luke. 

Četiri zarobljenika su pripadala 
različitim ribljim vrstama: prva se 
riba zvala list jer je, toliko tanka, 
gotovo prozirna da na njenom tijelu 
nije bilo mjesta za oči s jedne i druge 
strane, već su oba oka bila samo na 
jednoj polovici, i to jedno poviše 
drugoga. Njegova drugarica je pripa- 
dala vrsti srebrnastih srdela širokih 
krljušti. Treća je skuša, izduženog 
tijela i elegantnog repa. Posljednji 
zarobljenik je kovač, riba koju lako 
prepoznajemo po ljutitom izgledu i 
tamnoj mrlji na bokovima. 

Kako li su se samo našle u mreži? 
Vrlo jednostavno: list se, ne sluteći 
opasnost, lijeno izležavao u pjesko- 
vitom plićaku; srdela je bila tako 
zaokupljena igranjem i praćakanjem 
da nije ni primijetila kada je lišena 
slobode; skuša je plivala tako brzo 
da je u mrežu uletjela iz čiste neo- 
preznosti, dok je kovač tražio nešto 
topliju vodu, pošto mu je u dubini 
bilo hladno. Već se činilo da im 
nema spasa kad nervozna skuša, ko- 
ja je kao luda plivala s jedne na 
drugu stranu svoga zatvora, iznena- 
da otkri rupu u mreži. I tako se, 
jedan po jedan, svi zarobljenici opet 
nađoše na slobodi. 


Evo 
i plutajuće meduze 


»Ja sam meduza i živim u moru. 
Imam sluzavo tijelo koje je prema 
gornjem dijelu sve prozirnije. Zavr- 
šava se klobukom u čijoj su sredini 
moja usta. Klobuk se sastoji od dviju 
kupola iz kojih izlazi osam pipaka sa 
žarnicama i lovkama. 

Plivam vrlo jednostavno: pruža- 
njem i grčenjem moga dvostrukog 
klobuka u koji voda ulazi, a onda 
izlazi. Krećem se polako, kao da 
lebdim. No pazite, ako vas slučajno 
opečem, na koži će vam se pojaviti 
crveni mjehurić koji će vas peći.« 


I galebovi 
idu na odmor 


Galeb koji je hladne mjesece proveo 
u gradu, zaštićenom od sjevernih 
vjetrova, sada se sprema na povra- 
tak, na more. Možda vas ovo čudi, 
ali galebovi ne žive na moru tokom 
cijele godine. Ujesen i zimi na mori- 
ma, naročito na sjeveru, postaje ja- 
ko hladno, pa se ove ptice sele na 
jug, u gradove na obali rijeke. 

»Kako znaju gdje treba da dođu?«, 
upitat ćete. »Zar se ne plaše da će se 
izgubiti?« 

Ne, kao i ostale ptice selice, gale- 
bovi znaju kamo treba letjeti. Polaze 


od ušća rijeke i prate njen tok, preko 
polja i livada, gdje nalaze male kuk- 
ce i puževe kojima se hrane. 

I tako, malo-pomalo, oni najzad 
stižu u grad u kome ostaju dok traje 
ružno i hladno vrijeme. Kada ih vide 
kako dolaze, ljudi znaju da je zima 
na pragu. 

No, sada je opet ljeto i galebovi su 
se zaželjeli nepreglednih, plavih, 
morskih prostranstava, čistog zraka 
u kojem se osjeća miris soli i žala na 


obali mora. I upravo na stijenama, 


uza samu obalu, galebovi grade svo- 
ja gnijezda, u kojima nestrpljivo če- 
kaju da se pojave ženke i otpočne 
svadbeni pir. 


1 Budi se 

školjka 
Glatka, ravna i tanka, sivkasta ili 
bijela školjka, morski tobolac, pro- 
vodi sate i sate u vodi. Za vrijeme 
oseke, kada se more povuče, ona ne 
odlazi u dubinu, već se zakopava u 
pijesku, čekajući plimu. 

Školjka se tako odmara, zaštićena 
i sakrivena u svojoj rupi, sve dok je 
ponovo ne prekrije more. »Vrijeme 
je da ponovo zaplivam«, zaključuje 
tada. »Vrijeme za odmor je prošlo!« 
I tako ovaj morski stanovnik pušta 
da ga voda lagano nosi dalje. 


BEAR GV GE  omoj, BJEVGTNL uSBEo 


1 Zaposlene 

morske buhe 
Jeleni je najzad dosadilo sjediti na 
istom mjestu i igrati se u pijesku. 
Malo je i izgorjela na jakom suncu, 
pa će slijedećih nekoliko dana mora- 
ti nositi majcu dok sjedi na plaži. 
Morat će se strpiti dok crvenilo ne 
prijeđe u tamnu boju. 

Danas je odlučila skupljati školj- 
ke. To je vrlo zabavan posao i uvijek 
se može otkriti nešto novo. Tako se 
polako uputila plažom do mokrog, 
morskog pijeska, na kojem su još 
bljeskale kapljice vode. Jelena ugle- 
da mnoštvo školjki, dopola u pijesku. 

Odlučila je odmah odabrati neko- 


liko komada koje će ponijeti sa so- 
bom. Tek što je kleknula na dugačku 
algu, ugledala je gomilicu nekih ne- 
običnih sitnih životinjica. 

»Uh, kako su ružne!«, povikala je 
i potrčala natrag, na suhi pijesak, 
gdje ju je čekala mama. Čim joj je 
ispričala što je vidjela, mama je 
ustala i krenula za njom da se i sama 
uvjeri, kakve su to ružne životinjice. 

»Pa to su obične morske buhe!«, 
objasnila je Jeleni. »One su mali, 
vrijedni kukci koji više od svega vole 
čistoću i red. Čini ti se da bez cilja 
skakuću tamo-amo, no one tako či- 
ste pijesak i hrane se ostacima uginu- 
lih životinja. Iako su tako brojne, 
nijedna nikada ne ostaje bez posla.« 


1 Rak ide 

u šetnju 
»Pogledaj samo kako se smiješno 
kreće!«, reče jedna dagnja drugoj, 
pokazujući na raka koji se sporo 
kretao pod teškim oklopom. Izašao 
je iz svoga skloništa i krenuo. 

»Ja u tome ne vidim ništa smiješ- 
no«, odgovori druga dagnja. »Priz- 
najem, on se vrlo čudno i smiješno 
kreće, ali to sasvim odgovara njego- 
voj prirodi. On ne zna ići ravno, no 
ipak stigne kamo je naumio, a pogle- 
daj nas, draga! Vezane smo uvijek za 
isto mjesto! Ne znam što bih dala da 
mogu prošetati okolo, pa makar bila 
smiješna kao naš susjed rak!« 


1 Čarobna 
morska šuma 

Alge, pričvršćene na morsko dno, 
tvore tihu, podvodnu šumu. Pone- 
kad se lagano pokrenu, zbog blagog 
talasanja vode, kao da je puhnuo 
povjetarac. Za vrijeme morskih olu- 
ja, kad se voda ustalasa, i njihove 
stabljike i listovi snažno svijaju. 

Ova je šuma vrlo raznolika. Na 
morskom dnu rastu pravi žbunići algi 
od kojih su neke tanke, neke debele, 
manje ili više razgranate i raznih 
boja. Njen izgled uljepšavaju i mali 
planktoni, razne ribice, školjke, rači- 
ći i ostali morski stanovnici. Ovo je 
zaista čarobna šuma, zar ne? 


Na potopljenoj 
hridi 


15 


Na velikoj hridi, dopola uronjenoj u 
vodu, nije ostalo ni jedno slobodno 
mjesto za stanovanje. Zauzeti su svi 
katovi, od podruma, do potkrovlja. 

Ispod same hridi, u rupama, živi 
morski rak, veliki samotnjak koji 
više od svega voli svoju nezavisnost. 
On izlazi iz svoga skloništa kad to 
sam poželi i ni od koga ne mora 
tražiti dopuštenje za to. Navikao je 
na život bez drugova, pa se skriva 
čim se netko pojavi. 

U prizemlju se nastanio par vrlo 
čudnih riba. One dolaze i odlaze kad 
ih nitko ne očekuje. Na njihovu 
balkonu rastu bezbrojne alge u koji- 
ma se vješto skrivaju od pogleda 
radoznalih susjeda. 

Na drugom i trećem katu žive 
dvije obitelji školjki, dagnji. Ima ih 
vrlo mnogo, pa neprestano galame. 
Budući da žive pričvršćene za svoj 
dom, nikada ne izlaze napolje. 

Pokraj njih, na trećem katu su još 
i lupari, vrlo ljubazni i dobro odgoje- 
ni. Nose neku vrst kabanice i nikada 
ne napuštaju svoj dom, baš kao ni 
dagnje. 

Na posljednjem, najluksuznijem 
katu, s velikom terasom i vlastitim 
bazenom, povučeno žive škampi. 

U potkrovlje dolaze, s vremena na 
vrijeme, i samo kad to oni požele, 
dva lijepa, bijela galeba. 


i I 


1 Meduza, 
sladokusac 

Meduza je zaista vrlo graciozna dok 
lebdi na vodi ili se svojim prozirnim 
klobukom talasa lelujajući dugim 
žaokama. Zaista je lijepo gledati 
kako pliva, krećući u ritmu dijelove 
svoga nježnog tijela. Gotovo se čini 
nestvarnom, kao da dolazi iz bajke. 

No, dosta sanjarenja, budimo ma- 
lo realni pa pogledajmo čime se 
meduza hrani. Već se na prvi pogled 
može zaključiti da je pravi sladoku- 
sac. Njena su usta povezana sa sredi- 
nom tijela, baš u sredini donjeg 
klobuka. 

Najviše voli jesti račiće, prije sve- 

ga škampe, dok su joj sitne životinji- 
ce, planktoni, prava poslastica. 

A kakve su to životinjice plank- 
toni? 

Planktoni su organizmi koji slo- 
bodno lebde ili plutaju po moru. Za 
svakog sladokusca su velika poslasti- 
ca: nešto kao čorba od raznih hran- 
ljivih sastojaka, od malešnih bića, 
nevidljivih golim okom. Ima tu raz- 
nih životinjica, od mekušaca do lju- 
skara, čak i algi. 

Planktonom se ne hrane samo me- 
duze, već i ostale, veće morske živo- 
tinje, od najmanjih do najvećih sisa- 
vaca kao što je kit. 

Plankton je plutajuća, lebdeća 
hrana koju nose morske struje. 


Sedam malih 
srebrnastih cipala 


1 


Sedam malih, srebrnastih cipala lije- 
no lutaju vodom, ravnodušni prema 
svemu što se oko njih zbiva. Plivaju 
malo ovamo, malo onamo, bez ikak- 
vog određenog cilja, a zatim odlaze u 
plićak, duž nanosa bijelog pijeska da 
se odmaraju. 

Cipal ima veliku glavu, pa ga zovu 
još i glavati cipal. Njuška mu je 
kratka i okrugla što djeluje dobro- 
ćudno i miroljubivo. No, kada u 
ljetne dane sunce obasja površinu 
vode, koja tad počinje treperiti i 
svjetlucati, cipli kao da dobiju neku 
čudnu volju za igranjem. Kratkim i 


brzim udarcima repova za tren oka 
se nađu na površini i počinju svoju 
predstavu. Iskaču iz vode, prevrću se 
u zraku, uz pljusak ponovo uskaču. 

U trenucima kad iskaču iz vode, 
njihove srebrnaste ljuske  blješte, 
obasjane sunčanim zrakama. No, 
ove akrobacije traju kratko pa vam 
se sve za tili čas čini kao da sanjate, 
jer cipli odmah nakon skoka ponovo 
nestaju u moru. Nakon nekog vre- 
mena se cijela igra ponavlja. 

Ova se zabava naročito sviđa mla- 
dim ciplima, pogotovo što tjelovjež- 
ba uvijek budi dobar apetit, tako da 
odmah po završetku zabave odlaze 
na dno da se dobro najedu svježih 
algi. 

1 Tri 

čudna stanovnika mora 
Postoje tri morska stanovnika: škar- 
pina, moruna i hobotnica, koji izgle- 
daju kao prava čudovišta iz bajke. 

Škarpina ili bodeljka, koju zovu 
još i »morski škorpion«, nije baš 
lijepa riba. Odmah ćemo primijetiti 
njenu veliku, crvenkastu glavu, za- 
štićenu snažnim, ravnim perajama i 
otrovnim bodljama. Duboke, široke 
bore joj daju još strašniji izgled. No, 
kao da ni to nije dovoljno: njene 
bodlje idu i dužinom leđa, na kojima 
su još jače i uočljivije. 

Drugo morsko čudovište je moru- 
na za koju moramo priznati da izgle- 
da mnogo ljepše od škarpine. Zmijo- 
likog je oblika, duga i tanka, kože 
obojene raznim, živim bojama. Da 
samo znate kako je opasna! Zubi su 
joj oštri kao sječivo noža i, što je 
najgore, pojačani kukama koje joj 
pomažu da što bolje dohvati i prož- 
dere svoju žrtvu, nakon što je uvuče 
u pukotine stijene u kojima živi. 

Hobotnica nije riba, već morski 
mekušac. Iako je velika, ova životi- 
nja nije jako opasna, premda njeni 
dugi, snažni kraci sa sisaljkama dje- 
luju zaista zastrašujuće. A tek glava! 
Na njoj se odmah primjećuju dva 
velika, okrugla, izbuljena oka koja 
ne ulijevaju ni najmanje povjerenje. 
Iz glave polaze i oni zastrašujući 
kraci kojima neprestano maše. 

1 Živahna igra školjke, 
jakobove kapice 

Nekoliko mladih srdela je po prvi 
put susrelo školjke, jakobove kapi- 
ce. Ribice su ih znatiželjno zagleda- 
le, obilazile oko njih, odajući im 
puno poštovanje, jer su ovi mekušci 
s dvostrukim ljušturama, zabijeni u 
pijesak u kojem su se odmarali, 
izgledali zaista zagonetno. 

Iznenada su se školjke počele uda- 
ljavati u pravcu šume algi. Pogledaj- 
te ih kako se samo čudno kreću! Kao 
da plešu u ritmu polke! U stvari, one 
otvaraju i zatvaraju svoje ljušture u 
koje tad ulazi i izlazi voda, što im 
omogućava da se pomiču. 


Proždrljiva 
morska zvijezda 


Ž 


»Teta Sofija, dođi brzo ovamo!« vika- 
la je Jelena. »Evo jedne crvene mor- 
ske zvijezde!« 

»Kako je lijepa«, reče teta. »Još 
uvijek se kreće! Vrati je na pijesak, 
pa će je more ponovo odnijeti!« 

»Baš je kao ona, naslikana na 
mom kupaćem kostimu«, primijeti 
Jelena, teška srca je ispuštajući. 

»Morske zvijezde su posebna bića, 
jako proždrljiva«, objasni joj teta 
Sofija. »Možeš li zamisliti da ovo 
lijepo, neobično stvorenje može pro- 
gutati čitavu gomilu školjki i ostalih 
mekušaca!« 

19 Hobotnica se 
brani 
Pošto se dobro najela morskih školj- 
ki i račića, hobotnica se zadovoljno 
uputila kući, puzeći po dnu na svo- 
jim dugim, snažnim kracima. 
Nastanila se u pukotini stijene u 
koju se uvlačila, da je više nitko nije 
mogao naći. No, pošto je predahnula 
poslije dobrog ručka, kao što obično 
i mi činimo, ova se čudna životinja 
ponovo pojavila na izlazu iz skrovi- 
šta. Sada je odlučila malo proplivati. 
Bila je to njena omiljena razonoda! 
A kako hobotnice plivaju? 
Zahvaljajući vrlo jednostavnom i 


duhovitom sistemu. U svoju središ- 
nju šupljinu one puštaju vodu koju, 
zatim, odjednom izbacuju. Ova voda 
potiskuje velikog mekušca koji goto- 
vo da skače. 

Kada tokom svojih šetnji hobotni- 
ca naiđe na kakvu opasnost, počinje 
primjenjivati svoj sistem dvostruke 
odbrane. Za tili čas mijenja boju, što 
obično zbunjuje lovca koji se na nju 
ustremio. Ukoliko ovaj prvi trik ne 
upali, ona izbacuje tamnu tekućinu, 
nalik crnilu, stvarajući tako oko sebe 
neprozirni oblak koji je štiti od po- 
gleda napadača. 

Kao što vidite, hobotnica se vješto 
i duhovito brani. 


2 Morska plima 
i oseka 

Znaš li kako se more kreće? Dva 
puta dnevno se ono povlači i ponovo 
vraća do samog ruba plaže. Ova se 
kretanja odvijaju pod utjecajem 
Mjeseca koji privlači i odbija morsku 
vodu. No da bih ti bolje objasnio ove 
fenomene, potrebno je da ti ispričam 
malo dužu priču, pa čak i da ti 
ponešto nacrtam. 

Ipak, možda je bolje ispričati ka- 
ko je Jelena otkrila plimu i oseku, 
odnosno pokrete morske vode: isto- 
ga dana kad je stigla na more gdje će 
provesti svoje školske praznike, oti- 


šla je s tetom Sofijom na plažu. Tu 
su, u blizini mora, počele graditi 
pješčani zamak. Ovdje je pijesak 
vlažan i pogodan za pravljenje želje- 
nih oblika. 

Nakon nekog vremena iz pijeska 
je izrasla prava tvrđava, dostojna div- 
ljenja. Imala je četiri visoke kule, 
jake i debele zidove, pojačane školj- 
kama raznih veličina. U sredini utvr- 
đenja bio je zamak, opasan dubokim 
kanalom s vodom. 

Po završenom poslu Jelena je za- 
dovoljno pljesnula rukama: »Bravo, 
teta Sofija!« Djevojčica nikada nije 
vidjela ljepšu tvrđavu. Oko nje su se 
već okupila i druga djeca koja su se 


također divila majstorskom djelu. 

Iznenada je Jelena začula neobični 
šum iza svojih leđa. Okrenula se i 
vidjela kako more nadolazi, sve brže 
i brže, ili se barem njoj tako činilo. 
Evo, voda joj je već dodirivala i 
kupala noge! 

»Moj zamak! Što će biti s mojim 
zamkom?«, uplašeno je vikala dje- 
vojčica. »Uništit ćeš mi moj zamak!« 

No, more kao da je nije slušalo. 
Teta Sofija nije imala drugog izbora, 
pa uhvati djevojčicu za ruku i povuče 
je na suhi pijesak, dok se lijepa 
građevina polako topila i nestajala u 
moru koje ju je razaralo. Bila je to 
plima! 


Ž 


Znaš li koliki je najmanji rak? Nije 
veći od dva, tri milimetra, ili od 
jednog zrna riže. Pa ipak, iako tako 
malešan, izgleda kao pravi pravcati 
rak, sa pet pari nogu i nježnim 
oklopom. 

Kako mu je ime? Hm, ne mogu se 
sjetiti jer je njegovo ime tako dugač- 
ko i teško za izgovaranje, da sam ga 
odmah zaboravio. A znaš li gdje on 
Živi? Nećeš mi vjerovati! Nastanio se 
u školjki koja se zove kapica. I ona 
je mala! Uostalom, zar malom račiću 
ne pristaje i mala kućica? 


Najmanji 
rak 


2 Proždrljivi smeđi galeb 
i školjke 

Mislim da nema većeg proždrljivca 
od smeđeg galeba! Ta ptica kao da 
nikada nije sita! Samo bi jela i jela! 
Njena omiljena hrana su mekušci 
koji su zaista ukusni. No, kao što 
znamo, oni su obično sakriveni u 
svojim oklopima, školjkama. 

Kako ih onda otvaraju ti proždr- 
ljivci, smeđi galebovi? Pa, vrlo lako i 
brzo. Oni uvlače svoje tanke kljuno- 
ve u oklope školjki i odmah uzlijeću. 
Sada iz visine ispuste školjke kojima 
tvrdi oklop pukne kad padne na 
zemlju, a meko tijelo postaje pra- 
vom poslasticom za ovu pticu... 


Proždrljivi smeđi galeb 
i gliste 


Ž 


Pošto se zasiti morskih specijaliteta, 
mekušaca i ribica, smeđi galeb ostav- 
lja plažu i polazi u potragu za druga- 
čijom hranom. Leti iznad polja i 
svojim oštrim okom istražuje koji je 
teren bogat glistama. Spazivši ih, 
strelovito se spušta te ih počinje 
hvatati i jesti. 

Priči još uvijek nije došao kraj! 
Kakav bi bio ručak bez slastice? 
Zato se galeb ponovo vraća na obalu 
i počinje skupljati ostatke voća i 
povrća što plutaju po vodi. 

Nadajmo se da je sada najzad sit! 
Ah, ne! Evo ga, počinje ispočetka! 


2 Proždrljivi smeđi galeb 

i ribice 
... kojoj još jedino preostaje da se 
što moguće prije spusti na zemlju i 
proguta, sada potpuno nezaštićenog 
mekušca. No, galeb mora biti vrlo 
brz jer bi mu, u protivnom, neki 
njegov suplemenik mogao ukrasti 
zasluženi ručak. 

Ako se dogodi da je oklop školjke 
previše tvrd, smeđi galeb ponavlja 
cijelu operaciju ispuštanja školjke, 
ali sada na što je moguće tvrđu i 
oštriju podlogu. 

Maloprije smo rekli da je smeđi 
galeb veliki proždrljivac. Kako bi se 


onda mogao zadovoljiti samo jednim 
mekušcem! Nikako! Zato sada kreće 
u potragu za ribicama. Na njihovu 
sreću, on je vrlo loš ribolovac, štovi- 
še, uopće ne zna pecati. No, na obali 
se uvijek nađe poneka mrtva ribica 
koju je izbacilo more ili ju je netko 
drugi upecao, a izjelici galebu to 
uopće neće smetati, već će je pojesti 
uslast. Na taj način, a da uopće nije 
svjesna, ova ptica ujedno i čisti plažu 
od mnogih i različitih organskih osta- 
taka. 

Ipak, dvije priče nisu dovoljne da 
se opiše što je sve potrebno da smeđi 
galeb utoli glad. Zato ćemo vam 
morati ispričati i treću. Evo je! 


Ž Začarana 
šuma 

Zna se da ljeto može postati vrlo 
neugodno, kad naiđe razdoblje veli- 
kih, neizdiživih vrućina. U podne 
sunčani zraci gotovo da prže, pa je 
zemlja potpuno isušena i raspucana. 
Trava požuti, a listovi se na drveću 
objese, kao da žele pokazati suncu 
kako više nemaju snage izdržati toli- 
ku toplinu. 

Na poljima i livadama, pa čak i u 
šumi, životinje kreću u potragu za 
bilo kakvim osvježenjem. 

Puž se uvlači u svoju kućicu, gliste 
u rupe u zemlji, vrijedni mravi pre- 
staju s radom i pripremanjem zimni- 


ce pa se sklanjaju među guste vlati 
trave. Leptiri traže osvježenje u sje- 
ni biljke, zvane kozja krv. Pčele 
prestaju zujati, a stršljeni su nepo- 
mični u cvjetnim čaškama. Utihnule 
su i ptice, ne čuje se njihova vesela 
pjesma. Uvukle su glave ispod krila. 

Poljski miš spava čvrstim snom na 
dnu svoje jame, iskopane duboko 
pod zemljom. Ne pade mu na pamet 
da promoli njušku napolje, dok ne 
zadje sunce i ne padne noć. Mali 
mišići, uvijek tako živahni, sada lije- 
no leže ispod paprati. Sve je tako 
neobično tiho, kao u priči gdje vje- 
štica začara šumu i uspava sve njene 
stanovnike. Nije li ta čarobnica upra- 
vo ljeto? 


spoj, AJEVGDNARE SS 2 o 


2 Kako su 
sjenice narasle 

Kako su samo narasle one male 
sjenice što su se za punog mjeseca 
izlegle jedne noći u poštanskom san- 
dučiću, u Snježaninoj bašči! Sada 
već naveliko napuštaju roditeljski 
dom, no još uvijek ne idu predaleko. 
Čim prijeđu zid bašče, spuštaju se na 
guste grane stare akacije! 

S vremena na vrijeme upriličuju 
prava akrobatska natjecanja. Glavna 
točka programa je dvostruki salto pri 
kojem svakom promatraču zastaje 
dah. Kao da su se sve ptice iz susjed- 
stva skupile da hrabre ove male 
natjecatelje: jedan, dva, tri; op-la! 


2 I male vjeverice 

su narasle 
Pet veselih vjeverica skakuću s grane 
na granu. Zar ih ne prepoznajete? 
To je onih pet mališana što su se 
prošloga svibnja rodili na vrhu jele. 

Istina, jako su se promijenili. Sada 
su veliki, jaki i živahni, u svakom 
trenutku spremni za skok ili neku 
drugu vragoliju. Dobili su i lijepe, 
riđe krznene ogrtače. 

Pogledaj ih sada! Poredali su se 
oko korijena jele. Kao da se pripre- 
maju na utrku od podnožja do vrha i 
natrag! No, prije toga moraju urediti 
svoje guste repove: očistiti od čičaka 
i počešljati ih. 


29 Četiri ježića 
u koloni 
Po kamenoj vrtnoj stazici četiri mala 
ježa u koloni, jedan iza drugoga, 
polako napreduju skakutajući laga- 
no: hop-la, hop-la! Četiri okruglaste, 
bodljikave prilike su vrlo oprezne: 
zastajkuju te pažljivo osluškuju i 
najmanji šum, svaki drhtaj lista, ili 
treperenja krila noćnog leptira. 
Četiri brata noću šeću stazicom u 
bašči tražeći hranu, ali i poneku, 
novu dogodovštinu. Iz daljine ih 
budnim okom prati mama ježica. U 
slučaju opasnosti, ona će ih obavije- 
stiti. Oni će tada prekinuti noćnu 
šetnju i nestati u gustom lišću. 


Da, da, da! 
Sve znam! Sve znam! 


3 


»Da, da, da! Ja sve znam, ja sve 
znam!«, mumlja zečić i dugim skoko- 
vima trčkara po livadi djeteline. To- 
liko je zaokupljen gimnastikom: ska- 
kanjem i prevrtanjem, da ne čuje što 
se oko njega govori. 

Pa ipak bi trebalo poslušati pokoji 
mamin savjet. »Čuvaj se lasice«, viče 
mu zečica. 

»Da, da, znam, ništa ne brini!«, 
odgovara mališan i prevrće se. 

No, došlo je vrijeme da se upozna 
s opasnostima koje mu prijete, a tko 
je najveći neprijatelj zečeva, vidjet 
ćemo u nekoj drugoj priči!« 


3 Nježni susjed 

zeko 
»Jeste li ga vidjeli?«, zacvrkuta sjeni- 
ca, pokazujući kljunom na bokor 
kozje krvi u blizini. 

»Jesmo, ima lijepo krzno«, potvr- 
đuje kos u ogrtaču od crnog perja i s 
upadljivim žutim kljunom. 

»Zaista je dobar«, dodaje sjenica. 
»On je moj prvi susjed! Stanujem 
baš preko puta, na brezi, pa ga mogu 
bolje promatrati. Kreće se gotovo 
nečujno. Voli gledati lišće što šušti 
pod blagim povjetarcem i pčele na 
cvjetovima.« 

»Zar je uvijek sam?«, upita kos. 


»Ne«, odgovori sjenica sveznalica. 
»Uveče dolazi njegova mama i hrani 
ga mlijekom.« 

»To je dobro! Izgleda tako bespo- 
moćan. Bilo bi mi žao da se osjeća 
usamljen i napušten«, primijeti kos. 

»Sova mi je rekla da je on zeko 
nahoče«, izjavi sjenica. 

»Zeko? Znači, on je mladunče 
zeca!«, uzviknu kos. 

»Iko god da je, mora se priznati 
da je pristojno mladunče!«, radosno 
je mrmljala sjenica. »Drago mi je da 
se nastanio u našoj blizini.« 

»Ću, ću, ću, ća, ća, ćal«, tri su 
ptice nastavile cvrkutati oko rascvje- 
talog grma kozje krvi. 


kolovoz 

Repovi... 
kao padobrani 


Uljepšavanje sigurno nije jedini ra- 
zlog zbog kojeg vjeverice šiljatim 
jezicima ližu svoje lijepe, guste repo- 
ve. Šapicama ih dugo češljaju, oslo- 
bađajući ih tako od sitnih grančica, 
borovih iglica i grumenja smole što 
se lijepi na njihovu dugu, meku 
dlaku. 

Ni taština nije razlog zbog kojeg 
ove simpatične životinjice toliko vo- 
de računa o svojim repovima koje 
tako pažljivo friziraju, tapiraju, raz- 
barušuju, kao prave perjanice! Vje- 
verice uređuju svoje repove iz puke 
opreznosti! 

Da, da, baš iz opreznosti! Jer za 
njih rep nije nikakav simbol ljepote, 
nikakav ukras na tijelu zbog kojega 
se sviđaju gledaocima, naprotiv! Rep 
im služi, prije svega, kao padobran! 

Da, baš kao pravi, pravcati mali 
padobran, zahvaljujući kojem bez 
problema skaču s grane na granu, s 
jele na jelu, a da se nikada ne 
povrijede. Čim osjete da im prijeti 
opasnost, vjeverice se snažno odba- 
cuju s jednog drveta i lete na drugo. 

I upravo zbog toga što im repovi 
služe kao padobrani, uvijek moraju 
biti besprijekorno čisti, očetkani, 
mekani i natapirani. 


Čula je i paljenje automobilskog 


Noćni glasovi 
i melodije 


Jedne tople večeri u kolovozu, Kati- 
ca je ostavila širom otvorene prozo- 
re. Nije smjela upaliti lampicu, da 
joj komarci i ostali kukci ne bi ušli u 
sobu te je bockali i dosađivali joj. 
Mučila ju je velika vrućina i spari- 
na, pa nikako nije uspijevala zaspati. 
Nije joj preostalo ništa drugo, već da 
sluša noćne šumove i zvukove. Lako 
ih je raspoznavala: hukanje sove, 
dosadno, neprestano kreketanje ža- 
ba u bari, nervozni lavež susjedovih 
pasa šuštanje lišća bijele topole. 


motora koji je sada već odlazio da- 
lje, putem. Gore, u ostavi su miševi 
nemirno trčkarali. Odmah pored 
djevojčičinog kreveta se začulo i tiho 
udaranje krila o sjenilo svjetiljke. 
Bio je to zalutali noćni leptir, veli- 
kih, prekrasnih krila. 

Odjednom sve te zvuke u noći 
nadjača melodija, neka prava pje- 
sma, jasna i zvonka. Akordi su se 
smjenjivali jedan za drugim, a milo- 
zvučni glas je pjevao blago i nježno. 
Bio je to slavuj, no Katici se učinilo 
da to mladi, plavi princ pjeva noćnu 
serenadu, samo njoj! 

Pouke 
iz domaćinstva 


Pet malih vjeverica što su se nastani- 
le na velikoj jeli, ponovo su prionule 
na posao. No, ovaj put nije u pitanju 
dotjerivanje i osobna higijena, već 
pouke iz kulinarstva i domaćinstva: 
kako sakupljati i čistiti sjemenke 
bora. 

Kao prvo, treba naučiti da se sje- 
menka drži ravno, između dviju šapa, 
da bi se zatim polako grickala 
oštrim, prednjim zubićima sve dok 
se potpuno ne oguli kora, zalijeplje- 
na smolom. Pošto je posao oko pri- 
preme završen, ostaje im samo da se 
zaslade ukusnim plodom. 

Svjetlucavi gušter 
zelembać 


U sjeni oleandera cvrčak je bezbriž- 
no pjevao svoju omiljenu pjesmu o 
ljepotama ljeta, o čistom, plavom 
nebu i jakom suncu koje sve obasja- 
va svojom žućkastom svjetlošću, o 
divnom i opojnom mirisu cvijeća. 
Ivana je prolazila pokraj oleande- 
ra i zastala da pogleda njegove lije- 
pe, ružičaste cvjetove i posluša cvrč- 
kovu muziku. Uporno se trudila da 
odgonetne tko je taj tajanstveni pje- 
vač, no gusto joj je lišće i cvijeće 
zaklanjalo vidik. Znatiželja ju je 
tjerala dalje, pa sjede na zidić pokraj 
biljke i počne strpljivo i pažljivo pre- 


traživati list po list, cvijet po cvijet. 

Iznenada, na samo korak od nje, 
pojavi se neko malo, zeleno stvore- 
nje. Tko li je to? Ivana je sada 
pažljivo gledala pukotinu iz koje je 
izašlo. Na cvrčka je već potpuno 
zaboravila. 

Sad ponovo ugleda čudnu životi- 
nju što je izašla iz svoga zaklona: bila 
je tako tanka, elegantna, prekrivena 
sitnim, zelenim ljuskama što su 
svjetlucale. Imala je malu, šiljatu 
glavu i dugi, dugi rep. Nema sumnje, 
to je bio gušter. Ivana ga je odmah 
prepoznala. 

Kako je priroda bogata iznenađe- 
njima: tražiš nevidljivog cvrčka koji 
divno pjeva, a nađeš guštera. 


5 Čarobnjak i kanta 
za zalivanje cvijeća 
Ljetno sunce je pravi čarobnjak! 
Ono vlada cijelom prirodom i svojim 
toplim zracima obasjava sve cvjetove 
u bašči, kao da svakom želi podariti 
djelić svoje velike snage. Pomaže 
jabuci da ojača i još više razgrana 
svoje tanke grane što ukrašuju zid 
stare kuće. Pokošenu livadu je pre- 
tvorilo u pravi šareni sag po kojem 
su se rasuli cvjetovi raznih boja. 
No, sunce s jedne strane mnogo 
daje, ali s druge i uzima: od velike 
topline zemlja se suši, pa bi biljke 
brzo klonule da nema drugog čarob- 
njaka, kante za zalijevanje. 

Vrt je pun 
bubamara 


Snježana je zastala ispred gredice s 
ružama da se nadivi prekrasnim, 
rascvjetalim cvjetovima što su tako 
opojno mirisali. Kad im se potpuno 
primakla, primijetila je mnoštvo ma- 
lih bubamara koje su se penjale po 
stabljikama i uvlačile u mekane lati- 
ce. »Baš su zanimljive, no bojim se 
da ne štete cvijeću«, glasno je razmi- 
šljala Snježana. 

»Naprotiv!«, objasni joj majka. 
»Bubamare čiste ruže od ušiju i osta- 
lih štetočina što napadaju njihove 
latice, listove i pupoljke pa tako 
slabe cijelu biljku.« 


Slatka 
tajna 


Noseći Tošu u naručju, Zorica je 
došla pozdraviti gospođu Milku koja 
je sjedila u voćnjaku, u sjeni razgra- 
nate kajsije. Nedaleko od nje, sklup- 
čana u travi, spavala je Micika, Toši- 
na mama. 

Topli zrak je sa sobom nosio sve 
opojne mirise cvijeća. Svuda naoko- 
lo su lepršali šareni leptirići. 

Pod blagim povjetarcem su se la- 
gano pomicali i šuštali listovi voćaka, 
a plodovi na drveću su se nježno 
talasali. 

Na obližnjem drvetu Zorica ugle- 
da prekrasne ružičaste breskve, čini- 


lo se da su presvučene baršunom. 
Kako bi ih rado kušala! Iza njih je 
bio drvored kajsija, čije su grane bile 
bogato nakićene žućkastonaranča- 
stim plodovima, okruglim i mi- 
risnim. 

Odmah zatim prepozna i šljivik, 
no na ovim stablima plodovi još 
uvijek nisu bili zreli. Nisu imali onu 
poznatu, tamnoplavu boju, koju 
imaju kad ujesen sazriju. 

»Dobar dan, teta Milka«, pozdra- 
vi je Zorica. »Što ćeš uraditi s tim 
silnim voćem što visi na drveću?« 

»To je još uvijek tajna, ali ne 
obična, već slatka tajna«, odgovori 
joj teta, smješeći se. »Ako budeš 
dobra, uskoro ćeš je otkriti.« 


Vilin konjic, 
zračna jedrilica 


Tiho zujanje kao da je zatreperilo 
ustajali, vrući zrak. Marko se okre- 
nuo čuvši taj čudni šum: »Kao da 
čujem neku zračnu jedrilicu«, pomi- 
slio je i stao. »Mora da je jako 
mala!« U tom trenutku ugleda ne- 
običnog kukca, male okrugle glave 
na kojoj su radoznalo kolutala dva 
krupna, ispupčena oka. Vitko tijelo 
se prelijevalo plavičastim bojama, 
dok je lebdio pomoću dva para pro- 
zirnih krila. Kako je samo elegantan 
i lijep! 

Bio je to vilin konjic, no Marku se 
učinio poput male zračne jedrilice. 


Povratak 
u baru 


Vratimo se na trenutak u baru da 
pogledamo što rade naših sedam pa- 
čića? O, kako su samo narasli! Nitko 
ih ne bi prepoznao! Pa, to i nije neko 
čudo, ako se sjetimo kakav dobar 
apetit su imali. Primjećujemo još 
jednu veliku promjenu na njima: 
dobili su novo perje, smeđastosive 
boje. Kako su im velika krila! Sada 
mnogo nalikuju na svoju mamu pat- 
ku! Ove su se promjene desile u 
mjesecu lipnju, kada je na obalama 
bare procvalo žuto cvijeće. Dobivši 
nove ogrtače, naši su se pačići pre- 


tvorili u mlade, izuzetno lijepe divlje 
patke. 

No, ni njihove navike više nisu 
one stare: budući da su odrasli, ne- 
kadašnji pačići su sada slobodno mo- 
gli odlaziti u šetnju kad god su htjeli, 
a da pri tom nisu morali tražiti po- 
sebno mamino dopuštenje. Kako su 
po prirodi vrlo radoznali, ovo im je 
dobro došlo! 

Zavirivali su u svaki kutak oko 
sebe. Kupali su se u dubokoj vodi i 
gnjurili oko korijenja stare vrbe. 
Uvlačili su se između vodenih biljki i 
plovili duž rascvjetale obale. Svuda 
su zabadali svoje žute kljuniće i 
veselili se svakom novom otkriću. S 


vremena na vrijeme bi odlazili u 
posjet rođacima iz susjedne bare. 
Igrali su se skrivača, natjecali se tko 
će se bolje sakriti u gustim stabljika- 
ma rogoza. Trudili su se da pobjede 
vodenu koku u brzom plivanju. 

No, danas se dogodilo još nešto 
važno: jedno pače je naučilo letjeti. 
Neprestano je lupalo krilima, što je 
jače moglo i, odjednom se na opće 
zaprepaštenje svih prisutnih, odlije- 
pilo od zemlje. 

Kako je to bilo veličanstveno. 
Braća i sestre su ga gledali s puno 
divljenja i zavisti. »Ne brinite se, i vi 
ćete uskoro letjeti kao on«, uvjera- 
vala ih je mama patka. 


1 Potok 

i plava ptica 
Ivana je danas došla na potok koji je 
pokretao mlin njene tete Mire. 

Bio je vrlo bučan, dok je žuborio 
preko kamenja, šumio kroz travu, 
protjecao preko dugih, obješenih 
grana žalosne vrbe. Najzad se kao 
slap rušio i brzo prolazio ispod ma- 
log, drvenog mostića. 

Ivanka se zabavljala gledajući nje- 
gove srebrnaste virove, kad iznenada 
spazi lijepu, plavu pticu koja je došla 
na potok da se napije vode. 


Stanovnici 
rijeke 


1 


Rijeka mirno protječe svojim ras- 
cvjetalim obalama, pored obješenih 
grana žalosnih vrba. Na staklastoj 
površini vode, ogledaju se nebo i 
oblaci, trske i drveće uz obalu. 

Ispod mirne površine rijeke što 
lagano protječe, živi čitav jedan svi- 
jet, svijet slatkovodnih riba. Svaka 
od njih ima svoje skrovište, svoj 
prostor u kojem se kreće, svoje navi- 
ke i ljubimce pa, ipak se svaka vrsta 
znatno razlikuje od druge. 

Tako pastrve vole plivati u blizini 
slapa, gdje je voda bistra, pjenušava 
i pravi virove. 


U mirnim riječnim koritima žive 
lijeni šarani koji sate i sate provode 
odmarajući se na dnu. I grgeč, tam- 
nih, maslinastozelenih leđa, voli du- 
binu, ali čim odraste, rado provodi 
sate plivajući u potrazi za plijenom. 

Tu su i bjelice, srebrnastih ljuski, 
koje obično plivaju u malim jatima, 
blizu površini rijeke, naročito u ljet- 
nom razdoblju. Tu su i živahne cr- 
venperke koje nikada ne staju i ne 
odmaraju se. Nabrojimo još one ko- 
je najčešće srećemo: kečige, velike 
grabljivice, štuke koje su strah i 
trepet za male ribice, pa sićušni ke- 
deri što su svakoj vrsti lagan plijen, i 
tako redom. Lista riječnih stanovni- 
ka je zaista vrlo duga. 


1 Ptica 
kao iz bajke 

Jedna divna ptica, kao iz bajke, 
dugog, svjetlucavog plavog perja na 
leđima, i plamenog na trbuhu i vratu, 
ogledala se u mirnoj površini vode: 
to je vodomar, najbolji ribolovac od 
svih ptica. 

Iako nema ni udicu, ni ruke, ona 
hvata ribe kad god zaželi, zahvalju- 
jući svome dugom, snažnom, oštrom 
i spretnom kljunu. 

Vodomar se vješto služi tim svo- 
jim prirodnim alatom! Šćućuri se na 
grani stare vrbe što doseže gotovo do 
same vode i potpuno se umiri. Zatim 
počinje istraživati dno vode, čekaju- 
ći da se pojavi plijen. 

U pravom trenutku, kad se ribica 
pojavi na vidiku, vodomar se nagla- 
vačke dopola baca u vodu, držeći 
krila stisnuta uz tijelo i svojim veli- 
kim, jakim kljunom hvata žrtvu, već 
iz prvog pokušaja. Zatim ponovo 
izlazi na površinu, penje se na granu 
vrbe i ponovo, nepomičan, nastavlja 
čekati novu ribicu, koja i ne sluti 
kakva joj opasnost prijeti od ovog 
strpljivog, plavog ljepotana. 

13 Mlade patke 

lete u jatu 

Danas su konačno poletjele sve mla- 
de divlje patke iz bare. 

Kako je lijepo šetati nebom! Mora 
da je divno osjećati milovanje vjetra 
koji se poigrava s njihovim perima. 

Otkrile su nove predjele, nove 
krajolike, polja i šume i sve to gleda- 
jući odozgo, kao da je na dlanu. 
Sedam mladih istraživača kao da se 
više nikada ne žele vratiti. 

Uzbuđene što su otkrile svijet, one 
lete ne osjećajući umor, vođene že- 
ljom da što više vide i saznaju. A 
nebo je tako prostrano, nema nikak- 
vih prepreka i nikakvih ograničenja. 


Vodomarovo 
gnijezdo 


1 


Znaš li kako vodomar pravi svoje 
gnijezdo? Znaš li kakva mjesta za 
njega bira? Gradi li ga na brijestu ili 
na žalosnoj vrbi uz rijeku? Ni jedno, 
ni drugo! Ova ptica smješta svoj dom 
u podzemnom rovu. Tri tjedna vodo- 
mar provodi kopajući ispod zemlje 
dugi tunel, uz samu obalu rijeke. 
Uklanja kamenčiće, korijenje, gru- 
menje zemlje da bi, najzad, na dnu 
ovoga hodnika, položio svoja jaja. 

Tko bi rekao da ova lijepa ptica, 
sjajnog plavog perja, svoju mladun- 
čad donosi na svijet u mrklom mra- 
ku, ispod zemlje? 

Igra 
vilinih konjica 


1 


Znam neke balerine kojima za igru 
nisu potrebne ni baletne papuče, ni 
haljinice od tila, ni cvijetovi u kosi. 
Ne treba im čak ni muzička pratnja, 
ni osvjetljenje, ni izglačani parket, ni 
pozornica. Pa ipak su tako lagane i 
okretne kada izvode piruete i ostale 
poznate baletne likove. 

Te neobične balerine su vilini ko- 
njici. Pogledajmo bolje njihove ko- 
stime: na izduženom, vitkom tijelu 
su dva para prozračnih krila što nali- 
kuju na prozračnu tkaninu, ali su još 
tanja i finija. 

Njihovu je pozornicu ukrasila sa- 
ma priroda, pa nema teških zavjesa 
ni ograničenog prostora, čak ni buč- 
ne publike. Oni plešu nad mirnom 
površinom vode u kojoj se ogledaju, 
iznad rascvjetalih lokvanja što pluta- 
ju barom, lokvanja žutih, bijelih i 
ružičastih, = obasjanih — sunčanom 
svjetlošću. 

Vilini konjici plešu svoj radosni 
ples kojim još više uljepšavaju iona- 
ko prekrasnu prirodnu sceneriju. 
Plešu u ritmu povjetarca što blago 
njiše tanke stabljike trske, u ritmu 
žuborenja obližnjeg potočića koji se 
slijeva preko sitnih kamenčića, vese- 
lo pjevušeći. 

1 Vodomarova 

zagonetka 
Što misliš, koja je postelja najmekša 
za male vodomare? Kakvo lišće bira- 
ju roditelji ove lijepe, plave ptice da 
njime oblože svoje gnijezdo? 

Da si na njihovom mjestu, čime bi 
ti napunio dom za svoje mališane? 
Možda mahovinom, vlatima trave, 
perjem ili nečim drugim? Što misliš o 
grančicama ili suhoj slami, o kori 
drveća ili uvenulom cvijeću? 

Ne, ništa od svega toga! Svoje 
gnijezdo vodomar oblaže mekim lju- 
skama riječnih riba. 


1 Bračni par 

vodomara 
Dobro zaštićena u svojem malom 
skrovištu na obali rijeke, ženka vo- 
domara je snijela šest jaja i sada 
strpljivo leži na njima. 

Vrijeme je lijepo, sunce sija pu- 
nim sjajem, rijeka mirno protječe, 
lišće na drveću tiho šušti. Uza svu tu 
ljepotu koja zove da se izađe, buduća 
majka vodomar i dalje nepomično 
leži na svojim jajima, u tami i tišini. 

Srećom, nije baš uvijek sama: 
njen mužjak je često obilazi i donosi 
joj nešto za jelo. Najčešće su to male 
ribe, a kad je želi posebno obradova- 
ti, donese joj ponekog vilinog konji- 


ca. Da bi je zabavio, priča joj kako 
je proveo dan, što je sve novo vidio i 
doživio. Ponekad joj nešto i otpjeva 
a ona, prepoznavši melodiju, i sama 
prihvaća pa pjevaju zajedno. 

I tako vrijeme brzo prolazi, osam- 
naest dana je već za njima. Vodo- 
marčići već počinju kljucati ljuske 
jaja. 

Pomaljaju se malene glave. No, 
kakvog li strašnog razočaranja! Zar 
je moguće da onako lijepi roditelji 
imaju ovako ružnu djecu? Perje im 
je nekako čekinjasto, bodljikavo! 
No, strpljenja, molim: ove bebe naj- 
prije treba dobro nahraniti! Kad na- 
rastu, nalikovat će svojoj lijepoj ma- 
mi i lijepom tati. 


1 Mnogo 

slatkih zalogaja 
Vodomar s lakoćom pronalazi slatke 
zalogaje za svoje male ptiće. 

U letu hvata muhe, dobro uhra- 
njene, zelenkaste, plavkaste, čak i 
sive. Sve te boje podstiču dobar 
apetit! Odmah im skida krila, tako 
da ih mladunčad dobiva već spremne 
za jelo, pa nemaju nikakvih proble- 
ma s gutanjem. 

Ponekad vodomar hvata i viline 
konjice, koji su prava poslastica, no i 
njih najprije mora očistiti i odstraniti 
im krila. Zatim se brzo vraća u 
gnijezdo da obraduje svoje mališane 
ovom, zaista ukusnom hranom. 


19 Čudna priča 
o jegulji 
Jesi li ikada slušao priču o jegulji? 
Nisi? E pa, sad ću ti je ispričati. 
Odrasla jegulja je vrlo slična maloj 
crnoj zmiji. Živi u jezerima i rijeka- 
ma, ali to nije njeno rodno mjesto. 
Život ove zmijolike ribe je ispunjen 
dogodivštinama i putovanjima. 
Mlade jegulje se rađaju u šumi 
algi, u Sargaškom moru, duž južno- 
američkih obala. U početku su to 
male prozirne ribe, duguljastog i 
plosnatog tijela. Dugačke su svega 
nekoliko centimetara. Pa, ipak one 
odmah napuštaju svoja sigurna sklo- 
ništa i prepuštaju se Golfskoj struji 


da ih nosi prema morskim obalama. 
Zaista smioni pothvat! Ova se ma- 
la stvorenja još uvijek ne mogu naz- 
vati jeguljama, a već su suočena s 
tolikim opasnostima, pogotovo ako 
znamo da tako malene uvijek mogu 
biti ukusan zalogaj svim većim riba- 
ma. Kako one uopće uspijevaju stići 
na svoja odredišta? Kao i ostale 
migracione vrste, i ove su se životi- 
nje pomirile sa svojom sudbinom. 
Tokom napornog puta one gube 
na težini, ali im se zato tijelo još više 
izdužuje. Jednoga dana, kad najzad 
stignu do evropskih obala, krenut će 
u smjeru ušća rijeka, da bi kasnije 
nastavile njihovim tokovima, kroz 
predjele što ih prolazi rijeka. Ovdje 


se zadržavaju i počinju vrlo brzo 
rasti: dobivaju na težini, a koža im 
postaje tamna. U ovom stadiju raz- 
voja mlade jegulje su potpuno pro- 
zirne, a njihov proces preobražava- 
nja još uvijek nije završen. One 
nastavljaju rasti, sve dok ne dobiju 
dužinu i debljinu odrasle jegulje. 

Napunivši pet godina, jegulje po- 
novo silaze niz rijeku da bi kroz 
njeno ušće ušle u ocean, a onda će ih 
Golfska struja nositi natrag do rod- 
nog Sargaškog mora, gdje će položiti 
svoja jaja. Iz njih će se izleći nove 
male jegulje, koje će krenuti na dugi 
put do Evrope, baš kao i roditelji. 

I tako se, ovaj proces rađanja i 
razvoja jegulje ponavlja unedogled. 


2 Nerazdvojni 
par 

Kako je samo nježan, skladan i lijep 
ovaj par vodomara što krstari nebe- 
skim prostranstvima, zaodjenut svo- 
jim prekrasnim plavim, pernatim 
ogrtačima u skladu s bojom neba. 

Budući da su njihovi mališani i 
sami naučili letjeti i pecati ribe, rodi- 
telji se najzad mogu prepustiti vlasti- 
tim zadovoljstvom i otići na duži let 
iznad rijeke. Mužjak i ženka se nika- 
da ne razdvajaju. Oni lete jedno 
pokraj drugoga, u savršenom skladu. 
Kako su samo dostojanstveni i ele- 
gantni: tijela su im ispružena, krila 
raširena, oči budno gledaju. 

2 Nasmijano, 
cvjetno gnijezdo 

Mišić koji se vere po stabljikama 
žitarica nije najmanje stvorenje na 
svijetu.Postoji netko tko je još manji 
od njega: naravno, to je mladunče 
ovog miša! Ova beba je duga samo 
dva centimetra, a teška jedan, jedini 
gram. 

Kako je samo simpatična: mala 
njuškica, krzno boje lješnjaka, njež- 
no i meko, dugi repić koji nikad ne 
miruje! 

Ženka više puta godišnje donosi 
na svijet ove mališane, svaki put 


praveći novo gnijezdo za njih. Ljeti 
ga smješta tako da visi između dviju 
stabljika pšenice. Oštrim zubićima 
ona vješto izrađuje od vlati vrlo tanke 
niti a zatim spretnim šapicama poči- 
nje plesti pravu okruglu košaricu. 
Najzad gnijezdo oblaže kako bi bilo 
meko i udobno njenim mladuncima. 

Mišica zato bere cvijetiće: pokoju 
ivančicu, pokoji žuti ljutić, kiticu 
slaka, nekoliko latica maka i sve to 
polaže u svoje gnijezdo, praveći tako 
mekani jastućić na koji će položiti 
svoje mišiće. Njihova kućica, udob- 
na, mirisna i cvjetna, sada je sprem- 
na samo za njih! 


21 Kako je malen, 

kako je lagan 

Ponekad je zaista korisno biti malen, 
ali sasvim, sasvim malen! I biti lagan, 
sasvim lagan! Biti kao ovaj mišić, što 
se vere po stabljikama žitarica! Po- 
gledajte samo kako se lako sakriva u 
pšenici, siguran da ga nitko neće 
pronaći. Eno, sad se popeo na vrh 
plavog različka! Sad obješen o rep 
visi na žutoj stabljici koja se pod 
njegovom težinom nije nimalo sa- 
vila. 

Da bi vam ove akrobacije uspjele, 
morate biti zaista mali, mali, ne duži 
od pet, šest centimetara i ne smijete 
biti teži od tri, četiri grama. 


2 Raznobojni cvjetovi 

na pšeničnom polju 
Usred polja pšenice, među zrelim 
stabljikama, sami od sebe niču raz- 
noliki i raznobojni cvjetovi. Iako su 
vrlo lijepi, seljaci ih ne vole, jer na 
svojoj obrađenoj njivi žele uzgajati 
jedino zlatne strukove pšenice. 

Kukci, pak, ne misle kao seljaci. 
Skakavci i cvrčci se ludo zabavljaju 
skačući po nježnim cvjetovima živih 
boja, da bi se potom dugo odmarali 
među crvenim laticama maka. Zatim 
odlaze u šetnju s različka na različak 
da bi se, najzad, vratili na ivančicu i 
zaspali dubokim snom na mekanom 
jastuku od njenih žutih prašnika. 


Zatišje 
pred oluju 


Ž 


Sunce se nadvilo nad poljem poput 
nekog olovnog diska koji je širio 
nepodnošljivu toplinu što je pritiska- 
la sve živo. U šumi nije bilo ni daška 
vjetra; lišće na drveću je visilo nepo- 
mično. 

Teška, nepodnošljiva tišina zavla- 
dala je malom dolinom. Sve životi- 
nje su odjednom ušutjele, kao po 
nekoj zapovijedi. Ptice su čučale u 
granju drveća prekinuvši svoju pje- 
smu. Više se nije činilo ni zujanje 
kukaca. 

Stanovnici šume su se posakrivali 
što su bolje mogli. Više se nikoga 
nije moglo vidjeti! Zečići što su se 
radosno igrali na polju djeteline, 
nestali su bestraga. Lane koje je 
trčkaralo livadom kao da je u zemlju 
propalo! 

Neka je strašna tišina zavladala 
svakim kutkom, svakim stvorom: ži- 
votinje su preplašene i zabrinute, 
kao da im prijeti i velika opasnost. 
Nebo je potpuno potamnjelo. Plavu 
je boju prekrila čeličnosiva boja. 

Što se to događa? 

Iznenada je sunce nestalo iza tam- 
nog oblaka, a svjetlost je bljesnula 
na obzoru, kao da ga siječe na dva 
dijela. Zatim se čula potmula grmlja- 
vina, koja je protresla ustajali zrak i 
prekinula grobnu tišinu. Spustila se 
kiša. 


Ž Glasnik 

ševa 
U polju pšenice čitav mali, skriveni 
svijet. Ševa brbljavi stanovnik tog 
polja, ispričat će nam što se sve tu 
dešava. 

No, najprije riječ dvije o njoj 
samoj: ševa je živahna, simpatična 
ptica. Vrlo rano se budi i odmah 
polazi na jutarnji let. Penje se sve 
više i više, pa počinje pjevati svoju 
radosnu pjesmicu o rađanju sunca i 
svim čudima i ljepotama što će ih 
donijeti novi dan. Najzad brzo silazi 
na zemlju da se odmori na pšenič- 
nom polju. 


»Ševo, mala ševo, budi naš glasnik 
pa nam reci što se sve događa ispod 
tog plašta od pšeničnih stabljika!« 

»Sevo, ševice, reci nam što rade 
mišići? « 

Ševa protrese svoje sivo perje, 
ukrašeno blagim, smeđim preljevom, 
pa prijatnim cvrkutom odgovori: 
»Za sada su još uvijek mali, maleni: 
nisu napunili ni tri dana! Vrte se 
ukrug po malom gnijezdu, prevrću 
se po mekanom, cvjetnom jastučiću 
a, kad ogladne, mama ih hrani mlije- 
kom. Najzad, siti i bezbrižni idu na 
spavanje. Za sada je to sve. Doviđe- 
nja, doviđenja!« 

I vesela ševa odleti dalje. 

2 Oluja 

na polju pšenice 
Oluja se sručila na polje pšenice. 
Snažan vjetar je savijao tanke stab- 
ljike gotovo do same zemlje. Čim bi 
se ponovo uspravile, vjetar bi ih opet 
oborio. 

Sijevale su munje, pucali gromovi 
parajući olovno nebo. Mišići su se 
šćućurili jedan uz drugoga u svome 
gnijezdu i uplašeno gledali što se to 
zbiva. S njima je bila i ševa. Dvije 
prepelice su se sakrile u blizini i 
cvrkutale tiho: »Moramo biti strplji- 
ve i pričekati da ono najgore prođe!« 


2 Oluja 
u šumi 

Stabla su gusto rasla jedno uz drugo 
čineći šumu mračnom jer sunčani 
zraci najčešće nisu mogli prodrijeti 
kroz njih. No, ono što svjetlosti ni uz 
najveće napore nije polazilo za ru- 
kom, za oluju je bio lak posao. 

Na nebu je prvo zasvijetlila mu- 
nja, zatim se čuo grom koji je prepo- 
lovio veliku granu stare bukve što je 
svojim lišćem štitila paprat, u kojoj 
se skrivao mišić. Samo se za- 
hvaljujući svojim brzim nožicama 
uspio skloniti na vrijeme. Sada je 
stajao nedaleko odatle i drhtao od 
traha. Nije se mogao ni pomaknuti, 


samo je slušao ovu tutnjavu, lomlja- 
vu i šušnje što su svakog trenutka 
najavljivali novu opasnost. Zatim je 
počela padati tuča. Krupne, zaleđene 
kapljice vode su izgledale kao kame- 
nje koje nevidljiva ruka baca s neba. 

Voda je nadirala sa svih strana, a 
prestrašeni zečići su razmišljali kako 
da stignu do svoje jazbine. Svijetlost 
munje ih je zasljepljivala, komadići 
leda su ih zbunjivali, pa su trčali 
uokrug kao da su potpuno poludjeli. 

U gnijezdu na vrhu jele dvije su 
male vjeverice, ogrnute svojim gu- 
stim repovima, cvokotale od zime. 
Čak je i zeleni djetlić prekinuo svoj 
uobičajeni posao. Uvukao se u rupu 
i čekao da oluja prođe. 


Oluja 
na visokom pašnjaku 


Ž 


Na visokom pašnjaku je oluja bjes- 
njela loš jače nego u šumi. 

Tutnjava gromova je gotovo sva- 
kog trenutka odjekivala među stije- 
nama koje su je dalje prenosile. 

Svisci su se sklonili duboko u svoje 
jame i ni vrh njuškice nisu pomaljali 
napolje. 

Mlado jare, Pahuljica, potražilo je 
sigurnu zaštitu, jer ga je grmljavina 
nasmrt preplašila. Sada se sve više 
privijalo uz majku, kao da joj je 
govorio: »Mama, molim te nemoj 
me više nikada ostavljati sama!« 


Ž 


Malo-pomalo je oluja jenjala. Nebo 
je postajalo sve svjetlije i svjetlije. 
Grmljavina se udaljavala, dok naj- 
zad nije potpuno utihnula. 

Livade, natopljene vodom, sada 
su se isparavale tako da se nad njima 
pojavila lagana izmaglica. 

Ševa je prva napustila svoje skro- 
vište, protresla mokro perje, raširila 
krila i poletjela prema nebu koje je 
ponovo postalo vedro i plavo. Dok 
je pjevala veselu pjesmicu, objavlju- 
jući da je oluja prestala nad poljem 
se u obliku luka pojavila prekrasna 
šarena duga. 

Tajne 
pčela 


3 


Uza zid voćnjaka je izrastao i veliki 
bokor različka. Rascvjetali su se pla- 
vi cvjetovi s izrezanim laticama. 

Iz bokora je sada dopiralo nepre- 
kidno zujanje. Čudno! Činilo se da 
tu nema nikoga! Pa ipak, ovaj je šum 
bio dosta glasan, čulo ga je i okolno 
cvijeće. 

Bile su to pčele. Tisuće i tisuće 
pčela su letjele s latice na laticu i 
među prašnike da bi pokupile što više 
žutog peluda. Tim su neprestanim 
zujanjem odavale jedna drugoj svoje 
tajne i iskustva. 


3 Što kaže 

sova? 
Te noći, nakon oluje, u šumarku na 
rubu velike šume, zrak je bio prilič- 
no svjež. 

Lane i njegov prijatelj srndač su se 
dugim skokovima penjali uz stjeno- 
viti klanac što ga je iskopao potok, 
do samog vrha obronka. Željeli su 
malo prošetati livadom, obasjanom 
mjesečinom. 

Po mokroj travi su trčkarali zečići 
u krugu koji su sve više povećavali. 
Da ste ih promatrali, zavrtjelo bi 


vam se u glavi. Mišić je obazrivo 


skakutao po mekom mahovinastom 


prekrivaču, potpuno natopljenom 
vodom. Poslije obilne kiše šuma je 
uvijek puna gljiva koje niču kao od 
šale, ispod svakog drveta i žbuna. 
Nakon što su se dobro najele gljiva, 
vjeverice su se popele na vrh svoje 
jele da spavaju. 

A sova? Stara mudrica nije tek 
juče rođena. Ona je doživjela puno 
ovakvih oluja, pa ove promjene u 
šumi za nju nisu nikakva novost. 
Dubokim je glasom sada neprekidno 
hukala: »Huu, huu!« Njen je glas 
odzvanjao po cijeloj šumi, i još da- 
lje, prema poljima, poput upozore- 
nja ili najave da je dugo toplo ljeto 
pri kraju. 


i ii I 


Dvadeset tisuća radilica 
na poslu 


Zamislimo na trenutak da smo pčela 
i da možemo slobodno ulaziti u koš- 
nicu kad god poželimo. Stražarice bi 
nas odmah prepoznale, jer sve pčele 
iz iste košnice imaju isti miris. 

Najzad, ulazimo. 

U košnici sve vrvi od posla. Dva- 
deset do trideset tisuća pčela radili- 
ca, podijeljenih u grupe, marljivo 
obavljaju svoje zadatke. 

Voskom koji izlučuje, prva grupa 
pčela pravi šesterokutne komorice u 
saću. Sve su komorice međusobno 
povezane i u njima će se kasnije 

praviti med. U saće se polažu i 
ličinke, razvijene iz jaja, da bi se 
zatim, iz njih izlegle nove, mlade 
pčele. Druga grupa ima zaduženje 
da čisti ove komorice, dok se treća 
brine o svojoj kraljici, matici, koju 
treba nahraniti. 

Treća grupa pčela osigurava hranu 
za male ličinke; četvrta sprema zali- 
he koje su sakupile njihove prijate- 
ljice, pčele sakupljačice, i one se 
zovu skladištari hrane. Tu su i radili- 
ce zadužene za provjetravanje košni- 
ce: one snažno mašu svojim krilima, 
koja poput malih ventilatora nepre- 
stano održavaju potpuno čist zrak u 
košnici. 


Otkrivena 
tajna 


Pčele uvijek imaju svoje tajne, no 
neke smo od njih ipak uspjeli otkriti, 
kao naprimjer: gdje stanuju!? Obič- 
no je to takvo napušteno, staro sta- 
blo kestena u čijoj je kori iskopana 
rupa, kroz koju bez prestanka izlaze 
i ulaze. Njihova »kraljica« je odluči- 
la da baš tu smjeste svoju košnicu, 
svoju kućicu. U njoj od voska izgra- 
đuju saće koje se sastoji od mnoštva 
jednakih komorica. Da, dobro si 
čuo, njihova »kraljica«, baš kao kra- 
ljica iz bajke, samo što ovdje nismo 
u bajci, već u stvarnosti. 

To je najveća pčela u košnici. 
Zovu je još i matica. Njen je zadatak 
da polaže mnoštvo jaja, svakoga da- 
na čak dvije do tri tisuće, pa je onda 
razumljivo što joj svi moraju ugađati. 

Ostale pčele su radilice, koje ima- 
ju točno određene zadatke. Podijelje- 
ne su u grupe i svaka od njih nepre- 
stano po cijeli dan obavlja svoje 
zaduženje. 

Na ulazu u košnicu stoje pčele 
stražarice kojima je zadatak da niko- 
ga nepoznatoga ne puštaju unutra. 
Po mirisu one lako prepoznaju čla- 
nove svoje obitelji koji su bili vani, 
na nekom zadatku. Sve ostale, nepri- 
jatelje ili neznance, ove stražarice 
tjeraju, a spremne su čak i ubosti ih 
svojim žalcima. 


Zadatak pčela 
sakupljačica 


Zadatak koji obavljaju pčele sakup- 
ljačice je od velikog značenja za 
cijelu obitelj. Od izlaska do zalaska 
sunca, one lete s cvijeta na cvijet da 
bi se nadisale opojnih mirisa. 

Posebna grupa sakupljačica su pe- 
ludarice koje sakupljaju pelud s cvi- 
jeća. To je vrlo sitan, žuti prah iz 
kojeg one izvlače med. Odlažu ga u 
posebna spremišta, u dnu svake no- 
žice. No, iz cvjetova uzimaju i slatku 
tekućinu, nektar, koji stavljaju u 
svoje medne želuce i na ulazu u 
košnicu predaju pčelama, skladišta- 
rima hrane, pa odlaze dalje. 


Pčelinji 
ples 


Pčele između sebe komuniciraju ple- 
som. Čim uđe u košnicu, mlada pčeli- 
ca odlaže u jednu od komorica sve što 
je toga dana sakupila, a zatim počinje 
svoj neobičan ples oko saća, opisuju- 
ći krugove i osmice, udesno i ulijevo. 
Ona treperi, diže se i spušta, okreće 
oko sebe praveći piruete. Ostale sa- 
kupljačice je promatraju i odmah 
znaju što je njihova prijateljica pro- 
našla. To su novi, mirisni cvjetovi. 

Za njih ovaj ples nije nikakvo 
čudo. U njemu nema ništa čudno i 
neobično. Naprotiv! One ga dobro 
razumiju! 

Mlada pčela 
otkriva suncokret 


Toga je jutra mlada pčela sakupljači- 
ca bila neobično vesela dok je letjela 
s cvijeta na cvijet. Nebo je bilo tako 
vedro, a sunčani zraci su je svojom 
toplotom ugodno milovali po krili- 
ma. Bila je tako zanesena da nije ni 
primijetila kako se sve više udaljava 
od livade na koju je uvijek dolazila. 
Išla je sve dalje i dalje i najzad se 
našla na prekrasnom polju zlatnih 
suncokreta. 

Mlada pčelica je zastala zadivlje- 
na. Kako su lijepi i veliki ovi cvjetovi 
žutih latica koje izgledaju poput pla- 


menova ili sunčanih zraka oko veli- 
kog, smeđeg, baršunastog srca. 

Onako dobro raspoložena, mala 
sakupljačica se odmah dala na po- 
sao. Opijao ju je divni miris ovoga, 
tek otkrivenoga cvijeta, pa nije znala 
kako da zahvali sudbini što ju je 
ovamo dovela. 

Najzad poželi da i svojim prijate- 
ljicama pokaže svoje otkriće i poka- 
že ovo čarobno mjesto, kako bi i one 
mogle doći i s njega sakupljati nektar 
i pelud. 

No, kako da im javi kamo da 
dođu? Čime da se posluži? 

Pa ipak, postoji način, vrlo jedno- 
stavan, ali i čudan: ona će zaplesati! 

Zečić 
u polju pšenice 


»Ah! Kako bocka!«, žalio se zečić, 
skakućući po pokošenom polju. Ve- 
liki su strojevi želi pšenicu, tako da 
je ostala samo kratka bodljikava str- 
nika, poput kakvog žutog saga. 

»Osim toga, nije baš jako prepo- 
ručljivo slobodno šetati, da te svatko 
može vidjeti. Ako me primijete, mo- 
gao bih se loše provesti.« 

»Ovo postaje opasno«, sam sebi je 
govorio zečić. »Kakva šteta! Pšenič- 


dg 
Ž ai iwa Na RaT no polje je bilo tako siguran zaklon 
| ie. hk Av IB RK IT 4 , prije no što je došla ta velika vršilica 
: Pas he ki i posjekla stabljike!« 
Zekina na i da se najede do mile volje. Jare, 


promjenljiva odjeća 


Dani su sve kraći. Tokom noći je 
zrak vrlo svjež. Vjetar sve jače trese 
granama jela i borova. Pastir Slavko 
je odlučio svoje stado vratiti u doli- 
nu. Još jučer su krenuli na put, koji 
će trajati nekoliko dana, a njima se 
zapravo i ne žuri. 

Dok silaze, životinje će se moći 
zaustavljati na drugim pašnjacima 
prekrivenim cvijećem kasnog ljeta. 

Danas poslijepodne su zastali da 
se odmore pokraj potoka. Vjerni pas 
čuvar, Šarko, pustio je stado da se 
raštrka po žbunovima mirisnih mali- 


Pahuljica, krenulo je stazicom koja 
ga je vodila sve dublje i dublje u 
šumu. Odjednom se našlo pred ne- 
kom čudnom životinjom, koju nika- 
da ranije nije vidjelo: imalo je nju- 
škicu s brkovima, šiljate uši i okrugle 
obraščiće. Bio je to lijepi, mali pla- 
ninski zec. 

Mi smo ga već upoznali proljetos, 
kada je imao bijeli, krzneni ogrtač. 
No, tokom ljeta je sve više tamnio, 
kako bi se što bolje uklopio u okoliš 
koji ga je okruživao. Kako je mudra 
majka priroda: odlučila je da boju 
zekinog ogrtača mijenja u ovisnosti 
od godišnjeg doba. 


Berba 
u voćnjaku 


U voćnjaku tete Milke počela je 
berba voća. Sve košarice su uredno 
poredane po travi. Ljestve je prislo- 
nila uz stablo sa zrelim šljivama. 

Teta Milka je navikla da sve radi 
sama, no danas se može osloniti i na 
malu Zoricu koja je došla da joj 
pomogne. 

Posao se odvijao bez ikakva zasto- 
ja. Teta je spretno brala voćke i 
bacala ih u košaru, a djevojčica ih je 
iz nje uzimala i pažljivo slagala u 
drugu, veću, što je stajala pokraj 
nje. 


Košare pune 
zrelih šljiva 


Pošto je berba završena, Zorica je 
pomagala teti Milki da izabere šljive 
i pripremi ih za upotrebu. 

Ponosna zbog povjerenog zadat- 
ka, djevojčica je došla tetinoj kući 
zamotana u veliku maminu pregaču 
koja joj je dosezala čak do članaka. 

»A, stigla si«, uzviknu teta Milka 
čim ju je ugledala. »Za početak te 
molim da opereš šljive i to u dosta 
vode.« 

»Da ih operem?«, začuđeno će Zo- 
rica. 

»Da, da, uspi ih u veliko korito i 
nalij do vrha vode.« 

»Dobro«, odgovori Zorica kojoj 


je splasnulo prvo oduševljenje. Po- 
slovi oko vode joj se nikada nisu 
naročito sviđali. 

Veliko, plastično, plavo korito se 
nalazilo u ostavi pokraj kuhinje. Vi- 
silo je na zidu pa ga Zorica nije 
mogla dohvatiti. Teta Milka joj reče 
da se popne na stolčić, koji se nala- 
zio u ostavi. Kada se korito napunilo 
vodom do vrha, djevojčica je u njega 
istresla nekoliko košara sa šljivama, 
a zatim je šljive počela pažljivo prati. 

»Peri ih jednu po jednu«, savjeto- 
vala je teta Milka. »Znaš da se biljke 
prskaju raznim otrovnim sredstvima 
kako bi se zaštitile od štetočina. Zato 
ih prije upotrebe moramo svaku do- 
bro oprati.« 

Dok ih je prala, Zorica je primije- 


tila dosta suhih listića, vlati trave, 
mušica i ostalih malenih kukaca, koji 
su sada plivali po vodi. Bila je izne- 
nađena: »Mislila sam da su ove šljive 
potpuno čiste i spremne za jelo. 
Zaista ih treba pažljivo prati.« 

Zatim je, i dalje slijedeći upute 
iskusne tete Milke, djevojčica vadila 
šljive iz vode i slagala ih u veliku 
cjediljku, a onda ih je odnijela u 
kuhinju. No, trebalo je pripaziti da 
voda iz opranog voća ne kapa po 
podu. Iako je nastojala dobro obavi- 
ti zadatak, ipak su na podu ostali 
tragovi vode. 

Pošto su se voćke ocijedile, posla- 
gala ih je na veliku krpu, prostrtu po 
kuhinjskom stolu. Sada su šljive bile 
spremne za daljnju obradu. 


1 Kuhanje 

marmelade 
Najzad je došao dan kad se kuhala 
marmelada, pa Zoričinom veselju 
nije bilo kraja. 

U velikoj posudi su se već kuhale 
šljive. To je trajalo nekoliko sati. 
Osim šljiva, teta Zorica je stavila i 
dosta šećera. S vremena na vrijeme 
je provjeravala kako napreduje ku- 
hanje, posebno vodeći računa da 
tekućina pokuha. Miješala je drve- 
nom žlicom, sve dok marmelada nije 
bila gotova. Sada su teta Milka i 
Zorica punile staklenke vrućom mar- 
meladom. Pošto bi staklenke dobro 
zatvorile, odnosile su ih u ostavu. 


dB WAVE GV ose 

1 Crveni Kljunić je 

opet pobjegao 
Gospodin i gospođa Crveni Kljunić, 
dvije egzotične ptice, provodile su 
ljeto u prostranoj krletki pokraj veli- 
kih, staklenih vrata što su vodila u 
vrt vile. 

Okna su gotovo uvijek bila otvo- 
rena, pa je u sobu stalno ulazio čisti 
zrak, dosta svjetlosti, opojni miris 
cvijeća iz bašče te pjesma ptica s 
okolnog drveća i velikih žbunova. 

Činilo se da su dvije male, egzotič- 
ne ptice sretne u svojoj lijepoj krlet- 
ki. Cvrkutale su od jutra do mraka, 


zadovoljno kljucale sjemenje, laga- 
nim skokovima prelazile s jedne na 
drugu prečku za ljuljanje. 

Crveni Kljunić je vrlo živahan i 
nemiran, za razliku od svoje ženke 
koja je mirna i tiha. 

Teta Sofija se stalno brinula o 
njima. Svaki dan je čistila krletku, 
mijenjala pijesak na dnu, stavljala 
svježu vodu u male posude, punila 
posudice za hranu sjemenkama. Pti- 
ce su se navikle na njene lagane 
pokrete, topli i veseli glas, pa su je 
uvijek mirno čekale kad bi dolazila 
da uredi njihov dom. No, toga jutra 
je Crveni Kljunić bio obuzet nekom 


1 Novosti 

o Toši 
Tko je to? Ma nije moguće, to je 
mačkić Tošo, simpatični Zoričin lju- 
bimac! 

Tokom ljetnih mjeseci je nara- 
stao. Mnogo je vremena proveo na 
čistom zraku pa je ojačao, a i dlaka 
mu je postala sjajna poput svile. No, 
što se tiče njegove čudne naravi, tu 
se nije nimalo promijenio. 

I dalje je lovio leptire. To je ostala 
njegova omiljena zabava. Kao i uvi- 
jek, skakutao je i prevrtao se preko 
glave i stalno nešto tražio. No, Zori- 
ca ga je baš zbog tih nestašluka sve 
više i više voljela. 


čudnom znatiželjom u trenutku kad 
je teta Sofija pritvorila vratašca kr- 
letke pa se brzim pokretom izvukao 
van. Privlačilo ga je cvrkutanje ptica 
iz šume, pa zamahnu krilima i poleti 
u vrt, obasjan suncem. 

Kako je lijep ovaj svijet! Koliko se 
prostranstvo pruža pred njim. Na- 
kon što se dobro umorio od letenja; 
sletio je na najbližu granu da se 
odmori. 

Ostavši sama u kavezu, njegova 
ženka je počela tužno pjevati. Nije 
se mogla pomiriti sa sudbinom da je 
ostala sama. 

Hoće li se vratiti njen dragi? 


1 Bijeg 
i neprilike 

Bijeg Crvenog Kljunića se ubrzo 
pretvorio u čitav niz neprilika. 

Ubrzo pošto je napustio kavez, 
zaslijepila ga je jaka svjetlost, na 
kakvu nije navikao. Cvrkut drugih 
ptica je sada bio tako glasan te mu se 
činilo da će oglušiti. Osim toga su 
one bile tako velike, a on prema 
njima tako malen, pa nije bilo nikak- 
vih šansi da se sklopi prijateljstvo. 

Čim se spustio na travu, našao se 
oči u oči s kosom crnog perja i žutog 
kljuna. Kakva strašna ptica! Bez raz- 
mišljanja, Crveni Kljunić odskakuta 
do busena trave i tamo se sakri. 


Sve je dobro 
što se dobro svrši 


1 


Nakon što je Crveni Kljunić pobje- 
gao, njegova vjerna draga nije pre- 
stala sa svojom tužnom pjesmom. 
Pokušavala ga je dozvati plačnim 
glasom, ali uzalud! Ipak je pred 
samu zoru izgubljeni ptić čuo njen 
poznati glas. Pokušao ga je slijediti i 
tako je uspio naći put do kuće. 

Ujutro je teta Sofija našla nepo- 
slušnog bjegunca, jednog, preplaše- 
nog, ali živog i zdravog, pred stakle- 
nim vratima. Uzela ga je u ruku i 
vratila u kavez. Crvenom Kljuniću se 
njegov dom nikada ranije nije učinio 
tako sigurnim i lijepim. 

1 Noćna 
mora 

Crveni Kljunić je noć proveo pod 
vedrim nebom, čučeći u cvjetnoj 
čaški jedne dalije u vrtu. Naviknut 
na toplinu svoga doma i blizinu vo- 
ljene ženke, sada je drhtao od hlad- 
noće, straha i gladi. Nigdje nije bilo 
njegovih ukusnih sjemenki iz posudi- 
ce za hranu, a u toj nepoznatoj bašči 
kao da nije bilo ama baš nikakvog 
zalogaja za njega. 

Slijedećeg dana se probudio sav 
naježen i žedan. Popio je koju kap- 
ljicu rose i pokušao kljucnuti malo 
travice. No, odmah je odustao: trava 
je bila tako gorka i neukusna! 


mi: Aba vili 


Da bi skupio hrabrost, odlučio 
je malo prošetati, ali je odmah 
naletio na grupu vrabaca, koji su 
mu se počeli rugati: smijali su mu 
se što je tako malen i što ima ne- 
obično perje. Ni to im nije bilo 
dovoljno, pa su ga počeli kljucati 
po glavi, da je sirotan nakraju 
ostao gotovo sasvim bez perja. 

Ostavši napokon sam, teškim 
naporom je uspio stići do oluka 
na kući, gdje se šćućurio, već go- 
tovo mrtav od straha. Tokom noći 
je malo nedostajalo pa da završi 
kao ukusna večera nekog gladnog, 
velikog mačka. Kakav bi to tužan 
kraj bio za našeg lijepog prija- 
telja! 

I Povratak 

u baru 
Što li je s onom malom, zelenom 
žabicom koju je prošloga travnja 
Ivanka donijela Andriji na poklon? 
Je li se privikla na novu sredinu i 
način života u akvariju? 

Pa, na prvi pogled bi se reklo da 
jest. Neprekidno se penje po malim 
ljestvama, što su ih joj djeca stavila u 
njenu okruglu, staklenu kuglu. Ona- 
ko malena, skače uvis, udalj i stalno 
je raspoložena za igru. 

No, Andriju je napustilo prvo 
oduševljenje. Da, žabica mu je još 
uvijek draga, no malo mu je dosadilo 


da se neprekidno brine o njoj. Naj- 
veći problem je u tome što ona jede 
samo mušice, i to žive, pa ih dječak 
po cijele dane mora loviti. 

Naravno, da je žabica slobodna, 
sama bi se brinula o svojoj ishrani i 
bez problema bi hvatala mušice, i ne 
samo njih. Oko bare ima puno raz- 
nih kukaca, pa bi svoj jelovnik proši- 
rila ina komarce, vodene uši i ostale 
slične životinjice. Ovako se, zatvore- 
na u čudnoj, okrugloj posudi, mora- 
la zadovoljiti onim što joj je Andrija 
donosio. 

Čim bi čuo zujanje kakve muhe, 
dječak je kretao u lov. Postavljao joj 
je zasjedu, trudio se da je zgrabi u 


letu, ili da je uhvati u klopku u 
naborima zavjese. Mamio ju je na 
prozorsko staklo koje ju je zbunjiva- 
lo, pa je postajala lakim plijenom. 
Čim bi je uhvatio, onako živu, zatvo- 
renu u njegovim stisnutim šakama, 
nosio ju je svojoj žabici. 

Ona bi odmah ispružila svoje duge 
krake, visoko skočila i ščepala mu- 
hu. Pa ipak je, unatoč tolikom An- 
drijinom trudu, izgledala nezado- 
voljna i kao da ga pita: »Pa zar je to 
sve?« Sada je dječak odlazio u novu 
potragu za muhama i tako se ova 
priča nastavljala bez kraja. Najzad 
Andrija odluči da će biti najbolje 
ako svoju ljubimicu vrati u baru. 


17 Skok 

dasa 

I tako su se Andrija i njegova sestra 
Ivanka ponovo našli na obali bare, 
među rogozima. Žabicu su donijeli u 
njenom staklenom akvariju koji je 
dječak položio na travu. Sada je 
polako s vrha posude skinuo gazu 
koja mu je poslužila kao poklopac. 
Odjednom, kao da mu je bilo žao što 
ostavlja žabicu. 

Čim se nad njom pojavilo vedro 
nebo, žabica nije čekala da joj se dva 
puta kaže: odmah je skočila u travu, 
a zatim je načinila još nekoliko sko- 
kova i nestala u vodi. Deca rekoše: 
»Otišla je. Za nju je tako bolje!« 


BSSR Tue 


1 Prvi 
jesenji mrazovci 

Nikli su i prvi jesenji mrazovci. Na 
travi koja je dosada već toliko puta 
promijenila svoje ukrase, pojavile su 
se njihove tanke, duge stabljike i 
divni, ljubičasti cvjetovi, posljednji u 
ovoj sezoni. Bez obzira na svoju 
ljepotu, oni uvijek nose neku tugu, 
jer označuju kraj ljeta. 

No, postoji još jedan razlog što ih 
nitko ne voli: ovi su cvjetovi otrovni i 
nije baš preporučljivo brati ih. Tako 
ovi vjesnici jeseni nose sa sobom i 
opasnost i najavu da će priroda usko- 
ro utonuti u san, dugi san do slijede- 
ćeg proljeća. 


2 Jesenja 
ravnodnevica 
Poslije = proljetne — ravnodnevice, 


20-21 ožujka, kada dan i noć jedna- 
ko dugo traju, sada smo stigli i do 
jesenje. U tom su razdoblju, zbog 
velikog privlačenja Sunca i Mjeseca, 
plima i oseka najviše u toku cijele 
godine. More se naglo izdigne i jed- 
nim jedinim udarcem poplavi sve 
plaže, sruši i posljednje preostale 
kule u pijesku, posljednje tragove 
ljeta. Snažni valovi se uz veliku buku 
lome o dokove na rivi i stijenje. 

Čuje se i krik galebova koji uzvi- 
kuju: »Zbogom, zbogom ljeto, do 
slijedeće godine!« 


«rujan 


1 Pripreme 

za put 
»Ima ih na tisuće!«, povikala je Kati- 
ca gledajući mnoštvo ptica koje su se 
poredale na telefonskoj žici. 

»Ne pretjeruj, nema ih više od 
stotinu!«, prigovori joj Marko. 

»Pa dobro, neka ti bude«, teška 
srca prihvati djevojčica. »No, i to je 
mnogo« Pitam se što tamo rade.« 

Već nekoliko dana se porodica 
lastavica sve više gomilala na debe- 
lim žicama što su visile u zraku. 
Neprestano su cvrkutale, ali ne više 
onako veselo kao proljetos. Sada, 
kao da su se nešto ozbijno dogovara- 
le, kao da su držale duge sastanke, 


sjedeći tamo satima i satima. Klima- 
le su glavom, vrtjele repićem, ras- 
pravljale o nekom velikom  pro- 
blemu. 

»Znam o čemu pričaju«, odjed- 
nom će Marko koji je, čini se, shva- 
tio njihov problem. »One se sprema- 
ju za dugi put u toplije krajeve.« 

»Kakav put?«, upita Katica. 

»Pa, jednostavno, vratit će se ta- 
mo odakle su proljetos došle k na- 
ma. Dolaze jesen i zima, a lastavice 
ne podnose hladnoću, pa se moraju 
seliti tamo gdje tek počinje proljeće. 
Sada se dogovaraju o svim pojedino- 
stima, utvrđuju kuda će letjeti, gdje 
će se odmarati, čime će se na svome 
putu hraniti.« 

Gfadrzoj, AJEVSTI: BERBU SSSRA FE Go 


Ljetna priča: Veliko putovanje 


21 Sunčano, lijetno jutro 

22 Krivi su vrapci, krivo je ljeto 

23 Ljetne serenade na krovovima 

24 Sedam mirnih šarana 

25 Pjesme do posljednjeg odsjaja sunca 
26 Doviđenja, prijatelji papagaji 

27 Putuje zlatna ribica 

28 Tošo se sprema na put 

29 Fred, uzoran putnik 

30 Odletio je Crveni Kljunić! 


SRPANJ 
1 Teško je biti galeb 
2 Galebova šetnja 
3 Uzbuna među škampima 
4 Alge iz morskog vrta 
5 Skoljke, to čudesno, morsko blago 
6 Bijeg iz »zatvora« 
7 Čuvaj se neugodnih susreta! 
8 Evoi plutajuće meduze 
9 [ galebovi idu na odmor 
10 Budi se školjka 
11 Rak ide u šetnju 
12 Zaposlene morske buhe 
13 Čarobna morska šuma 
14 Meduza, sladokusac 
15 Na potopljenoj hridi 
16 Tri čudesna stanovnika mora 
17 Sedam malih, srebrnastih cipala 
18 Zivahna igra školjke, Jakobove kapice 
19 Hobotnica se brani 
20 Proždrljiva morska zvijezda 
21 Morska plima i oseka 
22 Najmanji rak 
23 Proždrljivi smeđi galeb i školjke 
24 Proždrljivi smeđi galeb i ribice 
25 Proždrljivi smeđi galeb i gliste 
26 Kako su sjenice narasle! 
27 Začarana šuma 
28 Imale vjeverice su narasle 
29 Četiri ježića u koloni 
30 Nježni susjed zeko 
31 Da, da, da! Sve znam! Sve znam! 


KOLOVOZ 
1 Repovi...kao padobrani 
2 Noćni glasovi i melodije 
3 Pouke iz domaćinstva 
4 Svjetlucavi gušter zelembać 

6 

Čarobnjak i kanta za zalijevanje cvijeća 
Vrt je pun bubamara 

Slatka tajna 

Vilin konjic — zračna jedrilica 
Povratak u baru 

Potok i plava ptica 

Ptica kao iz bajke 

Stanovnici rijeke 

Mlade patke lete u jatu 

Igra vilinih konjica 
Vodomarovo gnijezdo 
Vodomarova zagonetka 
Bračni par vodomara 

Mnogo slatkih zalogaja 
Cudna priča o jegulji 
Nerazdvojni par 

Kako je malen, kako je lagan 
Nasmijano, cvjetno gnijezdo 
Raznobojni cvjetovi na pšeničnom polju 
Glasnik ševa 

Zatišje pred oluju 

Oluja na polju pšenice 

Oluja u šumi 

Oluja na visokom pašnjaku 
Sarena duga 

Što kaže sova? 

Tajne pčela 


RUJAN 

Otkrivena tajna 

Dvadeset tisuća radilica na poslu 
Zadatak pčela sakupljačica 
Mlada pčela otkriva suncokret 
Pčelinji ples 

Zečić u polju pšenice 

Zekina promjenljiva odjeća 
Berba u voćnjaku 

Košare pune zrelih šljiva 
Kuhanje marmelade 

Novosti o Toši 

Crveni kljunić je opet pobjegao 
Bijeg i neprilike 

Noćna mora 

Sve je dobro, što se dobro svrši 
Povratak u baru 

Skoki... 

Prvi jesenji mrazovci 

Pripreme za put 

Jesenja ravnodnevica 

“Premije 
Miševi Sromaju / jA 


zimnicu 

/*Jevenka je već nekoliko dana 

o\ kod bake i djeda na selu. Oni 

imaju lijepu, starinsku kućicu 

kojoj je pročelje potpuno prekrive- 

no bršljanom što u ovo doba ima 
prekrasno crveno lišće. 

Nevenka će ovdje ostati još neko- 
liko dana, dok ne počne nova škol- 
ska godina. Čim je stigla na selo, 
otrčala je u svoju sobicu, koja je 
najljepša i najsvjetlija u cijeloj kući. 
Obložena je tapetama s cvjetovima, 
istim kao na zavjesama i prekrivaču 
na krevetu. Na stolčiću u sredini 
sobe je vaza s dalijama, koje baka tu 
uvijek stavlja uoči unukinog do- 
laska. 

Nevenka je uvijek bila bakina i 
djedova ljubimica, pa je i njoj bora- 
vak u njihovoj kući bio vrlo ugodan. 
Voljela je slušati priče bake Ljubice, 
koja je tako uzbudljivo govorila o 
svome životu. Tako joj je i te večeri 
ispričala nesvakidašnju priču: djed 
ju je podsjetio da ujesen, u cijeloj 
kući ima dosta miševa. 

Ova priča potječe iz davnih dana, 


kada je baka Ljubica po prvi put ušla 
u današnju kuću, još prije no što je 
postala ženom djeda Petra. 

»Kuća mi se odmah svidjela«, po- 
čela je ona, prepuštajući se sjećanji- 
ma. »Kroz velike prozore je ulazilo 
dosta svjetlosti, pjesme ptica i mirisa 
iz vrta. Istina, kuća je bila malo 
zapuštena, sa starinskim, tamnim, 
masivnim namještajem, no lijepe 
platnene zavjese sa cvjetnim uzor- 
kom su joj ipak davale živost i ve- 
drinu. 

Pripremili su mi gostinjsku sobu 
na prvom katu. Moja buduća rođaki- 
nja Milica ju je pažljivo uredila. 
Izabrala je najljepše dalije i stavila ih 


u vazu na stolu. Na noćnom ormari- 
ću je stajao bokal s vodom, a pokraj 
njega čaša. Nije zaboravila staviti u 
ormar nekoliko vrećica s mirišljivom 
lavandom, a na pisaći stol punu ko- 
šaricu jesenjeg voća. 

Bila sam iskreno dirnuta srdačnom 
dobrodošlicom. Prije odlaska na spa- 
vanje još sam jednom pogledala sku- 
pocjeni vjerenički prsten koji mi je 
Petar poklonio. Skinula sam ga s 
ruke i odložila na noćni ormarić. 

Slijedećeg jutra, čim sam se pro- 
budila, ispružila sam ruku da ga 
dohvatim, no njega više nije bilo. 
Odmah sam skočila iz kreveta da 
bolje pogledam, ali od prstena nije 


PA E DE FEA Lj sen PETA S ON DCE, 


bilo ni traga ni glasa. Protrljala sam 
oči da se bolje rasanim, ali nije 
vrijedilo: prsten je nestao! 

Pomislila sam da je pao na zemlju, 
no ni tamo ga nije bilo. Sada me već 
obuzimala nervoza, pa sam ga počela 
tražiti po cijeloj sobi: ispod kreveta, 
ormara, pod sagom, ali bez uspjeha. 
Prsten kao da je u zemlju propao! 
Više se nisam mogla smiriti, pa pr- 
sten nema krila da sam negdje od- 
leti! 

Nabrzinu sam odjenula haljinu i 
otrčala da zovnem Petra. Ispričala 
sam mu što se dogodilo i koliko sam 
nesretna zbog tajanstvenog nestanka 
mog vjereničkog prstena. 


Ubrzo se čitava obitelj sakupila u 
mojoj sobi i počela pretraživati svaki 
kutak. Zavirivali su na sva moguća i 
nemoguća mjesta, ali se sve završa- 
valo onim: »nigdje ga nema!« 

Moja buduća svekrva me pokuša- 
vala umiriti. »Vjeruj mi, Ljubice, u 
ovoj kući nema duhova!« 

Tada mi je sinula ideja: možda ga 
je ukrao neki miš! 

»Moguće«, rekla je svekrva. »U 
ovo doba godine je tavan pun miše- 
va, no još nikada nisam čula da 
miševi kradu prstenje. To mi se čini 
nemogućim!« 

Cijela se obitelj složila s njom, te 
su na kraju zaključili da je moja 


pretpostavka možda ipak vjerojatna. 
Zaista sam bila uvjerena da je miš, 
tražeći komadiće hrane, pokupio i 
moj prsten, kao što uzima i dugmad, 
grančice i komaciće papira. Tako se i 
te noći mogao uvući i moju sobu. 
Možda ga je privuklo svjetlucanje 
dragog kamena na prstenu, pa se 
popeo na noćni ormarić i ukrao ga. 

Da bi mi udovoljili, svi su počeli 
tražiti i najmanju moguću rupu kroz 
koju bi se miš mogao provući. Od- 
mah su pronašli jednu iza komode. 
Otac moga budućeg muža nam je 
dopustio da malo ostružemo žbuku i, 
na opće iznenađenje, ugledali smo 
dugačak tunel na čijem je kraju bila 
mišja rupa. A tamo je, među njiho- 
vim raznovrsnim zalihama hrane za 
zimu, blistao moj prsten!« 

Nevenki se jako dopala ova priča. 
Bila je sigurna da će te noći, u svome 
lijepom krevetu, zamotana u pokri- 
vače, sanjati romantični dolazak svo- 
je bake u ovu kuću na selu i sve to 
cvijeće i dobrodošlice... ali i nestaš- 
ne miševe oko vjereničkog prstena. 


NEM axe RIE RHS 


Gorki plodovi 
divljeg kestena 

»Zdravo mama«, oglasi se Zoran čim 
se vratio iz škole i ušao u kuću. 

»Zdravo, zdravo«, odgovori mu 
majka, ne dižući glavu s džempera 
koji je upravo plela. »Kako je bilo u 
školi? Jesi li odgovarao neki pred- 
met? Jeste li pisali pismeni zadatak? 
Ako si gladan, uzmi komad torte.« 

Najzad majka odloži svoje pletivo 
i podiže glavu. Iznenađena, uzviknu: 

ime si tako napunio školsku tor- 
bu? Kako ti nije teško da je nosiš 
preko ramena? Kad si jutros odlazio, 
nisam primijetila da ti je bila tako 
puna!« 


» 

Zoranova torba se gotovo nije 
mogla zatvoriti. Sa strana je bila 
tako izbočena da se svakog trenutka 
mogla raspasti, a kopče kojima je 
bila zatvorena, samo što nisu ispale. 
Knjige i bilježnice je sigurno ne bi 
nikada mogle tako napuniti čak ni da 
ih je u torbi bilo u tom času i 
desetak. 

Dječak je najprije šutio i pravio se 
da ništa ne razumije a onda je, na 
kraju, ipak priznao da u torbi nisu 
samo knjige i bilježnice. Čim ju je 
otvorio, po podu se kao bujica rasula 
čitava gomila kestena koje je poku- 
pio u parku. Još uvijek su neki bili 
neoguljeni, zatvoreni u svojim zele- 
nim ljuskama s bodljama. 


DEE SV DEA 


2 Došla je 

jesen 
Brankica je primijetila da kasni u 
školu. Ako hoće stići na vrijeme, 
mora krenuti prečicom, kroz gradski 
park. 

Idući tako, nešto joj odjednom 
pade na glavu: tok! Bilo je dosta 
tvrdo, no odmah se otkotrljalo dalje. 

Iznenađena, Brankica ga potraži i 
nađe kesten. Upravo je pao s velikog 
drveta. 

»Sad je sigurno da je stigla jesen«, 
pomisli djevojčica. »Odnijet ću ovaj 
kesten da ga pokažem učiteljici«, 
reče pa ga stavi u školsku torbu i 
ode. 


Dlanasti 
kestenovi listovi 


Ž 


Prestala je kiša. Jak vjetar je raznio 
oblake i odmah zatim utihnuo. Nebo 
je ponovo bilo vedro i plavo. 

Pločnici su sada prekriveni otpa- 
lim lišćem na kojem su se zadržale 
svjetlucave kišne kapi. To su široki 
listovi sa po sedam latica koje sve 
polaze iz iste peteljke. 

Kroz nekoliko dana oni će posve 
izgubiti svoju svježu, zelenu boju i 
postat će zlatnožuti. Sve više će pa- 
dati s drveća, dok potpuno ne prekri- 
ju naše ulice. Tada će nam se činiti 
da stalno hodamo po mekanom sagu 
od dlanastih kestenovih listova. 


Opada 
lišće 


25 


Cijele noći je puhao jak vjetar i 
napravio veliki nered: ujutro je lišće 
bilo razbacano po čitavoj bašči. Bilo 
ga je na travnjaku, na stazici, u 
alejama za cvijeće, što se Katičinoj i 
Markovoj mami, koja je uvijek vo- 
ljela rad, nikako nije svidjelo. 

»Molim vas, djeco, otiđite u bašču i 
pokupite to lišće.« 

Katica i Marko su se igrali loptom 
i zabava im se baš nije nimalo preki- 
dala, no morali su poslušati majku. 
Uzeli su velike grablje i počeli sa- 
kupljati lišće u manje hrpe. Onda je 
dječak te gomile sakupljao u jednu 
veliku, ispod stare lipe. 

»Što ćemo sada?«, upita ga sestra. 

»Imam ideju! Hajde da napravimo 
kućicu«, predloži Marko. 

»Kakvu kućicu? I što bismo s 
njom?« 

»Pomozi pa ćeš vidjeti! Listove 
ćemo sakupiti i zbiti pa ćemo napra- 
viti zidove kućice, dovoljno visoke 
da se uvučemo u nju. Samo, morat 
ćeš paziti kako ulaziš da ne pokvariš 
kućicu, koja bi nam mogla korisno 
poslužiti kad krenemo u slijedeću 
potragu za skrivenim blagom«, ta- 
janstveno će Marko. 

»Kakva ideja!«, uzviknu Katica, 
završavajući gradnju kućice. 


«rujasv 


2 Toliko 
pitanja! 
»Što je kesten?« 

»Kesten je plod.« 

»Plod?« 

»Da, plod kestenova drveta.« 

»Znači, to je onaj kesten koji 
ujesen jedemo?« 

»To jest kesten, ali divlji, a mi 
jedemo pitomi kesten koji je mnogo 
veći i ukusniji, pa se jede ponekad 
pečen, a katkada kuvan. 

Kestenje što raste po našim vrtovi- 
ma i parkovima je divlje ili indijsko 
kestenje, čiji su plodovi gorki i nisu 
za jelo. No, stabla su visoka i razgra- 
nata pa se često sade kao drvored.« 


»A zašto njihovi plodovi nisu za 
jelo?« 

»Pa već sam ti rekla, tvrdi su i 
gorki.« 

»Kesteni koje jedemo su plodovi 
pitomog kestena. On ne raste u gra- 
dovima, već se uzgaja u toplijim 
krajevima. Poznati su maroni koji se 
uzgajaju u Istri. Stabla imaju veliku 
krošnju i ukusne plodove koji se 
spremaju za jelo na razne načine. 
Ipak, djeca najviše vole poslasticu 
kesten-pire s tučenim vrhnjem. Uje- 
sen, kad šetamo ulicama, na svakom 
koraku osjećamo ugodan miris peče- 
nog kestenja što se širi iz pečenjara. 
No, možemo ga peći i kod kuće, na 
vrućoj ploči štednjaka. 


NEMANJE KESE 

DKA A DLAKE 


2 Patke 

u nevolji 
Svakoga jutra sunce sve kasnije izla- 
zi. Njegovi zraci su sve slabiji. Puše i 
svejž vjetrić koji savija tanke stablji- 
ke trski i talasa vodu. 

Lokvanji kao da su počeli venuti, 
a lišće na okolnom drveću gubi zele- 
nu boju i postaje žuto. 

Već nekoliko dana se sedam div- 
ljih, barskih patki čudno ponaša: 
nemirne su i loše raspoložene. Kao 
da su potpuno izgubile volju za 
igrom. 

U njihovoj blizini je lepršao vilin- 
ski konjic, no one nisu imale nikakvu 


želju da ispruže kljun i uhvate ga, 
kao što su to uvijek prije radile. 
Pokraj njih je skakutala i zelena 
žabica, no nitko je nije ni pogledao. 

Ipak je toga popodneva ona najži- 
vahnija patkica najzad odlučila od- 
letjeti do obližnjeg mlina, ne bi li 
razbila ovu užasnu dosadu. Raširila 
je krila, zamahnula, ali nije uspjela 
poletjeti! Nije imala dovoljno snage 
da se odvoji od zemlje. Što je najgo- 
re, primijetila je da joj prilikom 
svakog pokreta otpadaju čitavi pra- 
menovi perja. 

O, kako je to bilo stašno! I njenoj 
se braći i sestrama, ostalim divljim 
patkama, događalo isto. 


Nesretne i ružne, patke su se od- 
gegale do trstike i sakrile se među 
barskim travama. Tamo ih je i pro- 
našla njihova majka. Ona ih je poku- 
šala utješiti, kako bi im vratila samo- 
pouzdanje. 

Nježno im je objasnila zbog čega 
su nastale sve te nevolje. »Svake 
godine, kada dođe jesen, divlje patke 
počinju gubiti perje. To im se uvijek 
događa u ovo doba godine, pa nema- 
te nikakvog razloga da se brinete. 
Uskoro će vam izrasti novo, još 
gušće i svjetlije od onoga staroga. 
Tada ćete ponovo moći letjeti, i to 
na mnogo duže staze, prema toplijim 
krajevima«. 


Ž 


Zečić koji se prošloga ljeta rodio u 
jednom bokoru, sada je vidno nara- 
stao. Noge su mu bile duge, baš kao i 
šiljate uši, a dobio je i lijepo smeđe 
krzno koje je potpuno odgovaralo 
boji šumskog tla pa nije bio lako 
uočljiv. U šupljini jele smjestio je 
svoj brlog, no često je izlazio. 

Već je dobro upoznao svoj kraj i 
svaki šum i miris u njemu. 

No, sada se zabrinuo, jer se već 
čitav tjedan u šumi čuju neki novi, 
čudni zvuci, neko šuštanje, pucketa- 
nje i tome slično. »To su zvuci jese- 
ni«, reče mudra sova. 


Zvuci 
u šumi 


2 Jež - 

klaun 
Tko je ova čudna životinja, nešto 
malo veća od jabuke, što se šunja 
uza zid voćnjaka? 

Pa to je jež! Onaj isti jež koji je 
prošloga proljeća, svake večeri u isto 
vrijeme, dolazio u bašču Katice i 
Marka na čašu mlijeka, što su mu 
ostavljali ispred kuhinjskih vrata. 

Upravo je krenuo u svoju noćnu 
posjetu voćnjaku. No, kako je lišće s 
drveća kruške i šljive padalo na nje- 
gove bodlje, činilo se kao da je 
odjenuo šareni kaput, poput pravog 
klauna u cirkusu. 


Kukmasti pupavci 
na sastanku 


3 


Kukmasti pupavci su izabrali dugu 
kestenovu granu kao mjesto sa- 
stanka. 

To su vrlo lijepe i neobične ptice, 
crvenkastosmeđeg perja. Dolazeći, 
gospoda i gospođe pupavci su širili 
svoja krila s bijelim i crnim prugama. 
Na glavi su imali uspravne kukme sa 
crnim vrhovima što im je davalo vrlo 
otmjen izgled. 

Najzad je počeo sastanak, na ko- 
jem su ptice digle takvu graju, da 
možemo zaključiti kako se radilo o 
nekom vrlo velikom problemu, mož- 
da o pripremama za Afriku. 


«rujarv 

Prijateljica 
magla 


Ž 


Uznemirujući šušnji iz šume nikako 
nisu prestajali, pa se mladi zeko 
plašio čuvši i najmanji, nepoznati 
zvuk. 

Što je to stalno šuštalo iza njego- 
vih leđa? 

Da to nije kakav list pao na drugo, 
otpalo, mrtvo lišće? 

A onaj drugi šum? 

Kao da je šišarica pala s jele i 
otkotrljala se dalje, niz obronak. 

Kakvo je to pucketanje? 

Mora da je vjetar odlomio krhku 
grančicu! 

A ono lupkanje? 


x ' j M 
PENA, 


a 


To sigurno na zemlju padaju ži- 
revi. 

Da, za svaki od ovih čudnih šumo- 
va možemo naći objašnjenje, no ze- 
čića to nimalo nije tješilo. On je i 
dalje uznemiren. Na njegovu se sre- 
ću spustila gusta magla koja mu je 
zaista pomogla. 

Kako je samo volio njenu gustu 
koprenu što je obavijala polja: sada 
se mogao neopaženo kretati kamo 
god zaželi. Pratio je svoje stare tra- 
gove pa se nikako nije mogao izgubi- 
ti. I tako se, zahvaljujući svojoj 
prijateljici magli, uvukao u seoski 
voćnjak usred bijela dana, a da ga 
nitko nije vidio, uznemirio, prestra- 
šio niti otjerao. 

Košara 
iznenađenja 


Marina i Mirko su došli na selo da 
posjete svoju tetu Maru. Djeca su se 
uvijek radovala susretu s njom. Do- 
čekivala ih je s onim svojim veselim 
osmijehom i toplim pogledom plavih 
očiju koje su svjetlucale. Uvijek je 
bila spremna da im ugodi, puštala ih 
je da slobodno šeću naokolo kad god 
zažele. Tako su je i danas Marina i 
Mirko pitali, mogu li otići u vrt. 
Čim su izašli, probudila im se stara 
želja da istovremeno rade više stvari. 
Za trenutak su neodlučno zastali da 
pogledaju debele biljke što su rasle 


ukrug, oko velikog kaktusa u kutu 
vrta. Zatim su otrčali u vinograd da 
razgledavaju trsove vinove loze, ra- 
zapete na žicama u gredicama. Ne- 
daleko odatle se nalazila kamena 
vaza puna vode u koju su odmah 
umočili ruke do lakta. Najzad su 
počeli trčati kroz vinograd. 

U ovo doba godine je grožđe već 
sasvim sazrelo. Na trsovima su visili 
teški, primamljivi grozdovi i djeca su 
ih željela ubrati, ali nisu se usudjiva- 
la bez znanja svoje tete Mare. No, 
kada je došlo vrijeme da krenu kući, 
teta Mara im je poklonila veliku 
košaru punu bijelog i crnog grožđa 
koje je ubrala za njih. 


Vjeverica 
pronalazi lješnjake 


U ljeskovom gaju na rubu šume, 
među nazubljenim listovima, danas 
su iznikla dva zelena zamotuljka u 
kojima su se razvila dva lješnjaka. 

Čim ih je ugledala, mama vjeveri- 
ca je otrčala da pozove svoje mlade: 
odmah će ih morati naučiti da su 
lješnjaci vjevericama najukusnija i 
najomiljenija hrana. 

Krak, krak, krak! Jedna za dru- 
gom su nježne zelene ljuske padale 
na zemlju, prazne. »Pa ovo su prave 
poslastice!«, oblizivale su se male 
vjeverice, dok su svojim jakim pred- 
njim zubićima grickale plodove. 


Jazavec brine 
o grožđu 


Grožđe je omiljena hrana jazavaca 
koji noću često izlaze iz svojih jazbi- 
na u šumi, da bi se krišom uvukli u 
vinograd i pokupili grozdove s najni- 
Žih grana. Tako se i stari jazo pribli- 
žio jednom trsu zrelog crnog grožđa i 
bobu po bobu, za tren oka je smazao 
čitav grozd. Kako je samo proždr- 
ljiv! Pokupio je i bobe što su pale. 

Najzad, sit i zadovoljan, ovaj se 
sisavac prugaste glave odluči vratiti u 
svoju jazbinu u šumi. Još nije ni 
stigao do nje, već je ponovo počeo 
razmišljati o svojoj slijedećoj posjeti 
vinogradu. 


ME MRS PRAG lislopad, BAČKE EEE 


Ježevi, 
kruške i mjesec 


Cijeloga dana je puhao dosadni, je- 
senji vjetar. Prestao je tek uveče, 
kada se na nebu pojavio mjesec. 

Već gotovo sazrele kruške u voć- 
njaku, cijeli dan su se klatile na 
vjetru, pa su mnoge od njih pale na 
zemlju, otkinute od svojih tankih 
peteljki što su ih držale na drveću. 

Tako je za ježeve nastala prava 
gozba! Jedan po jedan su se lagano 
uvlačili u voćnjak. Svaki je dobio po 
jednu veliku krušku. Bio je to sveča- 
ni banket na travi, po mjesečini! 


Jabuka, 
najomiljenija 


Zna se da je stablo jabuke najomilje- 
nije od svih voćaka i da ima mnogo 
prijatelja. U rano proljeće na njemu 
procvjetaju divni ružičasti cvjetovi 
koji dokazuju da je proljeće stiglo. I 
ne samo to: ovi cvjetovi bude u nama 
nadu da će se svaki od njih jednoga 
dana razviti u ukusnu jabuku. To se 
ostvaruje ujesen, kada su grane ovog 
drveta pune sočnih, ružičastih, žutih 
i zelenih plodova. 

Tada i ptice, koje su se navikle da 
redovito posjećuju ova stabla, gdje 
su se tako rado sastajale i pjevale, 


nalaze na njima ukusno osvježenje. 
Lagano kljucaju zrele voćke. 

Kada padne noć, oko drveća jabu- 
ke se sakupe i drugi posjetioci. To su 
poljski miševi, ježevi, pa čak i mišići 
sa pšeničnog polja. Sate i sate provo- 
de lutajući okolo, tražeći plodove 
koji su otpali sa stabla. Kad najzad 
pronađu kakvu jabuku u travi, od- 
mah se dadu na posao: halapljivo 
grickaju voćku, ne praveći od večere 
neku posebnu ceremoniju. Čuje se 
samo ono poznato: »krik, krak, 
krok!« Istovremeno njihovi zubići 
gule koru i grickaju ukusno, sočno 
meso jabuke od koje nakraju ostaju 
samo oglodane sjemenke. 


A djeca? I ona vole jabuke i 
dolaze ih brati u svako doba dana. 
Obično se oni najspretniji penju na 
stablo pa mogu izabrati upravo one 
najveće i najlepše plodove. Oni ma- 
nji čekaju pod stablom da im dobace 
koju jabuku. Ako ne mogu dohvatiti 
granu, uzmu štap i njime udaraju po 
grani dok voćka ne padne. 

No, voće treba brati rukom ili 
posebnim štapom s vrećicom jer se 
ošteti kad padne na zemlju. Za zimu 
se jabuke poslažu u sanduke, pokriju 
slamom i spreme u hladnu i suhu 
prostoriju. Za hladnih zimskih mje- 
seci mališani će im se posebno obra- 
dovati. 

Odlaze 
laste 


»Tužno je kad nađeš ovako, potpuno 
prazno gnijezdo«, mrmljala je Kati- 
ca i teška srca zatvorila vrata spre- 
mišta. 

»Kad pomislim da su ga cijelog 
proširile i obnovile«, doda Marko, 
koji je uvijek najprije gledao onu 
praktičnu stranu. 

»Pitam se«, nastavi Katica, »zašto 
i kamo su otišle.. .« 

»Ja samo znam da svake godine, u 
ovo doba, odlaze i da se slijedećeg 
proljeća vraćaju, no nikada nisam 
shvatio zašto«, reče Marko. 


» Voljela bih da se vrate«, uzdahne 
djevojčica, »naročito one naše!« 

»Hajdemo potražiti Ivana. On zna 
mnogo o biljkama i životinjama. 
Možda će nam objasniti, zašto se 
laste sele!« 

Katica i marko su otišli do stakle- 
nika i odmah pronašli vrtlara Ivana, 
koji je punio cvjetne lonce zemljom. 
Iako nije bio jako društven, uvijek je 
rado razgovarao s djecom i pričao im 
o svemu što ih je zanimalo. Tako je 
bilo i danas. 

»Kad dođe jesen, lastavice odlaze 
zato što osjećaju da se približava 
zima. Više neće biti kukaca kojima 
se one hrane, pa moraju otići, kako 
ne bi umrle od gladi. Zato odlaze u 


toplije krajeve, gdje kukaca ima u 
izobilju.« 

»Vidjeli smo ih kako danima sjede 
na električnim žicama. Čini se, da su 
već tada bile spremne za put«, reče 
Katica. »Tko zna, jesu li još uvijek 
tamo?« 

»Nema ih već nekoliko dana«, 
odgovori joj Marko. 

Djeca su se zamislila, a Ivan je 
nastavio raditi svoj posao i više nije 
obraćao pažnju na njih. Iznenada 
Katica uzviknu: »Gledajte, eno veli- 
kog jata lasta koje upravo sada preli- 
jeću iznad nas. Ipak nismo zakasnili 
da ih pozdravimo! Doviđenja, drage 
naše lastavice, i sretan vam put! 
Doviđenja do slijedećeg proljeća!« 


Put 
u toplije krajeve 


Katica nije bila sasvim zadovoljna 
objašnjenjem vrtlara Ivana, pa je 
otišla do tete Emilije da sazna nešto 
više o lastavicama. 

»To je točno, lastavice odlaze na 
put u toplije krajeve u kojima će 
provesti zimu«, reče teta i otvori 
zemlopisni atlas. »Evo, pogledaj na 
karti: one prelaze Mediteran, preli- 
jeću preko Saharske pustinje i spu- 
štaju se sve do srednje Afrike.« 

»Hoće li se vratiti u proljeće?«, 
brižno će djevojčica. 

»Da, lastavice nikada ne kasne na 
sastanak!« 

Patke dobivaju 
novo ruho 


Radost i sreća se vratila u obitelj 
divljih pataka, koje su najzad dobile 
novo perje. 

Zaboravljene su sve nedaće! 

Pogledajte ih sada! Kako su samo 
ponosne! Pažljivo glade svoje novo 
ruho i zadivljeno gledaju jedna dru- 
gu. Ne zna se čije je perje ljepše i 
sjajnije. 

Četiri mlade patkice su dobile 
nježne, svijetlosmeđe ogrtače, iste 
kao što ima i njihova mama. Njihova 
braća, tri patka, imaju smaragdnoze- 
lene glavice i bijele ogrlice oko vra- 
ta, isto kao njihov tata. 


Ptice 
na plažama 


Radosna dječja graja, vika i nesta- 
šluci su nestali s plaža. Svi odjed- 
nom, baš kao vrapčići što uvijek lete 
u grupi, mališani su teška srca otišli s 
mora, jer je počinjala nova školska 
godina. 

Mladi ribiči što su hvatali rakove, 
sakupljačice školjki, lovci na zvijez- 
de i dagnje, ljubitelji skokova u 
vodu, nestali su kao da ih je odnijela 
neka čarolija. 

No, to nije bio jedini razlog što su 
duge, pješčane plaže opustjele! 
Umjesto djevojčica i dječaka, ovdje 


su sada došle ptice selice iz sjeverni- 
jih krajeva, da u podnebju s blagom 
klimom provedu duge, zimske mje- 
sece. 

Ima ih raznih vrsta: tu su zviždov- 
ke, zlatnožutog perja čija pjesma 
nalikuje na svirku flaute; ostrigari, 
crvenog kljuna i nogu koji nepresta- 
no skakuću po plaži kopajući pijesak 
i šljunak u potrazi za račićima i 
crvima; tu su i morske šljuke koje po 
cijele dane traže ostrige te ćurlini, 
savijenog kljuna koji divno pjevaju. 

Svi ovi letači vraćaju život plaža- 
ma, a ponekad znaju podići veću 
graju nego bezbrižni dječaci kada se 
igraju! 


10 Gdje spavaju 

laste? 

Lastavice lete već nekoliko dana, 
preko polja na kojima je već prevla- 
dala žuta boja jeseni. Umorne od 
napornog leta, ove se ptice noću 
odmaraju, kako bi već u ranu zoru 
nastavile svoj put. Svaki put lete sve 
duže i duže, jer više nemaju vremena 
za gubljenje, a topli krajevi su još 
tako daleko! 

Danas imaju težak zadatak: preli- 
jeću more! Pod njima je veliko plavo 
prostranstvo što svjetluca. 

Gdje li će se odmarati ove noći? 
Pa, naravno! Sletjat će na veliki 
komandni most nekog broda. 

1 Ja sam 

dabar 
Moj ogrtač je od vrlo skupocjenog, 
mekanog smeđeg krzna sa srebrna- 
stim odsjajem. Vrlo je topao i ne 
propušta kišu. 

Velik sam pa me zato mnogi po- 
štuju. Oči su mi sitne, no imam vrlo 
izraženo čulo mirisa i sluha. Kad 
skočim u vodu, nos i uši mi se sami 
od sebe zatvaraju. 

Odmah vam moram reći da oboža- 
vam plivanje, pa zato najveći dio 
svog vremena provodim u vodi. 
Imam i lijep par peraja, koje nisu 
ništa drugo već moje preobražene 
stražnje šape. Rep mi je plosnat i jak 
te mi služi kao kormilo. 


I da ne duljim, moje je tijelo tako 
dobro podešeno za život u vodi te se 
snalazim u njoj kao da sam prava 
pravcata riba. 

No, još vam nisam sve rekao o 
sposobnostima svojih prednjih nogu: 
one su kao dvije male, spretne ruke 
kojima mogu uhvatiti svaki predmet 
ili životinju, pa čak i ako su sasvim 
maleni. 

Oh! Pa zaboravio sam na zube 
koji su za mene važniji od svega! 
Tako su snažni i oštri da njima mogu 
pregristi i čitavo stablo, kao pravi 
drvosječa. 

Nadam se da sam vam se dobro 
predstavio i da shvaćate kako je 
lijepo biti dabar! 


1 Let 

u jatu 
Koje su to ptice što se u sam osvit 
zore vide na nebu? 

Što li znači ovaj čudan oblik na 
nebu, nalik golemoj strelici ispod 
bijelih oblaka? ' 

To je jato divljih pataka koje lete 
u tople krajeve. Prije nekoliko dana, 
su se desetine ovih ptica sakupljale 
kraj mirne, svjetlucave barske vode, 
u trstiku. Kao da su održavale neki 
važni sastanak, pa se čitav kraj orio 
od njihovih glasova. 

Ta je silna graja pobudila pažnju i 
naših sedam mladih patkica, koje su 
došle vidjeti što se to događa. Bez 
mnogo oklijevanja su prišle čudnom 
skupu i brzo navikle na nj. Počele su 
plivati s njima, pratile su ih u letu 
nad barom, dijelile s njima posljed- 
nje preostale puževe i ostalu, već 
dosta oskudnu hranu. 

Najzad, toga jutra u osvit zore, 
jato odluči krenuti na daleki put. 
Poletjele su visoko, visoko, u nebo, 
a najodvažnija i najpametnija patka 
je odmah stala na čelo. Naše mlade 
patkice više nisu imale kuda pa kre- 
nuše za ostalima, u nepoznato, 
ostavljajući tako svoju rodnu baru 
na kojoj su po prvi put ugledale 
svjetlost dana. 


NEVERE Ar IKNE dislopad, MEAETZID ARDE 


1 Dabrova 

kuća 
Tko bi mogao prodrijeti u kućicu 
dabrove obitelji? Nitko! A znaš li 
zašto? Pa, jednostavno zato što je 
ulaz u nju ispod vodene površine. 

Da bi ušao u nju, dabar mora 
zaroniti do samoga dna jezera ili 
rijeke. Odande se uvlači u kuću, 
prolazeći prvo kroz dugačak hodnik. 
Kada najzad stigne do svoje jame, 
neko vrijeme se zadržava u predsob- 
lju, da bi sa sebe dobro otresao 
vodu, a zatim ulazi u veliku, prostra- 
nu sobu koja je i glavna prostorija u 
cijeloj kući. 


1 4 Dabrove 

brane 
Ta je velika soba najvažnija odaja u 
kući. Mora se priznati da je vrlo 
udobna. Pod je potpuno suh, prekri- 
ven ljuskama kore drveća, a tu je i 
neka vrst dimnjaka koji služi za 
ventilaciju, jer kroz njega ulazi svjež 
zrak. 

Tako je dabrova obitelj dobro 
zaštićena i uvijek na sigurnome. 

Jazbinu je napravio sam dabar 
koji se pobrinuo da sagradi i veliku 
branu od jedne do druge obale ri- 
jeke. 

Brana se sastoji od gusto ispreple- 


tenih grančica i sasušenog blata, a 
služi da bi zaštitila kuće dabrova, 
sakrila podvodne ulaze, čak i u raz- 
dobljima suše tako da dabrovi uvijek 
budu na sigurnom. 

Za gradnju svojih hodnika dabro- 
vi koriste stabla breza i topola sa 
kojih oštrim zubima skidaju grane i 
male panjeve. Naravno, nije baš la- 
ko prenositi tu tešku, drvenu građu, 
pa dabrovi moraju pribjeći malom 
lukavstvu. Oni kopaju čitavu mrežu 
kanala pa njima sprovode materijal 
koji tako, bez mnogo muke, stiže na 
odredište. Dabrovi su zaista vrsni 
graditelji, vrlo duhoviti i marljivi, 
zar ne? 


1 Čime se 

dabrovi hrane? 
Dabrovi su veliki sladokusci! Pored 
toga što su neumorni graditelji, mo- 
že se reći da nisu ništa manje spretni 
ni u iznalaženju hrane. 

Ovaj čudni glodavac-sisavac izvrs- 
no koristi svoje oštre zube kojima 
otkida i sitni koru breze i topole. No, 
da objed ne bi bio previše jednoličan 
i tvrd, hrani se i mekom travom te 
ostalim zelenjem što raste uz vodu, 
kao što je korijenje lokvanja, lišće 
vrbe i cvijeće. Da bi objed bio pot- 
pun, dabar se izvještio u traganju za 
jabukama, kruškama i ostalim se- 
zonskim voćem. 

1 Promijenjeni 

krajolik 
Zrak je sada svjež, ali penjanje uzbr- 
do zagrijava. Tako su Ana i njena 
baka Marija odlučile još jednom, na 
kraju sezone, otići do visokih pašnja- 
ka i posjetiti svisce. 

Stigavši na prostrani obronak, za- 
ustavile su se da se malo odmore iza 
velike stijene koja ih je štitila. Odat- 
le su htjele pogledati okolicu i livade 
ispod njih. 

»Ništa mi se ne čini poznato«, 
tužno primijeti Ana. »Sve se promi- 
jenilo: više nema cvijeća, nebo je 
tako sivo i tužno, a oblaci su sakrili 


vrhove planina koji se više ne vide!« 

»Došla je jesen«, objasni joj baka. 

»A gdje su se sakrili oni smiješni 
svisci?«, razočarano primijeti djevoj- 
čica. 

»Več su se sigurno uvukli u svoje 
jame, gdje se pripremaju za dugi 
zimski san«, odgovori joj baka Ma- 
rija. 

»A na čemu će spavati?« 

»Na madracima od sijena koje su 
još ljetos dovukli do svojih jama. 
Sada od njega prave krevete i spre- 
maju ga kako bi im bilo što udobni- 
je, a moraš priznati da im je to jako 
važno jer će na njima spavati čitavu 
zimu.« 


1 6 Sviščev 
krevet 
»Od čega svizac pravi svoj krevet?« 

»Od jastuka?« 

»Ma ne!« 

»Od grančica?« 

»Ni slučajno!« 

»Pa ipak je njegov krevet ugodan. 
Pravi ga od sijena i možete biti 
sigurni da se na njemu spava dobro 
kao u vašim krevetima. Krajem ljeta 
svisci počinju prikupljati vlati trave 
koje zatim u zubima odnose na veli- 
ko kamenje gdje ih suše, da bi ih 
potom otpremili do dna svoje jame.« 


Svi unutra, 
zatvaramo vrata! 


1 


Odluka je donesena: došlo je vrije- 
me da se zatvore kućna vrata. Kuc- 
nuo je čas za zimski odmor! 

Prijatelji i obitelji su se sakupili u 
grupe, razmijenili pozdrave i pože- 
ljeli jedan drugome prijatan san, a 
zatim je svatko otišao svojoj kući. 

Svisci su sada morali zaštititi ulaz 
u jamu, pa su na njega počeli spretno 
gurati kamenje, zemlju i šljunak. 
Ovu su gradju vadili iz obližnje rupe 
koju su prethodno iskopali. I po- 
sljednji kamen je stavljen na mjesto 
pa su sada potpuno odijeljeni od 
ostalog svijeta! 


MENA IJE LEKA Bislopad, BE ONE E BLAKE 


1 Laku noć 
i lijepo sanjajte! 

Najzad, pošto su završili sve važne 
poslove, svisci su spremni za spava- 
nje. Šćućurili su se jedan uz drugoga, 
pokrili se sijenom tako da su im 
samo glavice virile i sada im je toplo i 
prijatno. 

Onako okruglasti i maleni, nisu 
zauzimali mnogo mjesta. Tako je i 
bolje, jer će tokom zimskog sna 
izgubiti i ono malo sala što su ljetos 
nakupili, no to će im ipak biti dovolj- 
no da bez teškoća prežive zimu. A 
kada dođe proljeće, bit će jako mrša- 
vi, pa će biti i previše mjesta u 
njihovoj. 


2 Vjeverice 
spremaju zimnicu 

Učestale kiše, sve češće magle, do- 
sadni vjetar i hladne noći ipak nisu 
uspjeli oduzeti vjevericama njihovu 
poznatu živahnost i stalnu želju za 
akcijom. One su i dalje pretraživale i 
najskrovitije klance i kutove u šumi. 

Eto, već su nekoliko dana zauzete 
spremanjem zimnice. Za to su se 
pobrinuli čak i mladunci koji vrijed- 
no pomažu svojim roditeljima. Nji- 
ma je sve to zanimljivo, kao kakva 
igra, pa i ne shvaćaju kako je važan 
posao koji obavljaju. 

Naravno, za male vjeverice, rođe- 


ne prošloga proljeća, sakupljanje 
hrane za zimu je sasvim nov posao. 
No, one pažljivo gledaju što rade 
njihovi roditelji, braća i ostali člano- 
vi obitelji, pa vrlo brzo uče. Kad 
biste samo vidjeli kako lukavo, mar- 
ljivo i s veseljem prikupljaju zim- 
nicu! 

Traženje svih vrsta sjemenki za 
njih je postala omiljena zabava, tako 
da su na najbolji način spojili igru s 
korisnim. Natječu se tko će pronaći 
veći lješnjak, svježiju šišaricu ili buk- 
vicu, ukusniji žir. 

Nakon što su prikupile dovoljnu 
količinu hrane, trebalo je razmisliti, 
kako će je najbolje složiti i kakva će 


ostava biti najprikladnija. No, vjeve- 
rice su jako dosjetljive pa su odmah 
pronašle rješenja: više skrovišta koja 
bi im mogla poslužiti za ovu svrhu: 
rupu u stablu bora, jamu u korijenju 
bukve ili neko, već napušteno gni- 
jezdo. 

Sada je sve spremno, i to u pravi 
čas jer se zima sve više približava. 
Svuda se osjeća zabrinutost: hoće li 
se vjeverice iz raznih krajeva šume 
sjetiti gdje je koja ostavila svoje 
rezerve hrane? 

Naravno da hoće! Kad mraz i led 
prekriju čitavu šumu, najiskusnije 
vjeverice iz obitelji će se sjetiti gdje 
je koja ostavila svoju zimnicu. 

Skrivanje 
ispod paprati 


Ž 


Listovi većine drveća i grmlja u šumi 
su dobili lijepu, crvenu boju. Paprat, 
nazubljena poput čipke, dobila je 
boju staroga zlata i sada šuška poput 
nježne lepeze i pri najmanjem povje- 
tarcu. Na trenutak je njen čudni šum 
iznenadio dva zečića koja su se od- 
marala pod njenim velikim listo- 
vima. 

Frrrttt! Jedan zekan je, onako 
uplašen, odmah odskočio ustranu i 
sakrio se pod guste zavjese od listova 
paprati. Spazivši bijelu čupu prijate- 
ljeva repa, drugi je zeko skočio 
usred zlatnožute paprati iz koje mu 


se ama baš nikako nije bilo lako niti 
jednostavno izvući. 

Sada je na njega došao red da se 
sakrije. Brzo se uvukao u žbunić, 
čučnuo u zaklonu od lisnate grane i 
čekao... Iznenada primijeti da se 
nešto miče ispod saga od lišća i 
odmah zatim ugleda životinju šiljate 
njuškice koja mu se brzim skokovi- 
ma približavala. Bila je to lasica, čije 
je krzno dobilo istu boju kao i stab- 
ljike i listovi u šumi, pa je zaista nije 
bilo lako opaziti. No, brzi zekan je 
još uvijek imao dovoljno vremena da 
pobjegne. 

Vidjevši ga kako bježi koliko ga 
noge nose, i njegov se prijatelj od- 
mah uputio za njim. 


21 Šuma je dobila 

zlaćano ruho 

»Kakav divan dan!«, reče Miličina 
mama, zadivljena zlatnosmeđim bo- 
jama jeseni koja je svemu u vrtu 
davala neki poseban, gotovo nestva- 
ran sjaj. »Volim jesen! Danas bi 
trebalo prošetati šumom, tako je 
lijepo!« 

I tako su, odmah poslije ručka, 
Milica i njena majka krenule puti- 
ćem što vodi u šumu. Prvo su prešle 
preko polja gdje su se sasvim pribli- 
žile velikim prepelicama. Ove su se 
ptice uplašile, misleći da im prijeti 
neka opasnost pa su se udaljile, 
Nenaviknute na prisustvo ljudi, i 
ševe su odmah poletjele, ne presta- 
jući pjevušiti svoju divnu, popodnev- 
nu pjesmicu. 

im su ušle u šumu, Milica i njena 
mama su se našle okružene dubo- 
kom tišinom, koju je tek na trenutak 
prekidao šum lista koji se otkinuo s 
grane i pao na zemlju. No, krajolik 
je bio zaista veličanstven: kao da je 
zlatna kiša prekrila svaku biljku, 
svako drvo, granu, list, paprat i ma- 
hovinu. Kao da se svaki list, dok je 
padao s drveta, presvlačio tim zlat- 
nim prahom! 

Zadivljene čudesnim prizorom 
oko sebe, majka i kćerka su kao 
začarane stajale bez riječi; uplašile 
su se da ne prekinu jesenju čaroliju. 

2 Jesen 

u sobi 
»Htjela bih uljepšati svoju sobu«, 
reče oduševljeno Milica. Odluči na 
velikom komadu papira napraviti 
kolaž od lišća što ga je proteklih 
dana sakupila u šumi. 

Rasporedila ih kao prava umjetni- 
ca a zatim ih je, jedan po jedan, 
počela pažljivo lijepiti na pripremlje- 
ni papir. Bilo je tu listova s najrazli- 
čitijeg drveća: od velikih, dlanastih 
listova divljeg kestena do onih dugu- 
ljastih i tankih od vrbe, a zatim i onih 
s hrasta, topole, javora, a svaki se 
odlikovao drugačijom bojom, tipič- 
nom za svoju vrstu. 


Vjetar 
i zmaj 


Ž 


Jak vjetar s dosta jakim udarima 
mamio je Zorana da izađe sa svojim 
zmajem. »Hajde, vjetru, puši što 
jače možeš, ponesi mog zmaja viso- 
ko«, razdragano je mrmljao dječak 
dok je trčao preko polja, držeći u 
ruci kraj užeta, zavezanog za zmaja. 
No, zmaj je čas uzlijetao uvis, da 
bi se zatim zavrtio i izgubio visinu, 
leteći u krivom pravcu. Najzad poleti 
visoko, visoko, kao da se ipak odlu- 
čio poslušati Zorana, koji oduševlje- 
no povika: »Leti, leti, moj zmajčiću, 
visoko, visoko!« Kad pogleda uvis, 
vidje svog zmaja visoko na nebu. 


2 4 Neobična 

flota 
Jaka kiša i vjetar nisu dopustili Kati- 
ci i Marku da izađu iz kuće, pa su se 
sada dosađivali sjedeći u tišini. Plani- 
rali su izlet biciklima, možda po- 
sljednji u ovoj sezoni, nogometnu 
utakmicu i tko zna što sve još, no 
sada od svega toga nije moglo biti 
ništa. Što da rade? 

»Zašto ne napravite brodiće?«, re- 
če mama. 

»Brodiće?«, začuđeno se pogledaše 
Katica i Marko. 

»Vjerojatno te ova voda što se 
slijeva s neba podsjetila na brodi- 
će?«, dobaci Marko. 


»Ne, došla sam na pomisao o 
brodićima kad sam na stolu vidjela 
ovu lijepu košaricu s orasima«, od- 
govori mu majka. 

Djeca su se još jednom pogledala u 
čudu, no za to se vrijeme, mama dala 
na posao. Uzela je nekoliko oraha i 
slomila im ljudske na divje polovice. 
Tako je dobila korita čamaca! Sada je 
u svako od njih stavila po jednu šibicu 
i pričvrstila je kapljicom voska, pa su 
tako čamčići dobili svoje jarbole, na 
koje je stavila komadiće raznobojnog 
papira da budu jedra. 

I tako su sada svi prionuli na 
posao. Čistili su orahe i uskoro na- 
pravili pravu flotu koja je neko vrije- 
me ostala »usidrena« na polici. 


MMA DERE Molopad, BPKERŠE 


217 Vodena 

koka 

Op! Op! Op! U niskom letu je vode- 
na koka prelazila baru, brzim pokre- 
tima skačući s lokvanja na lokvanj. 

Žurila je prema kraju, gdje je 
voda svježija i rastinje bujnije. Na- 
dala se da će tamo sresti žabice 
kojima će ispričati sve posljednje 
barske novosti. 

No, u ovo doba godine nije bilo 
lako naći žabe, jer su vjerojatno 
spavale negdje na dnu, u mulju. Ipak 
su, kad je vodena koka stigla, izašle 
da je pozdrave svojim glasnim kre- 
ketanjem. »Što ima novo? Što ima 
novo?«, pitale su je, a ptica odgovo- 


ri: »Zamislite samo, posjetila nas je 
jedna vjeverica! Htjela je prijeći na 
drugu stranu bare, i to najkraćim 
putem, i tako je: pluf! upala u vodu i 
otplivala do druge obale. Kad je 
najzad izašla napolje, počela se vrt- 
jeti u krugu kako bi sa sebe otresla 
vodu. Kako je to bilo smiješno! Mi 
smo se, pernata stvorenja, odsrca 
smijali!« 

Što je bilo poslije?, radoznalo će 
žabe. 

»Poslije smo pratili tri mlada, ze- 
lenoglava patka na daleki put, a 
došle su i neke patke, zatim... .« 

I tako je vodena koka nastavljala 
pričati novosti, satima i satima, kao 
prava barska pričalica! 

26 Ljepotan 

labud 

Blistavo bijelog perja, duga vrata i 
crvenoga kljuna, mladi labud je laga- 
no klizio mirnom površinom jezera. 
Koliko se samo promijenio od pro- 
šloga proljeća! 

Od ružnog, sivkastog pačeta, veli- 
kih izbuljenih očiju i nezgrapnih po- 
kreta, izrastao je u predivnu pticu, 
raskošnog perja i kraljevskog drža- 
nja. Čim su ga ugledale, patke su se 
sakrile u trstik, da mu se izdaleka 
dive i odaju priznanje njegovoj lje- 
poti, dok su se, u usporedbi s njim 
osjećale nekako malene i nevažne. 


Crne liske 
na jezeru 


Ž 


Desetine i desetine crnih liski, ptica s 
bijelom lisom nad crnim kljunom, 
sakupilo se na mirnoj površini vode 
da se odmore. Spavale su jedna do 
druge, pa su izgledale kao mnoštvo 
crnih pera na srebrnom ogledalu. 
Uspavljivalo ih je blago talasanje 
vode na kojoj su se ljuljuškale, sve 
zajedno. 

Patke su se držale podalje od njih, 
jer su čule da crne liske nisu nimalo 
simpatične i da ne vole pričati s 
drugim pticama. Pa ipak, kroz neko- 
liko će dana ove tihe, nezvane gošće, 
otići dalje svojim putem. 

2 Jazavec 
lijepog ponašanja 

Ovaj debeljuškasti stanovnik šume, 
jazavac, ponekad se zaista ponaša 
neučtivo.Sviđa mu se da sjedi ispred 
svoje jazbine i satima češka dugim 
noktima svoje gusto krzno. Ponekad 
se izvrne na leđa pa gladi trbuh, što 
morate priznati, i nije baš uljudno. 

No, kada jede orahe i lješnjake, 
ovaj se sisavac ponaša kao pravi 
gospodin koji je na najbolji način 
savladao pravila bon-tona. Iz ljuske 
izvlači plod, pažljivo ga uzima u šapu 
i prinosi ustima, kao da uza se ima 
najboli pribor za jelo. 

3 Zaboravna 

vjeverica 
Odakle toliko nervoze u šumi? Pa, 
evo, mlada vjeverica je zaboravila 
gdje je spremila svoju zimnicu: lješ- 
njake, orahe, žirove, bukvice i ostale 
suhe plodove, zalihe hrane kojom će 
se za vrijeme zime prehranjivati. 

No, vjeverica se nije predavala. 
Tražila je ispod korijenja jele, ali 
njeni lješnaci kao da su u zemlju 
propali. Nije ih bilo ni u žbunu kozje 
krvi, ni u borovom čestaru! Kopala 
je ispod kamena u nekom jarku, no 
tamo nije bilo njenih žirova. Naišla 
je na hrpice zemlje, razgrnula ih ne 


bi li našla barem neku bukvicu, ali 
bez uspjeha. Otišla je dalje da u 
rupi, prekrivenoj mahovinom, po- 
traži bobice, no razočarana shvati da 
njih tamo nije bilo. 

Sada već vrlo ljuta, vjeverica stade 
gaziti zemlju šapicama, da bi iskalila 
sav svoj bijes. Kad je takvu ugleda 
mama, pride joj i reče: »Ne ljuti se, 
naći ćeš svoju zimnicu kad se najma- 
nje budeš nadala. No, neka ti ovo 
bude pouka! Kada se sprema hrana 
za zimu, prvo treba dobro osmotriti 
spremište i vidjeti je li dovoljno 
sigurno. Odsada zapamti da moraš 
više voditi računa o svojoj okolici i 
njenim osobitostima. « 


3 Veliki strah, 
ni zbog čega 
Toga se dana magla nikako nije 
razilazila. Onako gusta, potpuno je 
prekrivala polje, pa je zeko morao 
širom otvoriti oči da bi bolje vidio, 
no ni to mu nije mnogo pomoglo: 
svuda oko njega je bila sama bjelina. 
Naćulio je uši, ali ništa se nije čulo. 
Iznenada mu neka čudna prilika, 
velika i strašna, prepriječi put. Zeko 
se uplaši kao nikad prije i počne 
bježati koliko su ga noge nosile. 
Toliki strah, ni zbog čega, jer se iz 
magle samo naziralo strašilo za vra- 
pce, koje je zeko vidjao svakoga 
dana kad je dolazio u vrt. 

Bubamara 
bira kuću 


U bašči više nema krastavaca. Vrtlar 
Ivan ih je sve pobrao. Iščezle su i 
biljne uši koje su se neprestano pe- 
njale po stabljikama biljaka. Uništio 
ih je prvi mraz. A ako više nema 
biljnih ušiju, čime li se hrane naše 
bubamare? Ničim? Pa, one jedu sa- 
mo biljne uši, a ako su ove iščezle, 
zar će onda umrijeti od gladi? 

Ne, ipak neće umrijeti. Od trenut- 
ka kad je presušio njihov izvor hra- 
ne, bubamarama ne preostaje ništa 
drugo nego da odu na počinak: mo- 


rat će prespavati cijelu zimu. Kad se 
dobro ušuškaju u toplome i kad se 
prestanu kretati, one gube svaku 
želju za hranom, jer samo kretanje 
budi njihov apetit. Sjetite se kako su 
ljetos trčale po stabljikama ruže, 
kako su letjele s jedne na drugu 
granu jabukova drveta. 

Sada, tokom duge zime, više neće 
ni letjeti i penjati se, ni trčati, samo 
će se odmarati. Zato moraju pronaći 
odgovarajuća prenoćišta. Tako je 
naša poznanica, žuta bubamara sa 
šest crnih točkica na krilima, prona- 
šla drvenu kućicu i uvukla se u 
pukotinu na lipovoj gredi. 


Jesenske 
kruške 


Slabo jesensko sunce je grijalo zrele 
kruške u voćnjaku. Ponosno su visile 
sa svojih grana, šepurila se kao da su 
htjele reći: »Dođi i uberi me!« 
Za jesensko sunce često kažemo da 
je »zubato«. To je stari narodni izraz 
koji znači da sunce, iako naizgled 
isto kao ono ljetno, više nema ni onu 
toplotu, ni sjaj. No, i ono je dovolj- 
no da pomogne kruškama u sazrije- 
vanju, da im osigura i najveću slast. 
Ose to vrlo dobro znaju pa ih zato, 
kao veliki ljubitelji svega što je slat- 
ko, uvijek prve isprobaju. 


s 


Izbirljiva 
bubamara 


Crvena bubamara, sa samo dvije 
crne točkice na krilima, izabrala je 
kao noć plavi, baršunasti ukras na 
zavjesi u sobi, da u njemu prespava 
svoj zimski san. 

Ova je bubamara uvijek imala 
vrlo profinjen ukus, pa je jedva 
uspjela pronaći kuću koja će joj 
sasvim odgovarati. Bilo je i drugih 
zavjesa i ukrasa: od satena, svile, 
kretona pa izbor nije bio baš lak. 
Najzad se ipak odlučila za baršun 
koji je ipak najmekši i najtopliji, a 
plava boja je umirujuća i upravo 
pogodna za sladak san. 

Jesenje 
cvijeće 


U Jasninom vrtu sada prevladavaju 
žuta, narandžasta i crvena boja. To 
su tople, tipično jesenje boje, koje 
se kad grane jesensko sunce, počinju 
prelijevati zlatastim sjajem. 

Ujutro sunce sve kasnije izlazi, a 
posljednjih je dana neprestano pada- 
la jaka kiša. Pa ipak, u vrtu još 
uvijek ima cvijeća, možda posljed- 
njeg ove sezone. Tu su velike dalije 
skrletnocrvenih latica i one manje 
dalije, jarkožute boje. Ima i zvjezdi- 
ca, nježno ljubičaste boje koja je 
prava suprotnost ostalim, jarkim 
cvjetnim bojama. 


Mrki medvjed 
i pčelinje saće 


Gore na visokim planinskim obron- 
cima, u gustoj šumi, došlo je vrijeme 
da male, zlatne pčele privedu kraju 
svoj teški, ljetni posao. Vrijedne 
sakupljačice su mjesecima neumor- 
no sisale nektar iz tisuća i tisuća 
malih cvjetova što su rasli na planin- 
skim livadama. Tokom ljeta je gore 
bilo tako tiho, ali se vrijednim sa- 
kupljačicama ipak dogodila velika 
nezgoda koju nitko nije mogao pred- 
vidjeti. 

Jednog toplog popodneva, na sa- 
mom kraju ljeta, u jednom jedinom 


trenutku, izgubile su nekoliko svojih 
saća. »Patatrak!« iznenadio ih je ne- 
poznati šum. 

»Tko li je to sada?« 

Mrki medvjed! Možda zvuči 
nevjerojatno, ali ova životinja još 
uvijek luta zabačenim, mirnim šuma- 
ma. Pošto je obišao krug oko drveta, 
podigao se na stražnje noge i uvukao 
svoju veliku, prednju šapu u rupu u 
stablu. Pčele stražarice su odmah 
reagirale: isukale su svoje žalce i 
munjevito se ustremile na njegovu 
njušku, koja je inače najslabija toč- 
ka svakoga medvjeda. Iako se morao 
povući, medo je ipak imao dovoljno 
vremena da zgrabi nekoliko saća. 


Pošto je lopov pobjegao, pčele su 
odmah počele popravljati svoj dom i 
nadoknađivati nanesenu štetu. Sada 
je zima na pragu i sve je teže naći još 
koji cvijet. Dani su sve kraći, pa je 
sve bliži dan kada će se potpuno 
povući i zatvoriti u svoje tople i 
ugodne duplje. 

Za razliku od njih, pčele što žive u 
kestenovom stablu, nekoliko stotina 
metara niže, povući će se u svoje 
duplje znatno kasnije. Ipak, treba 
dodati i ovo: košnica ovih pčela je 
pravi luksuzni hotel u usporedbi s 
košnicom njihovih planinskih rođaka. 
No, zato su planinske pčele snažnije 
i otpornije od ravničarskih pčela. 


Upomoć! 
Upomoć! 


Toga lijepog, sunčanog popodneva 
lisica je pomolila glavu iz svoje jazbi- 
ne i šiljatom njuškom s dugim brko- 
vima pažljivo ponjušila zrak. Skiljila 
je lukavim, žutim očima koje su 
imale podozriv sjaj. Pripremila se za 
izlazak i jedan, dva, tri: iskočila 
napolje. Šetnja je mogla početi. 
Lakim korakom se uputila kame- 
nim putićem, pokrivenim žutim liš- 
ćem, nastavila ispod već gotovo pot- 
puno ogoljelog drveća i stigla do 
kraja šume, odakle se pružala livada. 
»Upomoć! Upomoć!«, pištao je 
mišić koji je odmah prepoznao njenu 

šiljatu njušku.  »Upomoć!  Upo- 
moć!«, ponavljao je izbezumljen od 
straha, uvlačeći se u svoju rupu što je 
brže mogao. 

Lisičin ponos je bio povrijeđen, jer 
joj je siguran plijen pobjegao ispred 
nosa, no ona nastavi dalje, kao da se 
ništa nije dogodilo. 

»Upomoć! Upomoć!«, vikala je 
sada jarebica, izletjevši iz stručka 
vrijesa da bi odmah, onako uplaše- 
na, odletjela što više. 

Nezadovoljna lija je samo odmah- 
nula glavom, te se vratila u šumu. 

»Upomoć! Upomoć!«, čuo se glas 
sivog zeke koji ju je vidio kako 
dolazi. Ovaj put lisica pojuri za plije- 
nom. Je li ga uhvatila? 

Lisica 
i prolom oblaka 


Kao da su svi oblaci, što su se 
danima sakupljali na nebu, odjed- 
nom pukli! Nastao je pravi prolom 
oblaka, tako da je kiša lila kao iz 
kabla. 

Guste, kišne kapi su se poput 
zavjese spustile na šumu i otkidale s 
granja i posljednje preostale listove. 
Voda se slijevala niz drveće, natopila 
travu, paprat i mahovinu te preplavi- 
la stazice i puteljke. 

Nastao je pravi potop! 

Ispod guste krošnje se čulo muklo 
hučanje, šuštanje i grgoljenje vode. 
Potmula tutnjava groma i sijevanje 
munja pratili su ovaj prolom oblaka. 
Čitavom su šumom odzvanjali ne- 
obični zvuci. 

Lisicu, koja je pošla u šetnju, 

iznenadilo je nevrijeme. Na trenutak 
je zastala, zbunjena neplaniranim 
kupanjem, da bi zatim krenula, malo 
desno, malo lijevo dok, najzad, nije 
ugledala šupljinu u stijeni i brzim 
skokovima stigla do nje. Tu se sa- 
krila. 
Dobro zaštićena u sigurnom zaklo- 
nu, lisica je najzad odahnula i, kako 
više nije imala nikakvih briga, pusti- 
la je da je uhvati san. 

Lisica 
se seli 


Voliš li selidbe? Sviđaju li ti se pro- 
mjene i nova mjesta? Ne znaš? Pa 
razmisli malo, mogli bismo o tome 
porazgovarati. 

Što se lisica tiče, one imaju dosta 
iskustva sa selidbama. Mogle bi ti 
jasno i glasno reći da su veliki ljubi- 
telji promjena i novina. No, lisica je 
vrlo oprezna životinja, tako da niko- 
me ne daje svoju novu adresu. Ako 
netko sazna gdje je njena jama, ona 
odmah traži drugu. Zato velika, cr- 
vena teta lija sada hoće useliti u 
prizemlje jazavčeve kuće. 


Nogometna 
utakmica 

Prazna se limenka, zvekećući, kotr- 
ljala puteljkom po kamenju. 

Radoznali lisičići su sa zanima- 
njem počeli razgledavati ovu čudnu 
stvarčicu. Još nikada nisu vidjeli ne- 
što takvo! Nitko se od njih trojice 
nije usuđivao da je prvi dotakne. 
Najzad najodvažnije mladunče skupi 
hrabrost i njuškicom odbaci konzer- 
vu koja poleti dalje. Tako je počela 
nova igra: šutiranje čudnog predme- 
ta. Bing! Bang! Limenka je zvečala! 
Lisičići su se čitav sat ludo zabavljali, 
odigravši tako svoju prvu nogomet- 
nu utakmicu. 


Gladna 
lija 


Teta lija se praznih šapa vratila iz 
lova pa je bila vrlo neraspoložena. 
Možda je mjesečeva svjetlost bila 
prejaka pa su je lako mogli vidjeti? 
Možda je poljski mišić javio svojoj 
družini da ona dolazi, pa su se svi 
sklonili na sigurno mjesto? 

To je vrlo teško otkriti no lija, 
svjesna svoje lukavosti i okretnosti, 
nikako nije mogla odgonetnuti što se 
zaista dogodilo. Odlučila je krenuti u 
novi lov, u pravcu sela. 

Lukava lija se sjetila nekog veli- 
kog kokošinjca, u kome su bile same 
debele, dobro uhranjene koke a u 


mreži, što je ograđivala živinarnik, 
nalazila se rupa kroz koju se lako 
mogla provući, a da pri tom ne 
probudi psa čuvara koji je u ovo 
doba noći spavao tvrdim snom. Od 
same pomisli na to, potekla joj je 
voda na usta, no kad je najzad stigla 
do mreže, vidjela je da je rupa 
zakrpana. 

U međuvremenu je njena glad sve 
više i više rasla, a zna se da se 
praznog želuca ne može donijeti ni- 
jedna pametna odluka. Zato je okre- 
nula glavu i krenula natrag, dok su 
joj noge prosto drhtale od slabosti. 
Jadna je već pomislila da je ozbiljno 
bolesna, pa je požurila da što prije 
stigne kući. 

Zlatno cvijeće 
s Istoka 


1 


Vrtlar Ivan je pripremao biljke za 


. prodaju na trgu. Bilo je tu mnogo 


lijepih cvjetova koji su svojim živim 
bojama osvježavali jesenje sivilo. Bi- 
li su tako raznobojni: ružičasti, ljubi- 
časti, žuti, zlatni; različitih latica, 
uskih, širokih, nazubljenih, zvjezda- 
stih i okruglih. Ovi su lijepi cvjetovi 
doneseni k nama s Istoka. 

»Kako im je ime?«, upitala je 
Katica. 

»To su krizanteme«, reče vrtlar. 

A krizantema je grčko ime, sa- 
stavljeno ustvari od dviju riječi koje 
znače: zlatno cvijeće. 


12 Šutljivi 

zeleni djetlić 

Vidjela sam šutljivog zelenog djetli- 
ća! Zar mi ne vjeruješ? 

Znam da si čula kako je zeleni 
djetlić najčešće najbučniji i najdo- 
sadniji susjed kojeg se može zamisli- 
ti. Kad se samo sjetim kako je bez 
prestanka lupkao kljunom o koru 
drveta! 

Kako je samo bio tvrdoglav! Sus- 
jedi su ga molili da makar na trenu- 
tak prestane s kljucanjem, kako bi 
im se uši barem malo odmorile, ali ih 
on uopće nije slušao. Tup! Tup! 
Tup! Neumorno je nastavljao, kao 
da nikada neće prestati. 


A ipak je prestao, vjeruj mi, vidjela 
sam ga svojim očima. 

Stajala sam na prozoru što gleda 
na vrt, kad se iznenada pojavio. 
Odmah sam ga prepoznala po sjaj- 
nom, zelenom perju i jakom kljunu. 

Mirno je skakutao po travi, zau- 
stavljajući se neko vrijeme tu i tamo, 
uvijek u istim vremenskim razmaci- 
ma, kao da u sebi ima ugrađen neki 
mehanizam. 

No, to me nije iznenadilo, jer je to 
značajka mnogih sličnih ptica, ali da 
djetlić može šutjeti, to nikako nisam 
mogla povjerovati. Kroz otvoreni 
prozor sam ga gledala kako skakuće i 
kljuca vlažnu zemlju, a da pri tom ne 
ispusti ni najmanji šum. 


Hvatanje 
glista 


1 


Blizu žbuna jorgovana, na kojem 
više nije bilo mirisnih grozdova pu- 
nih sitnih cvjetića, primijetila sam 
nešto poput saga od mahovine na 
kojem je bilo na tisuću sitnih rupica. 
To me odmah podsjetilo na zelenog 
djetlića. Samo je on mogao napraviti 
tolike rupe: iz njih je izvlačio gliste. 
Ispod travnatih hrpica zemlje gli- 
ste su čule zvuk, sličan udaranju 
kišnih kapi, koji se ravnomjerno po- 
navljao, pa su neoprezno izašle na- 
polje da pogledaju. U tom bi ih 
trenutku spremni djetlić dočekao i 
»hop«, progutao jednim zalogajem! 


Tošo 
i jabuke 


1 


Iako je prohladno, danas je lijep i 
vedar dan, pa ga je teta Milka odlu- 
čila iskoristiti kako bi završila jese- 
nju berbu. Zorica je došla da joj 
pomogne, a za njom se u voćnjak 
ušuljao i njen mali mačak Tošo. 

No, djevojčica je odmah uvidjela 
da je toga dana neobično živahan i 
da će napraviti mnoštvo vragolija, 
jer je nijednom nije htio poslušati, 
iako ga je strogim glasom opomi- 
njala. 

Počelo je tako što se popeo na 
ljestve, pa je malo trebalo da mu teta 
Milka stane na rep, kad je silazila s 
drveta. Možete zamisliti što bi se 
dogodilo nakon toga? Kako nije bio 
zadovoljan, skočio je na vrh naslaga- 
nih drvenih sanduka u koje je treba- 
lo stavljati jabuke. Sanduci su se 
najprije opasno zaljuljali, a zatim 
stropoštali jedan preko drugoga. Za 
tren oka se Tošo našao na travi, 
ležeći na leđima sa sve četiri noge u 
zraku, dok su svuda oko njega bili 
razbacani drveni sanduci. 

Ovaj put se mačak ozbiljno upla- 
šio i odlučio da se udalji s mjesta 
nesreće. Otišao je u voćnjak gledati 
kako se odvija berba. 

Pretvarao se kao da se ništa nije 
dogodilo, odsjedio mirno neko vrije- 
me i najzad otišao te se smjestio u 
kola koja su se nalazila u blizini. 


1 Kradljivica 

svraka 
Odakle dolazi ovo neprestano, pi- 
skutavo, kreštanje? 

Čije li je to crno i bijelo perje te 
dugi rep što se prelijeva plavičastim 
sjajem? 

Pa čiji bi bio, ako ne svrakin. To 
je ona poznata ptica što ima neke 
neobične osobine, po kojima se iz- 
dvaja od ostalih. Kao prvo, kad dođe 
zima, ona nikada ne odlazi u tople 
krajeve kao druge ptice. A zašto? Pa 
jednostavno, ona uspijeva pronaći 
hranu i tokom hladnih, zimskih mje- 
seci, jer se hrani bobicama, zrnjem i 

raznim sjemenjem, a ne samo kukci- 
ma, ličinkama i crvima. Tako ona 
uvijek ostaje s nama da nas razvese- 
ljava svojim cvrkutom na već ogolje- 
lom i tužnom drveću u parkovima. 

No, ona ima još jednu osobinu 
kojom se razlikuje od ostalih ptica: 
kaže se da je svraka velika kradlji- 
vica. 

»Kradljivica?« 

»Da, kradljivica!« 

ini se da je privlači sve što svjet- 

luca: obojeno kamenje, prstenje, 
kopče i ostali slični predmeti. 

Zato, pažnja molim: kada u okoli- 
ci vidite svraku, čuvajte svoje stvari, 
da vas ne pokrade! 


Što se pravi 
od jabuka 


17 


Danas smo na satu poznavanja priro- 
de učili o jabuci. Na velikoj ploči 
nam je učiteljica, kredama u boji, 
detaljno crtala nastajanje i razvoj 
jabuke, od cvijeta do zrelog ploda. 

Nakon učiteljičinog predavanja, 
počelo se pričati o vrstama jabuka 
koje su, osim što su ukusne za jelo, i 
vrlo važne za naše zdravlje. 

»Znate li što se sve može praviti 
od jabuka?«, pitala je učiteljica. 

Odgovori su kao kiša pljuštali sa 
svih strana. 

»Samo jedan po jedan, molim!«, 

pokušala je učiteljica zavesti red, 
dok su dječje oči sjale u silnoj želji 
da što prije kažu odgovor. I ovaj put 
jabuka nije nikoga ostavila ravno- 
dušnim! 

»Od jabuka se pravi torta!« 

»Marmelada!« 

»Pita od jabuka!« 

»Jabukovača ili vino od jabuka«, 
rekao je dječak sa sjevera. 

»Dobro je, dosta! Kao da čitate 
jelovnik nekog restorana!«, uzviknu- 
la je učiteljica. 

lako su jabuke obične i možda 
mnogo manje privlačne od drugog 
voća, mora se priznati da su najomi- 
ljenije. 

1 Jabuke 

u ostavi 
Zorica i Goran su došli kod tete 
Milke da pogledaju sakupljene ja- 
buke. 

»Kako divno mirišu!«, 
djevojčica. 

A miris se širio po velikoj, hlad- 
noj, polumračnoj prostoriji, u kojoj 
je teta Milka smjestila ubrane ja- 
buke. 

»Ovdje se slabo vidi!«, bunila se 
Zorica. I zaista, svjetlost je ulazila 
samo kroz prozorčić. 

»Zašto je ovako mračno?« 

»Zato što će se u mraku jabuke 
mnogo bolje očuvati. U hladnim 
prostorijama, gdje nema puno svjet- 
losti, ove voćke mogu dugo ostati 
svježe u drvenim sanducima, koji su 
neka vrst kreveta za jabuke«, objas- 
nila je teta Milka. 

»Tvoje će jabuke stalno stajati 
ovdje?«, pitao je Goran. 

»Da, s vremena na vrijeme ćemo 
ih obići, da im promijenimo mjesto i 
vidimo je li se koja pokvarila. Ako 
primijetimo da su se na nekoj voćki 
pojavile tamne mrlje, moramo je 
odmah odstraniti jer bi za vrlo krat- 
ko vrijeme mogla pokvariti i ostale 
jabuke, naročito one koje su u nje- 
noj blizini. Ova bolest je zarazna i 
širi se vrlo brzo. Osim toga ćemo 
tokom čitave zime dolaziti ovamo da 
izaberemo najljepše jabuke. 


uzviknu 

1 Jastuk 

za ježa 
Ježić je šetao vrtom. »Kako je hlad- 
no«, mislio je, »došlo je vrijeme da 
pripremim svoj krevet za zimu!« 

I tako je ježić počeo polako sa- 
kupljati lišće i u zubima prenositi list 
po list u svoju jazbinu. 

Cijeli dan je trčkarao tamo-amo i 
donosio na hrpu suhe listove bukve i 
breze, zajedno s travama i uvelim, 
sasušenim cvjetnim laticama. Posao 
je najzad bio završen. S olakšanjem 
je legao na svoj jastuk, okrenuo se 
na jednu, pa na drugu stranu, kako 
bi u njemu napravio udubljenje da 
mu bude što udobnije. 


DK AE Tai S DL 


1 Sunce je 

tužno 
Na svoje veliko iznenađenje, Zoran 
je otkrio da sunce svakoga dana sve 
kasnije izlazi i da se više ne nalazi na 
istom mjestu kao ranije. Prošloga 
ljeta, točno u osam sati ujutru, ono 
je sijalo ravno kroz dječakov prozor, 
pa je morao spuštati zastore, a sunce 
je izgledalo kao velika, užarena lop- 
ta, tamo gore, iznad kestena u vrtu. 

No, kada je ovih dana, također u 
osam sati ujutru, ustao i otvorio 
prozor, od sunca nije bilo ni traga ni 
glasa. Sve je još uvijek u sjeni, nema 
dovoljno svjetlosti, pa bi se dječak 
najradije vratio u krevet. Kad se 


samo sjeti ljeta, kad su ga u to 
vrijeme ptice svojom pjesmom ma- 
mile da odmah istrči u vrt. 
Nedjeljom, kada Zoran ustane sat 
vremena kasnije, on ugleda sunce, 
ali ono nije tamo gdje je bilo ljetos u 
to doba: sada tek prelazi grm s 
lješnjacima. Više nije onako sjajno i 
toplo, već nekako blijedo ili, kako bi 
narod rekao: »zubato«, pa se jedva 
probija kroz maglu. A da i ne spomi- 
njemo dane kada se uopće i ne 
pojavi, jer ostaje iza oblaka! 
Zoranu se nije svidjalo ovo »bo- 
lesno« sunce. »Moraš shvatiti da je 
jesensko sunce uvijek takvo. Iako je 
slabo i blijedo, ipak nam je drago«, 
objašnjavala mu je majka. 


2 Kaktus 
ili jež 

Ježić je odlučio još malo popuniti 
svoj jastuk na kojem će prespavati 
zimu. Zato je krenuo po još malo 
suhog lišća. I tako, dok je trčkarao 
tamo-amo, odjednom se nađe, nju- 
škicu u njuškicu s velikim psom ču- 
varom s imanja. Dok ovaj još nije ni 
shvatio što se događa, ježić se pretvo- 
rio u bodljikavo klupko! 

Zbunjen pas se sada okretao oko 
njega, u čudu gledajući lopticu punu 
nakostriješenih bodlji i, zaključio da 
je to sigurno neki kaktus koji se 
kreće, te odluči da je bolje ostaviti 
ga na miru — i ode svojim putem. 

2 Mnogo, 
mnogo gljiva 

Poslije obilnih kiša, u šumi se pove- 
ćala vlažnost, pa je izniklo mnoštvo 
gljiva. One nemaju ni pravo korije- 
nje, ni lišće, ni stabljiku. Ima ih 
mnogo vrsta. Obično imaju lijepe 
šeširiće koji stoje na debljoj ili tanjoj 
nozi. Neke su u obliku trubice. Mo- 
gu biti žute, bijele, smeđe, crne, 
crvene i tko zna kakvih sve još boja. 
Rastu u šumama i na poljima. 

Gljive se mogu jesti sirove, pirja- 
ne i pržene, a neke vrste spadaju u 
red najvećih specijaliteta. No, paž- 
nja molim: ima i onih koje su otrov- 
ne pa ih se ne smije jesti. 


2 Poskok 
i jež 


Idući stazicom naš ježić ovaj put nije 
susreo psa s gospodarstva, već po- 
skoka, zmiju koje se vrlo plaši. 

Poskok je zmija otrovnica i nema 
nikakvog razloga da se boji ježa, ali 
zato jež, kad god se nađe pred svojim 
opasnim neprijateljem, mora upotri- 
jebiti sve svoje obrambene sposob- 
nosti i pamet, ako želi ostati zdrav i 
čitav. Kao prvo, mora se odreći i 
same pomisli da nastavi sa šetnjom, 
a i sakupljanje lišća prelazi u drugi 
plan, jer je borba za život važnija od 
svega. 


Jež najprije stavlja u pripravnost 
svoje glavno oružje: preko glave na- 
vlači bodljikavi oklop, istovremeno, 
njime štiti i bokove koji su njegova 
slaba točka, a zatim uspravlja i one 
najduže i najopasnije bodlje. 

Pred tako dobro opremljenim rat- 
nikom, poskok više nema mnogo 
izbora, pa se mora udaljiti što je 
prije moguće. Mogu vam reći da mu 
je to i najpametnije jer, kad bi napao 
ovog odlučnog ježa, on bi ga bez 
mnogo ustručavanja nab6 na svoje 
bodlje i udarao njime o zemlju dok 
ne izdahne. Zato je maleni, naizgled 
bezopasni ježić, vrlo korisna životi- 
njica jer nas štiti od opasnih zmija. 


2 Slatka, 

jesenska noć 
Pa nisu baš sve jesenske noći hladne. 
I jesen ima svojih toplih dana kojima 
se naročito raduju ježevi pa onda 
uvijek odlaze u povrtnjake i voćnja- 
ke na još koju gozbu. 

A jelovnik je obično raznolik i 
bogat. Nađe se tu koja lijepa jabuka 
da im poboljša apetit, zatim i još 
neka zaostala šljiva, jedna od po- 
sljednjih ove sezone, gljiva ima koli- 
ko ti srce zaželi, a svi znamo kako su 
one ukusne. Najzad su tu i žirevi i 
bukvice što krckaju pod zubima pa 
predstavljaju pravu poslasticu, bez 
koje nijedan ručak nije potpun. 


NEVEN MSR IE BRAGE sudeni, 


2 Košuta 

i lane 
Krajem tjedna je mali Boro došao u 
posjetu svojoj teti Mirjani. Kada se 
toga jutra probudio, u sam cik zore, 
želio je što prije krenuti u istraživa- 
nje okolice. 

Zato je odmah skočio iz kreveta, 
podigao zastore na prozorima, paze- 
ći da pri tom nikoga ne probudi, i 
radoznalo pogledao van. Pred njim 
se ukazao gotovo nevjerojatan pri- 
zor. Vrt je bio zaodjenut prozirnom 
maglom, kroz koju se ipak nazirala 
rijeka što je brzo tekla preko kame- 
nja. Na već sasvim ogoljelim grana- 
ma divlje jabuke, više nije bilo nijed- 
nog lista, ali je ipak ostao još poneki, 
neubrani plod. 

Iz magle se izdizalo drveće koje je 
raslo pored rijeke, kao da joj je 
htjelo prkositi. Osjećao je miris vlaž- 
ne zemlje i vladala je grobna tišina. 

Onda je nešto šušnulo. Boro je 
pažljivo pogledao na tu stranu i na 
rubu šume ugledao košutu i lane. 
Protrljao je oči, kako bi bio siguran 
da taj čudesni prizor nije samo san. 
Vitke su životinje sada obazrivo pri- 
šle voćnjaku. S najnižih grana je 
košuta pokušavala dohvatiti još po- 
neki preostali, osušeni list, da bi se 
odmah zatim i udaljila u pratnji 
svoga sina. Za tili čas su oboje nesta- 
li u magli. Boris je stajao zadivljen. 

2 Ježev 
san 

Nakon nekoliko  vjetrovitih dana 
temperatura je znatno pala, pa ježić 
najzad odlući da se zavuče u svoj 
brlog ispod hrpe drva za ogrjev. 
Ispruži se na udobnom jastuku od 
suhoga lišća, pa se poče prevrtati na 
ovu i na onu stranu, savijati se napri- 
jed-nazad, protezati se dok, najzad, 
ne nađe položaj koji mu je odgova- 
rao. Zatim je još malo puhao, kihao 
i dahtao dok, napokon, nije potpuno 
ušutio. 

No, sve dok ne dođe ona prava ciča 


zima, ježić ne može utonuti u duboki 
san. Iako spava, do njega još uvijek 
dopiru svi vanjski zvuci. Tako se s 
vremana na vrijeme trgne, protegne 
na svome jastuku i okrene. 

A tu se štošta može čuti: lavež psa 
s gospodarstva, škrgutanje zuba miša 
što gricka nešto u vrtu, škripa kotača 
seljačkih kola ili udarac šišarke što je 
pala na hrpu drva ispod kojih je 
ježeva kućica. 

I tako moramo priznati da je prvi 
ježićev san doista nemiran i da se ova 
bodljikava životinjica dosta nastra- 
huje dok ne zapadne u onaj čvrsti, 
duboki, zimski san. 

26 Mnoštvo 
bundeva 
Došlo je vrijeme bundeva! Zaštiće- 
ne svojim velikim listovima nazub- 
ljenih rubova, između stabljika, vri- 
ježa i velikih cvjetova, u dnu vrta 
su sazrele prve bundeve, plodovi 
najrazličitijih oblika. Tu su bunde- 
ve »savijenog vrata« i bundeve u 
obliku kruške, zatim »bundeve-lu- 
talice« jer im plod nalikuje zavež- 
ljaju putnika beskućnika, a tu je i 
bundeva u obliku boce. 

Od tikava, koje su vrsta bundeve, 
prave se čuturice, muzički instru- 
menti i... u bajkama, lijepe kočije. 


2 Oprezni 

zeko 
Svakoga jutra su polja zaodjenuta 
bjeličastim velom izmaglice. Poneg- 
dje se iz nje izdigne koje stablo, 
nazre neka kuća i u daljini, samo kao 
tamna mrlja, šumarak. 

Čim izađe iz svoga skloništa, zeko 
digne njuškicu i pažljivo onjuši zrak 
u kojem odmah prepoznaje sve poz- 
nate mirise: miris dima iz seoskih 
dimnjaka, nedaleko odatle miris glji- 
va iz obližnje šumice, miris izoranih 
njiva. Zatim uspravi svoje duge uši i 
čuje toliko poznatih zvukova: dolje 
se čuje zvuk upaljenog traktora, cvi- 


ljenje vodeničnog kotača što se ne- 
umorno okreće i melje kukuruz. No, 
iz doline dopiru i čudni šumovi, zeki 
nekako nejasni. Čuje se i lavež psa 
čuvara s gospodarstva u blizini. 

Sad, nakon što je dobro oslušnuo 
sve zvukove, zeko može krenuti u 
svoju uobičajenu šetnju poljem što 
se proteže ispred njegova brloga. 
Iznenada dva oštra pucnja zaparaše 
zrak, praćeni lavežom nekih nepoz- 
natih, nimalo prijateljskih pasa. 
Takve zvukove zekan nikada prije 
nije čuo, no instinkt mu je govorio 
da predstavljaju veliku opasnost za 
njega pa zato, ne gubeći vrijeme, 
pobježe koliko su ga noge nosile. 


2 Smiješni 
zeko 

Ispred ulaza u svoj brlog, svakog 
dana kad se vrati kući, zeko izvodi 
neku čudnu gimnastiku: uspravlja se 
na zadnje šape, a prednjima počinje 
gladiti trbuh i lupkati ga, kao da pred 
sobom ima kakav bubanj. 

Poredani na granama, jedan do 
drugoga kao da su u kinu, crvendaći 
su se ludo zabavljali gledajući ga. 
»Ah, evo našeg prijatelja zeke, opet 
izvodi svoju ludu gimnastiku!«, ruga- 
le su se ptičice. No, ne možemo im 
zamjeriti, jer je zeko zaista bio smi- 
ješan! 


2 Lukavost 
spašava glavu 

Zeko je ponovo čuo onaj neprekid- 
ni, nepoznati lavež. Ovaj put ugleda 
i uzrok te buke, lovačkog psa koji je 
trčao prema njemu, užarenih očiju, 
isplaženog jezika i brzih šapa što su 
savladavale svaku prepreku na koju 
su nailazile. 

Naš prijatelj zeko je imao samo 
jedan, jedini izlaz: lukavost! U tre- 
nutku kada je trebalo da bude uhva- 
ćen, spretnim je trzajem tijela pot- 
puno zbunio protivnika: odskočio je 
na suprotnu stranu, na onu gdje je 
pas maločas doskočio, i tako spasio 
živu glavu! 

30 Brzi 

kao zečevi 

»Ispustila mi se guma na biciklu«, 
žalila se Katica. 

»Onda uzmi pumpu i napumpaj 
je, to barem nije nikakav problem«, 
odgovori joj Marko. 

»Molim te, napumpaj mi je ti«, 
uporno će djevojčica. 

»Dobro«, bezvoljno će Marko, 
praveći se da mu je to teško, iako 
ustvari nije imao ništa protiv. Meha- 
ničarski poslovi su uvijek bili njegov 
hobi. 

Nakon pet minuta su oba bicikla 

ila spremna. 

Marko i Katica se upute asfaltira- 

nim putem što je dijelio dva, tek 
izorana polja. 

Odjednom — djevojčica — poviče: 
»Pogledaj, pogledaj, eno zeca!« 

»Gdje je?«, upita je brat. »Ja ga 
ne vidim!« 

»Kako ga ne vidiš? Pogledaj tamo, 
desno, na kraju one duge brazde! 
Sada su već dvojica! Kako su lije- 
pi!«, uzbuđeno će Katica koja je sišla 
s bicikla da ih bolje vidi. 

I Marko se zaustavio i zaškiljio 
očima, pokušavajući vidjeti taj ne- 
obični prizor. No, nije bilo lako 
razaznati zečeve čije je krzno bilo 
iste boje kao izorana zemlja. Najzad 
ih ipak ugleda: igrali su se i preska- 
kali brazde na njivi. 

»Vidim i trećeg zeku«, povikao je 
uzbuđeno. 

»Da, i ja ga vidim«, odgovori mu 
sestra, veselo plješčući rukama. 

»Hajde, penji se na bicikl da ih 
stignemo«, predloži Marko... 

I upute se stazicom koja je vodila 
pokraj polja. Jurili su kao ludi, okre- 
čući pedale što su brže mogli. Bili su 
tako brzi, brzi kao zečevi. 

Kada je već izgledalo da će ih 
sustići, zečevi su otrčali dalje, a kad 
su djeca stigla do duge brazde, od 
životinjica više nije bilo traga. 

»Pa kako? Bili su ovdje, vidjela 
sam ih«, razočarano će Katica! 

»Ma nisu to ni bili zečevi«, odbrusi 
ljutito Marko. 

Zeko 
promjenljivog krzna 


Okrugla njuškica, duge, šiljate uši, 
puni obraščići, živahne tamne oči, 
znate li tko je to? A tko drugi do 
planinski zeko, promjenljivog krzna. 
Koliko se samo promijenio tokom 
posljednjih mjeseci! 

Njegovo, ljetos tamnosmeđe krz- 
no, s prvim jesenjim danima je poče- 
lo blijedjeti, tako da je sada već 
gotovo bijelo. Je li on to upao u hrpu 
brašna ili ga je netko posuo šeće- 
rom? Pa, naravno da nije! Njegovo 
je krzno postepeno gubilo boju, ka- 
ko bi do zime bilo isto onako bijelo 
kao snijeg koji će prekriti planinska 
polja i pašnjake na kojima zeko živi. 


Stižu 
lososi 


Već nekoliko dana u nemirnom se 
planinskom potoku pojavljuju čudne 
ribe što iskaču na površinu. Na vode- 
noj se površini, samo na trenutak, 
kao da je bljesnula munja pojavio 
veliki, srebrni losos. Skočio je vrlo 
visoko, preletio veliki kamen što je 
stršio iz potoka i pao s druge strane, 
izgubivši se u bijeloj pjeni. 

To je losos koji se s dugog puta 
vratio u svoj rodni potok. No, sada 
je narastao, a kako i ne bi, kad već 
godinu dana luta morima. Možete li 


zamisliti kakve je sve dogodovštine 
doživio? 

Još kao dijete je naglavačke usko- 
čio u svoj voljeni potok, u kome je 
prvi put ugledao svjetlost dana. Pli- 
vao je njegovim nemirnim vodama, 
kroz brzake, spuštao se niz slapove 
dok najzad nije stigao do ušća, gdje 
se potočić ulijevao u mirnu, veliku 
rijeku. Nastavio je plivati još dalje, 
dok najzad nije stigao do mora. Prvi 
put u životu se našao u slanoj vodi, 
među morskim strujama, ukusnim ra- 
čićima i školjkama, pa je odlučio 
neko vrijeme ostati u toj dubokoj, 
lijepoj plavoj vodi. 


Divokoze, 
gospodarice planinskih visova 


Iznad planinskog jezera su se uzdiza- 
le visoke, strme stijene. Planina je 
bila tiha i mirna, kao da na njoj 
nema nijednog živog stvora pa, ipak, 
nešto se micalo na stijenama! 

Uzeo sam dalekozor da bolje pogle- 
dam i ugledao sam stado divokoza. 

Kako se ne strmoglave? Gore je 
tako strmo! Kako ih ne uhvati vrto- 
glavica? Baš su spretne! 

Tamo gore ih nitko nije ometao, 
pa su ove gospodarice planinskih 
visova, preskakale obronke, onako 
strme i visoke, kao od šale! Iz daljine 
su nalikovale pravim balerinama! 


NE REI RKNE qrrosinac, Bee BEN DK 


Vepar 
i šećerna repa 


Vepar ima jako razvijena osjetila i 
vrlo dobar apetit. Nikada nema pro- 
blema u traženju hrane pa tako, čim 
dođe jesen, kreće u potragu za skrive- 
nom hranom, jesenjim specijalite- 
tima! 

Jedan od njih je i ukusna, sočna i 
slatka šećerna repa, za kojom je 
divlji vepar naprosto lud! Zato je u 
stalnom ratu sa seljacima, koji se 
ljute kad dođu na njivu šećerne repe 
nakon što ju je posjetio vepar, jer 
svuda okolo nalaze raskopanu zem- 
lju i razbacane plodove. 


Jeleni 
u trku 


Oko planinske kućice Ivanine bake i 
djeda, prostire se velika livada, 
obrubljena visokim jelama. 

»Kad sam bio dječak«, pričao je 
djed, »ove su jele bile sasvim male, 
kao novogodišnje jelkice.« 

»Jesi li ih ti posadio?«, pitala je 
Ivana. 

»Ne, nego moj otac, tvoj pradjed, 
a moja braća i ja smo mu samo 
pomagali!«, rekao je starac. 

Posljednji put je Ivana šetala liva- 
dom vozeći kolica s lutkom. Iako je 
bilo tek četiri sata poslije podne, 
počelo se smrkavati. Bilo je hladno, 
jer je sunce već zašlo. Zato se dje- 


vojčica poželjela vratiti kući i ogrijati 
se pored naloženog kamina. 

Načas zastade kao da oklijeva. 
Sve je bilo tako mirno! Iznenada 
začuje neku čudnu lomljavu: zemlja 
je počela podrhtavati a zrakom su 
odzvanjali čudni zvuci, nečije ubrza- 
no disanje. Sada se već sasvim jasno 
čuo topot kopita što se približavao. 

Ivana je potrčala prema drvetu da 
se skloni, kad je na svega nekoliko 
metara od sebe spazila velikog, snaž- 
nog jelena koji je trčao koliko su ga 
noge nosile. Bio je tako brz, da se za 
njim dizala prašina, travke su zajed- 
no s korijenjem ispadale iz zemlje, 
od koje su ostajale samo rupe na 
jednoj strani, a hrpice na drugoj.Za 
tren oka je nestao u šumi. 


Djevojčica je stajala iznenađena, 
čvrsto pribijena uz stablo. Srce joj je 
snažno udaralo. 

Poslije nekoliko trenutaka zemlja 
se ponovo zatresla. Eto i drugog 
jelena, doduše nešto manjeg od pret- 
hodnoga, koji je jurio kao lud. 
Odjednom zastade, na svega nekoli- 
ko koraka od djevojčice. Podiže gla- 
vu kao da razmišlja što da uradi i, 
kad se već činilo da će joj sasvim 
prići, okrene se na drugu stranu i 
pobježe. 

Ivana ga je gledala kako se dugim, 
skladnim skokovima udaljava i ne- 
staje u šumi. 

Iako je bilo hladno, uzbuđena dje- 
vojčica to nije osjećala. Čula je samo 
ubrzane otkucaje svoga srca! 

Lijina 
jazbina 


Lijepa teta lija, gustog, crvenog re- 
pa, još uvijek nam nije pokazala svoj 
dom. Ona živi u udobnoj, prostranoj 
jazbini koju, istini za volju, nije 
sama napravila. Iskopao ju je i ure- 
dio nitko drugi nego jazavac. 

Ustvari, lisica je samo podstanar- 
ka u jednom od prostranih stanova 
koje je jazo napravio u svojoj velikoj 
kući na više katova, u kestenovom 
panju. Svu ju je prekrio mahovinom 
i lišćem borovnice. 

Ovaj je neobični sisavac u čitavoj 
kući prokopao hodnike na raznim 
razinama, međusobno povezane 
uskim rupama. 

Sobe koje je izgradio za sebe su 
velike i nalaze se na višim katovima, 
dok je prizemlje, malo ispod razine 
livade, iznajmio lisici. No, ona se 
nije žalila jer su i njene odaje bile 
velike i lijepe, a imale su i još jednu 
prednost koja se pametnoj i lukavoj 
životinji neobično dopadala: iz njih 
je nesmetano mogla promatrati oko- 
licu i sve što se na poljima događa. 

U svom stanu je lisica imala i 
ostavu u koju je spremila sav prikup- 
ljeni plijen. 

Da jedno drugome ne bi kvarili 
planove, lisica i jazavac su se dogo- 
vorili da nikada ne izlaze u isto 
vrijeme. Čini se da ova dva susjeda 
složno žive! 


Neočekivano 
zatopljenje 


Poslije nekoliko zaista hladnih dana i 
upravo ledenih noći, temperatura je 
iznenada porasla. Vjetar je stao, 
oblaci su se razišli, a zrak je odjed- 
nom postao topao: kao da zima nije 
na pragu. 

U toplini svoje jazbine je ježić već 
nekoliko dana drijemao. Primijetio 
je ovu promjenu vremena pa se 
potpuno razbudio, pomolio napolje 
svoju njuškicu i omirisao zrak. Za 
sebe je promrmljao: 


»Nisam valjda lud da spavam po 
ovako lijepom danu!« 

Odgurnuo je svoj jorgan od suhog 
lišća, skočio iz kreveta i izašao van. 

Kako je lijepo ponovo biti na 
nogama! Divno je ispružiti bodlje i 
punim plućima udahnuti svježi zrak! 
Ježić je tako živnuo, da se odmah 
uputio prema zidu u bašči i počeo se 
penjati. 

A znate li kako će sići? Onako 
odvažan, bez imalo straha, sklupčat 
će se u lopticu i... jedan, dva, tri, 
skotrljat će se niza zid, kao pravo, 
pravcato klupko! 

8 »Let« 

poljskog miša 

Nesretni poljski miš je upravo doži- 
vio veliku nezgodu. 

Toga dana je bezbrižno trčkarao 
duž brazde na izoranoj njivi, kad 
odjednom osjeti da ga netko prati. 
Okrenuo se i u posljednjem trenutku 
ugledao lisicu. U slijedećem času ga 
je snažno udarila njuškom da je 
siromah odletio u zrak. 

Činilo se da za njega više nema 
nikakve nade, jer je već u slijedećem 
trenutku trebalo da bude ščepan i 
progutan. No, čudo se ipak dogodi- 
lo: lisica se iznenada okrenula i oti- 
šla, a da ga nije ni pogledala. 


Dabrova 
splav 


Zima je bila na pragu i dabrovi su to 
osjećali. Znali su da moraju spremiti 
zalihe i napraviti bogatu zimnicu za 
hladne dane koji su bili pred njima. 

Te vrijedne životinje nikada nisu 
bježale od posla pa su tako, i ovaj 
put, radili u dvije smjene: svake noći 
su svojim oštrim zubima sjekli grane 
s drveća što je raslo uz rijeku. Zatim 
su grančice breze, topole i vrbe rezali 
na još sitnije komade, da bi zatim 
svu tu građu prenijeli do posebnih 
puteljaka, odakle su je puštali u 


iskopane kanale. Sada su i sami 
ulazili u vodu i gurali grančice do 
ulaza u svoje podvodne nastambe. 
Tu su otpočinjali oni najvažniji, za- 
vršni radovi. Dabrovi su prikupljali 
sve ploveće grančice, ne dopuštajući 
da im ijedna promakne. Preplitali su 
ih i vezivali jednu za drugu, pazeći 
da ova mreža bude čvrsta. Njihov 
posao nije bio nimalo lak i trebalo je 
uložiti puno znanja, iskustva i napo- 
ra da sve naprave onako kako žele. 

Najzad je posljednja splav bila 
završena. Sada su nesmetano mogli 
prenositi zalihe hrane na ovim ne- 
običnim plovilima. 


1 Dabar 

i kupus 
Naš mali prijatelj dabar je zaista 
neobična životinja. Kao i ostali nje- 
govi rođaci, i on je marljiv radnik: 
obara stabla, presijeca panjeve, sije- 
če grane, gradi splavi kojima prevozi 
hranu, podiže brane, gradi kuće, 
pribavlja zimnicu, skače i pliva. 

Pa ipak, ponekad i on uzima slo- 
bodne dane koje provodi u odmara- 
nju i zabavi. Plivanje je njegov omi- 
ljeni sport, pa tako satima uživa u 
vodi. Na kraju odlazi do vrta u 
blizini rijeke gdje raste kupus, omi- 
ljena hrana dabrova! 


NEE MSR IE NRK rrosinac, MEANS DLAKE 


1 Losos razmišlja 
o obitelji 

Mladi lososi su se okupljali oko stra- 
nog gosta što je stigao u njihov kraj. 
Radoznalo su ga promatrali jer bi i 
on mogao biti članom njihove obite- 
lji, iako im nije sasvim nalik, zbog 
čega su prema njemu i dosta podo- 
zrivi. 

Već se na prvi pogled mogla uočiti 
nesumnjiva razlika. Ne samo da je 
mnogo veći od njih, već mu je i boja 
kože drugačija: on je sivkast i nema 
onih plavičastih odsjaja. Ima i velika 
usta u obliku kuke, koja se razlikuju 
od njihovih. 

On se ne osjeća strancem samo 


zbog razlika u vanjskom izgledu, već 
i zbog svoga ponašanja, po kojem se 
odmah vidi da je dugo vremena živio 
u moru, daleko od kuće. Stekao je 
nove navike i drugačiji ukus. Tako je 
potpuno prestao jesti otkada se vra- 
tio u rodni potok: nijedna hrana mu 
ne prija. 

»A zašto se onda uopće vraćao 
ovamo? Zar nije mogao ostati u 
moru?«, pitaju se losočići. 

»Vratio se da bi osnovao vlastitu 
obitelj«, objasni im netko. »Ženka 
će položiti svoja jaja na isto mjesto 
gdje je i sama rođena.« Zato se veliki 
losos vratio među svoje, u potok u 
kojem je i sam prvi put ugledao 
svjetlost dana. 


1 Losos se vraća 
u zavičaj 
Veliki losos se najzad vratio u svoju 
rodnu rijeku. Tokom dugog boravka 
u moru, hranio se ukusnim crvićima, 
hrskavim račićima i najfinijim ribica- 
ma pa je narastao i ugojio se. Sada je 
duži od jednog metra. 

Njegove su se čeljusti razvile, iz- 
dužile i iskrivile, a ljuske izgubile 
onu svjetlucavost, što je nesumnjivi 
znak njegove zrelosti. Koliko se sa- 
mo promijenio; u njemu više nitko 
ne bi prepoznao onu malu, srebrna- 
stu ribicu koja je prošle godine u 
ovoj istoj rijeci došla na svijet! 


Neprilike 
na povratku kući 

Kada losos odluči da se vrati kući u 
svoj rodni potok, on kreće na težak i 
dalek put pun skrivenih opasnosti. Iz 
mora on najprije ulazi u ušće rijeke, 
gdje se počinje navikavati na slatku 
vodu. Zatim polazi riječnim tokom, 
uzvodno. No, kako pronalazi svoj 
potok? Eh! On ima nepogrešivo 0s- 
jetilo mirisa po kome odmah raspoz- 
naje mirise vode u kojoj je rođen. 

Pa ipak, na putu losos nailazi na 
razne neprilike: mora se čuvati riba- 
ra i njihovih mreža, mora pažljivo 
prelaziti vodopade i brane, plivati i 
plivati ustrajno i hrabro. 

Radovi na utvrđivanju 
skloništa 

Kao čvrsta, sigurna i udobna građevi- 
na, dabrova jazbina je na izuzetno 
dobrom glasu. A kako i ne bi bila, 
kad je u nju uložen toliki rad i trud! 

Dabrovi stalno kontroliraju svoje 
sklonište: je li dovoljno čvrsto, je li 
se pojavila kakva pukotina. Pažljivo 
istražuju pedalj po pedalj i, čim 
primijete i najmanji kvar, žurno ga 
popravljaju. Zato se i priča da su 
najbolji graditelji od svih životinja. 

Njihova marljivost i briga za na- 
stambu naročito dolazi do izražaja 
kad se približi zima. 

Već duže vrijeme dabrovi pripre- 
maju građu za zaštitu svoje kuće od 
vlage i hladnoće, od jakih kiša i 
snježnih mećava. Zna se da se snijeg 
obično zadržava na krovu jazbine, 
pa on zato mora biti dovoljno otpo- 
ran kako bi izdržao teret bijelog 
pokrivača. 

Zato već s prvim mrazovima da- 
brovi donose još granja da bi što više 
pojačali krov. Zatim sa dna svoga 
skloništa izvlače blato i mulj da nji- 
me što bolje učvrste zidove kućice. 
Prednjim šapicama guraju blato i u 
najmanju pukotinu. Kad se blato 
osuši, stvrdne se i tako štiti jazbinu 
od vlage pa je uvijek suha i topla. 


1 Praktičan 
rep 

Dok pliva vodenim tokovima, dabar 
ravnomjerno udara repom. O, kakav 
je to zgodan rep! Ravan, širok, zaob- 
ljen na kraju, djelomično pokriven 
krznom, a djelomično sitnim, smeđim 
ljuskama. Za ovog neobičnog glo- 
davca je rep od neprocjenjive važ- 
nosti. 

Istovremeno mu služi i kao motor 
i kao kormilo. Koristi mu kao važno 
pomoćno sredstvo dok obavlja neki 
posao: naprimjer, pomoću repa odr- 
žava ravnotežu, kada ga drži u 
uspravnom položaju. Može mu po- 
služiti i kao oslonac! Kada je u vodi, 


dok gradi splav, dabar ga drži 
uspravno i tako se održava u vodi a 
da ne mora plivati ili praviti druge 
pokrete. 

Nema praktičnijeg kormila od re- 
pa ovog vrijednog sisavca: dok pliva, 
dovoljno je da njime udari udesno ili 
ulijevo pa da skrene na željenu stra- 
nu, okrene se ukrug, krene cik-cak 
ili jednostavno u potpunosti promi- 
jeni pravac. 

Najzad, pomoću repa dabar daje i 
znak za opasnost: kada njime počne 
jako mahati i gnjuriti ispod vode, 
kapljice vode što pršte naokolo, 
predstavljaju znak za opću uzbunu, 
tako da svi njegovi prijatelji na vrije- 
me mogu pobjeći na sigurno. 

16 Padaju 

bijele pahuljice 

Čučeći na vrhu topole, stara svraka 
je kreštala kao da je svojim glasom 
htjela nadjačati fijukanje vjetra. 

Svraka je glasnica zime. Marljivo 
je obavljala svoju dužnost pa je 
neumorno vikala: »Zima je na pra- 
gu, zima je na pragu!« 

Upozorenje je došlo u pravi čas, 
jer je nebo već danima bilo tmurno. 
Najzad su iz gustih oblaka počele 
padati na zemlju tisuće i tisuće bije- 
lih pahuljica, u gustim rojevima. Su- 
stizale su jedna drugu, neumorno 
plešući. 

Bio je to prvi snijeg ove sezone! 


17 Lisica 

lovi zeca 

Teta lija je ponovo iznenadila zeku 
koji se bezbrižno šetao, daleko od 
svoje jazbine. Ne časeći ni časa, 
krenula je za njim: »Ovaj put mi 
nećeš pobjeći, ti dugouhi lupežu! 
Prošli put si mi utekao pred nosom, 
zato ćeš mi danas skupo platiti! Ako 
treba, jurit ću te cijeli dan, a uveče 
ću te uslast pojesti!« 

I tako je počeo veliki lov. Zeko je 
skakao tamo-amo, a lija ga je pratila 
u stopu. Projurili su preko svježe 
uzorane brazde na kojoj su se počele 
pomaljati prve zelene vlati mlade 
pšenice, tek nedavno posijane. 

Pogleda uprtog u zemlju, zeko je 


bježao koliko su ga noge nosile, 
izbezumljen od straha. Činilo mu se 
da više nema nikakvog izlaza i da ga 
svakog trenutka mogu ščepati snažne 
šape rđastodlakog lovca koji mu je 
stalno bio za petama, tako da je već 
mogao osjetiti i njegov dah. 

»Kako da se izvučem?«, razmi- 
šljao je zeko. Iznenadnim pokretom 
tijela skenuo je ustranu, uskočio u 
brazdu i potrčao u suprotnom smje- 
ru. Trčao je i trčao, sve brže i brže! 

Na njuškici je osjećao hladan 
zrak, no hrabrom zecu zima nije 
smetala. Jedina briga mu je bila 
lisica koja je trčala za njim tako 
brzo, kao da ima krila. 

Bila je to duga, iscrpljujuća jur- 
njava. U jednom trenutku se činilo 


da će rđastodlaka ščepati zeku, no on 
se ipak izvukao u posljednji čas. 

»Tko nema u glavi, ima u nogama, 
a svi znaju da sam ja najlukavija 
životinja na svijetu, a sada je trenu- 
tak da pokažem koliko sam pamet- 
na«, razmišljala je lisica koju su već 
počele boljeti noge. 

Usporila je trk i počela dozivati 
upomoć drugu lisicu. »Jedna od mo- 
jih prijateljica je sigurno u blizini!« 

Bila je u pravu, jer je druga teta 
lija već primila njenu poruku pa je 
spremno čekala u zaklonu, pokraj 
kojeg je nesretni zec morao proći. 

Rđastodlaka je sada mogla lakše 
disati. Bila je sigurna da joj ovaj put 
plijen neće umaći. No, što je o tome 
mislio zeko? 

1 Zekin 
zasluženi odmor 

Po drugi put je zeko promijenio 
kuću. Sada se sakrio u žbunu. 

Premoren dugim trčanjem još uvi- 
jek je drhtao od straha. Nije se 
usuđivao ni nos pomoliti iz novog 
skrovišta, jer još uvijek nije bio 
siguran da je opasnost sasvim prošla. 
Zato je stalno njuškao zrak i razmi- 
šljao o lisici koja je skočila na njega 
kad se najmanje nadao! Ni sam nije 
znao kako joj je umakao! 

Ah, sada se sjetio svega: uspio je 
zavarati svoj trag i nestati u grmu, 
dok je lisica protrčala dalje. 


P= 

1 Dvije 
razočarane lisice 

»To se zove nevolja! Prava nesreća! 
Pukla bih od bijesa! Kako je uspio 
pobjeći, kad mi je već bio u šapa- 
ma?«, jadikovala je lisica. Ni njena 
prijateljica nije bila ništa manje ra- 
zočarana. Svježa zečevina im je već 
mirisala u tanjurima, a ipak su ostale 
praznog želuca. 

Od silne srdžbe i muke su zavijale 
kao lude, dok se najzad nisu umorile 
i vratile u šumu. 

Bilo je tako hladno. Nebo je imalo 
onu tamnu, čeličnosivu boju. Svakog 
trenutka je mogao padati snijeg. 
Učinilo im se da već vide prve pahu- 


ljice. Inje je visilo s golih grana, a u 
zraku se već osjećala mećava. 

Lakim hodom su lisice prelazile 
preko čistine i penjale se prema vrhu 
brda. Kad su stigle na vrh, odlučile 
su da ne zastaju već da odmah krenu 
nizbrdo na drugu stranu, kako bi što 
prije stigle do svoga obronka. Išle 
su, išle, i stigle do guste šume. 

Ugledale su hrpu otpiljenih i na- 
slaganih stabala. Lako su ih presko- 
čile i tada im sine ideja! 

Zašto se malo ne bi natjecale u 
preskakanju prepona. Zar igra nije 
najbolji način da se zaborave sve 
nedaće? Lisice su sada ponovo bile 
zadovoljne, a o novom lovu će misliti 
kasnije. 


2 Java 
ili san 

Velika hladnoća kao da je uspavala 
čitavu, sada već potpuno pustu baš- 
ču. Pas Žućko je živio u udobnoj 
kućici od zelenih dasaka. Upravo je 
završio svoj omiljeni ručak: punu 
zdjelu vruće guste čorbe. 

»Nebo je tako tmurno, najbolje 
da se malo odmorim. Kad se probu- 
dim, možda će biti bolje!«, razmi- 
šljao je Žućko. Tako je prošlo neko- 
liko sati. Najzad, kad je ponovo 
otvorio oči, Žućko nije znao sanja li 
još uvijek ili je sve zaista bilo tako 
bijelo, kako mu se činilo. »Pa to je 
snijeg!«, uzviknu veselo. 

Jesenska priča. Miševi spremaju zimnicu 


21 Došla je jesen 

22 Gorki plodovi divljeg kestena 
23 Dlanasti kestenovi listovi 

24 Toliko pitanja! 

25 Opada lišće 

26 Patke mijenjaju perje 

27 Zvuci u šumi 

28 Klaun 

29 Prijateljica magla 

30 Kukmasti pupavci na sastanku 


LISTOPAD 
1 Vjeverica pronalazi lješnjake 
2 Košara iznenađenja 
3 Jazavac brine o grožđu 
4 Ježevi, kruške i mjesec 
5 Jabuka, najomiljenija 
6 Odlaze laste 
7 Putu toplije krajeve 
8 Patke dobivaju novo ruho 
9 Ptice na plažama 
10 Gdje spavaju laste? 
11 Letujatu 
12 Ja sam dabar 
13 Dabrova kuća 
14 Dabrove brane 
15 Cime se dabrovi hrane? 
16 Sviščev krevet 
17 Promijenjeni krajolik 
18 Svi unutra, zatvaramo vrata! 
19 Laku noći lijepo sanjajte! 
20 Vjeverice spremaju zimnicu 
21 Suma je dobila zlaćano ruho 
22 Skrivanje ispod paprati 
23 Jesen u sobi 
24 Neobična flota 
25 Vjetar i zmaj 
26 Ljepotan labud 
27 Vodena koka 
28 Crne liske na jezeru 
29 Jazavac lijepog ponašanja 
30 Zaboravna vjeverica 
31 Veliki strah, ni zbog čega 


STUDENI 
1 Jesenske kruške 
2 Bubamara bira kuću 
3 Izbirljiva bubamara 

Jesenje cvijeće 

Mrki medvjed i pčelinje saće 
Lisica i prolom oblaka 
Upomoć! Upomoć! 
Lisica se seli 

Gladna lija 
Nogometna utakmica 
Zlatno cvijeće s Istoka 
Šutljivi zeleni djetlić 
Hvatanje glista 
Kradljivica svraka 
Tošo i jabuke 

Jabuke u ostavi 

Što se pravi od jabuka? 
Jastuk za ježa 

Sunce je tužno 

Kaktus ili jež? 

Mnogo, mnogo gljiva 
Poskok i jež 

Slatka, jesenska noć 
Košuta i lane 

Ježev san 

Mnoštvo bundeva 
Oprezni zeko 

Smiješni zeko 
Lukavost spašava glavu 
Brzi kao zečevi 


PROSINAC 


OWA. 


20 


Zeko promjenljivog krzna 

Stižu lososi 

Divokoze, gospodarice planinskih visova 
Vepar i šećerna repa 

Jeleni u trku 

Lijina jazbina 

Neočekivano zatopljenje 

»Let« poljskog miša 

Dabrova splav 

Dabar i kupus 

Losos se vraća u zavičaj 

Losos razmišlja o obitelji 
Neprilike na povratku kući 
Praktičan rep 

Radovi na utvrđivanju skloništa 
Padaju bijele pahuljice 

Lisica lovi zeca 

Zekin zasluženi odmor 

Dvije razočarane lisice 

Java ili san? 

bitelj Marić je odlučila iznaj- 

miti kuću na selu. Tamo će 

mama i tata, sa svojom dje- 
com Sanjom i Mišom provoditi vi- 
kende i godišnje odmore. 

Marići žive u velikom gradu, pro- 
metnom i bučnom, u neboderu bez 
vrta. Zato su često željeli malo mira i 
tišine te maštali o životu na selu. 
Sada, kad su konačno iznajmili kući- 
cu na selu, bili su vrlo zadovoljni. 
Kućica im se već na prvi pogled 
svidjela. Bila je to zgrada spočetka 
ovog stoljeća. Starinski namještaj je 
pružao toplinu i udobnost. Veliki 
drveni kreveti i prostrana kuhinja su 
obećavali mnoge prijatne sate i pozi- 
vali na pripremanje ukusnih jela. 

Oko kućice je bio veliki vrt, a iza 
njega voćnjak. Iza voćnjaka se pro- 
stiralo široko polje kojim se moglo 
šetati do mile volje. 

»Slijedećeg ljeta ću naučiti imena 
svih poljskih cvjetova«, rekla je Sa- 
nja, djevojčica od osam godina. 

»A ja ću napraviti drvenu kućicu 
na livadi«, dodao je njen brat, dese- 
togodišnji Mišo. 

»Bilo bi divno da zasadimo ruže u 
vrtu«, rekla je mama. 

»Meni će biti dovoljno da u tople, 
ljetne noći izađem u vrt i sviram 
gitaru na mjesečini i čistom zraku«, 
pridruži im se sa zadovoljstvom otac. 
»Šteta što moramo još malo pričeka- 
ti. Dok ne prođe zima, ne možemo 


ništa raditi. No, koji vikend ćemo 
sigurno provesti ovdje. Šetat ćemo 
prirodom i uživati u tišini i miru naše 
kuće.« 

Najzad je došlo vrijeme da prove- 
du i koji dan na selu. Svi su se 
članovi obitelji počeli pripremati kao 
da idu na daleki put. Svatko je htio 
ponijeti gomilu stvari, a tata koji se 
protiv toga najviše bunio, nije ni 
primjećivao koliko mjesta zauzimaju 
njegova gitara i harmonika. Na kraju 
se svi ipak nekako dogovore, smjeste 
i krenu. 

Stigavši u novu kućicu, poslije 
početnog oduševljenja, shvatili su da 
ona traži i neke napore koji nisu baš 

najprijatniji. 
metnja. 

»Kako je ovdje hladno!«, mrzo- 
voljno će mama. »Pa da, najprije 
moramo donijeti drva i upaliti peć!« 

Tata je prestao istovarivati prtlja- 
gu da bi očistio peć, no to mu baš 
nije polazilo za rukom. Najzad odlu- 
če da te prve večeri svi odu rano na 
spavanje. Prekrili su se svim raspolo- 
živim pokrivačima kako bi im bilo 
toplije. 

Slijedećeg jutra, u subotu, padala 
je kiša pa su odlučili pospremiti kuću 
i najzad popraviti peć. U tome im je 
pomogao Mile, seljak iz susjedstva. 

»Pogledajte pauka, tamo gore, u 


Tako je nastala po- 


KE OSTALA FRA ZVUMA SEVA 


kutu«, poviče Sanja iznenađena no- 
vim otkrićem, no drugi kao da je 
nisu ni čuli. 

»U ovim ladicama ima svega i 
svačega, dugmadi, igala... ne vjeru- 
jem da ih je netko otvarao u posljed- 
njih dvadeset godina«, gunđala je 
mama. 

Bile su tu i lijepe drvene stepeni- 
ce, ali pomalo dotrajale. Škripale su 
pri svakom koraku, što se nikome 
nije sviđalo. Pa ipak su se ubrzo 
navikli na njihov zvuk, pa ga više 
nisu primjećivali. 

Pored sitnih neprilika, u kući su ih 
dočekala i mnoga lijepa iznenađenja. 

Osvanulo je i nedjeljno jutro, ve- 

dro i sunčano. Nebo je bilo plavo, 
zrak oštar i čist, pa su svi odmah 
dobili želju da izađu i urade što više 
posla. Obuzelo ih je veselo raspolo- 
ženje. Odmah poslije doručka u veli- 
koj kuhinji, djeca su izašla u vrt da 
se poigraju. Čim je mama oprala 
posuđe, pridružili su im se i roditelji, 
pa svi zajedno krenuše na prvu 
šetnju. 

Marićevi su toliko zavoljeli svoju 
novu kućicu, da su gotovo svakog 
vikenda, i unatoč lošem vremenu, 
snijegu i raskvašenim putovima, ra- 
do odlazili na selo. 

Tata je najzad naučio kako se pali 
peć, a već je naložio i prvu vatru u 

kaminu. Ponekad, ako je bilo jako 
hladno, umjesto da idu u šetnju, 
ostajali su u toploj sobi i pokraj vatre 
čitali knjigu i slušali muziku. 

Marićevi su bili očarani životom 
na selu, a stara kuća više nije imala 
tajne za njih. Tako su barem mislili! 
No, svaka velika kuća ipak ima skro- 
vita mjesta koja nije baš lako otkriti! 

Tako je jedne večeri, prije odla- 
ska na spavanje, mama otvorila ladi- 
cu da izvadi vuneni šal, uredno slo- 
žen na četiri dijela. Zamislite koliko 
je bilo njeno iznenađenje kad ga je 
razmotala i ugledala velike rupe na 
sve četiri strane! 

»Otkuda sad ovo?«, čudila se ma- 
ma. Slijedećeg dana je Milina žena 
Slavka otkrila tajnu rupa na šalu. 

»Ovako nešto je mogao napraviti 
samo puh«, izjavila je bez i trunke 
sumnje. 

»Puh? Misliš na onog glodavca 
šiljaste njuškice i dugog, dlakavog 
repa?«, upita Sanja. »Zar u ovo 
doba godine ne spava u svojoj jazbi- 
ni, u šumi?« 

»Točno, puhovi obično prespava- 
ju zimu, no ovo nije prvi put da se 
neki od njih uvukao u namještaj i 
napravio leglo u toplim i mekanim 
tkaninama.« 

»Puh u ladici!«, smijala se djevoj- 
čica. No, čim je otišla da ga pogleda, 
životinjica se, shvativši da je otkrive- 
na, već preselila na drugo mjesto.« 

Se LALI doš 


2 U crnogoričnoj 

šumi 
Danas su u šumu došle drvosječe. 
Pažljivo su razgledali drveće i bije- 
lom kredom križićem obilježavali 
svako stablo koje je raslo preblizu 
drugome, ili je imalo rijetke, slabe 
grane ili, pak, neki drugi nedostatak. 

Kasnije su ponovo došli i sa so- 
bom donijeli duge pile kojima su 
počeli sjeći obilježeno drveće. 

Cijelog je popodneva dosadni 
zvuk pile odjekivao šumom. Kada se 
spustila večer, odsječena su stabla 
natovarili na posebna kola s prikoli- 
com i odvezli. U šumi je ponovo 
zavladala tišina i mir. 


pi Izbor 

novogodišnje jelke 
Na gradskim trgovima i ulicama se 
od prije nekoliko dana pojavilo 
mnoštvo malih i velikih jelki te boro- 
va s debelim iglicama. 

Oko njih su se vrtjeli kupci, dje- 
vojčice i dječaci, mame i tate u 
nedoumici što da izaberu. 

Kako su jelke i borovi tek stigli iz 
dalekih i hladnih šuma, još su uvijek 
mirisali na svježu smolu. Njihove su 
grane bile prekrivene bijelim, svjet- 
lucavim injem. 

Izbor novogodišnje jelke je vrlo 
važan posao, jer je ona simbol pred- 


stojećih praznika, koji bez nje ne bi 
bili ni svečani ni veseli. 

Novogodišnjoj jelki se najviše ra- 
duju djeca. Zato ona uvijek žele 
kupiti što veću: »Mama, kupi mi 
jelku do stropa«, uzbuđeno je vikala 
jedna djevojčica, pokazujući najviše 
drvo na trgu. No, njena je majka 
oklijevala jer nije znala, hoće li jelka 
stati u njihovu neveliku sobu. 

Bake koje žive same, zadovoljit će 
se grančicama što će ih poslagati u 
vazu i staviti na stol u sobi. 

Na stolu će poslagati jabuke i 
orahe kojima će počastiti svoje unu- 
čiće kad im dođu čestitati novogodiš- 
nje praznike. 


Dva mišića 
u bijegu 


p 


Čim su se otvorila tavanska vrata 
kroz koja je sada prodrla svjetlost i 
na podu ocrtala dvije dječje sjenke, 
par miševa što su tu živjeli, dadoše se 
u bijeg. 

Šteta! Živjeli su tako bezbrižno i 
mirno u velikoj prostoriji punoj sive 
prašine i paukovih mreža. A kako su 
se samo lijepo igrali među zamotuljci- 
ma, igračkama, kartonskim kutijama 
i dotrajalim stolicama. 

»Kuglice za jelku su u onoj žutoj 
kutiji«, reče Katica bratu. »Uzmi je 
jer ja se bojim da bih unutra mogla 
naći nekog miša.« 


REVELIN E SORI prosinac, koje Po ON 


Božićni 
praznici 


g 


Neobična toplina i svjetlost su se 
širile sobom pa najzad doprle i do 
baršunastih zavjesa u kojima je spa- 
vala bubamara. Sanjivo je otvorila 
oči i radoznalo pogledala što se to 
događa. Prazničko uzbuđenje kao da 
je prešlo i na nju. Otpuza do ruba 
zavjese da bolje osmotri: kad ugleda 
ukrašenu sobu i okićenu jelku, od 
uzbuđenja joj zastade dah. Sve je bilo 
tako svečano i sjajno, a ispod jelke 
gomila poklona, umotanih u šarene 
papire i vrpce. Čini se da je tu neko 
slavlje! 

U velikom kaminu su se veselo 
poigravali plamičci vatre, što je ba- 
cala svjetlucave iskrice na sve strane. 
Iz svakoga je kuta svijetlila poneka 
žarulja. Pa ipak je prostorijom vla- 
dala predivna jelka, oko koje se 
okupila cijela obitelj. 

Počeli su razmjenjivati poklone. 
Čuli su se zadovoljni uzdasi i povici 
oduševljenja. 

Bubamara više nije mogla odoljeti 
pa odluči da se i sama uključi u 
proslavu. Zato raširi krila i poleti 
preko sobe, da bi najzad sletjela na 
ruku radosne djevojčice. 

»O, pa ti si zaista sretna! Imat ćeš 
puno gostiju!«, povikaše svi uglas, 
vidjevši bubicu na djevojčičinoj ruci. 
»Zar ne znaš da bubamare donose 
vesele goste!« 


2 4 Božikovina 


U kući tete Ružice, u selu pokraj 
starog mlina, vršile su se posljednje 
pripreme za božićne praznike. Ivana 
i Andrija su pomagali koliko su mo- 
gli, no jedva su čekali da počnu kititi 
jelku. Tražili su najprikladnije mje- 
sto za svaku kuglicu i ukras, a okitili 
su i vrata i prozore kuće. 

Ivanka je u košarici otkrila svjet- 
lucave vrpce raznih boja. Uzela je 
crvenu i zavezala je oko stabla jelke, 
dolje, pri samom dnu. Kako je to bio 
lijep ukras. 

Jelka je sada bila u punom sjaju: 
onako tanka, pravilno razgranata, 


ukrašena sjajnim trakama i vrpcama, 
raznobojnim kuglicama, šarenim ža- 
ruljicama što se pale i gase. Na vrhu 
je bio predivan, zlatni vrh! 

»Još nikada nismo imali ovako 
lijepu jelku! Ona je prava kraljica!«, 
radosno je uzviknula teta. »Hm, pa 
vi ste ipak zaboravili nešto vrlo važ- 
no: božikovinu, a to je poklon koji 
nam za praznik daruje sama majka 
priroda. Ako odete u šumu, odmah 
ćete je pronaći jer je jedina zelena 
među mnoštvom žutih ili potpuno 
golih biljaka.« 

Djeca su našla ovaj zeleni grm, 
ubrala nekoliko grančica, vezala ih 
crvenom vrpcom i stavila u vazu na 
stol. 


EE KEL OB Pr ele Gurosinac, Sra& SIJ MP RAK 


2 Par 

kanarinaca 
Kroz vrata dnevne sobe je dopirao 
čudan cvrkut. Iako je šuma bila 
blizu, neobično je čuti ptičje glasanje 
u ovo doba godine. Što li je sad to! 
Možda neka neobična igračka što 
cvrkuće? Hm, pa to podsjeća na 
mandolinu, ne, na flautu! Ma, naj- 
bolje je da odemo i pogledamo. 

Gle čuda! Pa to su dva kanarinca: 
jedan potpuno žut, a drugi naran- 
čast. Skakuću po prostranoj krletki, 
pričaju i unose radost u kuću. Ivana 
ih je dobila na poklon od tete Ru- 
žice. 

»Hvala! Hvala!«, zadovoljno je 


uzviknula djevojčica koja je oduvi- 
jek željela neku ptičicu. Sada ih ima 
čak dvije: ženku i mužjaka. 

»Čini mi se da su ovo dvoje skla- 
dan par. Tko zna, možda će imati i 
male ptiće!«, reče joj teta. 

Ivana je stajala kao opčinjena. 
Nije mogla odvojiti pogled od ptičica 
koje su veselo skakutale. Htjela im 
je izabrati imena koja će im najbolje 
pristajati. Najzad se dosjetila: žutu 
ženku će zvati Cica, a narandžastog 
mužjaka Tozo. 

Odjednom se, na djevojčičinom 
licu pojavi zabrinutost: »Nadam se 
da će se kanarinci dopasti i mami te 
da neće imati ništa protiv da ih držim 
u svojoj sobi!« 


2 Morsko 

prasence 
»Kakva je to drvena kutijica? Što li 
je unutra?«, pitao se Marko prišavši 
jelki ispod koje je bila gomila poklo- 
na. Na svakom je pisalo ime člana 
obitelji kome je namijenjen. Prije no 
što je otvorio kutijicu, dječak je na 
trenutak zastao, a zatim konačno 
podigao poklopac. Na dnu je bilo 
nešto slame na kojoj je šćućureno 
sjedilo malo morsko prasence. 

Ugledavši svjetlost, mališan kao 
da je živnuo. Odmah se propeo na 
stražnje šapice, kao da nije mogao 
dočekati trenutak da upozna i poz- 
dravi svog novog vlasnika. 


Psić 
na dar 

Neprestano cviljenje je trglo iz sna 
malu Anu koja je spavala u svojoj 
sobici, u bakinoj planinskoj kućici, 
gdje se spremala za Novu godinu. 

Djevojčica je dobro protrljala oči i 
nakon što se najzad rasanila, shvatila 
je što bi taj čudni zvuk mogao biti. 
Odavno joj je baka obećala malog, 
crnog psića, kojeg će moći ponijeti 
kući! Kad ga je ugledala, Aninoj 
sreći nije bilo kraja. Psić ju je gledao 
svojim kao noć crnim očima u koji- 
ma se već mogla nazreti ljubav i 
povjerenje. Nema sumnje da će ovo 
dvoje biti najbolji prijatelji! 


KM LSI HSE PRCE prosinac, Saki, oR 


2 Kornjača 

za Dragana 
Toga jutra je Dragan kroz ključanicu 
gledao kako mama priprema poklo- 
ne za Novu godinu. Gle, tamo se 
nešto micalo! Pa to je kornjača, 
kornjača koju je dječak žarko želio!? 
Tolikoj sreći nije mogao odoljeti, pa 
odmah uleti u sobu. 

»Mama, nemoj je spakovati! Već 
sam odlučio kako ću je zvati!« 

»Pa, dobro, kad si nestrpljiv!« 

Očima punim nježnosti dječak je 
promatrao kornjaču koja je lagano 
šetala po stolu. »Zvat ćeš se Živana 
jer si vesela«, reče. 


U potrazi 
za kestenjem 

Bilo je vrlo hladno. Odjeveni u svoje 
tople kaputiće, zamotani u vunene 
šalove i s kapicama na glavi, Katica, 
Marko i Petar podjoše u šetnju šu- 
mom. Što li ih to tako privlači da po 
ovakvom danu izlaze napolje? Pa, 
ponijeli su i košaricu! Baš čudno! 

Djeca su hodala, pažljivo gledaju- 
ći vrhove drveća dok su im nosići bili 
crveni od zime. 

Najzad se zaustave u podnožju 
velikog, kestenovog drveta. Petar se 
spremao popeti na njega. 

Baš me zanima što u ovo doba 
godine djeca traže u šumi... 


30 Hrčak 


Sva djeca vole životinje, pa ni Mari- 
na nije bila izuzetak. 

Mama je došla na ideju da joj kupi 
hrčka, životinjicu, umiljate njuškice. 
Krzno mu je bilo tako mekano, 
smeđasto na ledjima, a svjetlije na 
trbuhu. Vrat, šapice i vrhovi uški su 
bili bijeli. Imao je jake zube, kao i 
svaki glodavac, a na krajevima pred- 
njih nožica prave prstiće, slične na- 
šima. 

Marina je bila oduševljena i od- 
mah mu je nadjenula ime: Bombon- 
čić! 


Hrčak je imao i svoju krletku sa 
svijetloplavim rešetkama. U krletkii 
je bio i kotač, omiljena igračka sva- 
kog hrčka. Iako izgleda bezazleno, 
kad bi ga se ostavilo na slobodi, ova 
bi simpatična životinjica mogla na- 
praviti veliku štetu. 

Svojim bi sitnim zubićima bio u 
stanju probušiti, poderati i progristi 
sve na što bi naišao: papuču, knjigu, 
sag, zavjesu, jastuk... Zato je bolje 
da živi zatvoren u svojoj udobnoj 
krleci i šeta po kotaču. Uostalom, 
Bombončić je tu izgledao tako zado- 
voljan pa Marina nije ni pomišljala 
da ga u kući pušta napolje, gdje bi se 
čak mogao i izgubiti. 


a JE OZ PI gslječanj, 


Voće 
u zimskim danima 


Konačno su sasvim ogoljele grane 
svih biljaka u vrtu. Drveće u voćnja- 
ku izgleda tužno i pusto. Grmovi 
malina i ribiza su suhi i uveli. Nema 
nijednog zelenog lista jagode u lije- 
hama. Doduše, ponegdje je ostao 
poneki žuti listić kao spomen na 
dane izobilja. 

Kao da je čitava priroda zamrla! 
Kao da ju je život zauvijek napustio! 
Tko bi rekao da će sa suhih i pustih 
grana ponovo niknuti zeleni listovi, 
šareni i veseli cvjetovi i slatki plo- 
dovi! 

Pa ipak, u toplim kućama nema ni 


sivila ni pustoši! Naprotiv! Sve je 
puno boja što nas podsjećaju na ljeto 
koje je prošlo. Staklenke s pekme- 
zom i džemom su odavno poslagane 
na policama u smočnici. Tu je i 
raznovrsno povrće, smrznuto ili uki- 
seljeno. U sanducima je spremljeno 
voće, a boce su napunjene voćnim 
sokovima! 

Majka je na sredinu stola stavila 
veliku porculansku zdjelu s voćem. 
Tu su i crvene jabuke i žute kruške, 
tu su i naranče, nedavno prispjele iz 
toplih krajeva te veliki ananas sa 
zelenim lišćem na vrhu. Nađe se i 
pokoja banana te kivi i kokosov 
orah, koji će posebno obradovati 
mališane. 


Novogodišnje 
slavlje 


Danas se u cijelom svijetu slavi. 
Kamo god da krenete, čut ćete sa- 
mo: »Sretna ti Nova godina«, na 
mnogo raznih jezika. 

Velika se obitelj okupila na pragu 
sobe, oko novogodišnje jelke. Prije 
no što počne ručak, svatko će svako- 
me poželjeti ostvarenje najljepših 
želja i predati poklon. Tu sui mama i 
tata i djeca i bake i djedovi i ostala 
bliska rodbina. Novu godinu će po- 
četi u znaku mira i sreće, u znaku 
ljubavi. 

Jučer poslijepodne se Petar popeo 
na stari kesten i ubrao nekoliko 
grana na kojima su bile imele, sim- 
boli zime. I ne samo to: ova je biljka 
parazit drveću na kojem živi jer siše 
njegove sokove i tako nanosi štetu, 
ali zato ljudi kažu da im donosi 
sreću, pa je dobro da se nađe u kući 
kad počinje nešto važno kao što je 
Nova godina. 

Eto, sada znate što su po ciči zimi 
djeca jučer tražila u šumi. U silnoj 
želji da u kuću donesu ovaj važan 
simbol, dopustili su da im nosići 


potpuno pocrvene od hladnoće. No, 
uz topli kamin su se začas ugrijali. 
Majka ih je ponudila toplim čajem i 
slatkim kolačićima pa im se ubrzo 
vratilo dobro raspoloženje. 


KRŠTEN KRR E oječanj, SPakossi VT oSPEN 


Buket 
cvijeća 


Mama je za rođendan dobila lijepu 
kitu cvijeća, složenu s puno ukusa i 
ljubavi. 

Bila je tu nježna žuta mimoza, 
karanfili bijelih latica, obrubljeni cr- 
venim i, najzad, u sredini prekrasna 
ruža boje kajsije, koja je divno miri- 
sala. 

Cvijeće je zamotano u prozirni 
papir, a onda stavljeno u kartonsku 
košaricu. Na košarici je visila čestit- 
ka: »Majci za rođendan, Boris.« 


Pada 
snijeg! 


Tokom čitavog popodneva je nebo 
bilo olovnosivo, svuda potpuno jed- 
nako. Sve je bilo tako mirno, a 
oblaci kao da su stajali, pokušavajući 
u sebi sakriti neku veliku tajnu. 

U sumrak se nebo iznenada otvo- 
rilo: bijele, snježne pahuljice su po- 
čele padati na zemlju. Svakog tre- 
nutka ih je bilo sve više i više. 
Pahuljice su bile krupne i tako guste, 
da su izgledale poput predivne bijele 
zavjese što je prekrivala čitavu priro- 
du. Uskoro se sve zabijeljelo: i kro- 
vovi kuća i grane drveća i grmova, te 
polja i ulice. 


Priča 
o hemisferama 


Ovo je priča o hemisferama. A što su 
to hemisfere? Odmah ću ti objasniti. 

»Hemi« znači pola, a »sfera« globus 
ili zemljina kugla. Ako to spojimo, 
dobit ćemo riječ »hemisfera« ili polo- 
vica zemljine kugle. Ako je cijela 
Zemlja jedna golema kugla, onda 
hemisfera nije ništa drugo nego njena 
polovica ili takozvana polukugla. Po- 
stoje dvije polukugle: sjeverna i juž- 
na. Na sjevernoj polukugli se nalaze 
sve evropske zemlje: Jugoslavija, Ita- 
lija, Francuska, Njemačka i tako 
redom. Tu su i Sjedinjene Američke 
Države i Kanada te Sovjetski Savez. 


Na južnoj hemisferi su zemlje Južne 
Amerike: Argentina, Brazil i ostale, 
Australija i države u Africi. 

Zemlje ovih hemisfera imaju su- 
protne klime i obrnuta godišnja do- 
ba. To znači: kada je na sjevernoj 
polukugli zima, na južnoj je ljeto i 
obratno. 

Ustvari, Sunce jednako zagrijava 
obje hemisfere, no položaj Zemlje u 
odnosu na Sunce se stalno mijenja, 
dok se oko njega okreće. Tako ono 
tokom ljeta baca svoje zrake izravno 
na sjevrnu hemisferu, a tokom zime 
na južnu. Zato, dok mi Novu godinu 
proslavljamo uz vatru pokraj kami- 
na, djeca se na drugom kraju svijeta 
kupaju u toplom moru. 

Bit će 
i za pticu 


Već nekoliko dana pada snijeg pa je 
grad dobio novo bijelo ruho. Hladno 
je. 

No, u kući obitelji Marić vatra u 
peći gori još od ranog jutra. Za koji 
čas će božićna pogača — česnica biti 
gotova. Uskoro će se svi okupiti oko 
velikog, svečano postavljenog stola u 
dnevnoj sobi. 

Najzad dolazi trenutak najvećeg 
uzbuđenja. Baka iznosi vruću pogaču 
koju je još jučer zamijesila. 

»Slušajte pažljivo: pred vama nije 
obična pogača. U tijesto je stavljen 
novčić koji će donijeti sreću onome 


tko ga pronađe u svome komadu. Pa 
izvolite«, rekla je. 

Djeca su uvijek bila najznatiželj- 
nija pa su požurila da prva odlome 
što je moguće veće komade. 

Devetogodišnji Nenad je odmah 
usitnio svoj dio: »Pa, novčić nije kod 
mene«, razočarano je uzviknuo. 

»Evo ga! Ja sam ga dobila«, veselo 
će njegova sestrica, Ranka. »Znači 
da ću na polugodištu biti odlična!« 

U tom trenutku svi primijete pro- 
zeblu vranu kako čuči na prozoru. 

»Pogače ima dovoljno za sve, pa 
ni ti danas ne treba da ostaneš glad- 
na«, reče Nenad vidjevši pticu. 
Otvori prozor i dade vrani nekoliko 
mrvica od svoga komada pogače. 


Priprema se 
česnica 


Znaš li što je česnica? To je jedna 
vrsta pogače koja se, po starim na- 
rodnim običajima, pripravlja u onim 
kućama koje praznuju pravoslavni 
Božić. Otkuda sad Božić, zar nije 
spomenut 25. prosinca? Jeste, ali to 
je bilo u jednoj zagrebačkoj obitelji 
u kojoj se proslavljao katolički Bo- 
Žić, a ova pogača, česnica, pripravlja 
se u beogradskoj obitelji koja poštu- 
je pravoslavne običaje i praznike. 
Ovi praznici broje se po starom ka- 
lendaru i padaju točno dva tjedna 
docnije. Tako je i Božić pomeren te 
se slavi 7. siječnja. 


Snježanine 
sjenice 


Svakoga dana se sjenice sve više 
približavaju kući. Već su se gotovo 
sasvim pripitomile pa dolaze i na 
prozorsku dasku. Doduše, kad netko 
otvori prozor, one uplašene odlete, 
ali se ponovo vrate. 

Eto, tako su danas kljunićima 
udarale o prozorska stakla. Snježana 
ih je zadivljeno promatrala, ali bi se 
snuždila svaki put kad bi pomislila da 
se te lijepe ptičice smrzavaju na 
hladnoći. 

»Vjerojatno su gladne!«, uzviknu- 
la je i otrčala u kuhinju da im donese 
mrvice kruha. 

Kućica 
za ptice 

Katica i njena mama su razmišljale 
da pomognu jadnim ptičicama koje 
su po ovoj ciči zimi tako često dolazi- 
le u njihov vrt. 

»U podrumu ima drvenih kutija 
koje bi se mogle pretvoriti u kućice 
za vrapce. Ustvari, te kutije su neka- 
da za to i korištene, ako se dobro 
sjećam«, reče mama. 

»Hajdemo ih odmah potražiti«, 
odgovori joj kćerka. 

Sišle su u podrum i pronašle pra- 
vu, doduše prašnjavu, kućicu za pti- 
ce. Imala je kosi krov i mali prozor- 
čić u obliku srca, kroz koji je prolazi- 
la svjetlost. Mama i Katica su onda 
otišle na trg i kupile zrnje, ptičju 
omiljenu hranu i komad svinjske 
masti. Zatim su počele birati najpo- 
godnije mjesto u vrtu, na kojem će 
smjestiti ovu malu, drvenu kućicu. 
Najzad su odlučile da će je položiti 
između dviju debelih grana staroga 
kestena. Svinjsku mast su objesile na 
grančicu akacije, a zatim je djevojči- 
ca posula zrnje po snijegu. 

Nije prošlo mnogo vremena, a 
izgladnjele i promrzle ptičice su se 
sjatile oko kućice i počele kljucati 
zrnje. Bilo je pravo zadovoljstvo 
gledati ih kako skakuću i guraju se 
koja će pokupiti što više hrane. 


Dugorepa 
svraka 


Zorica se jako prehladila. Protekle 
noći su je mučili dosadni kašalj i 
vrućica pa danas nije išla u školu. 
Ostala je u postelji, da se preznojava 
i pije lijekove i čaj. 

Njen mačak Tošo je bio dobro 
raspoložen, kao i uvijek. Razmišljao 
je kako da zabavi i sebe i svoju 
bolesnu gazdaricu. Tako je nekoliko 
puta izašao na terasu i smočio šapice 
u snijegu, no brzo je naučio da je ta 
bijela stvar mokra i hladna, što mu 
se baš nije svidjelo. Naprotiv! Toliko 
bjelilo mu je išlo na živce, pa zaklju- 
či da je mnogo pametnije ostati u 


toploj kući, uz peć i zabavljati se na 
drugi način. 

No, Zorica je bila radosna što se 
cijela priroda zabijeljela. Popodne je 
ustala iz kreveta i otišla do prozora 
da se divi zimskom krajoliku. I tako, 
nosa priljubljenog uz prozorsko sta- 
klo, odjednom ugleda veliku svraku, 
dugog repa, crnog i bijelog perja, 
koja je brzim koracima prelazila vrt, 
dok joj se rašireni rep u obliku 
lepeze vukao po snijegu. Lepeze? 

Da trag koji je ostavljao njen rep 
zaista je nalikovao na lepezu. Svatko 
tko ga pogleda, odmah će znati da je 
tuda prošla baš ova neobična ptica. 
Možda bi trebala biti mnogo, mnogo 
pažljivija! 


Spremište s hranom 

Sjećate li se da su vjeverice jesenas 
gradile spremišta u koja su smještale 
rezerve hrane za hladne zimske mje- 
sece. No, problem je u tome što su 
često zaboravljale gdje su ih smje- 
stile. 

To se dogodilo i našoj maloj vje- 
verici, čije smo tragove otkrili u 
snijegu. Od tolikih spremišta više 
nije mogla naći nijedno! No, bila je 
jako gladna pa ih je nastavila tražiti. 
U početku je lutala bez cilja, nadaju- 
ći se da će slučajno naići na neko od 
spremišta. Vidjevši da od takve po- 
trage nema velike koristi, pokušala 

pravi trag. Razgrnula je snijeg i 
počela pažljivo kopati između korije- 
nja drveta i zaleđene zemlje, kad je 
iznenadi šojkino kreštanje. 

»Uh, kako si me uplašila«, reče joj 
vjeverica. »Ovo nije trenutak za zbi- 
janje šale«, no šojka je i dalje na- 
stavljala. 

Iz puke radoznalosti vjeverica kre- 
ne u pravcu iz kojega je dolazilo 
kreštanje ptice. Odjednom primijeti 
veliki korijen kestenova drveta koji 
je virio iz snijega a tamo su, u 
šupljini, ležala dva lješnjaka, jedan 
žir i tri komadića gljive. 

»Hvala ti, draga šojko«, reče vje- 
verica i otrči dalje. 


1 Vjeveričini 
tragovi 

Otkada je šumu prekrio snježni po- 
krivač, na vrhovima jela se skupilo 
mnoštvo vjeverica. Omotale su se 
svojim gustim repovima i zbile jedna 
uz drugu, ne bi li se nekako zaštitile 
od hladnoće. U šumi je vladala grob- 
na tišina, kao da su svi zaspali dubo- 
kim snom. Ali, vjeverice nisu svisci, 
pa se ne žele zavući u rupe i izgubiti 
dragocjeno vrijeme u spavanju. 

No, već duže vrijeme su ove hra- 
bre životinjice osjećale veliku glad 
od koje nisu mogle ni zaspati. U ovo 
doba godine nije bilo lako pronaći 
hranu. Svakoga su jutra vrlo rano 
silazile s drveća i kretale u potragu za 
bilo kakvim zalogajem. To je uvijek 
bivalo prije svitanja, tako da ih nitko 
nije mogao primijetiti. Zato se dugo 
mislilo da i vjeverice spavaju dugim, 
zimskim snom, kao većina šumskih 
životinja. 

Jutros se lijepa, mala vjeverica, 
dugog repa rđaste boje, spustila niz 
svoje stablo. Čim je dotakla zemlju 
prekrivenu snijegom, ostavila je na 
njemu zvjezdaste tragove svojih ša- 
pica. Zatim se udaljila u tišini, lakim 
skokovima, dok su nad njom visile 
grane, otežale od bijelog pokrivača. 
Nitko je nije ni vidio, ni čuo, no po 
otiscima u snijegu smo zaključili da 
je to ipak bila ona. 


se sjetiti nečega što bi je navelo na 


1 Vjerni 
prijatelji 

Danas vam želim predstaviti svoje 
male prijatelje, koji nisu napustili 
naš vrt ni po najvećoj hladnoći. Nije 
ih otjerao ni snijeg, ni velika studen, 
ni hladan vjetar. Naprotiv, nastavili 
su pjevati, kao da prkose ovim te- 
škim, životnim uvjetima, ledu i si- 
vom nebu. 

Neke ste od njih već upoznali, a 
one druge ćete danas otkriti. Neki su 
veseli, neki plašljivi, neki smeđi, neki 
riđi, a neki žuti ili sivi! 

Tu su vrapčići i češljugari, djetlić i 
crvendać, drozd i raspjevane sjenice! 


Zeko je 
gladan 

Po ovakvoj zimi i snijegu »vrtni 
restoran« ne nudi neki privlačan je- 
lovnik! Nema više sočne mrkve, mi- 
risnog peršina, slatkog kupusa. Zbo- 
gom, ukusne večere! Zbogom obilni 
ručkovi! Više nema ničega što bi 
utolilo glad! A naš prijatelj zeko je 
bio tako jako gladan. Sto da radi? 

Pa, jedino je rješenje da počne 
grickati zaleđenu koru nekog drveta! 
Nije važno je li to vrba ili lješnjak, 
sve su kore jednako neukusne i gor- 
ke, ne mogu zamijeniti kupus. 

Gorke, ali što da se radi! Bolje 
išta, nego ništa! 


T Da ne umre 
od zime 

Svakoga dana je temperatura bila 
sve niža, iako je snijeg prestao pada- 
ti. Nebo se razvedrilo i tokom noći 
su zvijezde sijale kao briljanti, no led 
je prekrio sve. S krova su visile 
prozirne sige poput pećinskih ukra- 
sa. I njive su bile zaleđene! 

Pas Živko se zavukao što je bilo 
moguće dublje u svoju kućicu, koju 
je njegov gospodar prekrio starom 
dekom da bude što toplija. No, hlad- 
noća je bila tako velika da je probu- 
dila ježa iz njegova zimskog sna. 
Mala igličasta lopta se pokušala po- 


krenuti, protegnuti nožice i, pošto je 
omirisala zrak, odlučila je izaći da 
malo prošeta. 

Možda ćete pomisliti da ovaj nje- 
gov potez nije bio nimalo mudar i da 
u šetnji po hladnoći i snijegu nema 
ništa privlačnoga. Mora da je siroti 
ježić izgubio razum, kad se odlučio 
na ovaj korak! 

No, bio je u pravu, jer je navrije- 
me shvatio da se mora pokrenuti i 
zagrijati dobrom šetnjom, ako ne 
želi umrijeti od hladnoće. 

Zato, naprijed! 

Jedan, dva, jedan, dva! Ježić je 
stisnuo zube i sada hrabro šeće prko- 
seći hladnoći. 


1 Ježevo 

neočekivano kupanje 
Tokom hladnih zimskih mjeseci ježić 
s vremena na vrijeme mora izaći u 
šetnju kako se u svome skloništu ne 
bi smrznuo. 

Tako je ova simpatična životinjica 
šetala rubovima jaraka i staza, ostav- 
ljajući za sobom lako prepoznatljiv 
trag šapica. 

Jedne ga je večeri iznenadio neki 
čudan šum. Zato je promijenio pra- 
vac kretanja i sišao do bare koja je 
tih dana bila potpuno zaleđena. Ježić 
je sada polako išao preko ledene 
kore. 

No, na njegovu nesreću, ledena 

kora još uvijek nije bila dovoljno 
debela, tako da je ubrzo napukla 
pod njegovom, inače malom teži- 
nom: »pluf«! Ježić se našao usred 
ledene vode. Kako je bio dobar 
plivač, odmah je počeo mlatarati 
šapicama i tako se uspio dokopati 
obale. No, još uvijek nije bio na 
sigurnom! Morao se popeti do vrha 
obale, što mu nije bilo nimalo la- 
ko, jer su trave za koje se hvatao 
bile zaleđene i kliske, tako da su se 
savijale i izmicale mu pod šapi- 
cama. 

Najzad, kad je već bio na izmaku 
snage, nekako mu uspije dokopati se 
korijena i izvući na obalu. Tek tada 
je ponovo bio na sigurnom! 


1 6 Zečica 

klizačica 
Zbog velike hladnoće i snijega naj- 
veći dio slobodnog vremena je zečica 
provodila u svome skloništu, zapra- 
vo običnoj rupi u snijegu, u kojoj je 
spavala i ponešto sanjala. 

Ponekad joj se, za vrijeme vedrih 
dana, vraćala ona stara želja za šet- 
njama okolicom. Tako je bilo i danas. 

Izašla je iz svoga skloništa i osmo- 
trila prirodu oko sebe. Svuda naoko- 
lo vladala je bjelina 

Odmah se uputila prema zaleđenoj 
bari i počela se klizati kao prava 
klizačica. Pa to je bio pravi pravcati 
užitak! 


Zatvorenik 
zime 

Nekoliko divljih pataka ipak nije 
otišlo u toplije krajeve, već su ostale 
da zimu provedu u svojoj bari, gdje se 
činilo da je zamro svaki život. Sada su 
ptice uzdisale za zanimljivim ljetnim 
igrama, za mnoštvom jesenjih gostiju 
što su ispraćale na daleki put. 

Najžalosniji je od svih bio mladi 
patak Pero, zelenog vrata. I on je 
htio odletjeti u toplije krajeve, no 
rekli su mu da će morati pričekati do 
slijedeće godine, jer je još uvijek bio 
premalen i neiskusan za takav pot- 
hvat. Ali, tko će dočekati kraj ove 
teške, duge i dosadne zime! 

Patak Pero 
na slobodi 

Na kraju bare, sakrivena u trščaku, 
nalazila se drvena kućica. Iz njenog 
je dimnjaka izlazio sivi dim koji se 
polako penjao po bjeličastom nebu. 

Nesretni patak je gledao taj pri- 
zor, dok je uzaludno pokušavao 
kljunom razbiti ledenu koru. No, svi 
su njegovi napori bili uzaludni, pa je 
uskoro odustao i, pomirivši se sa 
sudbinom, pustio da se ledeni obruč 
oko njega još više stegne. 

Odjednom iz pravca kućice začuje 
udaljene glasove i u slijedećem tre- 
nutku ugleda starca i dječaka koji su 
izašli da se prošetaju obalom bare. 

»Oh! Pogledaj! Tamo je neka div- 
lja patka!«, uzviknuo je dječak. »Či- 
ni se da ju je led zarobio. Požurimo 
da je spasimo!« 

Starac uze veliki drveni štap i pođe 
prema čamcu koji je bio privezan u 
blizini, pa zajedno s dječakom krene 
u smjeru zarobljene ptice. Štapom je 
lomio ledenu koru i najzad oslobo- 
dio zelenovratog Peru, uze ga u ruke 
i krene natrag prema obali. 

»Odnijet ćemo ga kući da se malo 
ugrije i vrati u život«, reče starac, 
nježno masirajući jadnu, sleđenu 
pticu. 


1 U ledenoj 
zamci 

Vidjevši da od jadikovanja nema 
ništa, patak Pero odluči otići na 
kratko kupanje duž trščaka. Bara je 
već gotovo sasvim pokrivena lede- 
nom korom i tek su se ponegdje 
vidjele šupljine u kojima su se patke 
kupale. No, one su obično bile blizu 
obali i ptice su strogo vodile računa 
da se ne zadržavaju dugo u vodi, 
kako ne bi ostale zarobljene u ledu. 

No, mladi patak nije slušao savje- 
te starijih, pa se toga popodneva 
nesmotreno udaljio od obale u želji 
da malo promijeni okolicu. I tako je 
plivao i plivao ledenim usjekom, dok 


se stara vrba, pokraj koje je živio, 
nije sasvim izgubila iz vida. Otišao je 
daleko i od onog drvenog čamca koji 
je bio usidren u trščaku. Kada je 
najzad shvatio da se potpuno izgubio 
i da više ni po čemu neće moći 
pronaći put do kuće, počela ga je 
obuzimati panika. 

Čitave noći se vrtio ukrug, a pu- 
hao je ledeni vjetar i vladala neopisi- 
va hladnoća. Odjednom osjeti da se 
jako umorio. Zaboravi na opasnost u 
kojoj se našao i savi glavu ispod krila 
pa utone u san. Kada se usred noći 
probudio, shvati da je svuda oko 
njega led i da više nema gdje plivati. 
Oko njega se stegao ledeni obruč, 
tako da je ostao zarobljen. 


2 Ježev 
duboki san 

Poslije neplaniranog kupanja u lede- 
noj vodi i dugih šetnji po mjesečini 
za vrijeme hladnih noći, jež odluči 
kako je kucnuo čas da se vrati u 
svoje toplo skonište ispod hrpe da- 
saka. 

Noćas će se konačno moći ispava- 
ti. Već mu je bilo dosta noćnog 
života! Dosta nemirnog sna! Dosta 
iznenadnih buđenja! 

Mudri kukcožder se sada sklupčao 
u lopticu, isukao bodlje, utoplio i 
zaspao, ovoga puta onim pravim, 
dubokim snom do novog proljeća! 


2 Lososovo 

vjenčanje 
Gore, u nemirnom potočiću, losos se 
odmarao od napornog puta u zavi- 
čaj, u koji se tek nedavno vratio. 
Dugo je nepokretan ležao u krevetu 
od pijeska, dok je oko njega šumjela 
bistra voda i vjetrić nemirno ćarlijao. 
Kroz vodu su se probijali i slabi 
sunčani zraci, praveći neobične 
sjene. 

Sada već odraslom lososu se pola- 
ko vraćala izgubljena snaga. Čak je 
promijenio i odjeću pa je već bio 
gotovo sasvim spreman za skorašnje 
vjenčanje. 


Leđa su mu sada bila tamnosiva, 
trbuh crvenkast, a bokovi svijetli s 
crvenkastim pjegama. Na glavi je 
imao nekoliko crvenkastih pruga ko- 
je su mu davale svečani, svadbeni 
izgled. 

Njegova draga je izabrala djelić 
potoka u kojem je bilo mnogo pije- 
ska i u njemu repom iskopala dubo- 
ku i široku rupu. U nju će položiti 
svoja jaja. Zatim će tu doći mužjak i 
oploditi ih. Zatim će ih prekriti svo- 
jim lijepim, velikim repom da ih ne 
zatrpa pijesak. 

Tako će obitelj lososa uskoro do- 
biti nove članove! Bit će velika, 
velika... 

Orao 
i divokoze 

Široko raširenih krila, kraljevski 
orao je lebdio iznad velikih prostran- 
stava, lagano kružeći oko visokih, 
planinskih vrhova. Dolje se na 
obroncima prostirao mirni, stjenoviti 
klanac. 

Iznenada iza velike stijene iskoči 
stado divokoza. Vješto su se verale 
po liticama i nevjerojatnom ih lako- 
ćom preskakivale. Zatim bi se zau- 
stavljale, protresle rogove, ispružile 
vratove i punim plućima udisale svje- 
ži zrak. Bio je to predivan prizor, 
razigranog stada u usnulim, tihim 
planinama. 


Kman a pau oiječanj, Roose Point 


2 U tajanstvenoj 

pećini 
Kad bismo mogli ući u tajanstvenu 
pećinu, evo što bismo tamo otkrili: 

Na gomili lišća i mahovine leži 
velika, usnula, medvjedica i hrče. 
Glava joj je velika, a njuška šiljasta, 
uši okrugle, a krzno sjajno. 

Pokraj nje, u kolijevci od trave 
mirno spavaju dva mala, tek rođena 
medvjedića. Prije petnaestak dana 
su u ovoj istoj pećini prvi put ugleda- 
li svjetlost dana. Još uvijek su tako 
maleni, maleni kao poljski miševi. 
Nisu teži od trista grama, pa više 
nalikuju dječjim igračkama nego bu- 
dućim medvjedima. 


Još nisu posve progledali pa mama 
medvjedica stalno bdije nad njima i 
posvećuje im svu moguću pažnju. 
Grije ih svojim debelim krznom i 
hrani mlijekom. Napušta ih samo 
nakratko, kad mora otići da se napi- 
je vode. Tokom zime ona ništa ne 
jede, jer je to vrijeme predviđeno za 
zimski san. Tada nema ni biljaka, ni 
korijenja drveća, ni gljiva, ni kuka- 
ca, ni voća, a to sve spada u jelovnik 
ovog velikog sisavca. 

Zato tokom zimskih mjeseci 
medvjedi vidno oslabe i s nestrplje- 
njem iščekuju novo proljeće, kada 
će hrane ponovo biti u izobilju. Sa- 
mo ponekad, kad joj glad ne da 
spavati, medvjedica izlazi iz pećine i 


2 Tajanstvena 

pećina 
U divljim predjelima visoke planine 
bilo je nagomilano mnoštvo kame- 
nja. Možda je tu skriveni ulaz u 
tajanstvenu pećinu? 

Okolo se moglo vidjeti nekoliko 
panjeva, napuklih od velike hladno- 
će, oborenih stabala, grančica koje 
su samo dopola virile iz snijega i 
zatvarale ulaz. 

Na snježnom su se pokrivaču isti- 
cale hrpice zemlje, lišća, žbunići i 
razbacane grančice, potpuno osu- 
šene. 

Živi li netko u toj pećini? Čija li 
je? 


razgrće snijeg praveći grudu koja će 
se otkotrljati nizbrdo. Možda će 
ispod snijega iskrsnuti kakva suha 
šišarica, koju je zarobio led pa nije 
mogla istrunuti. 

Medvjedica je nestrpljiva i želi da 
njeni mališani što prije upoznaju sve 
blagodati koje će im majka priroda 
donijeti s proljećem. S kakvom će im 
radošću pokazivati šumska bogat- 
stva: raznovrsne plodove i sočne bilj- 
ke. Učit će ih kako da sastave svoj 
jelovnik, kako da ojačaju i, udeblja- 
ju se i narastu. 

No, nije vrijeme za maštanje o 
proljeću! Do njega ima još dosta! Još 
uvijek je zima i valja se dobro odmo- 
Titi! 


KELA E Pele Siječanj, BLESS RK 


2 Hrčkovi 

obrazi 
Svaki hrčak, pa i onaj što ga je 
Marina dobila na poklon, u obrazi- 
ma ima šupljine u kojima nagomila- 
va hranu. Kako su smiješni s tim 
pokretnim ostavama u ustima! Obra- 
zi im se objese poput kakve torbe u 
kojoj su spremljene gomile hrane. 

Kad ga je prvi put vidjela tako 
nabreklih obraza, Marina je pomisli- 
la da se razbolio. Dala mu je koma- 
dić mrkve, kako bi se zabavio gricka- 
jući je, a on ju je šapicama ugurao u 
svoju ostavu u obrazima. Da bi u 
ostavi imao što više mjesta, prstom 
je ugurao komadić mrkve što je 


dublje mogao. Obraz mu je tako 
nabrekao i izdužio se da se moglo 
pomisliti kako mu je natekao zub. 

Djevojčica je bila iznenađena i za- 
brinuta za svog ljubimca. Plašila se 
da bi se mogao ugušiti ili da strašno 
pati. No, nešto kasnije je Bombončić 
veselo skakutao po krletki, grickaju- 
ći komadić mrkve koji je izvukao iz 
svoje ostave u obrazima. Što je naj- 
čudnije, komadić mrkve je još uvijek 
bio u komadu. 

»Ovaj moj hrčak ima nevjerojatnu 
osobinu: može napuhati i ispuhati 
obraze kad god zaželi i spremiti u 
njih velike komade hrane, koji će 
ostati netaknuti dok ih on sam ne 
izvuče«, smješkala se Marina. 


26 Ugodna 

kućica 

Zelenovrati patak Pero je sada u 
toploj kućici na obali bare, kod lju- 
baznih domaćina koji su ga spasili od 
sigurne smrti. Pero sada širi svoja 
krila, proteže noge i podiže glavu. 

Još uvijek osjeća veliku slabost, 
no pokušava napraviti prve, nesigur- 
ne korake po podu od glatkih, crve- 
nih opeka. 

Bio je tako nespretan i nesiguran, 
kao da ponovo uči hodati. Pokušao 
je i poletjeti, no odmah je završio 
uza zid. »Strpi se mali«, reče mu 
djed koji ga je spasio. »Čim malo 
ojačaš, vratit ćemu te u baru!« 


Glazbeno 
takmičenje 


Ž 


Ivankini kanarinci, Cico i Tozo, pro- 
vodili su zimu u gradu. Njihova je 
velika, udobna krletka bila smješte- 
na pokraj staklenih vrata balkona. 

Svakog je dana, bez imalo straha, 
nekoliko vrapčića lutalica dolazilo da 
se odmori na ogradi balkona. Tu su 
cvirkutali i pjevali što su glasnije 
mogli, ne bi li izazvali kanarince na 
glazbeni dvoboj. S one strane stakla 
su dva mališana jedva čekala da 
pokažu svoje velike glasovne spo- 
sobnosti. Odmah su odgovorili vese- 
lom pjesmom. 

Bili su to pravi, mali koncerti! 


KRKA E PŠ E otiječanj, DAJ Sort 


2 Kornjačine 

navike 
Kornjača Živana provodi zimu u 
jednom stanu u gradu. Mora se priz- 
nati da se brzo i bez imalo problema 
navikla na novu sredinu. 

Evo, opisat ćemo vam jedan njen 
dan: svakoga jutra se ona zavlači iza 
radijatora, jer se plaši zvuka usisiva- 
ča za prašinu. Kasnije, kada buka 
prestane, izlazi da se na miru prošeta 
po izglačanom parketu. Ulazi u kuhi- 
nju da ruča list zelene salate, a zatim 
odlazi na sunčanje na mjesta obasja- 
nim sunčanim zrakama. U večernjim 
satima uživa u zavlačenju ispod saga 
u sobi. 


3 Mnogo posla 

oko Srećka 
Da je netko ranije rekao Marku 
kako jedno obično morsko prasence 
zahtijeva toliko posla i brige, on mu 
nikada ne bi povjerovao! 

Srećko, kako ga je dječak nazvao, 
tražio je posebnu pažnju. Kao prvo, 
nije bilo nimalo jednostavno sastavi- 
ti njegov jelovnik. Porcije su morale 
biti obilne i vrlo raznolike: miješane 
salate od raznih vrsta trave, rotkvica, 
repe i mrkve, kuhanog krumpira, 
jabuka, zobi u specijalnoj zdjelici, 
pokraj koje je morala biti i posudica 
s vodom. 


Varate se ako mislite da se ovim 
završavaju muke oko ovog neobič- 
nog ljubimca. Naprotiv, one tek po- 
činju, jer dolazi vrijeme da se očisti 
njegova kutija i pripremi krevet od 
slame na kojem spava. No, sada 
prelazimo na njegovu zdravstvenu 
zaštitu. Ovaj mališan nikada ne smi- 
je biti na propuhu, jer je vrlo osjet- 
ljiv i može lako nazepsti. Tu je i 
stalna opasnost od Katičine mačke 
koja bi ga mogla zamijeniti s običnim 
mišem i za tili čas mu iznenadno 
zavrnuti šiju. 

Eto koliko brige vam može zadati 
jedno obično, malo morsko pra- 
sence! 


3 Stražar — 

Garo 
Mali, crni pas Garo stoji pokraj 
prozora i čeka svoju gazdaricu da se 
vrati iz škole. Iako je još uvijek 
štene, pa mu nožice nisu dovoljno 
narasle, ipak se nekako uspijeva po- 
peti na naslon ležaljke koji mu služi 
kao osmatračnica. Tada njuškicom 
polako makne zavjese i na miru 
promatra što se vani događa. Vrt, 
puteljak, šuma i dolina koji se vide 
kroz prozor, prekriveni su snijegom. 

Najzad ugleda priliku u crvenoj 
kapici koja je lagano išla putićem. 
Radostan, Garo skoči s ležaljke i 
poleti joj ususret, mašući repom. 


ea me e am 


Lososove 
nevolje 


Završena je i ceremonija lososovog 
vjenčanja, a s tim i neophodne pri- 
preme za rođenje mladih riba. Tata 
losos je već toliko umoran da se 
jedva kreće. Osjeća se jako iscrp- 
ljen! Najradije bi se ispružio na pje- 
skovitoj obali, da više ne mora ma- 
hati repom i plivati. Zaslužio je do- 
bar, pravi odmor. 

No i pored svega toga se u njemu 
ponovo budi želja za putovanjima, 
koja otkriva neku skrivenu snagu, 
dovoljnu da se losos prepusti vode- 


nim strujama rijeke do koje se jedva 
dovukao. 

Rijeka će ga sada nositi duž svojih 
obala, kroz svoje vrtloge, a on se 
neće mnogo umarati. I tako će, ma- 
lo-pomalo, najzad ponovo stići do 
mora. 

Tokom ovog, prilično mirnog pu- 
ta, losos će ponovo promijeniti odje- 
ću: njegovo će tijelo opet prekrivati 
srebrnaste ljuske, iste onakve kakve 
je imao dok je bio sasvim mlad. 
Tako će ponovo nalikovati na ribu 
što je nekada prešla ovaj veliki put 
do mora. Sada je ponovo spreman za 
nove pothvate i nove dogodovštine. 


Medvjed 
se odmara 


Mama medvjedica provodi svoj zim- 
ski odmor, udobno smještena u skri- 
venoj pećini, sa svoja dva medvje- 
dića. 

No, gdje je za to vrijeme tata 
medvjed? Zašto i on nije sa svojom 
obitelji? 

On se po ciči zimi dao u potragu za 
nekim sigurnim skloništem, za peći- 
nom u koju bi se mogao sakriti od 
hladnoće i nevremena. Kad je naj- 
zad našao dom, morao je upotrijebiti 
sve raspoložive snage da ga dotjera i 
osposobi za život: dovukao je grane, 
trave, mahovine kako bi mu bilo što 
toplije. U prvo vrijeme je često izla- 
zio iz svoje jazbine, kao da se nije 
mogao smiriti na jednom mjestu, no 
kada je pao prvi snijeg, medvjed se 
zatvorio u pećinu, kako u svježem 
snijegu nitko ne bi prepoznao trago- 
ve njegovih šapa. Onako umoran, 
odmah je utonuo u dugi zimski san. 
No, danas je drugi dan veljače kada 
se, prema predanju, medvjedi bude 
da osmotre kakve su vremenske pri- 
like. 

»Ah! Zima još uvijek traje!«, uz- 
dahnuo je medo. »Pa dobro, ionako 
se još nisam dovoljno naspavao!« 

Vidljivi tragovi 
nevidljivog zeca 


Na snježnom, bijelom pokrivaču se 
vide ujednačeni tragovi nečijih stopa 
što nas vode do neravnog. 

Nečujnim se koracima približava- 
mo mjestu na kome se ovi tragovi 
potpuno gube. Što li je sad to? Ah, 
pa kako se ranije nismo sjetili: eno 
bijeloga zeke koji se odmara na 
blještavo bijelom snijegu. Tako je i 
naše strpljenje konačno nagrađeno, 
no moramo priznati da smo imali 
sreće jer, da se sa zekom nismo našli 
licem u lice, teško bismo ga mogli 
primijetiti onako bijelog u dubo- 
kom, bijelom snijegu! 


a 

Sob 
se plaši leda 


Ovaj je sob baš pravi div! Živi u 
sjevernim šumama, ima golemu gla- 
vu, ukrašenu velikim, snažnim i raz- 
granatim rogovima. Na nogama su 
mu jaka kopita, a tijelo mu je prekri- 
veno gustom, čekinjastom dlakom. 

Kao i ostale životinje, i on ne 
može dočekati da zimi dođe kraj. Za 
to ima dosta razloga, no najveći od 
svih je što jedva čeka da ponovo 
zapliva. Možda će vam se to činiti 
čudnim ali je, usprkos svojoj veliči- 
ni, sob u stanju preplivati čitava 
jezera, pa čak i velike zaljeve sjever- 
nog mora. 


ke 


No, sve su ove vode zimi zaroblje- 
ne ledom, a ako itko na svijetu mrzi 
led, onda je to baš sob! Ako bi mu se 
slučajno dogodilo da se oklizne na 
glatkoj, ledenoj površini i padne, 
više ne bi mogao ustati. 

Zato u ovo doba godine sob napu- 
šta ove krajeve i povlači se u planine, 
gdje čeka da dođe proljeće kada će 
opet biti njegove omiljene hrane u 
izobilju. Više od svega on voli jesti 
lišće i komadiće kore drveća vrbe i 
breze te travu sjevernih tundri. No, 
zimi je ova velika životinja prinuđena 
da utoli glad borovim iglicama. Na- 
žalost, sob zimi gubi svoje snažne 
rogove, koji će ponovo niknuti tek 
kada grane proljeće. 


Sobovo 
zimsko ruho 


Sobovi rogovi su zaista neobični! 
Istovremeno su i ravni i zaobljeni i 
plosnati i nagnuti naprijed! 

Ovaj ukras na glavi nose čak i 
ženke soba no, kao što smo već rekli 
u prethodnoj priči, zimi ga gubi i 
ostaje bez rogova čak do slijedećeg 
proljeća. 

Tokom hladnih, zimskih dana so- 
bova dlaka postaje još duža, gušća i 
oštrija, boja joj je svijetlosiva. Zah- 
valjujući ovoj dodatnoj zaštiti, sob 
uspijeva preživjeti i najveće polarne 
mrazove. 

Sobov 
zimski jelovnik 


Da bi nesmetano preživio polarne 
hladnoće, sob je prekriven toplim, 
krznenim ogrtačem. No, čime se on 
hrani tokom surove zime? U ovo 
doba godine sve je zaodjenuto snjež- 
nim prekrivačem, pa mu nikako ne 
polazi za rukom pronaći sočnu travu, 
gljive i ostalo zeleno ukusno bilje 
koje je njegov omiljeni zalogaj to- 
kom toplih, ljetnih dana. 

No, sada se mora zadovoljitr mje- 
šavinom mahovine i lišajeva koje je 
teškom mukom, kopitom, iskopao 
ispod snježne površine, prekrivene 
debelom, ledenom korom. 


Snježni pokrivač 
za soba 


Kako se zaštititi od hladnoće kad se 
temperatura spusti i do četrdeset 
stupnjeva ispod ništice? 

Sob mora riješti i ovaj problem! 
Istina, zimi je njegovo krzno gušće i 
deblje, no ono se nikako ne može 
mjeriti s krznom što prekriva tijelo 
njegove ženke! 

Zato mužjak mora pribjeći i do- 
datnim lukavstvima: osigurati po- 
godni prekrivač! Prekrivač? Ali ka- 
ko? Ne, ovo nije nikakva šala, na- 
protiv! Onako krupan, sob legne u 


grm, podvuče noge ispod tijela i čeka 
da ga snijeg potpuno prekrije. Tako 
pod ovim debelim bijelim prekriva- 
čem uspijeva održati svoju tjelesnu 
toplinu da se ne smrzne od hladnoće. 
Sada na miru može uživati u neop- 
hodnom i zasluženom odmoru jer, 
ne zaboravite: u teškim uvjetima 
života, zbog oskudne i nedovoljne 
hrane, on je jako oslabio. 

A kada mu se vrati snaga, sob 
ustaje, otrese sa sebe snježni pokri- 
vač i odlazi da se malo prošeta po 
okolici, budno pazeći da ostavlja 
jasne tragove u snijegu, po kojima će 
se opet moći vratiti. 


Zekini 
putovi 


Čim se iza oblaka probiju sunčani 
zraci, zeko napušta svoje prebivali- 
šte i kreće u šetnju. Dugim i laganim 
skokovima on prelazi blistavi bijeli 
snijeg. 

Tako ostavlja prepoznatljive tra- 
gove po snijegom pokrivenim orani- 
cama i livadama. 

Na taj se način uvijek može vratiti 
istim putem, da bi ponovo pogledao 
ona poznata mjesta, a kako se to 
stalno ponavlja, ubrzo će nastati pra- 
va prtina, koju će lako moći prepoz- 
nati. Ustvari, to su njegove promet- 
nice. 


Ugodna 


1 


dabrova zima 


Zahvaljujući svojoj umješnosti, da- 
brovi vrlo ugodno provode zimu: ne 
nedostaje im ni hrane, ni topline. 

Dobro sagrađeni krov s izvrsnom 
izolacijom zadržava vrlo visoku tem- 
peraturu u jazbini, dok snježni pre- 
krivač predstavlja dopunsku zaštitu. 

U dabrovoj jazbini je toplije zimi 
nego ljeti, što će vas na prvi pogled 
možda začuditi. 

Što se tiče ishrane, ovi su vrijedni 
sisavci tokom ljeta i jeseni osigurali 
dovoljne zalihe hrane koja pluta na 
njihovim splavima, tako da im sada 
preostaje samo da se posluže — malo 
s vrbovim grančicama, malo topoli- 
nim. Ukoliko se zima oduži, dabrovi 
će se hraniti rezervama koje su nago- 
milali oko ulaza u jazbinu, ispod 
razine vode. 

Kada se na rijeci uhvati ledena 
kora, ove životinje ostaju zatvorene 
u svojoj kućici u kojoj se tada mogu 
nesmetano odmarati, no ponekad 
ipak izlaze na malo plivanje ispod 
leda. S vremena na vrijeme izađu na 
površinu da kroz rupe, koje su na- 
pravili u ledu, udahnu svježi zrak. 
Eto, tako su se dabrovi pobrinuli da 
provedu zaista ugodnu zimu u kojoj 
im baš ništa neće nedostajati. 


Lisičini 
ljubavni jadi 


Došlo je vrijeme kad lisica počinje 
razmišljati o svome vjenčanju. 

Sada počinje sve jače i jače zavi- 
jati. 

Radi li to zato što želi da se njen 
glas što dalje čuje kako bi privukla 
nekog mladog lisca, ili da pokaže 
koliko su jaki njeni osjećaji? 

Na ovo pitanje vam ne bih mogla 
sa sigurnošću odgovoriti! No, sigur- 
no znam da se noću u veljači, usred 
polja, čuju čudna zavijanja lisica. 
Ponekad promuklo i razvučeno laju, 
pa onda uzdišu, dok njihov glas ne 

preraste u uporne krikove, nalik pla- 
ču malog djeteta. 

Nekad nam se njihovo glasanje 
učini kao prava jadikovka, kao jecaji, 
pa čak i kao mijaukanje ili hukanje 
sove. Kako samo odzvanja taj glas u 
tišini mirne i hladne zimske noći! 

Uznemireni psi s obližnjih gospo- 
darstava odgovaraju glasnim lave- 
žom, kao da ih to čudno glasanje 
ljuti. 

Kad se lisica približi naseljenom 
mjestu, njeno lajanje postaje još jače 
i glasnije. 

Sada se lisica žalosti misleći kako 
su svi protiv nje i, kako nitko ne 
razumije njenu ljubavnu čežnju. 


1 Divokoze, 
odvažni penjači 

Svima je poznato da su divokoze 
odvažni penjači. Bez imalo muke 
one se veru stijenama i najstrmijim 
liticama, samo jednim skokom pre- 
skaču planinske potoke i brzake, 
vodopade i klizavo kamenje, prekri- 
veno ledom. 

No, ovi planinari pokazuju i veli- 
ku opreznost, jer nikada ne poduzi- 
maju nepromišljene korake. Ako se 
nađu na opasnim mjestima, kreću se 
jedna po jedna kako bi spriječile da 
se odvali kamen i padne na polja što 
se prostiru pod liticom. 


1 Divokoze 
silaze u dolinu 

Zima je bila veoma oštra. Viso- 
ko gore, ispod planinskih vrho- 
va, stado divokoza je teškom mu- 
kom dolazilo do hrane. Stari muž- 
jak, vođa stada, uprkos svoj svojoj 
mudrosti i iskustvu, više nije znao 
kojim bi pravcem krenuo, gdje 
bi se ispod snježnog pokrivača 
moglo pronaći još nešto za gric- 
kanje. 

Stado je bilo vrlo brojno, sastav- 
ljeno uglavnom od ženki s mladunča- 
di, a nijednoj životinji nije bilo više 
od tri godine. Mužjaci, naročito oni 
stariji, držali su se po strani, ili svaki 


za sebe ili u manjim grupama, već 
kako je koji više volio. 

Nadaleko poznatu otpornost ovih 
životinja, ovaj put nije dovela u 
iskušenje strašna zima, već glad. Ta- 
ko je stari predvodnik morao donije- 
ti sudbonosnu odluku: sići će u doli- 
nu. Još jednom je stao na čelo svoga 
stada i poveo ga prema jelovoj šumi, 
gotovo do same granice s prvim 
selom. Neki dječak ih je prvi primi- 
jetio i povikao: 

»Divokoze silaze, one su potpuno 
izgadnjele, moramo im pomoći!« I 
ostali su ih seljani vidjeli i zaključili: 
»Odnijet ćemo im koji plast sijena, 
tamo u šumu, kako bi se mogle 
najesti na miru!« 


JK mus 


1 Prije 

mećave 
Dva dana prije neočekivane snježne 
mećave divokoze su napustile pla- 
ninske vrhove i sišle u jelovu šumu 
da se zaštite. 

Dva dana ranije? Ali kako su 
znale? 

Pa lijepo, jer ove životinje imaju 
razvijeni nagon koji ih upozorava da 
se približava nevrijeme i oluja. Tako 
se još prije nevremena uspijevaju 
skloniti na sigurno. Zatim, kad sve 
prođe i vrijeme se proljepša, one se 
vraćaju svojim visinama. Kao da u 
sebi imaju ugrađene nekakve male 
barometre! 


Obiteljski 
portret 


1 


Što li tokom hladne zime rade lijepe 
košute i njihova mladunčad, rođena 
tek prošloga proljeća? 

Okupljaju se u grupe i uvlače među 
gusta, šumska stabla, da se zaštite od 
vjetra i snijega. Za razliku od jelena, 
košute nemaju rogove, no zato im je 
priroda podarila topao, zimski ogr- 
tač od guste dlake, koja je u početku 
crvenkasta, glatka i sjajna poput svi- 
le da bi, zatim, posivjela i još bolje ih 
štitila od niskih temperatura. 

Košute, lanad, jeleni... pa koliko 
to članova broji jelenja obitelj? Haj- 
de da ih svakog posebno bolje upoz- 
namo! 

Mladi se mužjaci, u dobi od godi- 
nu dana, često nazivaju »bambi«. 
Oni, između jedne i tri godine su 
jelenčad i poznat ćete ih po kratkim, 
još nerazgranatim rogovima što nali- 
kuju kratkim mačevima. 

Ako bismo poželjeli napraviti obi- 
teljski portret jelenje obitelji, na 
njemu bi se našli: na počasnom mje- 

stu veliki jelen, glava obitelji, pored 
njega mama košuta koja je uvijek u 
blizini najmađeg laneta, te ostala dje- 
ca, jelenčadi. Baš prava, obitelj, zar 
ne? 


1 Jelen 

i zima 
Ovaj snažni jelen, velikih razgrana- 
tih rogova, zimu provodi u šumi, On 
se ne boji gladi jer će mu šuma 
podariti sve što mu je potrebno da bi 
preživio: koru drveća, bokore vrije- 
sova i kupina, pa čak i mahovinu 
koja se uvijek nalazi na stablima u 
blizini riječnih tokova. 

Naravno, zimski jelovnik nije ni- 
malo tako ukusan kao proljetni i 
ljetni, no jelen se zasada zadovoljava 
i time, strpljivo čekajući proljeće 
kada će se sve ponovo zazelenjeti i 
proklijati, kada će biti sočne trave. 


No, zima jelenu donosi još jednu 
značanju promjenu: on tada gubi 
svoj ukras s glave, svoje prekrasne 
rogove. To se obično događa u velja- 
či. Jednoga lijepog dana parožci s 
rogova otpadnu, ali to njega previše 
ne zabrinjava, jer će već u svibnju 
oni ponovo izrasti, još veći i ljepši. 
Jelen se najviše ponosi svojim rogo- 
vima ujesen, jer su tada oni najraz- 
granatiji i zaista dostojni svakog div- 
ljenja. 

Znate li kako se određuje starost 
jelena? Pa jednostavno, dovoljno je 
prebrojiti paroške na njegovim rogo- 
vima i: koliko parožaka, toliko go- 
dina. 


HPA HORO aljča, diše oN 


1 Rode 
obasjane suncem 

Rode šetkaju obalama mirnih, sun- 
cem okupanih jezera. Svima su nam 
znane ove velike ptice, dugih, crven- 
kastih nogu i isto takvog dugog i 
šiljatog kljuna. Tijelo im je veliko, 
skladno, prekriveno bijelim perjem, 
a obrubljeno crnim. Rode se ne 
glasaju poput drugih ptica nego klju- 
nom klepeću, kao da stalno nešto 
krckaju. Za ove se lijepe ptice kaže 
da su vjesnici sreće! 

Poznato nam je da svoja gnijezda 
grade u južnim, središnjim i istočnim 


krajevima Evrope, pa i na jugu Špa- 
njolske i to na krovovima kuća. U 
zemljama u kojima se gnijezde, če- 
sto se kaže: »Dolaze rode« ili »Odla- 
ze rode«, pa nas znatiželja nagoni da 
se pitamo, odakle one to dolaze i 
kamo odlaze. 

Evo odgovora i na ta pitanja: 
odlaze već krajem kolovoza, kada se 
temperatura u južnim krajevima po- 
činje spuštati, prema predjelima sred- 
nje Afrike gdje je uvijek toplo. Nasta- 
njuju se na obalama velikih jezera u 
kojima će svojim dugim kljunom 
spretno izvlačiti iz vode žabe, ribice i 
vodene zmije koje su njihova omilje- 


1 Gdje laste provode 

zimu? 

Kada terase, balkone i krovove naših 
kuća prekrije snijeg, sjetimo se svo- 
jih prijateljica lastavica i pitajmo se, 
gdje li su one sada? 

Ah! Vrlo, vrlo daleko, u Africi, 
lete oko bujnih, tropskih biljaka, 
velikih i zelenih, ogrijanih ekvator- 
skim suncem. Neke su se laste spusti- 
le i do samog juga ovog velikog 
kontinenta! I dok mi drhtimo od 
hladnoće, ogrnuti debelim kaputi- 
ma, one radosno šire krila prema 
toplim sunčanim zracima i hrane se 
tisućama kukaca što lepršaju oko 
njih. Kako divno provode zimu. 


na hrana. Da bi stigle u ove krajeve, 
one uvijek lete istim putem. Kad 
bismo bacili pogled na geografsku 
kartu, lako bismo otkrili njihov smjer 
leta. Njihov zapadni put vodi preko 
Francuske, Španjolske i Gibraltar- 
skog prolaza, do Afrike, a istočni 
preko istočne Evrope, Bosfora i za- 
tim, odmah, preko Sueskog kanala. 

Kako to znamo? Pa jednostavno: 
zoolozi obilježavaju mlade rode tako 
što im na noge stavljaju prstenove, po 
kojima ih na njihovom dalekom putu 
lako prepoznaju, pa ih mogu pratiti i 
po više tisuća kilometara daleko od 
njihovih gnijezda. 


1 Rode 
se vraćaju 

U veljači rode polako napuštaju svo- 
ja suncem okupana jezera i kreću 
natrag, na sjever. Tamo će ponovo 
naći svoja gnijezda, ona ista koja su 
ostavile prethodne godine. Pogledaj- 
mo ih dok uzlijeću: kako su samo 
velika i široka njihova bijela krila 
koja, kad se rašire, imaju raspon od 
oko dva metra. 

Da bi uzletjele i podigle svoja 
velika tijela i gusto perje, one prvo 
moraju nekoliko puta poskočiti da bi 
uhvatile zamah: op! op! op! — sve 
brže i brže, dok se najzad ne uspiju 
vinuti u nebo. 


19 Rode 

kao zračne jedrilice 
Zamislite samo kako je iscrpljujući 
taj njihov dugi let, pri kojem prelaze 
tko zna koliko tisuća kilometara! 
No, rode se ne bi složile s nama. 
Naprotiv! Njima to ne predstavlja 
neki veliki napor, jer su izgradile 
vrlo mudar sistem letenja, pri kojem 
se prepuštaju toplim zračnim struja- 
ma koje im uvelike pomažu. 

Pošto se svom snagom zatrče da bi 
uzletjele, topli zrak im pomaže da se 
dignu u visine pa njima, iskusnim 
letačicama, ne preostaje ništa drugo 
nego da rašire krila i prepuste se 


»zračnim jastucima« što ih podupiru. 
Da bi se zadržale na željenoj putanji, 
dovoljno im je da samo ponekad 
mahnu krilima gore-dolje. 

I tako, gore visoko na nebu, rode 
lete kao prave jedrilice, mirne, tihe i 
gotovo nepomične. 

Prelijeću jezera i bare, rijeke što 
lagano teku, prostrane savane boje 
šafrana. 

Zaista ugodan let! No, kada padne 
veče, zrak se hladi i više ih ne može 
održavati u visinama, pa se rode 
moraju polako spuštati na zemlju. 
Tako provode noći pod krošnjama 
visokih palmi koje krase riječne oba- 
le što krivudaju dolinama. 


2 Rode 
se odmaraju 

Ponekad se rode i po nekoliko dana 
zadržavaju na istom mjestu da malo 
odahnu. To su prijatni sati odmora. 

Zaustavljaju se na obali rijeke i 
dugo ostaju nepomične, čekajući da 
se pojavi kakva neoprezna ribica. 
Zatim, mašući dugim kljunovima, 
šeću ispod palmi tražeći nekog lije- 
nog guštera, pospanog mišića ili ka- 
kav drugi ukusni zalogaj, ne računa- 
jući one stotine kukaca koje usput 
progutaju, a da i ne primijete. Jed- 
nom riječju, tokom odmora se rode 
trude da na najbolji mogući način 
iskoriste svaki trenutak odmora. 


2 Dvije 
znatiželjne rode 

Dvije su se najznatiželjnije rode iz 
jata udaljile od svojih prijateljica i 
otišle da razgledaju obližnje njive. 
Gegajući se na svojim dugim, crve- 
nim, nestabilnim nogama, išle su 
preko brazda, zaustavljajući se na 
trenutak da brzim pokretom kljuna u 
prolazu uhvate kakvog neopreznog 
skakavca ili sporog puža. 

Iza visokog, eukaliptusovog drve- 
ta, mirisnih, kopljastih listova, izne- 
nada primijete sivkastog magarčića i 
devu s velikom grbom. Iznenađene, 
rode se zaustave da bolje osmotre. 

Maleni magarac i velika deva, čija 
je dlaka bila boje pijeska, lagano su 
se kretali vukući za sobom jednosta- 
van drveni plug kojim je upravljao 
afrički seljak. Naravno, rode nisu 
mogle znati da je čovjek baš pravi 
Afrikanac, jer su za njih svi ljudi 
jednaki, no mi smo ih pratili na 
njihovu putu pa smo ga lako prepoz- 
nali po karakterističnom odijelu na 
pruge te kapuljači i dugoj tunici koja 
se još zove i dželaba. 

I tako su, zabave radi, rode krenu- 
le za ovim čudnim triom, ujedno 
koristeći priliku da ščepaju koju gli- 
stu što bi s vremena na vrijeme 
izvirila iz brazde na svježe izoranoj 
zemlji. 


2 Neke su rode 
na cilju 

Zaustavivši se u marokanskom gra- 
diću Marakešu, neke su rode iz jata, 
što je trebalo nastaviti put za Alzas, 
odlučile da ne idu dalje, već da 
konačno ostanu u ovome mjestu. 

Ustvari bi se moglo reći da su se 
uplašile kako gore, na sjeveru, neće 
naći takvo obilje najrazličitije hrane, 
na kakvu su navikle u toplim, afrič- 
kim gradovima gdje skakavaca, cvr- 
čaka, punoglavaca, žaba, ribica, vo- 
denih zmija i guštera ima napretek. 
Njihovu je odluku potkrijepila i ži- 
vost te šarolikost ovoga kraja o ko- 
jem su im pričale druge rode koje su 


ovdje uspješno savijale gnijezda iz 
proteklih godina. Ovdje su polagale 
jaja, ležale na njima i odgajale mla- 
de pod toplim zracima afričkog sun- 
ca. Uostalom, zašto bi letjele sve do 
Alzasa i nepotrebno reskirale da se 
tamo nađu potpuno same, bez dru- 
štva, kao jedini par u selu gdje bi bile 
žalosne i nezadovoljne dosadnim ži- 
votom. 

Rode su ove nabrojene razloge 
smatrale dovoljnima za donošenje 
konačne odluke i tako su ostale u 
Marakešu. 

Ne gubeći vrijeme, rode su odmah 
počele praviti gnijezda na vrhovima 
gradskih zidina, koje su bile dovolj- 
no visoke da se s njih lako uzleti. 


2 Ptice 

u dobrom društvu 
Rode nisu jedine ptice kojima se 
sviđaju ugodna, afrička odmorišta. I 
ostale su putnice s juga, koje će 
nastaviti prema sjeveru, primijetile 
suncem okupane zemlje. 

Već na prvi pogled među njima 
prepoznajemo sivkaste čaplje, pat- 
ke-žličarke plosnatog kljuna i vitke 
ibise, brončanopurpurnog perja. 

Tu su i neke ptice, stalno nastanje- 
ne u ovim krajevima, kao naprimjer 
prekrasna bijela čaplja i veličanstve- 
ni sveti ibis, bijelog perja i crne 
glave. Našavši se zajedno u društvu, 
one sve uglas pjevaju. 


\jefskiNI 

2 Tko je 
vatrena ptica? 

Je li vam već netko pričao o vatrenoj 
ptici? Onoj iz ruske bajke o Ivanu i 
sivom vuku? Pa dobro, vatrena ptica 
nije plod ničije mašte, jer ona zaista 
Živi i to ne samo u Africi, već i u 
nekim krajevima Evrope. 

Plamenac, crvena čaplja ili jedno- 
stavno flamingo, poznat je po svome 
ružičastom perju, tako da su ga neki 
stari narodi zvali još i »purpurna 
krila« ili »vatrena krila«. 

Ova prekrasna ptica ima duge i 


tanke noge, izrazito ružičaste boje, 
nježno, svijetloružičasto perje i veli- 
ka vatrenocrvena krila. Vrat je duga- 
čak, savitljiv, povijen nadolje, dok 
je kljun istovremeno i ukras, jer je 
izuzetno lijepo obojen crveno i crno. 
On je ujedno i neka vrsta cjediljke 
što filtrira vodu i zadržava u ustima 
manje ribice. 

Kad leti, flamingo ispruži vrat, 
istegne noge i ubrzano, ritmički, ma- 
še krilima. Kreću se obično u broj- 
nim jatima, pa nam je pravo uživa- 
nje da ih gledamo, onako ružičaste i 
lijepe na plavetnom nebu. 


2 Između močvara 

i bara 
Flamingo obično živi u trščacima, na 
obalama plitkih bara, između vode- 
nih biljaka i trava. U svojoj omilje- 
noj sredini oni se graciozno kreću, 
pri svakom koraku savijajući glavu i 
umačući kljun u vodu, kako bi uhva- 
tili kakvu ribicu ili izvukli sa dna 
pužića ili raka, najdražu hranu. 

Gledajući ih ovako velike, ele- 
gantne i lijepe, odjevene tim pre- 
krasnim ružičastim perjem što se 
ogleda u bistroj, plavičastoj i zelen- 
kastoj vodi, moramo zahvaliti majci 
prirodi koja nam ih je podarila, da u 
njima uživamo. 


Ž Mužjak i ženka vodomara 
i dalje u ljubavi 

Bistra rijeka, na čijim se obalama 
nastanio par vodomara, sada je pre- 
krivena debelom, ledenom korom 
koja je zarobila njene vode i uspava- 
la joj obale, pobijeljele od snijega. 

Sve je tako mirno, nepomično, 
sjajno, kao od kristala. Nema nijed- 
ne travke koja bi se savila na vjetru, 
nijedne grane koja bi se zanjihala, 
nijedne biljke koja bi se pomakla. 
Sve je zaleđeno, kao u bajci. 

U tom nepomičnom krajoliku je- 
dine znakove života daje par vodo- 
mara u letu, mužjak i ženka koji su 


ostali da se hrabro suoče s nemilo- 
srdnom zimom što je uspavala i zača- 
rala čitavu prirodu oko njih. 

Kao da im hladnoća i snijeg nima- 
lo ne smetaju, oni lete iznad ledenog 
ogledala poput strijele, odmaraju se 
na zaleđenim granama drveća ili na 
vrhu stijene prekrivene snijegom, da 
bi zatim došli do same obale. 

Ovo dvoje kao da se nikada ne 
odvajaju, stalno su zajedno, pa se 
pitamo, bi li uopće i mogli živjeti 
jedno bez drugoga! 

Kao da žele odgovoriti, vodomari 
slijeću na zaleđenu vodu i udarcima 
kljunova, zajedničkim snagama, po- 
kušavaju napraviti rupu u ledu, kroz 


2 Veseli patak 

Pero 
Što li je s našim patkom Perom 
kojega su starac i dječak, onako 
smrznutoga, spasili i odnijeli u drve- 
nu kolibu? 

Pošto se poslije nekoliko dana 
provedenih s njima u toplome, do- 
bro nahranio i ojačao, vraćen je u 
malu baru koja je, u odnosu na 
veliku močvaru, bila dosta zaštićena. 
Zamislite samo kako je bio sretan! 

Čim je počeo plivati, pronašao je 
nove prijatelje, patke kržulje, dugog 
i rašljastog repa te krunaste patke, 
ptice iz zemalja sjeverne Evrope ko- 
je su se ovdje sklonile od hladnoće. 


koju će moći uhvatiti neku neoprez- 
nu ribicu, svoju omiljenu poslasticu. 
Jer, ne zaboravite, ispod ledene ko- 
re, voda i dalje uobičajeno teče. 

Poslije ručka zaljubljeni par odlazi 
u šetnju, kao da im hladnoća ne 
smeta. Tako prkose zimi. 

Njima je najvažnije da su zajedno 
i da se vole. Zamislite samo: kad se 
jedan od vodomara razboli, onaj 
drugi se na svaki način trudi da ga 
njeguje i zabavi, no ako i pored sve 
brige bolesnik umre, njegov bračni 
drug se povlači u samoću, na kakvo 
skrovito mjesto gdje tuguje. Prestaje 
jesti i letjeti i po cijeli dan tužno 
uzdiše, dok nakraju i sam ne umre. 


2 Prozor — 

osmatračnica 
Danas sam, gledajući kroz prozorska 
okna, u stanu preko puta primijetio 
velikog papagaja kako se ljulja na 
drvenoj prečki u svojoj visokoj, pro- 
stranoj krletki. ' 

Da, dobro ste me razumjeli: bio je 
to pravi papagaj u jednom gradskom 
stanu, uzred zime. Kao da je svojim 
jarkim bojama htio vratiti vjeru u 
ljepše dane koji će doći, danas kad je 
sve još uvijek tako tmurno i sivo. 

Učinilo mi se da nikada nisam 
vidio ljepšu pticu: na tijelu joj je 
perje bilo svijetlosivo, gotovo biser- 


no, a na repu crno i crveno. Snažan 
kljun mu je povijen, sjajan i crn. 

Bio sam tako znatiželjan, da sam 
odmah otvorio svoju knjigu o ptica- 
ma i pokušao ga pronaći. Evo ga! 
Ime mu je žako i živi u šumama 
ekvatorijalne Afrike. Pa kako onda 
izdrži zimu u našem hladnom gradu, 
mora da mu je teško! 

Žako mi se toliko svidio da se 
satima nisam mogao odvojiti od pro- 
zora. Promatrao sam ga, razmišljao, 
prizivao u pomoć svoje znanje iz 
poznavanja prirode, ali ipak nisam 
uspio zaboraviti problem koji me 
tako mučio: nenapisanu domaću za- 
daću iz matematike! 


29 Raspjevani 

kesten 

U šumici oko Katičinog vrta jedan je 
veliki, stari kesten ponosno širio svo- 
je grane. Na prvi pogled je izgledao 
kao i svako drugo drvo: imao je 
debelo stablo, prošarano dubokim 
brazdama i velike grane. 

Cijela je Katičina obitelj neobično 
voljela to drvo zato što se s njega 
uvijek čula pjesma. Na njegovim su 
granama stanovale mnogobrojne pti- 
ce koje su neumorno pjevale. I ne 
samo to: one su i cvrkutale i pijukale 
i pričale i dozivale se, da je bilo 
pravo zadovoljstvo slušati ih. 

Kao da su se razmjestile na grana- 
ma kestena prema visini tonske lje- 
stvice kojom su pjevale, i po boji 
glasa, baš kao članovi orkestra u 
kojem svatko dobro zna svoje mje- 
sto i zadatak. Tako na nižim grana- 
ma, svojim piskavim glasom cvrkuće 
sjenica, a iza nje, skrivena, grakće 
svraka. Gore, više, guguče par grli- 
ca, a s vrha odgovara druga svraka. 
U rupi, u debeloj grani, djetlić im 
daje ritam svojim udaranjem kljuna, 
a kad padne noć, iz šupljine u samo- 
me stablu dubokim glasom hukće 
mudra sova. 

lako imaju različite glasove i po- 
nekad ne baš usklađene, moramo 
priznati da se ipak sve zajedno dobro 
uklapaju i dopunjuju, dajući tako 
svome kestenu posebnu draž. 


1 Čega se boji 
sob 
Pogodite čega se boji sob! Pogodite 
što je najgora stvar na svijetu za 
ovoga diva! Pokušajte zamisliti tko 
može najviše uzbuditi velikog rogo- 
nju dok šeta brezovim šumama i 
kupa se u mlakim barama! Ne znate? 
Pa dobro, reći ću vam! Sob se 
najviše boji komaraca. Ovi dosadni, 
nemogući kukci koji su u stanju da 
mu zadaju desetine, stotine, tisuće 
uboda, toliko mu smetaju da se, 
onako izboden, često razbjesni od 
silnoga bola i svrbeža da ga je bolje 
izbjegavati. 


Ježeva 
neugodna šetnja 


»A sada pogodite, ako možete, tko 
je ježev najveći neprijatelj !« 

»Da nije tvor, lasičin rođak oštrih 
zuba?« 

»Ne, nije tvor.« 

»Možda sova, noćna ptica zastra- 
šujućeg glasa, što neprestano hukće: 
huu! huu!« 

»Ne, nije ni sova.« 

»Onda mora da je velika, kraljev- 
ska sova koja proždire ježeve?« 

»Ma kakvi!« 

»A divlji vepar, opasnih kljova?« 

»Ni u snu!« 


»Vidim da nikada nećeš pogoditi! 
Najveći neprijatelj ježeva su auto- 
mobili, a znaš li zašto? Pa, zato što 
ježevi vole šetati putovima kojima 
automobili prolaze, jer još uvijek 
nisu shvatili da im je to jedini nepri- 
jatelj protiv kojega se ne mogu boriti 
svojim oštrim bodljama. Čini se da 
se njihovim šapicama dopada topli 
asfalt, pa im nikada nije dosta hoda- 
nja po njemu. 

A onda, kad naiđe kakav auto, jež 
se od straha zatvara u svoju bodljika- 
vu lopticu, njemu jedini poznati na- 
čin obrane. No, ta ga navika sada 
može stajati glave, jer stroj nije živo 
biće koje se plaši uboda.« 


Kako lisica 
peca 


Znaš li kako lisica peca i kako hvata 
žabe? Pa, jednostavno. Nije to nima- 
lo teško! 

Onako lukava, mirno sjedne po- 
kraj obale bare ili potoka i pravi se 
potpuno nezainteresirana za sve oko 
sebe. Drži se nemarno i kao da ne 
primjećuje kako joj je rep upao u 
vodu. 

Neoprezne žabe tada privuče 
svjetlucanje nečeg mekanog i crven- 
kastog, pa brže-bolje polete da vide 
što je to. Teti liji sada ne preostaje 
ništa drugo, već da ih mirno skine s 
repa i pojede. 

Čega se boji 
flamingo 


S 


»Pogodi čega se najviše boji flamin- 
go, lijepa, elegantna ptica, ružiča- 
stog perja koja živi kraj bara i la- 
guna?« 

»Možda oluje, kiše ili jakog vje- 
tra? Možda škorpiona, paukova ili 
miševa? Dugih putovanja? Nepozna- 
tih životinja?« 

»Ništa od toga. Flamingo se najvi- 
še boji aviona.« 

»Zašto aviona? Zar se boji da bi 
ga avioni mogli pogaziti?« 

»Ma ne. Oni se jednostavno boje 
zvuka njihovog motora. Čim začuju 
njegovo glasno brujanje, flaminga 
zahvati panika pa počinje bježati 
glavom bez obzira, ni sam ne znajući 
kamo.« 

Čak i ženka koja leži na jajetu ili 
čuva tek rođenog ptića, u gnijezdu u 
obliku kupole s otvorom na vrhu, 
čim začuje grmljavinu aviona napu- 
šta mališana te pokušava uteći i sa- 
kriti se na sigurno. Srećom da je 
gnijezdo sagradila nedaleko močvare 
pa se može sakriti među trstikom i 
močvarnim biljem, nedaleko od gni- 
jezda sa ptićima. : 

Znajući kako se ženke predano 
brinu za svoje mlade, možete zami- 
sliti koliko se flamingo boji brujanja 
avionskog motora, kad u silnoj pani- 
ci ostavlja svoje jaje ili tek rođeno 
mladunče. 


Bubamara postavlja rekord 
u letenju 


»Možeš li mi reći kolike udaljenosti 
može preletjeti bubamara?« 

»Od jedne do druge lijehe cvijeća, 
tamo uz samu ogradu.« 

»Ma ne, mnogo više od toga!« 

»Onda od lijehe irisa do jorgovana 
uz donju živicu što okružuje vrt.« 

»Još više.« 

»Bit će da može preletjeti od jor- 
govana do žbuna ruža koje ukrašuju 
ulaz.« 

»Nikako!« 

»A_od ruža do velike lipe u dnu 
vrta?« 


»Ma, kažem ti, još mnogo, mnogo 
više!« 

»Može li preletjeti od lipe do one 
šume iza pšeničnog polja.« 

»Još si daleko od točnog odgo- 
VOTA.« 

»Onda ne mogu pogoditi, kaži mi 
ti.« 

»Dobro, reći ću ti. Malena buba- 
mara može preletjeti, ništa manje 
nego La Manche“, kanal između Fran- 
cuske i Engleske, a to je razdaljina 
od oko pedesetak kilometara zračne 
linije. Naravno, ona to ne radi sama: 
s njom su i njene prijateljice i rođaki- 
nje. Pa, ipak je taj let pravi pothvat, 
zar ne?« 


Dva miša 
razgovaraju 


»Prijatelju, gdje ćeš provesti zimu?«, 
upita dugorepi miš svog druga komu 
je lisica skratila rep pa su ga prozva- 
li, kratkorepi. 

»Ostat ću u svojoj rupi«, odgovori 
ovaj tog zimskog jutra. »Moj stan je 
vrlo udoban i u njemu se najbolje 
osjećam! Jazavac koji stanuje ispod 
mene je miran susjed i uopće mi ne 
smeta. Kako i bi, kad po cio dan 
spava i tek ponekad iziđe da se napije 
vode. Imam i dovoljne količine hra- 
ne, uglavnom žireva, pa neću morati 
ni nos pomoliti napolje, kad počne 
ružno vrijeme.« 

»A ja mislim da ću ovu zimu 
provesti isto kao i prošlu«, oglasi se 
opet dugorepi mišić. »Vratit ću se u 
šumarevu kućicu u kojoj je uvijek 
tako toplo. Tamo je i bogata ostava 
u kojoj je obilje hrane, pa ti nikada 
ne može biti dosadno. Doduše, šu- 
mar ima starog, olinjalog psa, ali taj 
je velika lijenčina, pa me dosada još 
nikada nije natjeravao. Najvažnije 
je od svega što nema mačaka, jer 
one me ne bi ostavile na miru!« 

Nakon ovog razgovora svaki je 
miš otišao na svoju stranu da prove- 
de zimu baš kao što je i rekao. 

Što mislite, da li bismo ih danas 
našli na adresama koje su nam dali? 
Pa, naravno da bi, jer miševi uvijek 
drže zadanu riječ! 


Miševi 
u hambaru 


Hm, pade mi nešto napamet! Morat 
ću pogledati što je s onom našom 
mišjom obitelji, koju smo upoznali 
prošloga ljeta na pšeničnom polju! 
Gdje li će provesti zimu te malene, 
sive životinjice? Sjećate li ih se? Nisu 
bili veći od našega palca, ni teži od 
perca! Zato im lukavost i živahnost 
nikada nisu nedostajale! 

Što li se dogodilo s njima kada su 
seljaci požnjeli njihovo pšenično po- 
lje? Gdje su se sklonili? 

Pauk, koji u hambaru plete svoju 


mrežu, ispričao mi je novosti o njima 
i njihovoj sudbini! 

»Za njih ne brini!«, počeo je. 
»Čim je zahladnjelo, negdje potkraj 
jeseni, uvukli su se u moj hambar. 
Stigli su jedne kišne noći, mokri do 
gole kože, onako okretni i brzi, u 
redu, jedan za drugim! Odmah su se 
udobno smjestili iza police za luk. 
Tamo su ni sam ne znam kako, 
donijeli i komadiće papira i starih 
krpa od kojih su napravili mekane 
krevetiće. Što se hrane tiče, ovdje su 
naišli na pravo izobilje, jer se u 
hambaru čuva pšenica, njihova naj- 
veća poslastica!« 

Gosti 
u kokošinjcu 


Evo što mi je ispričala crvena koka: 
»Ako tražiš mišiće sa pšeničnog po- 
lja, znaj da ovdje, u našem kokošinj- 
cu, živi nekoliko njihovih obitelji. 
Otkada je počela zima, polako su 
stizali, jedan za drugim i tiho se 
uvlačili u naš dom. Otada dijelimo 
hranu i vodu. Doduše, nisu nas ni 
pitali za dopuštenje da koriste naše 
tanjuriće, ali tko bi tako nešto i 
mogao zabraniti tim brzim sićušnim 
stvorenjima! Ponekada se s nama 
inate, ali čim im pokažemo kljunove, 
postaju poslušni: »Mišići, ne zabora- 
vite, mi smo gazde!« 


Raditi, raditi 
i samo raditi 

Nemojte misliti da je ledena kora 
omela rad male krtice. Nitko ne 
može spriječiti ovu vrijednu životi- 
nju da kopa hodnike u zemlji. 

Na nekoliko mjesta, na kojima je 
snijeg omekšao i počeo se topiti, 
toga jutra je Zoran primijetio neko- 
liko hrpica svježe iskopane zemlje. 
Krtica ne samo da je i dalje kopala, 
već je i završavala svoje gnijezdo, 
okruglu podzemnu sobicu, obloženu 
suhim lišćem, iz koje su polazila dva 
hodnika. U njoj će njeni mladi, 
budući graditelji hrpica od zemlje, 
ugledati svijet! 


Ostave 
pune hrane 


Poljski miš, taj poznati stanovnik 
livada, prebrodio je sve teškoće koje 
sa sobom donosi hladna zima. 

Još prije no što su počele velike 
hladnoće, napunio je svoje ostave 
dovoljnim količinama hrane. Sada je, 
kao što i sam znaš, u svojoj jazbini 
usred polja, iz koje prolaze brojni 
hodnici i tuneli što vode napolje, do 
izlaza, ili do drugih prostorija, na 
raznim razinama u zemlji. Neke od 
tih soba su pretvorene i u ostave. 

Već je prvih jesenjih dana polj- 
ski miš počeo dovlačiti hranu: gla- 


vice luka, gomolje te razno korije- 
nje i korjenčiće što se granaju pod 
zemljom. Pridodao ih je onima, 
još u toku ljeta nagomilanim zali- 
hama, biljčicama, zrnju, sjemenju 
svih vrsta, raspoređenim po mnogo- 
brojnim tunelima, zajedno s klas- 
jem sakupljenim na poljima poslije 
žetve. 

Vrijedni miš je u svoj dom donio i 
travu za oblaganje kreveta, pa je 
zima za njega postala pravo uživa- 
nje. Tako je, tokom siječnja, zajed- 
no sa svojom ženom odlučio poveća- 
ti obitelj: kad grane proljeće, na 
svijet će doći mnoštvo malih miševa i 
zato: »Živjelo novo proljeće!« 


1 Trava 
se budi 

Još se prije nekoliko tjedana snijeg 
otopio i nestao iz Zoričinog vrta, 
koji je sada tužan i pust, onako gol. 
Poslije dugog zimskog sna trava iz- 
gleda zaista jadno: onako osušena, 
izgažena, bezbojna, više je nalik na 
sijeno. No, neće još dugo biti takva. 
Snježni pokrivač ju je oštetio samo 
izvana, dok joj je korijen i dalje 
ostao zdrav. Iz njega će uskoro ni- 
knuti nove, zelene, ponosne vlati 
trave. 

Eno, ponegdje se već vidi kako 
oprezno proviruju iz zemlje. Pojavili 
su se i prvi pupoljci tratinčica. 


1 Udaja 

mravlje »matice« 
Ledena kora koja je zimi stvrdnula 
zemlju, sada se otopila. Poslije pri- 
silnog odmora se trava malo-pomalo 
već počela buditi i stidljivo izbijati na 
površinu. 

Iz zimskog sna su se prenule i 
tisuće raznih kukaca koji sada, vje- 
rojatno u želji da vrate fizičku kondi- 
ciju, po cijeli dan trčkaraju nježnim 
vlatima trave. Svi kao da nekamo 
jako žure, kao da žele nadoknaditi 
vrijeme provedeno u spavanju i stići 
na neke tajne, samo njima znane 
sastanke. 

Evo, pogledajmo crnog mrava ko- 


ji trči još više od drugih. On se ne 
obazire na mladu travicu, rosom 
okupanu, već juri svojim putem, 
plašeći se da ne zakasni na neki 
važan događaj. Zato ga ostavimo na 
miru, ne zadržavajmo ga, neka ide 
kamo je namjerio! 

Iznenada se na njegovu putu našla 
vlat slame. Kakva prepreka! Hoće li 
mu prepriječiti put? No, on samo 
ispruži svoja ticala, uzvere se uz vlat 
i siđe na drugu stranu, pa nastavi trk. 
Kamo li to ide? Mravi su vrlo tajan- 
stvene životinje. Pa ipak, hajde da 
otkrijemo barem jednu njihovu 
tajnu! 

Postoji mravlja kraljica ili matica, 
veliki mrav koji ima krila. Jednoga 


dana će se ona udati za mužjaka istih 
osobina. Poslije svadbenog pira će 
ova dva krilata kukca poletjeti na 
svadbeno putovanje, a pratit će ih 
još tisuće manjih, također krilatih 
mrava, bračnih parova. 

Nakon vjenčanja ove mravlje 
»kraljice« gube svoja krila i povlače 
se pod zemlju da osnuju mravlju 
koloniju. Mužjaci, trutovi, umiru jer 
se njihov životni ciklus završava 
oplodnjom ženke. 

Njegova ženka će živjeti još dva- 
desetak godina. Ubrzo će snijeti ja- 
ja iz kojih će se razviti tisuće i 
tisuće mladih mravčića koji će jed- 
noga dana osnovati novu, mravlju 
koloniju. 

1 Kraljica 
je umorna 

Pošto je snijela jaja, matica se poči- 
nje sama brinuti o ličinkama dok se 
ne zakukulje, pomažući tako mladim 
mravima da dođu na svijet. No, kako 
se vremenom broj mrava radnica sve 
više povećava, matica više ne mora 
sve raditi sama, pa sada zahtijeva od 
ostalih članova svoje kolonije da je 
služe, hrane i brinu se o njoj. 

Što se tiče mrava radnica, može se 
reći da predano obavljaju svoj po- 
sao, bez trenutka odmora. Po dužno- 
stima koje obavljaju, radnice se dije- 
le na: hranilice, odgajateljice, vojni- 
ke, redare, drvosječe, žetelice... 


1 Okus 

mora 
Sjećaš li se našeg hrabrog lososa? 
Rodio se u rijeci, kao mali otplivao 
sve do mora, prokrstario oceanom i 
kao odrastao mužjak se vratio u 
rijeku da oplodi jaja svoje ženke, 
onda odmah krenuo ponovo u oce- 
an, nošen riječnim strujama. 

Stigavši opet u slanu vodu, srebr- 
nasta riba je s velikim zadovoljstvom 
osjetila okus mora i odmah se sjetila 
ukusnih škampa i ostalih račića koji 
u njemu žive. Iako je bio iscrpljen, 
odmah mu se vratio dobar apetit. 
Uspješno je prebrodio još jedno na- 
porno putovanje i sada je spreman 


zaplivati oceanskim prostranstvima. 
Još jednom će ispitati podvodne spi- 
lje do kojih ga nitko ne može pratiti! 
Prepustit će se morskim strujama, 
praćakati u vrtlozima, igrati se na 
valovima. Uvlačit će se u šume algi 
na morskom dnu, otkrivati njihove 
tajne. Losos će ostati u plavetnim 
oceanskim dubinama do kraja ži- 
vota. 

Možda i neće! Možda će se jedno- 
ga dana ipak vratiti u svoj rodni 
potok! Tko bi to znao! Kod ove ribe 
je sve moguće! 

Neki lososi se i po tri puta u toku 
života vraćaju u rijeku, a iz nje u 
potok, a nekima je dovoljan samo 
jedan, jedini veliki put. 


1 Priroda 

se budi 
Čim se na suhim granama grma poja- 
Vi i prvi pupoljak, to je jasan znak da 
se priroda počinje buditi iz dugog 
zimskog sna. 

Ševa prva počinje slaviti povratak 
u život ovih grmova, prva se raduje 
pupoljcima što su uspješno probili 
tvrdu koru grana i izvirili u svijet. 
Ona tada uzlijeće visoko, visoko, ide 
dalje i traži neki novi grm, neko 
novo drvo, da ga probudi iz sna. 

I puž koji je cijele zime spavao u 
svojoj kućici na leđima, sada izviruje 
napolje i polako polazi prema obali 
rijeke radujući se novom proljeću! 

1 Jedan kos 

u gradu 
Ovoga jutra me kos s obližnjeg ke- 
stena nije probudio onim tihim i 
žalosnim cvrkutom kao obično. Ne! 
Jutros mi je priredio pravi, mali 
koncert! 

»Danas je kos nadmašio svoje pje- 
vačke mogućnosti«, pomislio sam. 
»No, danas je tek šesnaesti ožujka. 
Proljeće još uvijek nije počelo. Rano 
je za veselu pjesmu. Pa ipak kosovi 
iz grada obično počinju slaviti prolje- 
će prije svojih rođaka s polja!« 

Tako sam se spremio da odsada, 
svakoga jutra, slušam glazbeni kon- 
cert svoga susjeda kosa. 


1 Ožujski 

pljusak 
Vrapčići iz parkova i vrtova više ne 
znaju gdje bi se sklonili: nebo se 
natmurilo, čuju se prijeteći gromovi 
što tutnje jedan za drugim. 

Za početak, bez ikakvog prethod- 
nog upozorenja, spustio se na zemlju 
jaki pljusak. Ne, nije počeo onako 
kao obično, kap po kap, već odjed- 
nom, kao da se samo nebo otvorilo! 

Nakon što su se vrapčići uz velike 
napore i neprilike uspjeli sakriti u 
živicu, shvatili su da je sva ta žurba 
bila uzaludna, jer se odmah pojavilo 
sunce i zasjalo punim sjajem. Kao da 
se vrijeme htjelo našaliti s njima! 


Bez mnogo razmišljanja su vrapčići 
otresli kišne kapi sa svoga, mokrog 
perjaiskakutajući vratili se na stazicu. 

Kako je prijatno grijati se na to- 
plom suncu! Tko bi se mogao i 
nadati takvoj ugodnoj promjeni! Po- 
čeli su cvrkutati, sretni i zadovoljni, 
pa nisu ni primijetili nove, tmurne 
oblake koji su se opet nadvili nad 
njihovim glavicama. Spremao se još 
jedan pljusak! I ovaj put su krupne 
kišne kapi, veličine graha, počele 
padati bez prethodne najave i upozo- 
renja. Glasno su udarale o zemlju i 
raspršivale se na sve strane! 

Čirtaći ispod strehe, iskusna stara 
svraka promrmlja odvažnim glasom: 
»Ah, pa to je pravi ožuljski pljusak!« 


Listovi 
divljeg kestena 

Ako u životinjskom svijetu kos uvi- 
jek žuri da prvi najavi dolazak pro- 
ljeća, među biljkama njegov zadatak 
obavlja divlji kesten. Ovo nam je 
drvo svima dobro znano: čim grane 
prvo sunce, na njegovim se granama 
pojavljuju prvi, ružičasti i zeleni pu- 
povi, jedan ljepši od drugoga! 

Njegovi susjedi iz ulice, drugi div- 
lji kestenovi, još su uvijek goli i 
pusti. 

No, već za nekoliko dana i njihovi 
će pupoljci posve iznenada ukrasiti 
gole grane, a kad se potpuno otvore, 
ukazat će se lijepi, veliki listovi. 


1 Putuju 

rode 
Eno roda! Lete visoko, visoko, preli- 
jeću polja i naselja te žure u mjesta 
na kojima su prošle jeseni ostavile 
svoja gnijezda! Prate ih povici sreće i 
ohrabrenja: izdržite još malo! 

Ne obazirući se mnogo na ljude 
pod sobom, bijele ptice su letjele 
dalje, ne želeći gubiti vrijeme u od- 
maranju, sada kad su već gotovo 
stigle do cilja. Žurilo im se da vide 
svoja napuštena gnijezda. 

Kad tople zračne struje sustignu 
one hladne i, kad počnu puhati vje- 
trovi, rode više ne silaze na zemlju, 
već jače mašu svojim velikim bijelim 

krilima, obrubljenim crnim perjem. 
Umorne su, ali nastavljaju let, upor- 
no se boreći sa zračnim strujama u 
koje ih dovode ovi neočekivani vre- 
menski uvjeti, takoreći na samom 
kućnom pragu. No, njihova upor- 
nost pobjeđuje. Poslije dugog i na- 
pornog puta iz Afrike, rode žure da 
se odmore u vlastitim domovima. 

Ove velike ptice su svuda rado 
viđeni gosti. Seoska djeca upiru pr- 
stiće prema nebu i uzvikuju: »Dola- 
ze rode!« I odrasli se vesele povrat- 
ku roda, vjesnika proljeća. Sačuvali 
su im stara gnijezda na krovu kuća. 
Kad se vrate, sletjet će ponovo u 
njih, popraviti ih i tu odgajati 
mlade. 


2 Povratak 

roda 
Čitavog dana su rode letjele bez 
odmora. 

S vremena na vrijeme su neke 
ptice iz jata ipak slijetale na zemlju: 
no, nemojte misliti da je to bilo radi 
odmora, naprotiv! Njihova su gnijez- 
da bila tamo, van grada, pa se tu 
završavalo i njihovo putovanje. Kad 
odlaze na jug, ove ptice lete u veli- 
kim jatima, a kad se vraćaju, u 
sasvim malim jatima. Svaka grupa 
slijedi svoj nagon, svaka se vraća u 
svoju postojbinu, a što se više pribli- 
žavaju gnijezdima koja su napustile, 
smanjuje se i broj putnica. 

I tako, ostavši same, dvije su veli- 
ke rode krajnjim naporima, posljed- 
njom snagom mašući krilima, najzad 
stigle u gradić, smješten u dnu pro- 
strane doline. 

Spuštale su se praveći krugove u 
zraku, još uvijek raširenih krila i 
dugih, crvenih kljunova uperenih 
prema dolje. 

Odmah su prepoznale svoje gni- 
jezdo na kosom, crvenom krovu vi- 
soke kuće, baš u blizini dimnjaka. 

Stajale su u njemu, mašući klju- 
nom od silnog zadovoljstva, dok su 
se dolje, ispred kuće, okupila djeca, 
radosno kličući. Veselo su mahala 
bijelim pticama, slaveći njihov po- 
vratak i nove, tople dane koje su im 
rode najavljivale. 

Zimska priča: Puh u ladici 


21 U crnogoričnoj šumi 
22 Izbor novogodišnje jelke 
23 Dva mišića u bijegu 

24 Božikovina 

25 Božićni praznici 

26 Morsko prasence 

27 Par kanarinaca 

28 Psić na dar 

29 Kornjača za Dragana 
30 Hrčak 

31 U potrazi za kestenjem 


SIJEČANJ 
Novogodišnje slavlje 
Zdjela puna voća 
Buket cvijeća 
Priča o hemisferama 
Pada snijeg! 
Priprema se česnica 
Bit će i za ptice 
Snježanine sjenice 
Dugorepa svraka 

10 Kućica za krtice 

11 Vjeveričini tragovi 

12 Spremište s hranom je nađeno 

13 Vjerni prijatelji 

14 Dane umre od zime 

15 Gorki ukus kore drveta 

16 Zečica klizačica 

17 Ježevo neočekivano kupanje 

18 Zatvorenik zime 

19 U ledenoj zamki 

20 Patak Pero na slobodi 

21 Ježev duboki san 

22 Lososovo vjenčanje 

23 Orao i divokoze 

24 Tajanstvena pećina 

25 U tajanstvenoj pećini 

26 Udobna kućica 

27 Hrčkovi obrazi 

28 Glazbeno takmičenje 

29 Kornjačine navike 

30 Mnogo posla oko Srećka 

31 Stražar Garo 


VELJAĆA 
1 Lososove nevolje 
2 Medvjed se odmara 
3 Vidljivi tragovi nevidljivog zeca 


4 Sob se boji leda 
5 Sobovo zimsko ruho 
6 Sobov zimski jelovnik 
7 Snježni pokrivač za soba 
8 Zekini putovi 
9 Lisičine čudne noći 
10 Ugodna dabrova zima 
11 Divokoze, odvažni penjači 
12 Divokoze silaze u dolinu 
13 Prije mećave 
14 Jeleni zima 
15 Obiteljski portret 
16 Gdje laste provode zimu? 
17 Rode obasjane suncem 
18 Rode se vraćaju 
19 Rode kao zračne jedrilice 
20 Rode se odmaraju 
21 Dvije znatiželjne rode 
22 Neke su rode na cilju 
23 Ptice u dobrom društvu 
24 Tko je vatrena ptica? 
25 Između močvara i bara 
26 Veseli patak Pero 
27 Mužjak i ženka vodomara i dalje u ljubavi 
28 Prozor - osmatračnica 
29 Raspjevani kesten 


OŽUJAK 
1 Cega se boji sob? 
2 Ježeva neugodna šetnja 
3 Kako lisica peca 
4 Bubamara postavlja rekord u letenju 
5 Cega se boji flamingo 
6 Dva miša razgovaraju 
7 Miševi u hambaru 
8 Gosti u kokošinjcu 
9 Ostave pune hrane 
10 Raditi, raditi i samo raditi 
11 Trava se budi 
12 Udaja mravlje »matice« 
13 Kraljica je umorna 
14 Okus mora 
15 Priroda se budi 
16 Jedan kos u gradu 
17 Ožujski pljusak 
18 Listovi divljeg kestena 
19 Putuju rode 
20 Povratak roda 

